 希:1.        [希伯來人書]   共 13 章   [Hebrews]
  
 希:1.1      若稽古，天主迭假先知之口，多方曉諭列祖；
 希:1.2      茲末世，乃遣其聖子以曉諭吾人。聖子者，天主所立為承受萬有之嗣，所憑以締造宇宙之道，
 希:1.3      主光榮之輝映，天主本體之神表，而以大命亭毒萬物者也。彼既滌除世罪，乃昇天而位於至尊者之右；
 希:1.4      尊貴超軼一切天神，亦猶其名分之卓然無雙，非若輩所得而比擬焉。
 希:1.5      云：「爾乃我子，生於今日。」又云：「我願為彼父，彼當為我子。」天主何曾對天神作是語耶﹖
 希:1.6      其引冢子與世相見時，則曰：「凡百天神，皆當拜之。」
 希:1.7      於天神也，僅曰：「百神飆舉，萬臣電馳。」
 希:1.8      於聖子則曰：「畸歟救世主，皇圖水熾昌；國權惟正直，扶弱而抑強；
 希:1.9      惡爾所厭，正義爾所張；天帝美爾德，膏澤迥異常；」
 希:1.10     曰：「地基爾所立，諸天爾所作；
 希:1.11     地終銷毀，惟爾長卓卓；
 希:1.12     坤乃爾衣，衣敝換新服；萬物有變化，惟爾無今昨。」
 希:1.13     天主亦何嘗謂一天神曰：「坐我之右，待我克爾之敵，以供爾之踐踏」乎﹖
 希:1.14     天神者，實悉為供職之神，天主所遣，以扶掖蒙救者耳。
  
 希:2.1      此，吾人允宜以非常之毅力，恪守所聞，始終不渝。
 希:2.2      以天神所傳之誠命，尚且一成不變，有犯必懲；
 希:2.3      辜負偌大之救恩，其能僥倖於萬一耶﹖此救恩自始為主所親傳，而親炙之者又為吾人闡述，鑿鑿有據；
 希:2.4      天主更按聖意，疊用異兆靈異，廣施聖蹟，及聖神之妙果，為之證明；不亦信而有徵乎﹖
 希:2.5      吾人所言之新興世界，天主亦未曾交付於天神之手。
 希:2.6      古人已先我言之：「人處天地間，碌碌無所長；乃蒙主拔擢，聖眷異尋常；
 希:2.7      神相伯仲，冠冕獨堂皇；
 希:2.8      轄受造物，樂此無盡藏。」是知天主已將天地萬有，交其掌管，而絕無例外也。惟此事至今尚未實現；
 希:2.9      所見者，乃耶穌降生為人時，本輸天神一籌，俾藉天主之聖寵，為普世生靈親嘗死亡之味；及其既死，則已冠以光榮尊貴之冕矣。
 希:2.10     天主乃萬物之所歸，萬物之所始也；既欲藉其聖子，以登其眾子於光榮之堿，則其以憂戚苦難磨練眾子之救主，以玉之於成，不亦宜乎﹖
 希:2.11     令人成聖之聖子，及賴彼成聖之眾子，俱出一源；聖子之所以不恥稱若輩為兄弟者，職是故耳。
 希:2.12     之言曰：「欲對眾兄弟，暢詠爾名字；欲在會堂中，向爾獻頌美。」
 希:2.13     曰：「小子何所恃，所恃惟天主。」又曰：「看我率眾子，眾子主所賜。」
 希:2.14     子既具血肉之體，聖子亦曾具血肉之體；其所以然者，乃欲通過死亡之關，以滅彼掌握死權之沙殫，
 希:2.15     救拔一切呻吟於死亡淫威下之生靈耳。
 希:2.16     彼所欲救拔者，非屬天神，乃為亞伯漢之子孫。
 希:2.17     此，彼不得不與眾兄弟儘量同化，俾在天主臺前，得充一忠心耿耿，富於同情之大司祭，且為萬民之罪，而自獻為消怒之犧牲。
 希:2.18     正惟彼曾親嘗苦痛之磨練，故能弘濟在磨練中之眾人也。
  
 希:3.1      故，同蒙恩召之聖兄弟，盍一諦觀為吾教總宣道使及大司祭之耶穌乎!
 希:3.2      穌之盡忠於天主，猶摩西之盡忠於天主之第宅；
 希:3.3      耶穌之貴於摩西，亦猶建造第宅者之貴於第宅。
 希:3.4      建造第宅者，人也；而建造宇宙萬有者，天主也。
 希:3.5      摩西不過天主全宅中之一忠僕，而傳達天主之聖諭者也；
 希:3.6      基督則為嗣子，乃聖宅之主人也。聖宅者何，吾人是已；亦在吾人常存蓬勃之朝氣，與夫浩然之望德，堅忍不拔，莫負初心而已矣。
 希:3.7      此，聖神警吾人曰：「今日若聞慈音，
 希:3.8      毋鐵石乃心! 炯戒不遠，在爾先人；率彼曠野，頻忤吾神；
 希:3.9      擊宏猷，垂四十春；雖遭百罹，漫不知悛；
 希:3.10     惡斯代，疾彼頑民；執迷不反；天理莫明；
 希:3.11     憤乃誓，不令入吾安寧。」
 希:3.12     弟其慎之哉! 莫使爾中有一人存執拗不信之心，自絕於永生之主宰也。
 希:3.13     宜日相淬勵，乘今日未盡，發憤自新，庶幾爾中無有一人因罪惡之迷溺，而鐵石其心。
 希:3.14     知吾人能堅信不渝，始終如一，則與基督融為一體矣。
 希:3.15     忘聖神之言：「今日若聆慈音，慎毋鐵石乃心! 炯戒不遠，在爾先人；率彼曠野，頻忤吾神。」
 希:3.16     當日聆天主之音，兩忤天主之神者，誰耶﹖非隨摩西出埃及之眾人乎﹖
 希:3.17     主所謂：「厭惡斯代，垂四十春」者，又誰耶﹖非多行不義，卒至暴屍曠野者乎﹖
 希:3.18     主所誓：「不令入吾安寧」者，又誰耶﹖非心懷狐疑之諸悖逆乎﹖
 希:3.19     呼，若輩之不得入安寧，以不信也；吾人亦可以鑒矣!
  
 希:4.1      故，吾人值茲「入吾安寧」之恩諾尚未失效之時，當恐懼修省，各自奮勉；幸毋因循自誤，以致坐失良機也。
 希:4.2      慈音之達於我輩，宛如昔日達於先人。顧先人聞之，而未獲其益者，以其未能用信德融洽其所聞之道，而身體之耳。
 希:4.3      夫我輩，則固已信之，終當有見納於安寧之一日。何則，天主之言曰：「我憤乃誓，不令入吾寧。」實則天主之化工，自創世時固已完成矣。
 希:4.4      中論第七日有云：「天主工作既畢，於第七日乃享其安寧。」
 希:4.5      於此又云：「不令入吾安寧。」
 希:4.6      見，後來者必有得入者焉。彼先聞慈音者之不得入，徒以執迷不悟故耳。
 希:4.7      至大維之時，年代相隔雖久，天主又假大維之口，另定一日，則今日是已；正如前引之詩所云：「今日若聞慈音,慎毋鐵石乃心! 」
 希:4.8      約蘇厄果已予先人以安寧，則事後應無另定一日之必要矣。
 希:4.9      知必尚有安寧之日，留待天主之子民。
 希:4.10     入天主之安寧者，則得脫於一切勞苦，而享無疆之休；適如天主於第七日之所為也。
 希:4.11     吾人當及時努力，俾得入此安寧；切勿稍存執拗之意，而蹈先人之覆轍也。
 希:4.12     天主之道，活潑靈通，利於雙刃之劍，刺透魂魄，徹入骨髓，且能燭幽洞微，即心中一念之萌，一意之起，靡有不察，
 希:4.13     屬受造之物，莫不在天主明鑒之下，腑肺盡露；吾人皆向渠負責，固無所逃於天地間也。
 希:4.14     既有上徹諸天之天主聖子耶穌，作吾人之大司祭，豈可不堅守教義，始終不渝乎﹖
 希:4.15     吾人之所有，非一不能體恤吾人荏弱之大司祭也。彼實身受百般磨練一如吾人，第無罪耳。
 希:4.16     故，吾人儘可拓開心胸，從容自在，趨近慈恩座前，俾蒙憐恤，而獲及時之恩佑也。
  
 希:5.1      世之大司祭莫不選自人間，奉派代表眾人，司天主之事，以獻禮物及贖罪之祭。
 希:5.2      惟其本身亦囿於荏弱，故能與愚昧迷妄者同病相憐。
 希:5.3      此，彼之奉獻贖罪祭也，不惟為人亦為已耳。
 希:5.4      無人得以斯職自任，必蒙天主恩召始可。亞倫即其一例。
 希:5.5      督亦何獨不然，固未曾自尊自榮，以任大司祭也。乃天主諭之曰：「爾乃吾子，生於今日。」
 希:5.6      曰：「爾為司祭，永世靡替，與麥基德同一班次。」
 希:5.7      督在世之日，大聲疾呼，涕淚漣如，哀求全能者拯之出死，卒以其克懷寅畏，而蒙垂聽。
 希:5.8      基督聖子也，猶須備嘗艱辛，身體孝道，
 希:5.9      其純全無缺，乃成永救之源，俾凡歸順之者，咸得被澤而獲濟焉。
 希:5.10     天主之所以呼之為大司祭，與麥基德同一班次者也。
 希:5.11     人於此點，實言不勝言；即言之亦難邀領悟，以爾等不敏於聽故也。
 希:5.12     資歷論，爾等此時應可為人師矣；而在實際，仍須人教爾等以淺近之教理，一如乳臭兒之未可遽進以乾糧也。
 希:5.13     哺乳者稚氣未脫，對於義理詎能精通；
 希:5.14     長成之人能吸收乾糧，蓋平素涵養純熟，故能明辨是非，密察善惡，絲毫不爽耳。
  
 希:6.1      故吾人亟應以基督聖道之淺近原理為起點，而向前猛進，精益求精，以達純全之域也。
 希:6.2      於悔罪自新，信仰天主、洗禮、覆手禮、死者復活、永遠審判等等教理，應無庸從新奠基。
 希:6.3      若許可，當能力求深造矣。
 希:6.4      人若曾蒙光照、曾味靈寵、曾受聖神、
 希:6.5      悟天主聖道之盡善盡美，與夫新興時代之偉大，
 希:6.6      竟中途背棄聖道，若而人者不啻親手重釘基督於十字架上，且當眾而辱之也。欲其再行悔過自新，尚可得乎﹖
 希:6.7      如地土，甘霖時降，飽受滋潤，而產百穀，有益於耕耘之人，則天主福焉。
 希:6.8      其產荊棘蒺藜，則必被棄置，服咒詛，結果亦惟有付諸一炬而已矣。
 希:6.9      愛之同道乎，吾人言雖如此，心中對爾等實懷厚望，深信爾等距救恩實不遠矣。
 希:6.10     則，天主不負有心人，對於爾等之工作，爾等之敬愛聖名，供養聖徒，至令未懈，天主必不致忘懷也。
 希:6.11     願爾中人人皆能具此熱情，始終不渝，以成全望德，
 希:6.12     勿有所懈弛，當踵效昔賢，篤信不移，堅忍不拔，而終得承嗣恩諾也。
 希:6.13     天主之授恩諾於亞伯漢也，憑己而誓曰：
 希:6.14     吾必介爾景福，錫爾多子。」其所以憑己而誓者，以無更大者足憑耳。
 希:6.15     伯漢乃寧靜恒忍以待，卒獲所諾。
 希:6.16     人之立誓，必憑大於己者，所以昭慎重而杜爭議也。
 希:6.17     主之立誓，亦欲昭示承恩諾者，以其所諾乃一成不變云耳。
 希:6.18     主至誠無妄，又重之以一成不變之誓，與一成不變之諾，其所以慰藉吾人，安定吾人之心者，亦云備矣。
 希:6.19     恩諾實為吾人停泊之所，前途遠大，希望無窮，穩而且固。此望也，乃吾人靈魂之鐵錨，而紮於閟帷深處者也。
 希:6.20     穌已為吾人先入閟帷矣。彼即立為永世靡替之大司祭，與麥基德同一班次者也。
  
 希:7.1      基德者，瑟琳之王而至尊天主之司祭也。方亞伯漢殲滅眾王，凱旋而歸也，麥基德迎之於途，而為之祝嘏；
 希:7.2      伯漢乃就其所有，什一以貢焉。其名為麥基德者，其意為正義之王也。其稱瑟琳之王，猶言和平之王也。
 希:7.3      中不載其父母世系，及生卒年歲，而稱之為永久之司祭者，蓋欲使為天主聖子之前影耳。
 希:7.4      等盍一思之，我先祖亞伯漢，且以其戰利珍品什一以貢焉，則麥基德之尊貴為何如乎﹖
 希:7.5      未子孫之任司祭者，依例什一以取於兄弟；其兄弟乃亞伯漢之後裔耳。
 希:7.6      不與若輩同族之麥基德，乃受貢於亞伯漢，且為彼承有恩諾之身祝嘏焉。
 希:7.7      為人祝嘏者，必較受祝之人為尊貴，此則不容疑義者也。
 希:7.8      後之取貢者，皆屬有死之人，而彼則顯為有生無死。
 希:7.9      又有進者，即受貢之利未亦已因亞伯漢而納貢矣。
 希:7.10     則，麥基德遇亞伯漢時，利未尚在厥祖之身耳。
 希:7.11     斯民之受律法也，乃在利未子孫為司祭之時。假使陳制而能躋人於純全之域，則何須復有異軍突起之司祭；而且此司祭何不與亞倫同一支派，而獨與麥基德同一班次耶﹖
 希:7.12     司祭之本位既經鼎革，則舊法已失其依附矣。
 希:7.13     預言之所指者，確係另一支派之人，而此支派向未有從事於祭臺者也。
 希:7.14     吾主乃出自猶太，而摩西之言猶太，未有隻字提及司祭之職。
 希:7.15     則另一與麥基德相彷彿之司祭之設置，
 希:7.16     權源不在規定自然嗣續之律法，而在乎永生之德能，不已彰彰明乎。
 希:7.17     經為證：「爾為司祭，永世靡替；與麥基德，同一班次。」
 希:7.18     則舊制由於荏弱無能，而遭廢棄，
 希:7.19     律法固未曾躋一事於完成也；而一新興美滿之希望，已見曙光，吾人之得進而趨近天主者，於是乎賴。
 希:7.20     此司祭乃憑誓而立，而其他司祭則未有憑誓而立者焉。
 希:7.21     云：「主既立誓豈能悔，爾為司祭永無替。」此即天主向耶穌所立之誓也。
 希:7.22     則耶穌所為中介之新約，視舊約豈不更美乎﹖
 希:7.23     日之為司祭者，不一而足；蓋以有死之身任之，其不能恒久固矣。
 希:7.24     耶穌則有生而無死，故其司祭職位，亦永世而弗替。
 希:7.25     是凡賴彼而歸天主者，彼常能為其轉求，而拯救之也。
 希:7.26     夫，有若斯聖善純正，無玷無染，遠絕乎罪人，而超軼乎諸天之上者，作吾人之大司祭，不亦美乎!
 希:7.27     般大司祭必須逐日為己為人，獻贖罪之祭，至耶穌則已既無罪可贖即眾人之罪，彼亦已獻身以為之贖，一勞而永逸矣。
 希:7.28     律法所立之大司祭，皆屬荏弱之人；而後來誓言所立者，則為永生至善之聖子也。
  
 希:8.1      之，吾人有一大司祭在天，位於至尊御座之右，
 希:8.2      職於至聖閟帷之內，而此閟帷，乃主所立，非人所建也。
 希:8.3      例大司祭必獻禮品及牲牷，故為吾人之大司祭者，亦須有所獻也。
 希:8.4      彼尚在人世，則將失其所以為司祭矣。何則，世間固已有不少之司祭，依法奉獻禮品者焉。
 希:8.5      則若輩之所行，不過天上之事之象徵耳。方摩西之建帳幕也，天主諭之曰：「爾其慎旃，一切務須依照山上示爾之法式，而仿造之；」正謂此耳。
 希:8.6      耶穌所掌大司祭之職，實非若輩所得同日而語；正如彼所為中介之盟約，與夫斯約所根據之恩諾，悉非舊緒所得而比擬也。
 希:8.7      舊約已屬完美無缺，應無另立新約之餘地；
 希:8.8      天主嘗責先人曰：「主曰：『時將至，爾其拭目視! 吾與義塞及猶太，亟欲訂立新盟約。
 希:8.9      者吾攜厥祖出埃及，亦有所締結。若輩不守吾約遭擯棄，新約迥與舊約異! 』
 希:8.10     曰：『時既至，當與義塞約如次，欲將吾誡命，置彼腔子裏；真諦與妙道，深深銘腑肺；我為彼主宰，彼為我子民
 希:8.11     時人人心中皆識主，無庸國人昆弟相提醒；人無大與小，悉與我相親；
 希:8.12     願寬宥其諸惡，不欲再念其罪行。』」
 希:8.13     既曰新約，則舊者之見廢明矣。蓋天下之事，陳舊而呈衰老之象者，其離死亡不遠矣。
  
 希:9.1      舊約固亦有其敬禮之儀式，與夫有形之聖所也。
 希:9.2      所之前幕曰外殿，中有燈臺几案，及供奉之餅。
 希:9.3      帷後更有一幕曰閟帷，
 希:9.4      置金香臺，及嵌金約匱，匱中有金壺，貯瑪納，復有亞倫萌芽仗及十誡碑。
 希:9.5      之上設恩座，有光華燦爛之革魯賓覆冀之。其他陳置，此處無庸詳述。
 希:9.6      之，外表設備，約略如此。司祭平日行敬禮，恒在外殿；
 希:9.7      大司祭一年一度得入閟帷，入必獻牲牷之血，用贖自身及眾民之罪過。
 希:9.8      此聖神之微意可見矣。蓋前幕一日尚存，則至閟帷之路，一日未克暢通。
 希:9.9      幕乃現世之象徵也。凡現世所獻之禮品祭祀，皆不能使敬禮者之良心，臻於清明純粹之境界。
 希:9.10     此等飲食盥滌之規，僅屬外表儀式，舊時所設，而有待乎革新者也。
 希:9.11     基督已至矣，彼乃新興恩寵時代之大司祭也。蓋彼已入閟帷，而成永久贖世之弘業。而其所通過之幕帷，實盡善盡美，非人手所設，亦不屬斯世；
 希:9.12     入閟帷，永開生路，萬古暢通；其所攜者，非羔犢之血，乃其自身所流之寶血也。
 希:9.13     以山羊牡牛之血，與夫牝牛之灰，灑於汙染之人，尚能潔其身而聖之；
 希:9.14     以基督無玷之身，憑聖神而自獻於天主之寶血，不更應滌吾人之良心於一切致死之行，俾得昭事永生之天主乎﹖
 希:9.15     其所以為新約之中介者，亦欲以一已死，贖人於舊約下所犯之眾罪，而令蒙召者得承受所許之永遠基業耳。
 希:9.16     約乃最後之遺囑也，既云遺囑，則立遺囑者必有一死，
 希:9.17     而後其遺囑生效，未有其人尚存，而其遺囑已生效者。
 希:9.18     此之故，即舊約之成立，亦未始無血。
 希:9.19     西既將律法之諸誡，當眾宣讀乃取水與牛犢山羊之血，束朱絨於蘆葦，以血與水灑於其書，及眾民之身，
 希:9.20     告之曰：「此乃天主所命與爾眾結約之盟血也。」
 希:9.21     帳幕及一切聖器，亦莫不灑以血焉；
 希:9.22     人即曰一切器皿什物依法必藉血以淨，亦非過言。是故欲求罪孽之赦，除流血外，其道末由。
 希:9.23     以天上事物之影像，尚須以此等儀式滌而淨之，是知天上事物之本體，宜用更妙之祭獻而聖之矣。
 希:9.24     基督所入者，非一人手所倣造之聖所；彼實已直達天廷，且為吾人之故，而仰謁天顏矣。
 希:9.25     亦無須迭次自獻，如通常大司祭之必須歲攜不屬自身之血，以進閟帷也。
 希:9.26     然，創世以來基督之受苦難，將不勝其頻繁矣。實則在茲季世，基督方始降世，自作一勞永逸之祭獻，以除免世罪耳。
 希:9.27     人生祇有一死，而死後必有審判；
 希:9.28     基督既一度為除眾人之罪而捨生，亦將為其信徒重臨於世，非再贖罪，乃為之超渡也。
  
 希:10.1     總之，律法僅為真福之前影，而非真福之實象。故雖歲一獻祭，亦無從使與祭者臻於純全之域也。
 希:10.2     若與祭者果得一洗永潔，而達無愧無怍之境界，則贖罪之祭，將不早應息絕乎﹖
 希:10.3     然稽諸事實，則歲歲獻祭，年年懷罪。
 希:10.4     無他，牛羊之血，固不能洗滌罪孽也。
 希:10.5     故基督之臨世也，則曰：『牲牷與獻禮，皆非爾所喜；爾已夙為我，妥備一形體。
 希:10.6     燔祭贖罪祭，非爾所樂意；
 希:10.7     吾曰：吾來矣，經中有明示；吁嗟吾天主，吾願行爾旨。』
 希:10.8     首節所謂「牲牷」、「祭禮」、「燔祭」、「贖罪祭」、「皆非爾所喜」者，悉屬律法之事也。
 希:10.9     繼乃曰 ：「我來」「行爾旨；」是則前者廢而後者立矣。
 希:10.10    吾人之所以得賴耶穌之一獻其身而罪累全釋者，亦憑斯「旨」而已矣。
 希:10.11    一般司祭，雖朝朝束身奉事，而供獻千遍一律之祭祀，終不能脫吾人於罪累也。
 希:10.12    惟基督之獻身贖罪，則一勞永逸，而坐於天主之右，
 希:10.13    以俟諸敵之屈伏。
 希:10.14    蓋一經基督之自獻，而受聖者咸得成全於永古矣。
 希:10.15    聖神於此亦供其証曰：
 希:10.16    「時既至，將與義塞約如次：欲將吾誡命，置彼腔子裏；真諦與妙道，深深銘腑肺。」
 希:10.17    又曰：「吾願寬宥其諸惡，不欲再念其罪行。」
 希:10.18    夫諸罪既蒙寬赦，自不復有贖罪之祭矣。
 希:10.19    兄弟乎，吾人茲得藉耶穌之寶血，遵其為吾人開闢之路，而自由進入閟帷矣。
 希:10.20    此新路也，亦生路也。其所通過之帷幕，則基督之肉身也。
 希:10.21    吾人在天主宅中，既有偌大之司祭矣；
 希:10.22    吾人之心，既已灑脫罪累矣；吾人之身，既已洗濯於潔水之中矣；則吾人尚可不以一片赤誠，沛然不疑，而親近天主乎﹖
 希:10.23    尤宜確乎不拔，堅守吾人所共抱之望德。蓋天主言出惟行，有諾必信也。
 希:10.24    尚其以愛德興善行互相鼓勵。
 希:10.25    集會之事，切勿中輟，如若輩無恆者之所為也。亟宜彼此勗勉夾持；蓋彼日伊邇，更無因循之餘地矣。
 希:10.26    夫吾人既認識真道，如再明知故犯，則不復有贖罪之祭，
 希:10.27    而其所餘者，惟觳觫待刑，以候吞滅悖逆之燎火而已。
 希:10.28    昔人干犯摩西律法，根據二、三人之證言，尚且殺之無貸；
 希:10.29    何況蹂躪天主聖子，輕慢聖德所本之盟血，褻瀆恩寵所自之聖神，爾謂其所當受之刑罰，更堪設想乎!
 希:10.30    「伸冤在我，報應不爽。」「惟彼上主，黜陟厥民。」吾人固知作是語者之為誰也。
 希:10.31    遭受永生天主之譴怒，可怖也已!
 希:10.32    爾等當一憶曩昔初蒙光照之日，爾等如何備嘗艱苦，頻遭橫逆，
 希:10.33    不惟自身受垢蒙辱，若優伶之演劇，供眾一粲；即同道中有遭此垢唇者，爾等亦莫不痛苦身受。
 希:10.34    爾等不惟體恤囹圄中人，即自己產業之被劫奪，亦能逆來順受，且欣然自樂，固知另有盡善盡美，可大可久之嗣業在也。
 希:10.35    惟望毋失勇毅之氣，必有厚報。
 希:10.36    蓋欲奉行天主之旨而獲所諾，則耐德尚矣。
 希:10.37    「尚待片晷，須臾之間，彈指之頃，而將臨者自至，其必不復稽延矣!
 希:10.38    然「為吾之忠僕者，當恃信德而生；若畏首畏尾，非吾心所喜。」
 希:10.39    吾人則非畏首畏尾，終致淪亡之徒也；乃浩然不疑，自求靈祉之人也。
  
 希:11.1     信德者，乃所望諸事之確保，而未見諸事之心證也。
 希:11.2     古之人有因斯而見稱者焉。
 希:11.3     吾人之了悟宇宙為天主命名之所締造，而有形出於無形者，憑信德也。
 希:11.4     昔亞伯具有信德，故其所獻於天主之犧牲，遠勝乎加因之所獻也。彼因是而得稱義，即天主亦嘉納其禮焉。厥後其身雖死，其言不朽者，亦信德之力也。
 希:11.5     伊諾被攝昇天，未嘗見死，蓋「天主攝之，人間無得而再遇，」是亦信德之效也。何則，彼於被攝之前，固已得見悅於天主之明證。
 希:11.6     苟無信德，安能取悅。蓋人之親近天主，必先篤信實有天主，與夫天主之有求必應也。
 希:11.7     諾厄既承示未形之事，心懷惕若，乃豫備方舟，以濟其家。彼之為此，實憑信德；且彼之信德，即所以證世之罪，而自躋於因信成義之域耳。
 希:11.8     亞伯漢亦憑信德，心從天主之命，不惜離鄉背井，以覓承許為嗣業之地。方其就道，固茫然不知己之奚適也。
 希:11.9     復憑信德，而羇旅於承許之地，與共承恩諾之依灑格、雅各伯同寓棚帳之中；
 希:11.10    蓋彼所企望者，乃一具有根基之城府，天主所營，天主所築也。
 希:11.11    厥婦灑蕾，亦憑信德，以一不育之身，重以耄耋之年，竟能懷妊誕育；蓋彼固信天主之無虛諾也。
 希:11.12    因此之故，以一衰邁瀕死之人，其所出子孫，如天上之星，海濱之沙，有不可勝數者焉。
 希:11.13    此數人者，皆懷抱信德而死，生前未見恩諾之通盤實現，惟高瞻遠矚，延頸舉踵企而迎之。同時復自認人生在世，猶如羇旅他鄉，暫作過客而已。
 希:11.14    作是語者，明示若輩之家園，實另有所在也。
 希:11.15    若云懷其本鄉，則儘有歸返之機緣。
 希:11.16    然若輩之所懷者，實有愈於本鄉，則天國是已。是故天主亦不以稱若輩之天主為恥，且早已為之備一聖邑矣。
 希:11.17    且當亞伯漢之見試也，毅然以依灑格為獻，夫彼乃承受恩諾之人也；
 希:11.18    天主曾謂之曰：「依灑格當為爾後裔之根。
 希:11.19    至此竟肯慨然奉獻其唯一嫡子者，亦信德之力也。蓋彼認天主為全能，即令起死回生，亦意中事；故得收回依灑格，而為後事之前影焉。
 希:11.20    依灑格亦憑信德，於未形諸事之上，為雅各伯、伊梢祝嘏。
 希:11.21    雅各伯臨終時，亦憑信德，為若瑟二子，各別降福，且俯伏床頭而頂禮焉。
 希:11.22    若瑟臨終時，亦憑信德，而豫言義塞子孫之必得脫於埃及，並為己之骸骨，預留遺命。
 希:11.23    摩西初生，父母見其俊秀，乃不顧君王禁令，而匿之三月，是亦憑信德也。
 希:11.24    及摩西長成，憑信德，而毅然拒絕法老外孫之名稱；
 希:11.25    寧願與天主之民同受困苦，不願於須臾之間與罪人同享逸樂。
 希:11.26    在摩西之心目中，基督之垢辱，實富於埃及之寶庫也。何則，其所見者大。其所望者遠也。
 希:11.27    厥後又憑信德，不恤君王之震怒，而逃出埃及。蓋其心目中常有形而上之天主，故能百折不撓，磨而不磷也。
 希:11.28    復憑信德，而遵守免難節舉行灑血之禮，以免消滅冢息者者之臨義塞。
 希:11.29    憑信德，眾越紅海，如踐平地；埃及人欲踵之，而溺焉。
 希:11.30    憑信德，日里閣之城坦，被圍七日，乃頹然傾圮矣。
 希:11.31    憑信德，花娘拉哈款待間牒，終得不與悖逆之徒同歸於盡。
 希:11.32    雖然，吾亦何用多說。夫基甸、巴拉、桑生、耶弗德、大維、撒母耳以及眾先知之事，實不勝縷述也。
 希:11.33    總之，彼等之征服敵國，發揚公義，獲賜恩諾，箝制獅口，
 希:11.34    撲滅燎原，脫免刀兵，轉弱為強，奮勇作戰，所向披靡，無一而不憑信德也。
 希:11.35    再如婦人之子，死而復生，重得團欒；亦有人備受苦刑，不求苟生，俾獲美滿之復活；
 希:11.36    更有人忍受戲弄鞭撻，桎梏縲絏，種種磨煉，
 希:11.37    或石擊鋸解，或百般見誘，或死於刀下，或身披綿羊山羊之皮，栖遑外土，造次顛沛，艱苦備嘗；
 希:11.38    斯輩不見容於世，乃穴居野處，遁跡山林，
 希:11.39    凡此何一非因信德而見稱者乎﹖顧其未獲所許者何也﹖
 希:11.40    蓋天主夙為吾人備有更微妙之事，而古人之成全，實有待乎吾人者焉。
  
 希:12.1     既有見證如雲，萬目睽睽，監臨左右，吾人尚可不以堅忍之志，奮赴前程，徹除一切障礙，解脫罪孽之羈絆，
 希:12.2     而致景仰於耶穌乎﹖耶穌者，乃吾人信德之金聲玉振也。囊者彼為前途不可思議之神樂，
 希:12.3     而甘嘗垢辱，毅然肩負苦架。今則安坐天主寶位之右矣。爾等當細心體驗，耶穌當時如何忍受群小之拂逆，庶幾不致灰心而自餒。
 希:12.4     爾等之抵抗罪孽，究竟未至流血也。
 希:12.5     夫天主訓爾如子，爾豈已忘之乎﹖其言曰：「吾兒莫輕鍛鍊恩，受主懲責毋灰心；
 希:12.6     正惟主認爾為子，鞭笞備加爾之身。」
 希:12.7     是知爾所遭受之一切苦痛，所以予爾以磨練也。天主以爾為子，故待爾如此。夫焉有子而不蒙嚴訓者乎﹖
 希:12.8     爾若不蒙嚴訓，則為私生子，而非嫡子矣。
 希:12.9     即吾人肉身之父，亦曾加吾人以訓責矣；而吾人猶孝之順之。矧在吾人靈心之父，不更當孝之順之，以邀永生乎﹖
 希:12.10    夫肉身之父之教訓吾人也，不過數春，且多憑其私意而行之；若夫天主之所為，則必於吾人為有益，欲使吾人同化於彼之聖德耳。
 希:12.11    受訓之時，雖不感愉快，但感苦痛；然既經訓練，則必收平安之果，即仁義是已。
 希:12.12    是故，爾當奮發精神，一振垂疲之手足，
 希:12.13    正步而行，庶幾已跛者不致全然脫節，且得健步如常。
 希:12.14    處世務求和平，立身務求聖潔；未有捨此而得見主者也。
 希:12.15    又宜互相檢點，莫使有一人退化，而自絕於天主之聖寵；莫使辛螫之根苗，萌蘗滋蔓，為厲之階，而令眾人受其沾染；
 希:12.16    莫使有一淫邪或不道之人如伊梢者，以貪一飯之微，而拋擲其固有之嗣業。
 希:12.17    伊梢後來之如何切望降福，而卒見拒絕，爾所知也。蓋大錯已鑄，噬臍莫及；雖痛哭流涕而求之，亦徒然矣。
 希:12.18    應知爾今所陟者，非一有形之山，其上有火焰靉靆，幽冥暴風。
 希:12.19    爾所聞者，亦非號角之聲，及令人不堪卒聞之音。當時若輩聞及，皆不寒而慄。
 希:12.20    蓋天主之諭曰：「即使走獸觸及此山，亦當石擊以死。」其恐怖之情形，蓋有如此其甚者。
 希:12.21    摩西亦曰：「吾不勝恐懼戰慄。」其所見之可怖，可想而知矣。
 希:12.22    爾今所遊者，乃熙雍山也，永生天主之城府也，天上之耶路撒冷也，無數天神之所集也，
 希:12.23    錄名天上之一總冢息之教會也；於斯有黜陟萬有之主宰者焉，有德備義全者之靈焉，
 希:12.24    有為新約中介之耶穌焉，有耶穌所灑之寶血焉；此血也，其所發之言，非復亞伯之血所得同日而語矣。
 希:12.25    爾其慎旃，切勿輕忽其所發之言也。夫古人之不聽從地上施教之人者，尚不能免責，矧於自天所訓而不聽從者，其能僥倖於萬一乎﹖
 希:12.26    當時厥音曾震動天地，而今吾人則有恩諾曰：「吾當更有一度，不僅動地，亦將驚天。」
 希:12.27    其言「更有一度，」何謂也﹖乃云凡屬可動搖者，將盡去之；而不可動搖者，將永存之耳。
 希:12.28    然則，吾人既受有不可動搖之邦國，猶可不懷洪恩，小心翼翼，昭示天主，以取其悅乎﹖應知吾人之天主，乃燎原之火也。
  
 希:13.1     望爾等繼續努力，實踐友愛之德。
 希:13.2     對於羈旅之人，亦當勉盡東道之誼；昔人有於無意中接納天神者焉。
 希:13.3     視被囚者，一若己之被囚。視受苦者，一若己之受苦。
 希:13.4     婚姻為聖潔之事，床笫不容沾辱。淫人妻女，必遭天誅。
 希:13.5     立身處世，切莫貪財；若能知足，則常樂矣。天主不云乎：「我決不爾棄，有急我當濟。」
 希:13.6     然則吾人應可泰然無憂，怡然而歌曰：「有主相佑，遑恤其他﹖血氣之倫，其如我何﹖」
 希:13.7     對於前輩神師，曾授爾以天主之道者，應念念不忘，追思其生平行誼，而踵效其信德。
 希:13.8     耶穌基督，無今無昨，徹始徹終，而不變者也。
 希:13.9     莫使支離忘本之異端，搖奪爾之心魂。務宜建樹信心於聖寵之上；勿可拘泥於飲食之事，以此自囿者，未有獲益者也。
 希:13.10    吾人自有一祭臺，其祭物非若輩供職於帳幕中者所得而食焉。
 希:13.11    正如若輩行贖罪祭時，大司祭將牲牷之血，攜入聖所，而以牲牷之身，焚為營外；
 希:13.12    故耶穌亦自殉於邑門之外，俾以其血聖化萬民。
 希:13.13    因此，亦宜出而就之於營外，而與之共受垢辱。
 希:13.14    蓋吾人在世，本無永久之城邑；吾人之所追求者，乃一未來之城府也。
 希:13.15    故望爾等，恆因耶穌而獻天主以頌美之祭，萬口誦芬，結成薦果。
 希:13.16    同時，亦毋忘樂善助人，斯亦祭也；欲慰悅天心，莫善於此矣。
 希:13.17    爾等之導師，責任綦重，朝乾夕惕，守望爾等靈心，俾來日有以復命；爾等自應順從其教訓，拳拳服膺，庶幾彼等於勞苦之中，獲得欣慰；切莫重貽其憂，於爾等亦不利也。
 希:13.18    請為吾儕祈求；蓋吾儕自問於心無愧日用之間，惟求遵行正道而已。
 希:13.19    惟予所懇爾祈求者，欲使早日與爾團聚耳。
 希:13.20    願平安之天主，曩憑永約之血，使吾主耶穌基督自死者中復活，而為群羊之大牧者，
 希:13.21    賜爾才備德全，克行厥旨；並因耶穌基督，玉汝於成，俾有以慰愜天心也。願其享受光榮，永世靡暨，心焉祝之。
 希:13.22    兄弟乎，予匆匆作書，書不盡意；勸勉之言，幸勿見罪。
 希:13.23    蒂茂德已獲開釋，諒兄弟所樂聞也。渠倘能早日抵此，當與之同來視爾。
 希:13.24    各位導師及聖徒，諸代為問候。義大利眾兄弟，問候爾等。
 希:13.25    願恩寵恒與爾等偕，是所至禱。 [希伯來人書完篇]

