 若:1.1      [若望福音]   共 21 章   [John]    [文言版][吳譯]
  
 若:1.1      初有道，與天主偕。道即天主。
 若:1.2      始與偕。
 若:1.3      道無物，物因道生。天地萬有，資道以成。
 若:1.4      道之內，蘊有生命。生命即光，生靈所稟。
 若:1.5      照冥冥，冥冥不領。
 若:1.6      主遣使，名曰如望。
 若:1.7      望之來，惟以證光。俾我元元，藉以起信。
 若:1.8      非真光，真光之證。
 若:1.9      彼真光，普照生靈。凡生於世，資之以明。
 若:1.10     彌六合，締造乾坤，茫茫塵世，不識真君。
 若:1.11     蒞領域，見拒屬民。
 若:1.12     納之者，厥名是信。授以權能，超凡入聖。天主兒女，
 若:1.13     哉身分。若輩之生，非緣血氣，惟自天主，無與人意。
 若:1.14     成人身，居我儕中。吾儕親睹，孔德之容。惟一聖子，無上光榮。 妙寵真諦，充溢厥躬。
 若:1.15     望揚聲為之作證曰：「予向所言：『有一後我而來，居我之上，原在我先』者，即斯人矣。」
 若:1.16     儕承蒙恩上加恩，莫不飽沾其無窮之蘊。
 若:1.17     摩西所授者律法耳，至妙寵真諦，則由耶穌基督而溥施。
 若:1.18     未有見天主者，惟聖父懷中之惟一聖子，實已表而出之矣。
 若:1.19     太人嘗自耶路撒冷遣司祭與理味數人，來問如望曰：「爾是誰耶﹖」
 若:1.20     望當為之證，坦白不諱而告之曰：「予非基督。」
 若:1.21     ：「然則爾為伊理藹乎﹖」曰：「非也。」曰：『子殆先知乎﹖』曰：「否。」
 若:1.22     ：「爾究為誰，請明以見告，俾吾儕有以復命。」
 若:1.23     望對曰：「予即先知意灑雅所言：『野中呼者之聲，告眾修直主道』者是。」
 若:1.24     者為法利塞黨人，
 若:1.25     又問曰：「爾既非基督，又非伊理藹，亦非先知，則胡為授洗耶﹖」
 若:1.26     望答曰：「予惟以水授洗，第有先我而成，後我而至者，其人立於爾曹之中，而爾曹不之識。
 若:1.27     雖為之釋履帶，亦非所稱也。」
 若:1.28     事之經過，乃在約但河外之伯大尼，如望授洗處。
 若:1.29     日，如望見耶穌來就。乃曰：「此除免世罪，天主之羔羊也!
 若:1.30     嘗云：後我而至，先我而成者，即斯人矣!
 若:1.31     非予所素識，惟予之來茲授洗，正為顯揚斯人於義塞之民耳。」
 若:1.32     望又為之作證，曰：「予見聖神作鴿狀，自天而降，棲止其上。
 若:1.33     雖未之素識，惟遣予授洗者曾誥予曰：『汝見聖神降臨，止於其身者，是即將以聖神授洗者也。』
 若:1.34     既見之，爰證其為天主之聖子。」
 若:1.35     次日，如望偕二徒立，
 若:1.36     耶穌經過，注視之而告其徒曰：「爾其識之，天主之羔羊也! 」
 若:1.37     徒聞言，遂從耶穌；
 若:1.38     穌回顧，見其來從，問曰：「何求﹖」曰：「辣比何居﹖」「辣比」即夫子之謂也。
 若:1.39     曰：「來觀。」二徒即往視其居；時已正申，當晚遂同宿。
 若:1.40     如望所言而從耶穌之二徒，其一即為西門‧伯鐸祿之兄安得烈。
 若:1.41     得烈先遇其弟西門，而告之曰：「吾儕已遇美使。」美使之為言，基督也。
 若:1.42     引西門謁耶穌，耶穌注目視之曰：「汝非若納之子西門乎﹖此後當稱爾為基法。」「基法」者，伯鐸祿也。
 若:1.43     次日，耶穌赴加利利，適遇斐理伯，諭之曰：「從予! 」
 若:1.44     理伯者，百賽達人，安得烈、伯鐸祿之同鄉也。
 若:1.45     理伯遇納大那，告之曰：「摩西書及諸先知所預言者，我儕今已遇之，即若瑟之子，納匝勒人耶穌是已。」
 若:1.46     大那曰：「納匝勒焉有良產﹖」斐理伯曰：「盍來一觀。」
 若:1.47     穌見納大那來訪，指之曰：「此誠義塞人，心無詭譎者! 」
 若:1.48     大那曰：「汝何由知我﹖」耶穌曰：「斐理伯未招汝，汝憩於鳳果樹之下時，予已見汝。」
 若:1.49     大那曰：「辣比誠天主之子，義塞之君也。」
 若:1.50     穌曰：「予第謂見汝於鳳果樹之下，而汝已起信耶﹖汝所睹將有大於斯者。」
 若:1.51     又謂之曰：「我實語爾，爾曹將見上天洞開，而天主之神使升降於人子之上焉。」
  
 若:2.1      三日，加利利之嘉納村，有設婚筵者，耶穌之母在焉；
 若:2.2      穌及諸徒，亦被邀赴宴。
 若:2.3      罄，其母告之曰：「主人酒盡矣。」
 若:2.4      穌應曰：「媼欲何求﹖吾時未至也。」
 若:2.5      母顧謂侍僕曰：「渠有所諭，悉遵行之。」
 若:2.6      處適有石缸六，原為猶太俗取潔禮而設者，每缸容水二、三罈。
 若:2.7      穌命諸僕曰：「實缸以水。」僕實之，既盈。
 若:2.8      穌又諭之曰：「挹之以進司席。」僕如命以進，
 若:2.9      已變酒。司席嘗之，而不知其所從來，惟汲水之僕知之。司席呼新婿曰：
 若:2.10     人皆先進美酒，客酣，然後進其次者；若乃留美酒以至斯時耶! 」
 若:2.11     為耶穌顯靈跡之始，行於加利利之嘉納村；聲譽日著，門徒乃信焉。
 若:2.12     後，耶穌偕其母及昆弟諸徒，下葛法農，居無何，
 若:2.13     太人之免難節伊邇，耶穌乃上耶路撒冷；
 若:2.14     殿中有市牛羊與鴿，及兌錢者坐焉，
 若:2.15     以繩為鞭，盡逐商賈及牛羊出殿，將兌錢者之銀錢傾注於地，而推翻其几，
 若:2.16     謂售鴿者曰：「速收拾以去! 勿以吾父之室，轉為貿利之場! 」
 若:2.17     時諸徒乃憶古經所載：「我戀爾室，中心如焚」之言。
 若:2.18     猶太人質詢之曰：「爾之為此，亦能示我以靈徵否﹖」
 若:2.19     穌應曰：「爾試摧毀斯殿，予將於三日內重建之。」
 若:2.20     太人曰：「此殿歷四十六載始成，爾乃欲以三日重建耶﹖」
 若:2.21     耶穌所言之殿，乃指其身。
 若:2.22     其自死者中復活，諸徒回憶斯言，乃益信古經及耶穌所言。
 若:2.23     耶穌在耶路撒冷度免難節之日，人見其所行靈蹟，多有信奉其名者；
 若:2.24     耶穌於眾人，亦不予以輕信，
 若:2.25     彼洞幽燭微，於人無所不悉，固無待外證耳。
  
 若:3.1      有法利塞人尼閣德睦者，猶太之巨紳也。
 若:3.2      夜來謁耶穌曰：「夫子，吾人深知子之來教誨也，乃奉天主之聖命，蓋子所行之靈蹟，苟非天主所輔佑，其孰能行之﹖」
 若:3.3      穌應之曰：「我切實語爾，人非重生不得見天主國。」
 若:3.4      閣德睦曰：「人既老，安得重生﹖寧能再入母胎，以得重生乎﹖」
 若:3.5      穌對曰：「我切實語爾，人非生於水及神者，無得入天主國。
 若:3.6      於血肉者，屬於血肉；生於神者，乃屬於神。
 若:3.7      告爾必須重生，勿以為異；
 若:3.8      風翛然而作，爾聞其聲，而不知其何自何往，生於神者，亦復如是。」
 若:3.9      閣德睦曰：「安能有是﹖」
 若:3.10     穌曰：「汝為義塞之師，而猶昧於斯理耶﹖
 若:3.11     切實語爾，吾人所知，吾人言之；吾人所見，吾人證之；而爾曹獨不納吾證。
 若:3.12     語汝以地上之事，汝猶未信，若語汝以天上之事，又如何能信﹖
 若:3.13     未有升天者；有之，惟降自天上，而仍在天上之人子。
 若:3.14     正如摩西舉銅蛇於野，人子亦將被舉，
 若:3.15     信之者，得免淪亡，而獲永生。
 若:3.16     天主不惜以其惟一聖子賜之於世，俾凡信之者，得免淪亡，而獲永生，是其愛世之篤。為何如乎﹖
 若:3.17     天主遣子入世，非以判世，乃以濟世。
 若:3.18     信之者不被譴，不信者譴在其中矣；以其不信天主惟一聖子之名也。
 若:3.19     真光入世，而世人以行為邪惡故，獨愛黑暗，而不愛光明；故曰，譴在其中矣!
 若:3.20     行為不正者，必惡真光，而莫敢與之近，惟恐其行為之見燭也。
 若:3.21     踐履真道者，自與真光相親，所以彰其所行，悉與天主相契合也。」
 若:3.22     後，耶穌率諸徒入猶太境，與徒聚居而授洗焉，
 若:3.23     時如望亦在沙冷左近之衡農授洗，其地多泉水，故人紛來授洗。
 若:3.24     如望尚未入獄，
 若:3.25     徒與猶太人論及洗禮，頗起爭辯，
 若:3.26     共謁如望曰：「夫子曩在約但河外，所為作證者，今亦授洗，人盡趨之。」
 若:3.27     望應曰：「苟非自天授之，人亦何所受乎﹖
 若:3.28     非基督，乃奉使為其前驅者耳。此乃予所夙言，爾曹當可為予作證。
 若:3.29     人娶婦而為新婿，新婿之友立而待之，聞其音則洋洋而喜。今者吾樂之沛然充溢，亦復如是。
 若:3.30     當日益，我宜日損。
 若:3.31     臨自上者，居萬眾之上；本乎地者，不超乎地，而所言亦不出地上之事。惟降自天者，則超軼乎萬有之上。
 若:3.32     所證者，皆屬親見親聞，而眾獨不納其證。
 若:3.33     有納其證者，是即印證天主之真實無妄。
 若:3.34     主所遣者，傳天主之訓，以天主賦以聖神，無有限量故。
 若:3.35     父篤愛聖子，已將一切授諸其手矣。
 若:3.36     仰聖子者，獲永生；不順聖子者，無以望生，天主譴怒，恆臨其身。」
  
 若:4.1      既悉法利塞人已有耶穌授洗招徒，多於如望之說，
 若:4.2      耶穌實未親自授洗，授洗者，乃其諸徒也，
 若:4.3      離猶太而返加利利；
 若:4.4      沙瑪里實為必經之地。
 若:4.5      抵沙瑪里屬邑西嘉，比近即為雅各遺其子若瑟之基地，
 若:4.6      各伯古井在焉。耶穌倦於行，小憩井畔。時向午，諸徒已入城購食。
 若:4.7      一沙瑪里婦人來汲水。耶穌語之曰：「請畀予飲! 」
 若:4.8      人對曰：「爾乃猶太人也，胡為向我沙瑪里一婦人乞飲﹖」蓋猶太人與沙瑪里人，素無往來，故云。
 若:4.9     爾時，諸徒已轉往城中購食矣。]
 若:4.1      穌應曰：「倘汝知天主之宏恩，與夫向汝求飲者之為誰，則必反以求之，而彼將予汝以活水矣! 」
 若:4.11     曰：「先生既無汲水之具，而井又深，將何從而得活水乎﹖
 若:4.12     吾祖遺吾人以斯井，既自取飲，更欲以飲其子孫及其六畜；今先生豈尤偉於吾祖乎﹖」
 若:4.13     穌對曰：「飲此水，將復渴；惟飲吾所予之水者，則永不復渴。
 若:4.14     所予之水，在彼將自成源泉，滾滾不已，以達永生。」
 若:4.15     曰：「先生盍以此水見賜，令我不復渴，亦無庸頻來汲水。」
 若:4.16     穌曰：「且去呼汝夫同來! 」
 若:4.17     曰：「吾無夫。」耶穌曰：「汝自謂無夫，信哉言乎!
 若:4.18     生平歷事五夫，而今所有者，實非汝夫。誠哉汝言也! 」
 若:4.19     曰：「吾已見先生為先知矣。
 若:4.20     問，我祖向在此山禮主，而爾輩猶太人謂禮主應在耶路撒冷，何也﹖」
 若:4.21     穌對曰：「女子，其信吾言! 時已臨矣，朝拜聖父將不在此山，亦不在耶路撒冷；
 若:4.22     汝輩不知所拜，吾儕則知所拜，以救恩出自猶太人故。
 若:4.23     時已臨，今即是矣。凡崇拜聖父者，當以精誠出之，若斯者乃聖父之所眷也。
 若:4.24     主，神也，故禮之者，亦宜以神與誠禮之耳。」
 若:4.25     曰：「吾知美使將臨，是謂基督。迨彼之臨，必能曉示吾人以一切矣。」
 若:4.26     穌曰：「與爾晤談者，即其人也。」
 若:4.27     是諸徒已返，見其與婦人語，心竊異之，而莫敢問其何求，或胡為與婦人語也。
 若:4.28     人乃舍瓶入城，而告眾曰：
 若:4.29     有人備道吾平生事，得非基督乎﹖盍來一觀其人! 」
 若:4.30     皆紛紛出城，而趨謁之。
 若:4.31     時門徒進膳曰：「夫子食矣! 」
 若:4.32     穌應曰：「我自有食，非二三子之所知也。」
 若:4.33     徒乃相問曰：「詎有人供以食乎﹖」
 若:4.34    穌曰：「遵行遣予者之旨，而完成其工作，是吾食也。
 若:4.35     不曰：『四閱月，即是穡時』乎! 今吾告爾，舉目一望田疇，黍稷與與，已可刈矣。
 若:4.36     者得傭值，積實至永生；庶幾播者、刈者，咸得欣然同樂。
 若:4.37     云：『一人所播，他人刈之，』旨哉言乎!
 若:4.38     遣爾等，俾獲其所未勞；他人所勞，爾收其效。」
 若:4.39     邑之沙瑪里人，因聞婦人言耶穌備道其平生所行，多信耶穌，
 若:4.40     率前來，懇其稍作勾皆。居二日，
 若:4.41     其言而信之者益眾。
 若:4.42     謂婦人曰：「吾人之信，不復憑汝之言，茲已親聆其教，而確知其為救世主矣。」
 若:4.43     日後，耶穌別斯邑，而赴加利利；
 若:4.44     先知之不見尊於本國，耶穌夙已言之矣。
 若:4.45     抵加利利，加利利人欣然納之，因彼等曩在耶路撒冷度節時，曾親見耶穌所行之事蹟也。
 若:4.46     穌復入加利利之嘉納村，嚮者變水為酒，即在此處。會有王臣某，其子抱病於葛法農，
 若:4.47     耶穌已自猶太至加利利，遂趨謁之，懇往救其子，蓋瀕危矣。
 若:4.48     穌曰：「不見靈徵異蹟，爾曹終不願信也。」
 若:4.49     臣曰：「主乎! 及吾兒未死，懇即辱臨! 」
 若:4.50     穌曰：「且返，爾子活矣! 」其人信耶穌言，即辭去；
 若:4.51     僕遇之途中，告曰：「爾子活矣! 」
 若:4.52     何時愈，則云：「昨日午後一時，其熱盡退。」
 若:4.53     乃憶耶穌言：「爾子活矣! 」恰在此時。於是王臣及其眷屬，俱信奉之，
 若:4.54     為耶穌在加利利第二靈蹟，返自猶太以後所行者。
  
 若:5.1      後，值猶太人節期，耶穌乃赴耶路撒冷。
 若:5.2      路撒冷之羊門附近有一池，希伯來語曰：「畢士大」。池之周，有五廊，
 若:5.3      臥病者、瞽者、跛者、痺者多人，靜俟池水之興波。
 若:5.4      有上主天神，按時入池，鼓盪其水，水動而先入池者，無疾不瘳。
 若:5.5      人抱病已三十有八載矣，
 若:5.6      穌見其偃臥，知其久困於病，問之曰：「汝欲痊否﹖」
 若:5.7      者對曰：「主，水動時，無人扶我入池，比予往，他人已捷足先至矣。」
 若:5.8      穌曰：「起，負榻行! 」
 若:5.9      人立愈，負榻行。是日適值禮日。
 若:5.10     大人謂痊者曰：「禮日不當負榻。」
 若:5.11     曰：「療我者命我負榻行。」
 若:5.12     ：「命汝者伊誰﹖」
 若:5.13     耶穌已離群眾，痊者無所指。
 若:5.14     耶穌遇之殿中，諭之曰：「汝茲已見康復，勿再犯罪，恐後患有甚焉者! 」
 若:5.15     人去，以耶穌治病告猶太人。
 若:5.16     太人以耶穌禮日行此，群起而攻之。
 若:5.17     穌謂之曰：「吾父健行，以至於今，予亦自強不息。」
 若:5.18     太人因耶穌不惟犯禮日禁例，且稱天主為己父，自與天主相等齊也，於是益欲置之於死。
 若:5.19     穌曰：「予切實語爾，子不能獨有所行，惟見父行者，子亦行之，
 若:5.20     父之所行，子亦行焉。父篤愛其子，凡其所行，悉以示之；其所示者，將有更大於斯者，爾將不勝駭異矣。
 若:5.21     正如父之起死活人，子亦從心所欲，而賦人以生命。
 若:5.22     不予人以黜陟，黜陟之權已委之於子，
 若:5.23     使眾人敬子如敬父，凡不敬子者，即不敬遣子之父也。
 若:5.24     切實告爾，人能聽從吾言，而信仰遣予來者，莫不享受永生，而免譴責，蓋已出死而入生矣。
 若:5.25     切實語爾，時將屆矣，今即是也，死者當聞天主聖子之音，而聞之者咸得生焉。
 若:5.26     父自具生命，賜子亦自具生命。
 若:5.27     其為人子故，委以黜陟之權。
 若:5.28     勿以此為怪，蓋時有必至，凡在墓中者當聞厥音而興，
 若:5.29     者復活以享永生，惡者復活以受天罰。
 若:5.30     不能有所擅行，惟依予之所聞，而為黜陟，予既不徇私意，一遵遣予者之意而行，故予之黜陟，乃公正無偏。
 若:5.31     若自為證明，則吾證不足為憑，
 若:5.32     別有為予作證者焉，予知其所證之不妄也。
 若:5.33     等亦曾遣使者謁如望，而彼已為真理作證矣，
 若:5.34     然予不取證於人。予之語此，欲爾曹蒙救恩耳。
 若:5.35     望乃輝煌之明燈，爾等亦曾瞻仰其光，而極一時之樂矣。
 若:5.36     為予作證者，有較如望更為重要者焉。蓋父所授予之使命，令予完成，而予今猶慘澹經營者，亦為吾證，證父實曾遣予，
 若:5.37     遣予之父，亦已為予作證矣。爾等未嘗聆其音，亦未嘗見其形，
 若:5.38     心中亦不存其道也，是無他，爾等不信其所遣者也。
 若:5.39     等窮索諸經，意欲藉獲永生，第諸經莫非為予作證，
 若:5.40     爾等獨不願歸予，以獲生命!
 若:5.41     非求榮於人也；
 若:5.42     予洞悉爾等，知爾心中不存愛主之情也。
 若:5.43     予奉吾父之名而來，而爾等不納；倘另有奉己命而來者，爾等將納之。
 若:5.44     爾等惟互相求榮，不求惟天主能賜之榮，又安能信道乎﹖
 若:5.45     以為予將訟爾於父，訟爾者固另有人在，即爾所信賴之摩西是已。
 若:5.46     爾苟能真信摩西，則亦當信予矣。無他，摩西所書，即指予也。
 若:5.47     爾既不信摩西之書，則又焉能信予哉﹖」
  
 若:6.1      後，耶穌渡加利利海，亦名諦比略湖。
 若:6.2      渡，眾睹其醫病諸靈跡，群趨若鶩。
 若:6.3      穌登山，與門徒共坐。
 若:6.4      近猶太人之免難節。
 若:6.5      穌舉目，見眾就之，顧謁斐理伯曰：「何由市餅，以食斯眾﹖」
 若:6.6      作此言，蓋試之耳，胸中固有成竹也。
 若:6.7      理伯曰：「即有銀錢二百以市餅，亦不足使人人咸得少飽。」
 若:6.8      中有安德烈者，即西門‧伯鐸祿之兄，謂耶穌曰：
 若:6.9      有童子攜有麰餅五枚，小魚二尾，以供斯眾，何濟於事﹖」
 若:6.10     穌曰：「令眾坐。」其地有草如茵，眾即席地而坐，數約五千。
 若:6.11     穌取餅祝謝，分與坐眾，各隨所欲，魚亦如之。
 若:6.12     既充飫，耶穌諭徒曰：「收拾餘屑，莫令狼藉。」
 若:6.13     之，則五餅之屑，充十二筐。
 若:6.14     見所行聖跡，乃曰：「斯真將臨之先知! 」
 若:6.15     穌燭眾意欲擁之為王，乃獨自遁跡山中。
 若:6.16     暮，門徒至海濱，
 若:6.17     舟以渡，欲赴葛法農。時已昏黯，耶穌未至；
 若:6.18     風倏作，海水興波，
 若:6.19     徒鼓櫂，約行十里許，見耶穌步海近舟，眾皆駭怖，
 若:6.20     穌曰：「我也! 毋懼! 」
 若:6.21     接入舟中，頃刻舟抵目的地。
 若:6.22     朝眾立海濱，望見彼岸僅泊一舟，更無他舟，且悉耶穌未與厥徒同渡。
 若:6.23     時有數艇來自諦比略，泊近耶穌所嘗祝謝而以餅食眾之處。
 若:6.24     既遍覓，不見耶穌及諸徒，乃命艇至葛法農，探訪耶穌。
 若:6.25     得之於彼岸，乃詢之曰：「辣比，何時來此﹖」
 若:6.26     穌應曰：「予切實語爾，爾等追求於予，非為曾見靈蹟，乃為食餅而飽耳。
 若:6.27     爾勿務易腐之糧，宜務永生之糧，此糧惟受天主聖父印證之人子，能賜於爾。」
 若:6.28     問曰：「如之何始可務天主之務﹖」
 若:6.29     穌對曰：「能信天主所遣者，斯誠天主之務矣。」
 若:6.30     曰：「汝有何靈徵，使我見而信之乎﹖汝亦何所務乎﹖
 若:6.31     我祖在曠野曾食瑪納，經云『天主賜以天糧，』此之謂也。」
 若:6.32     穌曰：「予切實語爾，給爾天糧者，非摩西，惟吾父賜爾以真天糧。
 若:6.33     天主之糧無他，即降自天上而賜生命於世者是已。」
 若:6.34     乃曰：「主乎，盍恆以斯糧見賜! 」
 若:6.35     穌曰：「予即生命之糧；歸予者不復有飢，信予者不復有渴。
 若:6.36     予語爾，爾雖睹予而不予信也。
 若:6.37     父所賜於予之人，必來歸予；來歸予者，予決不拒。
 若:6.38     之所以降自天上者，非欲行己之志，乃欲行遣予者之志；
 若:6.39     遣予者之志無他，即彼所授我之一切，予當保之勿失，且復活之於末日。
 若:6.40     我父之意，欲使凡見子而信之者，咸獲永生；而令予復活之於末日也。」
 若:6.41     太人因聞耶穌言：「予乃自天而降之糧，」舉竊竊私議，
 若:6.42     ：「此非若瑟之子耶穌乎﹖厥父若母，非吾人所素識乎﹖而彼竟自謂降自天上，何也﹖」
 若:6.43     穌曰：「何竊議為﹖
 若:6.44     無遣予者聖父之攝引，無人能歸於予。歸予者，予必復活之於末日。
 若:6.45     知書中有云：『萬民將受天主之訓；』凡有聞於聖父，而宅心知訓者，必來歸予。
 若:6.46     未有見聖父者，惟來自天主者，則曾見之矣。
 若:6.47     切實告爾，信者得永生，
 若:6.48     實生命之糧，
 若:6.49     祖昔在曠野得食瑪納，然而死矣!
 若:6.50     食茲天糧者，得不死。
 若:6.51     乃降自天上之活糧，食此糧者必享永生。予所賜之糧，即予軀體，捐以活世。」
 若:6.52     太人互相爭論曰：「斯人亦焉能以其軀體食吾人乎﹖」
 若:6.53     穌又謂之曰：「子切實告爾，爾苟不食人子之體而飲其血，則爾不具生命。
 若:6.54     食吾體而飲吾血者，乃得永生，而予必復活之於末日。
 若:6.55     吾體乃真食，吾血乃真飲。
 若:6.56     吾體而飲吾血者，存乎我而我亦存乎其中也。
 若:6.57     如永生之父遣予，而予因父而活，食予者亦將因予而活。
 若:6.58     糧實自天降，食此糧則永生，非若爾祖之食瑪納，而終歸一死也。」
 若:6.59     此皆在葛法農會堂施訓時之所言也。
 若:6.60     徒聞之，多曰：「此語亦已甚矣! 其誰能聽之﹖」
 若:6.61     穌心知門徒嘖有煩言，乃謂之曰：「爾等因是見礙乎﹖
 若:6.62     見人子昇歸本宅，又將如何﹖」
 若:6.63     畀生命者，神也，而肉身無益焉。予所授爾之道，神也，生也。
 若:6.64     爾等中有不信者焉。」蓋誰屬無信，誰將叛己，耶穌自始知之。
 若:6.65     又曰：「是故人非受恩於聖父，未有能歸予者也。」
 若:6.66     此，門徒多有退者，不復從其遊。
 若:6.67     穌乃謂十二子曰：「汝等亦欲引退乎﹖」
 若:6.68     門‧伯鐸祿對曰：「微主吾誰與歸﹖
 若:6.69     生之道，惟主有之。主實為天主之聖者，此則吾輩所深信而確知者也。」
 若:6.70     穌曰：「爾等十二人，非予所親選乎﹖其中且有一妖魔焉。」
 若:6.71     穌此言，乃指依斯加略，西門之子茹答斯，即異日賣主者，固十二人中之一也。
  
 若:7.1      後耶穌往來於加利利境內，而不願親往猶太，蓋猶太人正欲加以陷害也。
 若:7.2      猶太人之立帳節伊邇，
 若:7.3      昆弟謂之曰：「盍離此而赴猶太，俾爾諸徒亦得睹爾所行異蹟。
 若:7.4      有為者，不宜幽居潛處，必欲有以自彰。爾既有此異能，盍亦自顯於世乎﹖」
 若:7.5      其兄弟亦不之信也。
 若:7.6      穌對曰：「吾時未至，爾曹則隨時均可；
 若:7.7      不能疾爾曹，其所以疾予者，以予指斥其非也。
 若:7.8      曹儘可自行，予則時機未熟，尚不擬赴節。」
 若:7.9      畢獨留加利利。
 若:7.10     昆弟既赴節，彼亦微行上京，惟未嘗公然為之耳。
 若:7.11     期初臨，猶太人因覓耶穌，乃相詢曰：「斯人果何在﹖」
 若:7.12     是民間群言紛紛，或曰：「彼善人也。」或曰：「否，彼乃惑眾者耳! 」
 若:7.13     無人敢公然論之，以畏猶太人故。
 若:7.14     期方半，耶穌忽入殿施訓；
 若:7.15     太人異曰：「斯人未學，何由知書﹖」
 若:7.16     穌曰：「吾道非出於己，乃出於遣予者也。
 若:7.17     誠心行其聖意者，必能明辨斯道之是否出於天主，抑由予自言也。
 若:7.18     憑己而言者，乃求己之榮；惟求授命者之榮而言，故其人乃為誠實無妄也。
 若:7.19     摩西不曾授爾以法乎﹖而爾中竟無一人守法也。
 若:7.20     曹之欲殺予，果何為乎﹖」眾應之曰：「爾中魔矣! 其誰欲殺爾﹖」
 若:7.21     穌曰。「予曩在禮日，行一靈蹟，爾曹咸以為怪。
 若:7.22     摩西承祖宗餘緒，授爾以割禮，爾乃以禮日予人以損割，
 若:7.23     禮日予人以損割，且不遵摩西律法，則予在禮日令人全復，爾乃悻悻嗔予耶﹖
 若:7.24     為判斷，勿拘外表，宜據正義。」
 若:7.25     中有耶路撒冷人數輩曰：「此非眾所欲殺者乎﹖
 若:7.26     乃公然施訓，而莫之誰何! 豈當局已確認其為基督乎﹖
 若:7.27     輩固知斯人之所自來，若基督果臨，則應無人知其所自來矣。」
 若:7.28     穌在殿中揚聲而訓之曰：「爾曹知予，亦知予所自來，固矣，顧予非自來，實有遣之者，此則非爾曹之所知也。
 若:7.29     遣予者，予則知之，以予來自彼處故。」
 若:7.30     欲執之者，然竟無人下手，其時未至也。
 若:7.31     民間信奉之者，亦不在少數，其言曰：「基督降臨時，其所行靈蹟，寧能多於斯人之所行乎﹖」
 若:7.32     利塞人風聞此種輿論，於是會同司祭諸長，遣發隸役以執耶穌，
 若:7.33     穌乃謂之曰：「予與爾俱尚有須臾，將歸詣遣予者；
 若:7.34     時爾等將追尋於予，而不獲見予，以予之所在，非爾之所能詣也。」
 若:7.35     太人相語曰：「彼將何往，而使吾人覓而不獲耶﹖意者彼將周遊列國，以教萬民歟﹖
 若:7.36     然其言『爾將追尋於予，而不獲見予，以予之所在非爾之所能詣』者，果何謂也﹖」
 若:7.37     期之末日，亦即節期中主要之日也；耶穌立殿中，揚聲而言曰：「人有渴者，可就予以飲，
 若:7.38     能置信於予者，必有『活水之泉，湧自其懷，沛若江河』正如經之所言也。」
 若:7.39     言乃指信奉之者，將領受聖神；時聖神尚未降臨，以耶穌猶未榮昇故。
 若:7.40     聆斯言多曰：「斯真先知! 」
 若:7.41     曰：「斯乃基督! 」或曰「基督豈能出於加利利乎﹖
 若:7.42     不云『基督出於大維之裔，而來自大維故鄉百利恆』乎﹖」
 若:7.43     時，眾遂因耶穌而議論紛紜，莫衷一是，
 若:7.44     有欲執之而下手無人。
 若:7.45     派者既返，司祭長及法利塞人詰之曰：「何為未攜之同來﹖」
 若:7.46     派者曰：「人之論道，未有如斯人之所言者也! 」
 若:7.47     利塞人曰：「得毋爾曹亦受其熒惑乎!
 若:7.48     薦紳先生，及法利塞人有信之者乎﹖
 若:7.49     彼眾庶，昧於律法，其亦可詛也已! 」
 若:7.50     閣德睦，即暮夜晉謁耶穌者，當時亦在其間，乃謂之曰：
 若:7.51     未先聽訟，一究其所行，吾法豈能遽加以罪乎﹖」
 若:7.52     利塞人應之曰：「汝亦加利利人耶﹖汝試一檢群經，應知加利利非出先知之地也! 」
 若:7.53     人遂各返其家。
  
 若:8.1      穌投宿忠果山中。
 若:8.2      曉，復入聖殿，眾就之，乃坐而訓焉。
 若:8.3      有經生、法利塞人多人，攜一姦婦至，使立眾人之前，
 若:8.4      告耶穌曰：「夫子，此婦獲於姦中，
 若:8.5      類之人，依摩西律法，當處以石擊；夫子於意云何﹖」
 若:8.6      輩此言，有所試也，將欲覓釁以控之。耶穌但俯首屈躬，以指畫地。
 若:8.7      輩詰之不已，乃挺立而對曰：「爾曹中之無罪者，請首先投石。」
 若:8.8      復俯首屈躬，畫地如初。
 若:8.9      輩聞言，自老及幼，一一次第引退，惟留耶穌與婦人立於眾人之前。
 若:8.10     穌乃起立而問之曰：「女子，若輩奚在﹖竟無人判汝耶﹖」
 若:8.11     曰：「主，無有也。」耶穌曰：「予亦不汝判也。可退，而今而後，莫再為非! 」
 若:8.12     穌又謂眾曰：「予乃世之光，從予者不行黑暗中，必具生命之光。」
 若:8.13     利塞人應曰：「爾自為證，爾證非實。」
 若:8.14     穌曰：「吾雖自證，吾證不虛。蓋予自知從何而來，向何而往；爾曹則不知予之何自何往也。
 若:8.15     之判斷，惟依形相，予則不判任何人，
 若:8.16     有所判，亦靡有不真，蓋予不孤，遣予之父，實與予偕，
 若:8.17     按爾律法，二人作證，乃為確證，
 若:8.18     為予作證者，予自為證，而遣予之父又為予作證也。」
 若:8.19     輩乃詰之曰：「爾父安在﹖」耶穌曰：「爾曹既不識予，亦不識吾父。苟能識予，儻亦識吾父矣! 」
 若:8.20     乃耶穌在聖殿銀庫院中講道時所言；以其時未至，無人敢加以拘逮。
 若:8.21     穌復告人曰：「予往矣! 爾曹追尋於予，而將死於罪孽之中，予之所往，爾莫得而至焉。
 若:8.22     太人曰：「意者彼將自盡，故云『予之所往，爾莫得而至』歟﹖」
 若:8.23     穌曰：「爾自地出，予自天降；爾屬斯世，予則不屬斯世；
 若:8.24     故云：『爾將死於罪孽之中；』倘爾不信予之為予，則爾之死於罪中也必矣﹖」
 若:8.25     問曰：「爾果誰歟﹖」耶穌曰：「予乃無始之始，而今為爾說道者是!
 若:8.26     尚有多端，訓責爾曹，惟遣予者真實無妄，凡予所傳於世者，莫非所聞於彼也。」
 若:8.27     言指天主聖父，而眾人不之悟也。
 若:8.28     耶穌又語之曰：「迨爾曹高舉人子，必知予之為予矣，予實未嘗有所擅作，惟傳述聖父之教，
 若:8.29     遣予者恆與予俱，而不遺予孤立，以予常承厥志故。」
 若:8.30     穌講道至此，人多信之。猶太人中亦有起信者，
 若:8.31     穌因謂之曰：「爾能恪守吾道，是真吾徒，
 若:8.32     必能了悟真理，而真理必使爾為自由之人矣。」
 若:8.33     輩應曰：「吾輩乃亞伯漢之子孫，未嘗見奴於人，爾亦安得曰：『吾人將獲自由』乎﹖」
 若:8.34     穌對曰：「予剴切語爾，凡犯罪者，即罪之奴，
 若:8.35     為奴者，不能常留宅中，惟為子者，得常住焉。
 若:8.36     為子者肯賜爾自由，爾則真獲自由矣。
 若:8.37     亦知爾為亞伯漢之子孫，顧爾仍欲置予於死，以爾心中不容吾道故。
 若:8.38     予所言，乃所見於吾父者；凡爾所行，乃所見於爾父者也。」
 若:8.39     等應曰：「吾父亞伯漢也。」耶穌曰：「苟為亞伯漢之後，則應為亞伯漢之所為矣。
 若:8.40     予語爾以所聞於天主之真理，而爾欲置予於死，此固亞伯漢之所不為也，
 若:8.41     所為者，正爾父之所為耳! 」若輩應曰：「吾儕非私生子也! 吾儕惟有一父，天主是己! 」
 若:8.42     穌曰：「倘天主真為爾父，則宜愛予矣。蓋予之來，乃出自天主，非予自來，有遣之者也。
 若:8.43     曹之莫明吾言，何也﹖實緣爾曹不堪聞吾道耳。
 若:8.44     父非他，魔鬼是已! 爾父之志，爾則承之。彼自始即為殺人之元兇，未曾須與立足於真理之中，以彼心中不存真理故。惟誑語乃出其本性；彼為誑者，亦為誑者父。
 若:8.45     所言者，真實無妄，而爾則不予信也。
 若:8.46     中有能證予為邪妄者乎﹖予既以真理語爾，爾亦胡為不予信乎﹖
 若:8.47     本乎天主者，必樂聞天主之道；今爾褒如充耳，以爾非本乎天主故也。」
 若:8.48     是猶太人乃曰：「吾輩謂爾為沙瑪里人，且有魔鬼附身，豈不然乎! 」
 若:8.49     穌曰：「予不附魔，惟尊聖父，而爾則辱予，
 若:8.50     予不求己榮，自有審判者欲賜予以榮。
 若:8.51     剴切告爾，人守吾道，永不嘗死亡之味。」
 若:8.52     太人曰：「今知爾果被魔矣! 夫亞伯漢死矣，諸先知亡矣，而爾則曰：『人守吾道，永不嘗死亡之味，』
 若:8.53     則爾乃大於已亡之祖亞伯漢，與夫已亡之諸先知乎﹖爾自以為何如人耶﹖」
 若:8.54     穌曰：「予若自榮，亦何榮之有﹖榮予者吾父也! 吾父非他，即爾自言為爾天主者是。
 若:8.55     然，爾實未嘗識之，惟予則識；予若云不識，是亦妄而已矣，無異於爾之妄也。顧予實識之，且亦篤守其道也。
 若:8.56     祖亞伯漢嘗歡忭踴躍，以瞻望予之日矣。彼既睹之，而神樂充溢矣。」
 若:8.57     太人曰：「爾未五十，而曾見亞伯漢耶﹖」
 若:8.58     穌曰：「予切實語爾，亞伯漢未有之前，未始無予! 」
 若:8.59     乃拾石以投之，耶穌遂隱身出殿。
  
 若:9.1      穌於途中見一盲者，胎瞽也，
 若:9.2      徒問曰：「夫子，此人生而盲，果誰之咎﹖其本身乎﹖抑父母乎﹖」
 若:9.3      穌對曰：「非由其本身，亦非其父母之罪，惟欲使天主之功德，彰於其身耳。
 若:9.4      茲白畫，吾儕當暢行遣予者之事，夜至，則無能為矣。
 若:9.5      之在世，所以為世之光也。」
 若:9.6      畢，乃唾於地，以沫和泥，敷盲者之目，
 若:9.7      曰：「往矣，自洗於西祿池。」西祿之為言，奉使也。盲者往洗，目明而歸。
 若:9.8      憐及曾見其乞食著，皆曰：「此非曩日坐而乞者乎﹖」或曰：「是也。」
 若:9.9      曰：「非也，貌相似耳。」而其人自曰：「我即是也。」
 若:9.10     問曰：「汝目何由得啟﹖」
 若:9.11     ：「彼名耶穌者，調泥敷我目，命我往洗於西祿，我既往洗，爰得明。」
 若:9.12     ：「其人安在﹖」曰：「不知。」
 若:9.13     引之見法利塞人。
 若:9.14     穌調泥啟目之日，固安息日也。
 若:9.15     利塞人因再三盤詰，其如何得明。對曰：「彼敷泥於吾目，吾洗之而遂能見矣。」
 若:9.16     利塞人中有曰：「此人不守安息日，決非自天主來者。」或曰：「罪人焉能行此靈蹟﹖」彼此頗持異同。
 若:9.17     又詢盲者曰：「汝謂啟汝目者，為何如人耶﹖」曰：「先知也。」
 若:9.18     太人因懷疑其人，不信其由盲而復明也。
 若:9.19     召其父母而問曰：「此是爾子，即爾所謂胎瞽著乎﹖然則今何以能見﹖」
 若:9.20     母對曰：「此乃吾子，生而盲，是則吾之所知也。
 若:9.21     其如何得見，誰啟其目，則非吾之所知也。渠已成年，可逕詢之，本身之事，當能自陳。」
 若:9.22     母之作此語，以懾於猶太人耳。蓋猶太人時已有成議，有敢認耶穌為基督者，必開除其教藉；
 若:9.23     其父母推諉曰：「渠已成年，可逕詢之。」
 若:9.24     是若輩復召夙盲之人，而語之曰：「汝其以天主光榮為懷! 吾人明知彼乃罪人。」
 若:9.25     曰：「其為罪人與否﹖吾不之知；惟吾素為盲者，今乃明見，此則吾之所知也。」
 若:9.26     問曰：「彼人果施何術於汝之身，而啟汝目乎﹖」
 若:9.27     曰：「吾適已告爾，而爾置若罔聞。今何又欲問之，豈爾等亦欲為其門徒耶﹖」
 若:9.28     等詈曰：「汝乃斯人之徒，而吾輩則摩西之徒也。
 若:9.29     知天主曾與摩西語矣；若夫斯人，吾實不知其所自﹖」
 若:9.30     人應之曰：「爾謂不知其所自，然彼固己啟吾之目矣。噫，是亦異矣!
 若:9.31     吾人固知天主不聽罪人，惟敬事天主而遵行其旨者，主則聽焉。
 若:9.32     古以來，未聞有能啟胎瞽之目者。
 若:9.33     斯人而不自天主，其亦無能為也已! 」
 若:9.34     曰：「汝以負罪而生之身，乃欲予吾儕以教訓耶﹖」遂相與擯而出之。
 若:9.35     穌聞其被逐，與之相遇而語之曰：「汝信天主子乎﹖」
 若:9.36     曰：「先生，孰為天主子﹖吾固欲信之! 」
 若:9.37     穌曰：「汝今已見之，與汝語者即是! 」
 若:9.38     人曰：「主乎! 吾信也! 」遂頂禮。
 若:9.39     穌曰：「予臨斯世，實為黜陟，欲使不見者得見，而自以為明者轉成瞽盲。」
 若:9.40     有法利塞人在側，聞之，曰：「吾儕豈亦盲者﹖」
 若:9.41     穌曰：「苟為盲者，將無罪矣! 今爾自以為有見，罪在其中矣! 」
  
 若:10.1     「予切實語爾，人入羊棧，不由其門，而由他處踰越而進者，竊也，盜也。
 若:10.2     惟由門而入者，乃為羊牧，
 若:10.3     閽者為之啟，而群羊亦樂聞其音。凡屬己羊，彼則一一喚之以名，引之以出；
 若:10.4     待已羊皆出，乃導之行；羊諳其音，翕然從之。
 若:10.5     若為外人，羊必不從，且必逡巡散去；無他，不諸其音故也。」
 若:10.6     耶穌設此譬喻，而若輩不知其旨，
 若:10.7     故又申言之曰：「予實語爾，予即群羊之門；
 若:10.8     凡先予而至者，竊也，盜也，而羊亦不之聽焉。
 若:10.9     予實門也；凡由予而入，必蒙恩澤，且得自由出入，面優遊於牧場矣。
 若:10.10    竊者之來，惟圖偷盜殘殺；予之來也，則欲賜以生命，且令其生氣蓬勃，綽有餘裕。
 若:10.11    予乃良牧；良牧不惜舍身致命，以保其羊，
 若:10.12    若係傭工，則非羊牧，其羊既非所有，故一見狼至，即棄羊而逸，任狼攫羊，逐散其群。
 若:10.13    以其為傭工，故無恤於羊耳。
 若:10.14    予乃良牧，識己之羊，亦為所識，
 若:10.15    正猶父之識予，予之識父也，予且為吾羊舍身致命焉。
 若:10.16    予尚有他羊，不屬此棧，亦當引之導之，若輩亦必屬從吾音，終惟一棧一枚。
 若:10.17    父之愛予，以予舍生；惟予將復取生焉。
 若:10.18    予之舍生，純出自願，無強之者；予能舍之，亦能復取之；此乃予所受於吾父之成命也。」
 若:10.19    猶太人因是語又起紛爭，
 若:10.20    惟多數則曰：「彼實中魔而狂矣! 胡為聽之﹖」
 若:10.21    或曰：「此非中魔者之言也! 魔亦安能啟盲者之目乎﹖」
 若:10.22    時在冬令，適值耶路撒冷舉行獻殿禮，
 若:10.23    耶穌行至殿中，至所羅門廊下，
 若:10.24    眾圍繞之，問曰：「汝使我心懸揣(惴)，將至何時﹖果為基督，請明以相告。」
 若:10.25    耶穌曰：「予皆已告爾，而爾不之信也。予因吾父之名，所行諸事，已足為予證明，
 若:10.26    而爾猶狐疑不信者，以爾非吾羊故耳。
 若:10.27    吾羊樂聞吾音，予識之，而彼亦惟予是從；
 若:10.28    予賜以永生，終無淪亡之虞，亦無能奪自予手。
 若:10.29    吾父所授於予者，有貴於宇宙萬有者焉。吾父手中所有，孰得從而奪之；
 若:10.30    予與父，一而已矣! 」
 若:10.31    猶太人復拾石，欲投之，
 若:10.32    耶穌詰之曰：「予所示爾種種善工，莫非淵源自父，果胡為而欲以石相擊耶﹖」
 若:10.33    猶太人應曰：「吾人擊汝，非為汝所行之善工，祇因僭妄耳。汝亦人也，乃竟自充天主! 」
 若:10.34    耶穌答曰「爾之律法不云乎：『吾稱爾曹為神。』
 若:10.35    夫承天主聖言者，且得稱為神，而經文固不可廢也；
 若:10.36    況在父之所特聖，而遣入人世者，自稱為天主之子，而爾曹遂謂其僭妄乎﹖
 若:10.37    且予若不行天主之事蹟，爾曹弗信，猶可說也。
 若:10.38    今予既行之，爾曹縱不置信於予，亦應置信於事蹟。事蹟者，所以使爾曹了悟父之在予，予之在父云耳。」
 若:10.39    至是，若輩又欲執之，耶穌脫手避去。
 若:10.40    復至約旦河外，在如望初授洗處而居焉；
 若:10.41    人多就之，其言曰：「如望未曾行一靈蹟，然其為斯人作證之言，則靡有不確也。」
 若:10.42    彼處多有信奉之者。
  
 若:11.1     有賴柴魯者，病於伯大尼；伯大尼乃瑪麗及其姊瑪大之村莊；
 若:11.2     而瑪麗者，即曩以香油渥主，以其髮拭主之足者也。病者賴柴魯，即係其兄。
 若:11.3     姊若妹因遣人告耶穌曰：「主所寵者病矣! 」
 若:11.4     耶穌聞訊，答使者曰：「斯病不致於死，惟以榮天主，亦以顯揚天主子。」
 若:11.5     兄妹三人，皆耶穌之所愛也。
 若:11.6     顧聞賴柴魯病則滯留二日，
 若:11.7     始告其徒曰：「吾人當返猶太。」
 若:11.8     徒曰：「猶太人正欲以石磔爾，夫子乃欲再往何也﹖」
 若:11.9     耶穌曰：「一日之中，非有十二時乎﹖人若畫行，睹斯世之光，必不見蹶﹖
 若:11.10    若夜行，則無光而蹶矣。」
 若:11.11    既又曰：「吾輩之友賴柴魯睡矣，吾將醒之。」
 若:11.12    徒曰：「主，果睡則愈矣。」
 若:11.13    蓋耶穌言其已死，而諸徒以為言其安眠也。
 若:11.14    於是耶穌乃明告之曰：「賴柴魯死矣!
 若:11.15    予此次不在彼處，實足為爾等慶，所以建爾等之信德也。且偕予往! 」
 若:11.16    多默一名提諦莫者，謂諸同道曰：「吾輩亦當偕往，寧與夫子同死! 」
 若:11.17    耶穌抵村，則賴柴魯葬已四日矣。
 若:11.18    伯大尼距耶路撒冷僅六里許，
 若:11.19    猶太人多就瑪大、瑪麗而弔唁焉。
 若:11.20    瑪大一聞耶穌蒞至，即出迎之；瑪麗則仍留宅中。
 若:11.21    瑪大謂耶穌曰：「主若在此，吾兄當不至遽死，
 若:11.22    以吾知子有所求，天主莫不應也。」
 若:11.23    耶穌曰：「汝兄必復活! 」
 若:11.24    瑪大曰：「吾亦知末日眾人復活時，兄必甦焉。」
 若:11.25    耶穌曰：「予即復活! 予即生命! 凡置信於予者，雖死必生；
 若:11.26    生而置信於予者，永不死。汝信之否﹖」
 若:11.27    曰：「主乎，吾固信爾乃天主子，當臨之基督也。」
 若:11.28    言畢，返家，私語其妹瑪麗曰：「師來矣，召汝去! 」
 若:11.29    瑪麗聞言急起，來謁耶穌。
 若:11.30    時耶穌未入村，猶在瑪大迎迓處也。
 若:11.31    猶太人唁瑪麗於室者，見其匆匆趨出，踵之，以為其將詣墓而哭也。
 若:11.32    瑪麗逕往耶穌所在，一見耶穌，即俯伏其足下曰：「若有主在，兄亦何至遽死﹖」
 若:11.33    耶穌見其泣，且見同來之猶太人亦與同泣，為之慨然興悲，
 若:11.34    側然問曰：「爾等葬之何處﹖」對曰：「主來視之。」
 若:11.35    耶穌泣焉。
 若:11.36    猶太人曰：「何其愛之深也! 」
 若:11.37    或曰：「彼曾啟盲者之目矣，獨不能令此人不死乎﹖」
 若:11.38    耶穌悲憤填膺，來至墓前。墓原係一峒，其上鎮以巨石。
 若:11.39    耶穌曰：「移石! 」亡者之妹瑪大曰：「主乎，葬已四日，屍其臭矣! 」
 若:11.40    耶穌曰：「予不曾云：汝但能信，必獲睹天主之光榮乎﹖」
 若:11.41    眾乃移石。耶穌仰視曰：「感荷聖父垂聽，予固知予有所求，父莫不應也。
 若:11.42    然予之言此，乃欲使環立於斯之眾庶，篤信父之遣予耳。」
 若:11.43    語畢，乃大聲而呼曰：「賴柴魯興矣! 」
 若:11.44    死者應聲而出，手足縛布，面裹巾。耶穌曰：「解之使行! 」
 若:11.45    為弔唁瑪麗而來之猶太人，既睹耶穌所行，多信奉之；
 若:11.46    然亦有以其事往報法利塞人者。
 若:11.47    司祭諸長及法利塞人，乃召集會議，僉曰：「斯人多行異蹟，吾輩將何以處之﹖
 若:11.48    若聽其所為，則眾庶咸將信之，而羅馬人必至而奪吾土吾民矣。」
 若:11.49    其中有名蓋法者，值歲之總司祭也，告眾曰：「汝曹無知，
 若:11.50    盍息一人代萬眾死，以免舉國淪亡，於汝曹固有益乎﹖」
 若:11.51    此言非由己出，實緣渠適為本歲總司祭，故於無意中豫言耶穌之將為民犧牲；
 若:11.52    然奚止為一國之民而已哉﹖即普天率土之天主子女，亦將會而集之，使成一體。
 若:11.53    自此，若輩處心積慮，共謀所以殺耶穌。
 若:11.54    耶穌亦不復公然行於猶太人中，乃退至郊野之地；入一鎮，名以法蓮，偕門徒居焉。
 若:11.55    會猶太人之免難節將屆，節前多有自鄉間上耶路撒冷者，先行取潔，
 若:11.56    皆覓耶穌，群立殿中，而相語曰：「爾謂彼將不來度節乎﹖」
 若:11.57    惟司祭長及法利塞人已曉諭諸民，如有知耶穌所在者，即當稟報，以便逮捕。
  
 若:12.1    免難節前六日，耶穌來至伯大尼，即曩所起於死中者，賴柴魯之所寓也。
 若:12.2     人為耶穌設宴，瑪大侍，而賴柴魯與之同席。
 若:12.3     瑪麗攜香膏一斤，純且珍，敷耶穌足，以髮拭之，異香滿室。
 若:12.4     而門徒茹答斯‧依斯加略，即日後鬻圭者，
 若:12.5     責曰：「何不售此膏，得三百銀錢，以濟貧者乎﹖」
 若:12.6     然彼作斯言非在恤貧，蓋其貪污成性，掌囊而恆竊所貯耳。
 若:12.7     耶穌乃曰：「聽之，勿阻! 蓋此女子之所為，所以備吾殮也!
 若:12.8     爾等常有貧者與俱，而予則非爾等所得而常有。」
 若:12.9     猶太人聞耶穌蒞至，群趨而集；不第為耶穌，亦欲一見其所起於死中之賴柴魯也。
 若:12.10    司祭諸長乃共謀所以兼滅賴柴魯，
 若:12.11    蓋因彼之故，猶太人多有脫離司祭而信奉耶穌者焉。
 若:12.12    翌日，赴節之群眾聞耶穌將至耶路撒冷，
 若:12.13    各執棕樹枝出而迎之，呼曰：「賀三納兮義塞王! 奉主名而來兮，堪頌揚! 」
 若:12.14    耶穌得一小驢，乘之，正如經所載云：
 若:12.15    「西溫女，莫驚惶! 伊人來兮，爾之王! 爾王安坐驢駒上! 」
 若:12.16    門徒初猶未識此事之意義，迨耶穌膺榮，始悟經之所載，眾之所行，莫非為彼之故耳。
 若:12.17    當時凡曾目擊耶穌呼賴柴魯出墓而起之於死中者，咸為作證，
 若:12.18    眾聞耶穌行此靈蹟，故爭來迎迓。
 若:12.19    法利塞人因相語曰：「舉世風從，吾其休矣! 」
 若:12.20    爾時，外邦人亦有來參與節禮者，
 若:12.21    共訪加利利伯賽大之斐理伯而求之曰：「先生，吾儕欲見耶穌。」
 若:12.22    斐理伯來告安德烈，安德烈偕斐理伯來稟耶穌。
 若:12.23    耶穌對曰：「人子見榮之日至矣，
 若:12.24    剴切語汝，一粒麥種，設非落地而化，
 若:12.25    終為一粒，既化則結實累累矣。惜其生者失其生，惟在世不惜其生者，能保之以達永生。
 若:12.26    人欲事我，宜亦步亦趨，追踵於我，庶幾我之所詣，吾僕亦克詣焉。人能事我，父必榮之。
 若:12.27    今茲吾靈見擾，尚復何言﹖父乎! 盍免我經歷此時! 雖然，此事之臨，正為吾完成使命，
 若:12.28    父乎，其光榮爾名! 」時有音發自天上曰：「吾已榮之，將復榮之。」
 若:12.29    旁立之眾聞之，或曰：「天作雷矣。」或曰：「天神與之語也。」
 若:12.30    耶穌應曰：「此音之發，非為我故，為爾等之益也。
 若:12.31    斯世受判，斯世之君見逐，今其時矣!
 若:12.32    吾一經被舉於地，將攝引天下生靈，歸集吾身。」
 若:12.33    耶穌此言，所以預示其如何致命也。
 若:12.34    眾曰：「吾聞諸律法云：『基督永留』，今汝曰：『人子必須被舉』，何也﹖且所謂人子者，誰耶﹖」
 若:12.35    耶穌曰：「光處爾曹之中，尚有片時，及爾有光，爾當勉行，毋使暗冥襲爾，行於黑暗中者，不自知其所往，
 若:12.36    及爾有光，爾當景仰，庶成光明之子。」語畢，耶穌退而潛居。
 若:12.37    夫耶穌在眾人之前所行靈蹟，亦云多矣。而眾人猶不之信；
 若:12.38    此蓋所以應乎先知意灑雅之所言曰：「主乎! 我之所傅，誰其信之﹖主之臂力，誰其領之﹖」
 若:12.39    眾人之不信，意灑雅亦已言之矣：
 若:12.40    「主已蒙其目，主已頑其心，恐其目有見，恐其心有靈，恐其即回頭，令吾全其生。」
 若:12.41    此言皆意灑雅有見乎耶穌之榮而發也。
 若:12.42    然官紳中亦頗有信耶穌者，惟礙於法利塞人，故不敢公然認之，恐被逐於會堂也。
 若:12.43    蓋若輩之愛慕人爵，有甚乎天爵者焉。
 若:12.44    耶穌嘗揚聲而言曰：「信予者，非信予，乃信遣予者；
 若:12.45    睹予者，亦即睹遣予者也。
 若:12.46    予之來，所以為世之光，庶幾信予者不復滯留於黑暗之中。
 若:12.47    人聞吾言而不之信者，予亦不之咎。予之來，非為咎世，乃為救世。
 若:12.48    拒予而不納吾言者，自有咎之者在；吾所傳之道，將於末日定若人之罪。
 若:12.49    蓋吾言非由己出，乃遣予之父，以所當言、所當傳者，命予言之傳之耳。
 若:12.50    吾知厥命即是永生；故予所言，惟述父之所言而已矣。」
  
 若:13.1.    免難節既近，耶穌自知離世歸父之時將至；平生篤愛其在世之徒，至是愛之彌篤，蔑以加矣。
 若:13.2.    晚餐時，魔鬼已以鬻主之意，投入西門子茹答斯‧依斯加略之心。
 若:13.3.    耶穌心知聖父已將萬有付於己手，亦知己之來自天主，而歸於天主也，
 若:13.4.    乃離席解衣，以巾自束。
 若:13.5.    注水盤匜中，濯門徒足，以所佩巾拭之。
 若:13.6.    爰至西門‧伯鐸祿前，而伯鐸祿止之曰：「主欲濯吾足耶﹖」
 若:13.7.    耶穌曰：「予之所為，汝今不知其意，後當知之。」
 若:13.8.    伯鐸祿曰：「主決不可為吾濯足! 」耶穌曰：「予不汝濯，則汝無與於我。」
 若:13.9.    西門‧伯鐸祿乃曰：「不惟吾足，且手與首! 」
 若:13.10    耶穌曰：「已浴者第須濯足，而舉身皆潔。爾曹潔矣，顧亦有例外。」
 若:13.11    蓋彼固知誰將賣之，故云：「爾曹非人人皆潔」也。
 若:13.12    濯足既畢，復披衣登席，而諭徒曰：「予適所行，爾知其意否﹖
 若:13.13    爾呼予曰『師』、曰『主』，爾言當矣，予固是也。
 若:13.14    然予以師以主之身，猶且濯爾之足，則爾等亦宜互為濯足矣。
 若:13.15    予以身作則，望爾效之。
 若:13.16    予剴切告爾，僕不能大於其主，奉命者不能大於授命者。
 若:13.17    爾既知此理，苟能躬行而實踐之，則樂在其中矣。
 若:13.18    然爾曹中亦非人人能語此。予非不識予之所選，顧經中所言：「食吾之食，舉踵相敵，」亦當見應耳。
 若:13.19    予以此預告，庶幾此事一經實現，爾等可知予之為誰。
 若:13.20    予切實語爾，納予所遣者，即是納予，而納予，即是納遣予者也。」
 若:13.21    言至此，耶穌心中苦悶，乃明言曰：「予切實相告，爾曹中一人，行將鬻予。」
 若:13.22    諸徒相顧愕然，不識其所指究係何人。
 若:13.23    時其愛徒某，正斜倚耶穌懷中，
 若:13.24    西門‧伯鐸祿示以意，欲其一問所言伊誰，
 若:13.25    渠乃貼胸而問曰：「主，誰耶﹖」
 若:13.26    耶穌謂之曰：「予濡餅以授之者，即是。」乃濡餅以授依斯加略‧西門子茹答斯。
 若:13.27    既食餅，魔乃暢入其心。耶穌謂之曰：「汝所進行者，從速為之! 」
 若:13.28    而坐中皆不識其所云果指何事。
 若:13.29    或以為茹答斯既司公橐，意者耶穌囑其購辦節日所需之物，或囑其斥貲濟貧耳。
 若:13.30    茹答斯食餅後，匆匆而出夜；夜已闌矣。
 若:13.31    及其既出，耶穌乃曰：「今人子受榮，而天主亦因人子而受榮焉。
 若:13.32    天主既因人子而受榮，天主亦必以己之榮榮之，而榮之即在目前。
 若:13.33    小子乎! 予與爾俱，尚有片時，爾將依依追念。予之所往，爾不能來。曩曾以此語猶太人，今亦舉以語爾。
 若:13.34    予茲授爾以新誡，即彼此相愛是已，務以予之所以愛爾者，彼此相愛也。
 若:13.35    爾能彼此相愛，此正所以使眾人咸識爾為吾徒也。」
 若:13.36    西門‧伯鐸祿問曰：「主將奚往﹖」耶穌對曰：「予之所往，爾今難從，異日當得追隨耳。」
 若:13.37    伯鐸祿曰：「今亦曷為弗克相隨乎﹖雖為主致命，亦所甘心! 」
 若:13.38    耶穌曰：「汝欲為予致命耶! 予確實語汝，今宵雞猶未鳴，行見汝三背予矣! 」
  
 若:14.1     「莫令爾心忐忑不寧；爾信天主，亦當信予。
 若:14.2     吾父宅中，廣廈萬間，足庇爾眾。如其不然，予必早已相告矣。
 若:14.3     今予前往，必為爾預備居所；既往既備，當重來接爾，務使予之所在，爾等亦得與俱。
 若:14.4     予之所往，爾識其途。」
 若:14.5     多默曰：「主乎，吾儕既不知爾之所往，又焉能識其途哉﹖」
 若:14.6     耶穌曰：「予即途也，真諦也，生命也。人欲諧父，舍予末由。
 若:14.7     倘爾真能識予，則亦必識予父矣。然今後爾當識之，且已睹之矣。」
 若:14.8     斐理伯曰：「主，示我以父，於願足矣。」
 若:14.9     耶穌曰：「斐理伯，予與爾俱，不為不久，爾竟尚未相識耶! 夫睹予，即睹父也，胡為猶曰『示我以父』乎﹖
 若:14.10    爾豈不信予之在父，父之在予乎﹖予所授爾之訓，非予自言之也，實父寓於予，躬行其道耳。
 若:14.11    爾等當憑吾言而信予之在父，父之在予也；
 若:14.12    不然，則亦應憑予所行事蹟而信之。予切實語爾，凡置信於予者，必能行予之所行，且其所行將有大於斯者，以予歸父故也。
 若:14.13    凡爾因吾名而求者，予必成之，俾父因子見榮。
 若:14.14    若因吾名而有求於予，予將行焉。
 若:14.15    爾若愛予，宜守吾誡。
 若:14.16    予當求父另遣保慰恩師，永與爾偕；
 若:14.17    恩師非他，真諦之神是已。世俗不見此神，不識此神，故不克受之；爾則識之，以彼與爾偕，寓於爾故。
 若:14.18    予決不相棄，致爾無依無恃，予必來與爾俱也。
 若:14.19    瞬息之間，世將不復見予，爾獨見予。蓋予永生，爾亦因以有生焉。
 若:14.20    是日既臨，爾等必知予之在父，爾之在予，而予之在爾矣。
 若:14.21    凡懷予之誡而踐履之者，斯為愛予之人，愛予者，必見愛於吾父，予亦愛之，且願自顯於若人。」
 若:14.22    樹德(非茹答斯．依斯加略)問曰：「主將何以自顯於吾儕，而不顯於世人乎﹖」
 若:14.23    耶穌曰：「人若愛予，必守吾訓，則吾父必愛之，且將偕予同就若人，而以之為安宅。
 若:14.24    人不愛予，則必不守吾訓矣。顧爾所聞者，實非吾訓，乃遣予之父所訓也。
 若:14.25    值茲與爾聚首之時，以此相告，
 若:14.26    惟父將以予名義，遣發保慰恩師，彼必教爾以一切，且使爾追憶領會予之所言也。
 若:14.27    予以平安遣爾，予以己之平安施於爾等，而予之為施，亦有異乎世之所為矣。毋事忐忑，毋事疑懼；
 若:14.28    爾已聞予言之，予去當復來，爾若真愛予者，則宜因予歸父而喜，以父實大於予也。
 若:14.29    今事猶未成，先以告爾，俾事成而信彌篤。
 若:14.30    嗣後不復與爾多言，蓋斯世之君，行將見臨。彼亦何有於我﹖
 若:14.31    第予欲使世人知予愛父，而一切惟父之命是從。起矣! 與予偕往! 」
  
 若:15.1     「吾乃葡萄真樹，而吾父則圃主也。
 若:15.2     枝之在我，而不結實者，彼則截之；其結實者，彼則裁之，使結實彌茂。
 若:15.3     今爾已因吾所授之道，而見裁成矣，
 若:15.4     尚望恆寓吾內，俾吾亦得恆寓爾內。枝脫樹不能結實；爾離我，亦無以結實。
 若:15.5     吾為樹身，爾為樹枝。凡寓乎吾身，而有我寓乎其衷者，必結實繁多。離乎吾，爾將一無所能。
 若:15.6     人而不寓吾內，則如枝之被棄而槁，人將拾之，舉以供囊矣。
 若:15.7     爾若恆與吾俱，而吾道恆存乎爾，則爾凡有所求，必得如願以償。
 若:15.8     爾等能有賁其實，則不傀為吾徒，而吾父之光榮，即在斯矣!
 若:15.9     吾以父之所以愛我者愛爾。爾其勉旃，恆保吾愛。
 若:15.10    爾能守吾之誡，所以保吾之愛也；正如吾守吾父之誡，而至今猶保其愛焉。
 若:15.11    吾不憚諄諄以此誨爾者，惟欲使爾親嘗吾樂，則爾之樂，亦將沛然充溢矣。
 若:15.12    吾誡非他，但欲爾等以吾之所以愛爾者，彼此相愛而已。
 若:15.13    人之愛，莫大於為其友舍生；
 若:15.14    爾能遵行吾之所命，是吾友也。
 若:15.15    今而後予不稱爾為僕，僕不知其主之所為也。吾稱爾為友者，蓋凡吾所聞於吾父者，悉以示爾矣。
 若:15.16    爾未擇予，而予擇爾，且命爾進而結實，長保厥實。如此，則爾因我名以求於父者，莫不見賜。
 若:15.17    吾所命爾者，一言以蔽之，曰：『彼此相愛』而已矣。
 若:15.18    爾若不見容於世，應念予亦未始見容於世也。
 若:15.19    爾若屬於世，世焉有不愛其同類者乎﹖正唯予已拔爾於世，此世之所以不能容爾也。
 若:15.20    宜憶吾言，僕不能大乎其主，人既侮予，亦必悔爾；人守吾訓，亦必守爾之訓。
 若:15.21    爾為吾名之故，不免遭受種種橫逆，以人不識遣予者之為誰也。
 若:15.22    予苟未來施訓於人，其人尚可無咎，今則末由辭其咎矣。
 若:15.23    凡惡予者，即惡吾父也。
 若:15.24    予若未在眾前行人所不能行之靈蹟，則彼猶可無咎，今彼既睹之，而依然惡予與吾父也!
 若:15.25    彼經有云：『人之仇予，非予之辜。』於是乎驗矣!
 若:15.26    予當自聖父遣發保慰恩師於爾，保慰恩師非他，即真道之神發自聖父者是。彼至必為予作證，
 若:15.27    爾等素從予遊，亦當為予作證也。
  
 若:16.1.    予以此預告，庶幾來日爾等意志不致搖動。
 若:16.2.    人將開除爾等教籍；屆時，殺爾者，且將自以為盡忠於天主矣!
 若:16.3.    彼之所以為此者，祇緣未識聖父，亦未識予。
 若:16.4.    然予既以此相告，則爾等遭此際遇，將能回憶吾言。
 若:16.5.    曩予與爾相偕，故未以此語爾；今予辭別復命，爾中竟無問我何歸者!
 若:16.6.    茲聞予言，爾乃不勝憂戚。
 若:16.7.    實以相告，予之去，爾之益也。蓋予不去，則保慰恩師不至。予去當遣之來。
 若:16.8.    彼既來，必有以令世知罪、知義、知判。
 若:16.9.    知罪者，以若輩不予信也；
 若:16.10    知義者，以予歸父而爾不復睹予也；
 若:16.11    知判者，以斯世之君已受判也。
 若:16.12    尚有多端，欲與爾言，惟此時，爾尚不堪受之。
 若:16.13    一俟真諦之神來臨，必就循循誘爾洞達微妙。彼所言亦非由己；有所聞，乃言之；當示爾以將臨之事，且必歸榮於予也。
 若:16.14    何則，彼將受之於予，而授之於爾也。
 若:16.15    蓋父之所有，亦即予之所有，故曰：『彼將受於予，而授於爾。』
 若:16.16    瞬息之間，而爾不得睹予矣! 復一瞬息，而爾又得見予矣! 」
 若:16.17    門徒乃相語曰：「師曰：『瞬息之間，不得睹予、復一瞬息，又得見予，』又言『予今歸父』者，果何謂耶﹖」
 若:16.18    又曰：「所謂『瞬息之間』何謂耶﹖吾儕實不知其所云。」
 若:16.19    耶穌心知諸徒欲有所問，乃告之曰：「予言『瞬息之間，不得睹予，復一瞬息，又得見予』，爾乃以此互詢耶﹖
 若:16.20    予切實語爾，爾將哀悼痛苦，而世將歡忻鼓舞。爾等不免憂心戚戚，然爾等之憂戚，終必化為神樂。
 若:16.21    若懷胎之婦，分挽時不勝痛苦，及其既產，別忘其苦，且必以世上新生一人而樂焉。
 若:16.22    是故爾目前雖感憂苦，迨予重復見爾，則爾必欣然而樂，爾心之樂，人莫奪焉。
 若:16.23    是日爾將無所問於予矣。予切實語爾，爾有所祈於父，父必以予名義，賜之於爾。
 若:16.24    爾向未托予名義以求，求則必受，爾樂充溢。
 若:16.25    予向以譬喻教爾，惟時即至，予將不復設譬，必欲明白曉暢，以父示爾。
 若:16.26    是日，爾當以予名義祈求，予不曰：『予當為爾轉求，』
 若:16.27    蓋父實躬自愛爾，以爾愛予，且信予出自父故。
 若:16.28    予出於父，而入於世，令則離世而復歸於父。」
 若:16.29    諸徒曰：「子今己不假譬喻而明言之矣。
 若:16.30    吾儕今知子實洞察萬事，無待人問；以此吾信子乃來自天主。』
 若:16.31    耶穌曰：「爾今已信乎﹖
 若:16.32    惟時將至，茲即是矣，爾將各自散去，遣予獨處；然予不孤，父與予俱。
 若:16.33    予以此語爾，俾爾因予而得平安。爾在人世，固有患難，惟勿因是而餒，予已克勝人世矣。」
  
 若:17.1     諭畢，耶穌舉目向天曰：「父，時至矣! 榮爾子，俾子歸榮於父!
 若:17.2     嚮者父授子以統治元元之權，欲其以永生溥施父所授子之人也。
 若:17.3     人能識父為唯一真宰，及父所遣之耶穌基督，則永生即在斯中。
 若:17.4     予在地上，已歸榮於父，父所委予之使命，已告圓滿；
 若:17.5     今求吾父，賜予偕享創世前與父共有之榮!
 若:17.6     凡父所拔於世而賜於予之人，予已以父名示之。若輩本屬於父，而父以之賜予，其人皆服膺父之慈訓，
 若:17.7     且已領悟凡予所受，莫非自父。
 若:17.8     父所授予之訓，悉已授諸若輩，而若輩亦已領受，且體認予之出於吾父，而恪信父之實曾遣予矣。
 若:17.9     予為若輩求，非為世求。若輩乃父所賜於予，而仍屬於父者也。
 若:17.10    蓋凡予所有，皆父所有，凡父所有，皆予所有。且予亦己因若輩而見榮矣。
 若:17.11    予不復在世，若輩在世而予則歸父。聖父乎! 求父以已名義，保佑父所賜予之眾，使成一體，猶父與予之為一體。
 若:17.12    當予與若輩俱時，予以父名義守護父所賜予之眾，一無所失，而所失者，惟淪喪之子；此亦所以應驗經言耳。
 若:17.13    今予歸父，而猶遺言於世者，欲使吾心之樂，沛然充溢於若輩之心也。
 若:17.14    予既以吾父聖道授之，而世乃疾之如讎，以其不屬乎世，正如予之不屬乎世也。
 若:17.15    予非求父令其脫世，第求保其涅而不緇。
 若:17.16    若輩不屬於世，正如予之不屬於世也。
 若:17.17    求父神而化之於真諦之中! 真諦無他，父之聖道是已。
 若:17.18    正如父之遣予入世，予茲亦遣之入世。
 若:17.19    予為彼等之故而自聖，欲令彼等亦真能成聖也。
 若:17.20    予不第為彼等求，亦為耹彼等之言，而置信於予者求焉。
 若:17.21    願彼眾能翕然合而為一；正如吾父體予，予體吾父，願彼眾亦能仰體吾儕，而融為一體，庶幾世人信父實曾遣予。
 若:17.22    父所賜予之榮，予亦已賜之彼眾，欲使彼眾成為一體，亦如予與父之為一體；
 若:17.23    予體彼，而父體予，務使彼眾精誠團結，化成一體，庶幾世人知父確曾遣予，且知父愛吾徒，一如愛予。
 若:17.24    父乎! 願父所賜於予之人，皆得詣予所在，而親睹父所賜予之榮，蓋自創世之前，父已愛予矣。
 若:17.25    公義之父乎! 世不識父，予則識父，而斯輩亦識父之遣予也。
 若:17.26    父之聖名，予已示之，今後復將示之，使父之所以愛予之愛，得存留於彼等，而予亦得恆寓於彼等焉。」
  
 若:18.1     言畢，偕諸徒出，過翠柏澗，入山園。
 若:18.2     耶穌常偕其徒遊此，故奸徒茹答斯亦稔其地。
 若:18.3     時茹答斯乃領兵士一隊，與司祭長、法利塞人所派人員，提燈炬，執武器而至。
 若:18.4     耶穌夙知諸事之必臨於身，乃出而謂之曰：「爾等覓誰﹖」
 若:18.5     對曰：「納匝勒之耶穌! 」耶穌告之曰：「是我! 」時奸徒茹答斯亦立眾中。
 若:18.6     耶穌甫言：「是我，」，眾皆逡巡仆地。
 若:18.7     耶穌乃復問曰：「爾等覓誰﹖」眾曰：「納匝勒之耶穌也! 」
 若:18.8     耶穌曰：「已語爾是我；既欲執我，請勿累及此輩，任其散去。」
 若:18.9     此亦所以應驗其所言「凡父所賜於予者，一無所失」云耳。
 若:18.10    西門‧伯鐸祿乃抽所佩刃，擊大司祭僕，名馬勒古者，削其右耳。
 若:18.11    耶穌謂伯鐸祿曰：「收刃入鞘，父所賜我之爵，可不飲乎﹖」
 若:18.12    於是，千總率士卒，偕猶太人諸使，執耶穌而縛之，
 若:18.13    先解至亞納處。亞納者乃是歲總司祭蓋法之岳父，
 若:18.14    而蓋法即曩時向猶太人宣告「死一人以活萬民，實計之得」者也。
 若:18.15    西門‧伯鐸祿尾耶穌後，另有一徒與偕。是徒素與總司祭相識，遂得與耶穌同入總司祭署；
 若:18.16    而伯鐸祿則立於門外；於是與總司祭相識之某徒出語司閽婦，引伯鐸祿入。
 若:18.17    司閽婦乃問伯鐸祿曰：「汝亦斯人之徒歟﹖」對曰：「非也! 」
 若:18.18    時天氣正寒，諸僕與吏胥爇炭圍火而立，用以取煖；伯鐸祿亦與之同立，而取煖焉。
 若:18.19    總司祭方以收徒傳道諸端詰耶穌。
 若:18.20    耶穌對曰：「予向公開言論，施訓會堂聖殿中，此皆猶太人會集之所，未嘗言之於隱，
 若:18.21    爾何問予﹖盍問聽眾，予曾作何言﹖若輩定知予之所言。」
 若:18.22    語甫出，旁立一吏批其頰曰：「若敢如此對總司祭耶﹖」
 若:18.23    耶穌應曰：「吾言非耶﹖儘可指證其非。吾言是耶﹖何擊予為﹖」
 若:18.24    蓋亞納已將耶穌縛送總司祭蓋法處矣。
 若:18.25    而伯鐸祿猶立而取煖。或問之曰：「汝亦斯人之徒歟﹖」伯鐸祿否認曰：「非也! 」
 若:18.26    會有總司祭僕，乃被伯鐸祿削去一耳者之族人，指之曰：「吾曾見汝與彼，豈非同在山園者乎﹖」
 若:18.27    伯鐸祿又加否認，而雞鳴矣。
 若:18.28    平旦，眾曳耶穌出蓋法署，解往督轅，而眾末遽入，恐為所浼而不得食免難羔也。
 若:18.29    比辣多乃出而問曰：「爾曹控此人何事﹖」
 若:18.30    眾應曰：「苟非惡類，必不解之爾前。」
 若:18.31    比辣多曰：「爾曹可帶回，依爾律法自為處理。」猶太人對曰：「吾人無權處人以死。」
 若:18.32    耶穌曾預示其致命之情形，於是驗矣。
 若:18.33    比辣多復入督轅，傳耶穌而問曰：「汝果為猶太人之王乎﹖」
 若:18.34    耶穌曰：「此爾自言之乎﹖抑有人語爾耶﹖」
 若:18.35    比辣多曰：「予非猶太人，汝之國人及司祭諸長，將汝交予，汝果犯何罪﹖」
 若:18.36    耶穌曰：「吾國不屬斯世，苟屬斯世，則吾之臣僕必群起以抗拒之，吾亦何至落於猶太人之手；正惟吾國不在茲耳。」
 若:18.37    比辣多曰：「然則，汝果王乎﹖」耶穌曰：「爾言之矣，予固王也。我正為此而生，為此而降世，俾為真理作證；凡植根於真理者，必諳吾音。」
 若:18.38    比辣多應曰：「何謂真理﹖」言竟復出，而告猶太人曰：「吾未見其罪也。
 若:18.39    爾曹慣例，每屆免難節，欲吾為釋一囚，今欲吾開釋『猶太人之王』乎﹖」
 若:18.40    眾齊聲呼曰：「勿釋斯人，請釋巴辣巴! 」巴辣巴者，盜匪也。
  
 若:19.1     比辣多乃令執耶穌而鞭之；
 若:19.2     兵士編棘為冠，加諸其首，衣以紫袍，
 若:19.3     共趨其前而呼曰：「猶太人王萬歲! 」乃批其頰。
 若:19.4     比辣多復出語眾曰：「爾其識之，吾以此人示爾，爾當知吾實未見其罪也。」
 若:19.5     耶穌出時，首帶棘冠，身披紫袍。比辣多語眾曰：「可以觀其人矣! 」
 若:19.6     司祭諸長與吏胥見而大呼曰：「釘死之! 釘死之! 」比辣多曰：「爾曹自取釘之，吾則未見其罪。」
 若:19.7     猶太人曰：「吾人有律法，依法彼當死，以彼自稱天主子。」
 若:19.8     比辣多聞此益懼，
 若:19.9     復入督轅問耶穌曰：「汝果奚自﹖」耶穌不答。
 若:19.10    比辣多曰：「汝尚不與吾語耶﹖豈不知予有權釋汝，亦有權釘汝乎﹖」
 若:19.11    耶穌對曰：「設非自天所授，爾亦焉能有權於我哉! 是故交予於爾者，厥罪尤大。」
 若:19.12    此後比辣多更圖釋之；詎猶太人疾呼曰：「爾釋此人，則不得為凱撒友矣! 凡自稱為王者，即與凱撒為敵著也。」
 若:19.13    比辣多既聞是言，乃攜耶穌出，至一處曰「石砌」，希伯來語曰「伽巴大」，而升坐定讞焉。
 若:19.14    是日適值免難節預備日，時在正午。比辣多謂猶大人曰：「睹爾王! 」
 若:19.15    眾乃大呼曰：「去之! 去之! 釘之於十字架上! 」比辣多曰「吾可釘死爾之王耶﹖」司祭長應曰：「凱撒而外，吾更無王! 」
 若:19.16    於是比辣多付耶穌於眾，以釘之。
 若:19.17    眾執耶穌，曳之出；耶穌親荷十字架，至一地名「觸髏地」，希伯來語曰「格爾格他」，
 若:19.18    釘焉；與之同釘者二人，一左一右，耶穌居中。
 若:19.19    比辣多書標，懸之架上曰：「納匝勒耶穌，猶太人王。」
 若:19.20    耶穌被釘之處離城不遠，故猶太人見此標者，數不在少。且用希伯來、希臘、拉丁三種文字書成。
 若:19.21    猶太人之司祭諸長，乃謂比辣多曰：「勿書『猶太人王』，應書「彼自稱為猶太人王。」
 若:19.22    比辣多應曰：「書者書矣! 」
 若:19.23    兵士既釘耶穌，取其外衣四分之，各得其一；又取其內衣，內衣無縫，徹上徹下，渾然織成；
 若:19.24    兵士乃相與曰：「毋裂，且拈鬮以觀孰得。」經云：「分我外服，鬮我內衣。」於是乎應，此正兵士之所為也!
 若:19.25    侍於耶穌架旁者，有聖母，暨聖母之妹、格老法之妻瑪利亞，與瑪達蘭之瑪麗，
 若:19.26    耶穌見聖母及愛徒並立，乃謂聖母曰：「夫人，此爾子也! 」
 若:19.27    次謂徒曰：「此汝母也! 」是後徒乃迎養於其家。
 若:19.28    未幾，耶穌知諸事已成，為應經言，故曰：「予渴! 」，
 若:19.29    近處適有一瓶，中貯醯，人以海絨濡醯，束之莧頭，擎送厥口。
 若:19.30    耶穌既嘗醯，乃曰：「成矣! 」遂俯首而逝。
 若:19.31    時值備禮日，猶太人不欲於禮日懸屍架上，蓋禮日乃大節日也，爰語比辣多命折斷其脛而下之。
 若:19.32    兵士至，先折其懸於左右者之脛，
 若:19.33    次及耶穌，則見其已死，未折其脛，
 若:19.34    惟一卒以矛刺其肋，血水迸出，
 若:19.35    為斯證者，乃一目擊其事之人，其證真實，渠自知己之所言不妄，俾爾等信之。
 若:19.36    經云：「毋折其骨。」
 若:19.37    又云：「眾將瞻仰其所刺之身。」至是乃悉見應驗矣。
 若:19.38    有亞利瑪大人若瑟者，私淑耶穌，以畏猶太人故，迄未敢公然事之；至是乃具稟比辣多，欲領耶穌遺體；比辣多既准，乃來收屍。
 若:19.39    而曩昔暮夜謁耶穌之尼閣德睦，亦攜沒藥、沉香約百斤至。
 若:19.40    二人同領遺體，循猶太人葬例，裏之以布，敷以香料。
 若:19.41    近處有園，園有新成之生壙；
 若:19.42    因值猶太人之備禮日，乃取其近便，即以是壙安窀耶穌。
  
 若:20.1     週首，昧爽，瑪達蘭之瑪麗夙興謁墓，見墓石已移，
 若:20.2     乃奔告西門‧伯鐸祿及耶穌愛徒某曰：「人已移主出墓，不知置諸何處。」
 若:20.3     伯鐸祿及某徒，即共出詣墓。
 若:20.4     二人皆疾趨，而某徒尤捷足，先達墓前，
 若:20.5     未遽入，俯窺墓中，見殮布尚存。
 若:20.6     西門‧伯鐸祿繼至，逕入墓中，見殮布猶在，
 若:20.7     而裹首之巾不復與殮布相屬，捲疊整齊，另置一處。
 若:20.8     時先達墓前之某徒，亦入見而信焉。
 若:20.9     蓋經中所言「主當自死者中復活，」二徒向猶未之悟也。
 若:20.10    二徒歸，
 若:20.11    而瑪麗立於墓外而泣。
 若:20.12    泣時，俯窺墓中，見二白衣天神，坐於耶穌安寢原處，一在首、一在足，
 若:20.13    二天神謂瑪麗曰：「女子，何泣為﹖」對曰：「以人移去吾主，不知置諸何處﹖」
 若:20.14    言竟轉身，睹耶穌旁立，而當時猶不知其為耶穌也。
 若:20.15    耶穌詢之曰：「女子，胡為泣﹖欲覓誰耶﹖」瑪麗以為園丁，對曰：「先生，爾若移之去者，請示置之何處，俾吾得收領其遺體。」
 若:20.16    耶穌曰：「瑪麗! 」瑪麗即回顧，以猶太語呼之曰：「辣波尼! 」辣波尼之為言「夫子」也。
 若:20.17    耶穌曰：「毋撫吾身! 予尚未昇詣吾父也。第去告吾諸弟，予將昇詣吾父，亦即爾父，昇詣吾天主，亦即爾天主。」
 若:20.18    瑪達蘭‧瑪麗來報門徒曰：「予已見主，其告予如是。」
 若:20.19    是為週首。既暮，諸徒以懼猶太人故，共聚一室，諸戶緊扃。而耶穌進立其中曰：「賜爾平安! 」
 若:20.20    言畢，伸手顯肋，令視。諸徒見主至忻。
 若:20.21    耶穌復諭之曰：「賜爾平安! 正如聖父遣予，予亦遣爾。」
 若:20.22    言訖噓之曰：「領受是聖神!
 若:20.23    爾赦人罪，其罪見赦，爾所不赦者，其罪留存。」
 若:20.24    當耶穌之來臨也，十二子中有多默亦名提諦莫者，適未與俱。
 若:20.25    他徒爰告之曰：「吾儕已曾見主。」而多默應曰：「吾非目睹其手中釘蹟，非吾親探其釘穴，非吾親手撫其肋孔，吾決不輕信。」
 若:20.26    八日後，諸徒仍聚室內，多默與俱，諸戶緊扃。耶穌復進立其中曰：「賜爾平安! 」
 若:20.27    繼謂多默曰：「親指探斯穴，親視吾手，親撫吾肋孔! 應具信德，莫為狐疑之徒! 」
 若:20.28    多默應曰：「吾主! 吾天主! 」
 若:20.29    耶穌曰：「多默，汝據親睹而信，彼未睹而信者，斯真福矣! 」
 若:20.30    此外靈蹟尚多，耶穌示諸其徒；茲不俱錄，
 若:20.31    惟書此數事，庶幾爾等篤信耶穌即是基督，天主聖子。爾等既能篤信，必得仰賴厥名以獲永生。
  
 若:21.1     厥後，耶穌於諦比略海濱，復見於諸徒，其事如次：
 若:21.2     西門‧伯鐸祿方與多默一名提諦莫，加利利、嘉納人納大那‧慈伯德之二子，及其他二徒相聚處。
 若:21.3     西門‧伯鐸祿曰：「吾往漁。」眾曰：「偕往。」遂出登舟，是夜一鱗無獲。
 若:21.4     拂曉，耶穌立於岸上，而諸徒初不知其為耶穌也。
 若:21.5     耶穌呼之曰：「小子，有饌乎﹖」對曰：「無。」
 若:21.6     耶穌曰：「布網舟右，當有所獲。」如言布之，果得多魚，網至不能舉。
 若:21.7     耶穌愛徒謂伯鐸祿曰：「主也! 」時西門‧伯鐸祿正袒裼裸裎，一聞是主，即披衣投身入海。
 若:21.8     餘子駕舟曳魚盈網而至，因距岸不過三十丈許耳。
 若:21.9     既登岸，見有炭火，上置魚餅。
 若:21.10    耶穌曰：「甫獲之魚，盍授我數尾。」
 若:21.11    西門‧伯鐸祿乃登舟，曳網上岸，計得大魚一百五十有三；魚雖多，而網未裂。
 若:21.12    耶穌曰：「來，共用早膳。」諸徒無敢問其為誰者，蓋心知其為主也。
 若:21.13    耶穌乃取餅授徒，魚亦如之。
 若:21.14    耶穌復活後，見於諸徒者，此實為第三次。
 若:21.15    膳畢，耶穌問西門‧伯鐸祿曰：「若納子西門，汝之愛我，有勝於儕輩者乎﹖」對曰：「然，主固知我之孺慕也。」主曰：「飼吾羔! 」
 若:21.16    再問曰：「若納子西門，汝果愛我乎﹖」對曰：「然，主固知我之孺慕也。」主曰：「牧吾羊! 」
 若:21.17    三問曰：「若納子西門，汝果慕我乎﹖」伯鐸祿因三次見問，不覺愀然曰：「主乎，爾固無所不知，當知吾之慕爾矣。」主曰：「飼吾羊!
 若:21.18    吾實語汝，汝少時自束衣帶，任意出遊，既老將伸手見束於人，曳至非汝願往之處。」
 若:21.29    此言乃預示伯鐸祿將如何致命，以光榮天主耳。言已，又諭之曰：「從予! 」
 若:21.20    伯鐸祿回顧，見耶穌愛徒亦隨於後；愛徒者即曩於晚餐時，倚耶穌懷中，而問何人鬻主者也。
 若:21.21    伯鐸祿見斯人，而問耶穌曰：「主乎，此人將如何﹖」
 若:21.22    耶穌曰：「縱欲留彼於世，以俟予之重來，亦何與於汝﹖汝惟從予而已! 」
 若:21.23    自是兄弟間紛傳此徒不死之說。然耶穌未言其不死，第曰：「縱欲留彼於世，以俟予之重來，亦何與於汝」耳。
 若:21.24    為諸事作證，而筆之於書者，即為斯徒。吾人固知其所證之誠實無妄也。
 若:21.25    然耶穌所行事蹟多矣，若欲一一誌之，恐其載籍之繁，雖天下之大，亦不足以藏之。 [若望福音完篇]

