 若二:1.      [若望二書]   共 1 章  [2 John]    [文言版][吳譯]

 若二:1.1      長老致書於蒙簡之夫人，暨其子女，曰：予實愛慕爾等；非獨予也，凡得識真理者，
 若二:1.2      亦莫不為永寓吾心中之聖道，而致愛慕於爾等也。
 若二:1.3      伏願發自天主聖父暨其聖子耶穌基督之聖寵慈惠平安，常與爾偕，俾爾恆得涵泳真道愛德，為頌無量。
 若二:1.4      予見爾之子女，一遵所受於聖父之命，行於真道之中，中心慰悅，為何如乎！
 若二:1.5      予茲欲為夫人言者，非屬新誡，乃吾人自始所受者，即彼此相愛是已。
 若二:1.6      能遵行聖誡，便是愛德，而彼此相愛，實為爾自始所聞之聖誡也。
 若二:1.7      方今邪說惑眾者，蠡起於世，否認耶穌基督降世為人之事。此輩實自欺欺人，而與基督為敵者也。
 若二:1.8      爾當善自檢點，勿棄前功，庶幾可收圓滿美果。
 若二:1.9      半途而廢，而不恒守基督之道者，實未體認天主。惟恒守其道者，則體認聖父與聖子矣。
 若二:1.10     人有不持斯道而詣爾者，勿迎之入舍，亦勿祝其康樂；
 若二:1.11     若祝其康樂，是不啻欲成其惡也。
 若二:1.12     尚有多端，欲輿爾語，惟雅不欲形諸筆墨。極希能躬臨爾處，暢敘契闊，俾爾飽享神樂也。
 若二:1.13     令姊之子女，囑筆向夫人請安。 [若望二書完篇]

