 羅:1.        [羅馬人書]   共 16 章    [Romans]    [文言版][吳譯]
  
 羅:1.1      祿，耶穌基督之僕蒙召為宗徒，而負有宣傳天主福音之使命。
 羅:1.2      音者，乃天主假諸先知之口，預諾關繫其聖子之事，而見諸聖經者也。
 羅:1.3      子者，即吾主耶穌基督。以其人性論之，乃出於大維之苗裔；
 羅:1.4      其神性論之，則為天主聖子，威靈顯赫，其自死者中復活，實為明證。
 羅:1.5      人賴以蒙恩，忝列宗徒，期使萬民歸順正道，依崇聖名；
 羅:1.6      爾等亦蒙耶穌基督之聖召焉。
 羅:1.7      特致書於天主所眷，而蒙召成聖之羅馬同人曰：伏願吾父天主及吾主耶穌基督，降爾聖寵，錫爾平安。
 羅:1.8      等之信德，已為舉世所稱道；此吾之所以亟欲緣基督而致謝於天主也。
 羅:1.9      一心以其聖子之福音，昭事天主；每於祈禱時，緬懷爾等，不能自己；
 羅:1.10     求天主賜以坦途，俾得早日就爾；全知天主，實鑒吾誠。
 羅:1.11     渴欲與爾相見，增爾神恩，用堅爾心。
 羅:1.12     則，爾我俱能以信德互相鼓勵，彼此均霑其益也。
 羅:1.13     屢擬訪爾，意欲在爾中有所收穫，如在他邦。惟因種種阻礙，迄今未得成行；耿耿此心，尚祈諒察。
 羅:1.14     對希臘人與化外人，智與不智，皆負有傳道之義務。
 羅:1.15     為爾等羅馬同人，闡述福音，亦為當務之急。
 羅:1.16     吾不以福音為恥也，福音乃天主之神力，用以救度信徒，始于猶太，爰及希臘。
 羅:1.17     天主之正義，已藉福音而啟示矣。此正義乃肇於信德，而成於信德者也。經曰：「惟義者憑信德而生，」此之謂也。
 羅:1.18     天主之譴怒，實未嘗不自天而顯，用警悖逆，不義以邪惡阻塞天理之人。
 羅:1.19     天主之大道，其所可得而知者，早已顯示於人，非有所隱也。
 羅:1.20     自有世以來，天主形而上之神性靈德，實可憑其所造之萬物而辨認恫見也。然則世人亦烏得而推諉乎﹖
 羅:1.21     既知有天主矣，乃又不以天主事之，而頌詠稱謝焉；復因鑿空蹈虛，流連忘返，以致其冥頑之心，淪於重昏。
 羅:1.22     輩自誇明哲，轉成下愚；
 羅:1.23     棄永生者天主之真榮，而易以必朽者人類禽獸蛇蟲之偶像。
 羅:1.24     是，天主亦聽其縱情恣慾，淪於污穢，互辱其身。
 羅:1.25     永遠可頌者，天主也，此輩乃捨真逐除妄，信奉受造之物，而不景仰造化之主。
 羅:1.26     天主聽其放僻邪侈，荒淫無度；婦女以順性之行，變為逆性之施；
 羅:1.27     與男之間亦然。當嗜慾中熾，乃棄婦女順性之行，而逆行穢褻無恥之事；此為去順效逆，其身必食悖逆之惡果耳。
 羅:1.28     輩既冥頑不靈，心棄天主，則天主亦愛莫能助，於是聽其昧心恣行，
 羅:1.29     邪貪狠，不義充身，乃至鬥殺成性，嫉妒為心，詭詐險毒，
 羅:1.30     言詆行，目無天主，傲慢驕矜，敗風壞俗，不順其親，
 羅:1.31     無知、無信、無義、無仁，亦已甚矣。
 羅:1.32     若輩非不知天主之命，凡此惡行，論罪當死，但其非惟以身試之，抑且以策人於惡為樂焉。
  
 羅:2.1      爾蒼生，爾如責人，將無以免責；蓋爾之所責於人者，率皆躬自蹈之；是爾之責人，適足自納於罪耳。
 羅:2.2      吾人既明知此等行為，依理應受天主之譴責；
 羅:2.3      爾蒼生，爾自犯責人之過，猶希倖免天主之譴責乎﹖
 羅:2.4      爾藐視天主之大仁大慈，寬容忍耐，而不知其涵宏寬大之所以啟人悔悟乎﹖
 羅:2.5      爾剛愎自用，無悛於心，祇為積愆干怒；其時既至，必遭天主之譴怒。
 羅:2.6      天主大公無私，按人之行，施之以報；
 羅:2.7      善有恆，追求真光榮，真不朽者，報以永生；
 羅:2.8      營私樹黨，逆真理而順邪惡者，則報以譴怒。
 羅:2.9      難困苦加於作惡之人，始自猶太，推及希臘。
 羅:2.10     榮安康，加於為善之人，亦始自猶太，推及希臘。
 羅:2.11     天主於人一視同仁，無所偏袒；
 羅:2.12     犯罪於法外者，沉淪於法外；犯罪於法內者，伏辜於法內。
 羅:2.13     天主前，徒聞法者，不足為義，惟行法者稱義。
 羅:2.14     有異邦人，雖未聞法，而所行自然與法相符，則雖無法，而其身自足為法。
 羅:2.15     是者，顯然有法銘於其心，且有良心為之證明，必能辨別是非，而自為黜陟於審判之日。
 羅:2.16     日也，天主將以耶穌基督審判人之隱私，如我福音所言也。
 羅:2.17     爾擁有猶太人之名，以法為恃，以天主為誇，
 羅:2.18     天主之旨，且熟諳法意，洞悉精微，
 羅:2.19     命為瞽者之相，昏者之光，
 羅:2.20     者之師，童蒙之傅，以為一切真知妙備，皆備於法矣；
 羅:2.21     則爾欲正人，盍先正己! 禁人為盜者，豈可自身為盜﹖
 羅:2.22     人奸淫者，豈可自犯奸淫﹖厭惡偶像者，豈可褻瀆聖殿﹖
 羅:2.23     以法為誇者，豈可明知故犯，以辱天主乎﹖
 羅:2.24     正如經之所言：「因爾之故，天主之名，為世詬病。」
 羅:2.25     苟能遵法而行，割禮固屬有益；如仍犯法，則雖受割，亦猶未割。
 羅:2.26     有未割之人，能遵守法規，則雖未割，能不謂之已割乎﹖
 羅:2.27     彼未割而自然守法者，不將罪爾已割而犯成文之法乎﹖
 羅:2.28     外表之猶太人，非真猶太人；而形驅之割禮，非真割禮。
 羅:2.29     內心為猶太人，真為猶太人；心靈之割禮，真為割禮。蓋割禮在精神，而不在形式，在取悅於天主，而不在苟合於人耳。
  
 羅:3.1      則，猶太人受何特恩，割禮更有何益﹖
 羅:3.2      ：所受之恩，不勝縷述，而其最著者，厥為天主以聖言託付其手也。
 羅:3.3      中縱有負此託付者，亦無礙宏旨。人之不誠，豈能廢天主之至誠乎﹖
 羅:3.4      是理也! 即使眾人皆偽，亦不能改天主之真。經云：「主言惟正，睿斷實公」，斯之謂也。
 羅:3.5      ：若人之不義，適足彰天主之義，則就人情言之，吾將何說，豈主之譴怒為不義乎﹖
 羅:3.6      ：惡，是何言! 天主而不義，將何以審判世界﹖
 羅:3.7      ：今夫天主之真，既賴吾人之偽，而發揚光大，則吾之被判為罪人，不亦枉乎﹖
 羅:3.8      ：是不啻謂吾人當種惡因，以求善果，有是理乎﹖然誣吾儕持此說者，實大有人在；吾知此輩必受審判也。
 羅:3.9      則，吾人視他族果無所勝乎﹖實無所勝也! 蓋無論猶太人與希臘人，其為罪人則一也。此為吾儕向所主張者；
 羅:3.10     如經云：「茫茫寰海裏，竟無一介仁；
 羅:3.11     無智慧子，想與主相親。
 羅:3.12     紛入歧途，溷濁如垢塵；欲求為善者，舉世無一人。」
 羅:3.13     云：「舌端弄詭譎，咽喉如荒墓；唇內藏辛螫，
 羅:3.14     中含咒詛；
 羅:3.15     血逞捷足，
 羅:3.16     虐鋪其路；
 羅:3.17     昧和平道，
 羅:3.18     無造化主。」
 羅:3.19     法之所言，所以昭示法內之人，亦所以塞夫人之口，而使舉世皆服罪於天主之前也。
 羅:3.20     徒恃遵行律法，無人能稱義於天主之前；惟因法而知罪耳。
 羅:3.21     天主之正義，初不因法而彰；法與先知，不過為斯義之佐證。
 羅:3.22     主之正義，惟憑信仰耶穌基督，而加於篤信者之身；無偏無倚，一視同仁。
 羅:3.23     世莫非罪人，固未有能懷天主之明德者也。
 羅:3.24     人之稱義，惟憑耶穌基督之救贖；此實天主之慈恩，不勞而獲者也。
 羅:3.25     天主使耶穌為贖罪而犧牲，俾信賴其聖血者得蒙赦宥，亦所以彰其正義耳。吾人賴天主之寬容，宿罪全銷，重負頓釋。
 羅:3.26     是天主之正義，昌明於斯世。是天主使吾人信耶穌而成義，亦所以自彰其義也
 羅:3.27     則，吾人復何所誇﹖實無所誇也。尚憑何法﹖其憑事功之法乎﹖非也! 乃憑立信之法耳。
 羅:3.28     人惟憑信德而稱義，初無與於法內之事功；此吾所深信不疑者也。
 羅:3.29     天主豈僅猶太人之天主，而非列邦之天主乎﹖固亦列邦之天主也。
 羅:3.30     天主惟一；其稱受割者為義，以信德；其稱未割者為義，亦以信德。
 羅:3.31     則，吾人以信德而廢律法乎﹖是又不然! 此正吾人所以成全律法耳。
  
 羅:4.1      就吾祖亞伯漢而論，若祇憑其本身之智力，亦阿所得乎﹖
 羅:4.2      若欲以事功見稱，誠有所誇；然在天主之前，實不足多也。
 羅:4.3      不云乎：「亞伯漢篤信天主，因是而稱義焉。」
 羅:4.4      徒憑事功，則其所得者乃為酬報，不復為恩賜矣。
 羅:4.5      惟不以事功為言，而篤信赦罪之主，乃能因其信德而稱義耳。
 羅:4.6      大維亦曾詠嘆不恃事功惟賴恩主而成義者之真福云：
 羅:4.7      罪而獲赦，過而見宥，福哉斯人，主恩實厚!
 羅:4.8      不歸罪，真心痛悔，福哉斯人，主恩實大! 。」
 羅:4.9      此之為福，豈限於割禮之族乎﹖抑兼被於未割者也。吾人既云亞伯漢因信而成義矣，
 羅:4.10     問其若之何而成義耶﹖在受割之後乎﹖抑在受割之前乎﹖曰：不在受割之後，而在受割之前也。
 羅:4.11     受割之儀式，不過為因信成義之印證，而其信德則於未割之時，固已全具矣。因是亞伯漢乃為未受割而因信成義者之父，
 羅:4.12     為既受割而能踵效其未割時所具之信德者之父也。
 羅:4.13     亞伯漢及其苗裔，承天主恩諾，得嗣大地者，非憑律法之制，乃緣信德之義。
 羅:4.14     惟屬於律法者得為嗣子，是不啻廢棄信德，而致恩諾於無效也。
 羅:4.15     法者，刑戮之器也；法之不存，何犯之有。
 羅:4.16     故人之為嗣，所緣惟信德，所恃惟慈惠；庶幾天主之恩諾，能普被眾裔，不僅限於屬法者，亦且兼及具有亞伯漢之信德者。
 羅:4.17     亞伯漢實為萬民之父。經曰：「吾使爾為萬邦之父，」此之謂也。顧其所以能在天主之前為眾人之父者，亦曰篤信天主而已。蓋惟天主能予死者以生命，而出萬有於無有耳。
 羅:4.18     伯漢於無望之中，懷無窮之望；且深信其必成萬邦之父，一如天主所示：「爾之苗裔，將同繁星」之金諾。
 羅:4.19     雖明知己之將近百歲，精力枯竭，且明知灑蕾之久已絕孕；然信心未因此而稍衰，
 羅:4.20     心惟主之恩諾是恃，毫無狐疑之意，
 羅:4.21     德日益堅固，歸榮於主，深知主之所諾，主能成之；
 羅:4.22     彼之所以成義也。
 羅:4.23     經載其稱義，非徒為彼故，
 羅:4.24     欲勉吾人因信而成義耳。吾人所信者何，即天主使吾主耶穌死中復活；
 羅:4.25     被置於死，為贖吾人之罪也；其復活，則為復吾人於義也。
  
 羅:5.1      人既因信德而成義，則當托庇吾主耶穌基督，融融洩洩以親天主矣。
 羅:5.2      吾人之能因信德而臻恩寵之境，歡忻雀躍以望天主之光榮者，亦全賴基督之功德耳。
 羅:5.3      寧惟是，吾人雖處患難，心中恆有至樂。蓋知患難所以生堅忍，
 羅:5.4      忍所以致純熟，純熟則有望，
 羅:5.5      望則決無失望之虞矣。蓋天主之愛，已憑其所賜於吾人之聖神，而沛然傾注於吾人之心矣。
 羅:5.6      嚮日吾人尚不堪荏弱，而基督竟按其定時，毅然為罪人捨生。
 羅:5.7      之願為義人代死者鮮矣；雖然，敢為善人死者，容或有之；
 羅:5.8      基督獨為吾罪人捨生，足徵天主愛我之篤，寧有既極。
 羅:5.9      吾人賴基督之聖血，既得赦罪而成義，不更能賴之以望免刑乎﹖
 羅:5.10     時，吾人尚為天主之悖逆，且得緣其聖子之死，而與天主重相契合，今既重相契合，不更能緣其永生，而承無疆之休乎﹖
 羅:5.11     寧惟是，吾人既托吾主耶穌基督之恩，重得與天主相親，則胥宜怡然自樂，而優游於天主聖懷之中。
 羅:5.12     罪緣一人之身，而侵入斯世；罪之所至，死則隨之；人皆有罪，亦皆有死。
 羅:5.13     於律法未立之時，罪已在世，惟無法則罪無名耳。
 羅:5.14     自亞當以至摩西，死亡固已乘權矣。即當時之未嘗效亞當者，亦均受其累。彼亞當者乃基督(原文作「後來者」)之前影耳。
 羅:5.15     然，恩寵之效，固非罪惡之累所得同日而語矣。夫因一人之罪，致眾受其死，則因一人之功，不更能使眾沾其恩耶﹖
 羅:5.16     恩賜之效，不僅抵銷一原罪而已。蓋審判雖據一罪而定讞，而慈恩則免眾罪以成義。
 羅:5.17     以一人之罪，死亡即因若人而乘權；況在沾溉洪恩而受成義之惠者，有不因唯一基督，而乘權於生命之中乎﹖
 羅:5.18     之，眾人皆因一人之罪而處死，亦因一人之義得免罪責，而獲生命。
 羅:5.19     因一人之逆，而眾皆獲罪；亦因一人之順，而眾皆成義也。
 羅:5.20     法之所至，罪之所彰也；而罪之所彰，恩亦彌盛。
 羅:5.21     之彰在死亡之界，而恩之盛則在永生之域。其所以然者，惟恃吾主耶穌而成義耳。
  
 羅:6.1      則吾人果持何說﹖將謂流連罪中，以希恩寵之發揚乎﹖無是理也!
 羅:6.2      吾人於罪既已心死，其尚能依罪而生乎﹖
 羅:6.3      不知凡受洗而歸耶穌基督者，其故我乃因受洗而與之同死乎﹖
 羅:6.4      因受洗而與之同死，亦即與之同葬矣。既與之同葬，乃亦與之同被天父之恩光，而自死中復活。於是吾人所現有者，乃為煥然一新之生命。
 羅:6.5      吾人既克肖其死，亦宜克肖其復活也。
 羅:6.6      知吾人之故我，已與之同釘於十字架上；於是罪孽之身，已蕩然毀滅，而吾人不復為罪孽之奴矣。
 羅:6.7      他，死者已脫乎罪之羈絆故也。
 羅:6.8      吾人既與基督同死，亦必與之同生；此則吾人所深信而不疑者。
 羅:6.9      知基督既自死者中復活，則斷無復死之理，而死亦不復能為之主矣。
 羅:6.10     死也，乃一時為贖罪而死；其生也，則永久為天主而生。
 羅:6.11     故，爾等亦當思所以仰體耶穌基督，死於罪而活於天主。
 羅:6.12     使罪孽乘權於爾必死之肉身，以致縱情恣慾；
 羅:6.13     毋將爾四肢百體，獻之於罪，以作不義之器。務須獻身於天主，一若新自死中復活也者；如是則爾之四肢百體。乃成為昭事天主之義器，
 羅:6.14     罪亦不能為爾之主矣。無他，爾不隸於法而隸於恩故耳。
 羅:6.15     然，吾人既不隸於法而隸於恩矣，將恃恩而重蹈罪孽乎﹖無是理也。
 羅:6.16     不知爾向誰氏心悅誠服，而自獻爽為僕，即為誰氏之僕，應惟其命是從。將從罪以致死乎﹖抑從善以成義乎﹖
 羅:6.17     而，賴天主洪恩，爾等嚮雖為罪之僕，今已心悅誠服，以就脫爾於罪之教範，
 羅:6.18     脫於罪，則為正義之僕矣。
 羅:6.19     爾等靈修未深，請以庸言明之。正如爾等曩日曾以爾之四肢百體，為邪淫不法之僕，以滋罪惡；今望爾等以四肢百體，為正義之僕，以登聖域也。
 羅:6.20     當爾為罪之僕，於正義則漫無約束。
 羅:6.21     一思之，爾昔日所行，今日所恥之種切，於爾究有何益﹖死亡為其必然之結果!
 羅:6.22     既從罪中解放，而獲自由，且為天主之僕矣，則應勉結聖德之果，而止於永生。
 羅:6.23     罪孽之果報為死，而天主之恩賜，則因耶穌基督而獲永生是已。
  
 羅:7.1      弟乎，爾既熟諳律法，豈不知法之繩人以其人之在生為限。
 羅:7.2      如有夫之婦，其夫一日有生，即一日受制於法。其夫既死，即脫於其夫權之拘束。
 羅:7.3      夫存而改適者，是謂不貞。若夫既死，則無復法律之拘束，雖再嫁亦不為失貞。
 羅:7.4      我兄弟既仰賴基督之身，而死於律法，則從良改嫁，其誰曰不宜﹖良人者何，即自死中復活之彼人是已! 亦在吾人勉結良果，以報答天主云耳。
 羅:7.5      吾人尚在肉身之權下，吾人之四肢百體，在在受罪惡之牽引。此罪惡者，生於情慾，滋於律法，終則致死亡之果者也。
 羅:7.6      則吾人既死於曩時所受之束縛，乃得灑然脫於律法之權下；是宜以自由自在之精神，昭事天主，不當再拘泥於文字之陳跡矣。
 羅:7.7      此，吾人更有何說﹖將謂法即罪乎﹖無是理也! 法非罪，乃所以燭吾之罪耳。法若不曰「毋淫」，則吾將不知淫之為淫矣。
 羅:7.8      然，罪乃乘虛而入，即因其誡命而攪亂吾心，於以引起諸般淫慾。故無法則罪亦不至如此活躍耳。
 羅:7.9      生之初尚無法，誡命一至，罪於是乎生，而我於是乎死矣。
 羅:7.10     誡命所以躋我於生也，結果反以致我於死者，何也﹖
 羅:7.11     罪乘隙而入，利用誡命，以陷我於惑，而成我之戮。
 羅:7.12     故法非不美，誡非不聖也；固善且美矣。
 羅:7.13     善且美耳者，適足以促予之死耶﹖無是理也! 致死之因，惟罪而已。正惟其能使善且美者，轉成致死之具，此罪之所以為罪也。在誡命之明鑒中，罪之醜態畢露矣。
 羅:7.14     人固知法乃屬靈之器，然我乃血氣之倫，自鬻於罪，而作其奴。
 羅:7.15     我之所為，自身亦莫明其所以然也。我之所願，我未之行；我之所惡，我反行之。
 羅:7.16     既知吾行之非，則承認法之是矣。
 羅:7.17     此實非吾之所為，乃寓始吾身之罪之所為也。
 羅:7.18     知寓吾肉身之內者，實無片善可稱也。為善之願，未始無有；而為善之力，則未能有也。
 羅:7.19     欲行善，而卒未能行；心雖疾惡，而卒未之能去也。
 羅:7.20     云非所願而行之，則自非我之所為，乃寓吾身中之罪之所為也。
 羅:7.21     是，吾於自身之內，另見一法。吾欲為善，而有惡潛伏其中，為之牽引。
 羅:7.22     依吾內心，吾固以天主之法為樂也。
 羅:7.23     吾又見一法，寓吾肢體之中，與吾心之法，恆相對敵，而囚吾於肢體之罪孽法中。
 羅:7.24     呼，我誠可哀之人也! 孰能脫我於此致死之肉身乎﹖
 羅:7.25     謝天主，已予我以生路矣，生路伊何，即耶穌基督吾人之主是已! 若夫憑吾自身，則心中雖服膺天主之法，而肉身則猶為罪孽之奴耳。
  
 羅:8.1      心與耶穌基督相契合者，無所為罪；
 羅:8.2      聖神惟生之法，已因基督而脫吾人於罪與死之法矣。
 羅:8.3      舊法之所以軟弱而無能者，實肉身之情慾，為之梗也。今天主竟使其聖子成人，且具罪人之形體，為罪捨身，於是吾人肉身中之罪，乃被處決，而不復能乘權矣。
 羅:8.4      望吾人不復從欲而從神，庶幾律法之正義，得以成全於吾人之身。
 羅:8.5      從欲者，體欲之情；而從神者，體神之情。
 羅:8.6      欲之情者死，而體神之情者生以安。
 羅:8.7      他，蓋順於欲者，則逆於天主；如此自不甘服天主之法，且亦不能。
 羅:8.8      凡體欲之情者，必不能取悅於天主也。
 羅:8.9      若天主之神寓於爾心，則爾不依乎欲，而依乎神矣。蓋無基督之神者，非其徒也。
 羅:8.10     能得基督寓爾心中，則肉體雖因罪而死，而神魂乃因義而生。
 羅:8.11     得復活耶穌者之神寓於爾心，則彼既能起耶穌於死，亦必憑其寓爾心中之神，復活爾有死之肉身矣。
 羅:8.12     兄弟應知吾人既不為肉身之役，自無順從情慾之責。
 羅:8.13     如從欲，取死之道也。存神去欲，得生之道也。
 羅:8.14     遵循天主聖神之導引者，即為天主之兒女。
 羅:8.15     爾所受者，非畏首畏尾之奴隸情緒；爾所受者，乃為呼爺喚父之兒女精神也。
 羅:8.16     聖神亦與吾人之神魂，同證吾人之為天主兒女焉。
 羅:8.17     為兒女即為嗣子；既為天主之嗣子，則亦為基督之共同繼承人也。惟是吾人如欲與之共榮，則不可不先與之共苦共難耳。
 羅:8.18     吾以為現世之種種苦難，衡諸來日將啟示於吾人之榮福，實屬輕微之事，無足介意。
 羅:8.19     天地萬物，亦莫不如飢若渴，引領而望天主眾子之揭曉焉。
 羅:8.20     芸芸善生，迄今屈伏於無常之下，非出自願，有制之者耳。
 羅:8.21     制之而未絕其望也。蓋萬物亦必悉蒙解放，脫朽腐之絆，而熙天主眾子光榮之自由也。
 羅:8.22     知萬物至今猶呻吟歎息，而備嘗臨產之苦痛；
 羅:8.23     惟萬物為然，即在新受聖神妙果之吾人，亦莫不呻吟嘆息於心靈深處，而以如飢若渴之情緒，期待兒女身分之完成，即肉身之被贖是已。
 羅:8.24     吾人之得救也，實有恃乎望德；然已見之望，非望也；夫人於目前之事，亦何所用其望乎﹖
 羅:8.25     惟不見，故渴望之，且堅忍熱烈而期待之也。
 羅:8.26     聖神因鑒於吾人之闇弱，而昧於祈禱之道，亦多方相助，以不可思議之歎息，而為吾人代求焉。
 羅:8.27     洞悉人心之天主，固諳聖神之意向；以聖神為聖徒代求者，悉循天主之旨故也。
 羅:8.28     寧惟是，吾人亦知人苟能真心愛天主，則天主必使天地萬物同力相助，而亨通之。
 羅:8.29     此之人，亦即天主依其聖意而見召者也。蓋天主所預寵者，乃預簡之，俾克肖其聖子，欲使其聖子成為眾子中之冢息耳。
 羅:8.30     其所預簡者，必從而召之；其所召者，更從而義之；其所義者，更從而榮之。
 羅:8.31     人於此尚有何說﹖天主友我，誰能敵我﹖
 羅:8.32     主以其聖子為我眾捨生，猶且不惜，尚何吝以一切萬有并賜於我耶﹖
 羅:8.33     之所陟，誰得而黜之﹖主之所義，誰得而罪之﹖
 羅:8.34     穌基督已死而復活，且恆侍於天主之側，而為吾人代求矣。
 羅:8.35     能間吾人於基督之愛乎﹖將貧賤憂戚，飢寒困窮乎﹖抑災患艱危，白刃窘迫乎﹖
 羅:8.36     云：「正惟為主故，吾人日見殺；一如屠家羊，默默待宰割。」
 羅:8.37     然，賴愛我者之大力，吾人已戰勝一切災害，且綽綽乎有餘裕矣。
 羅:8.38     吾深信無論死也、生也、天神也、權威也、現在之事也、未來之事也、宇宙間之一切勢力也、
 羅:8.39     浩之天，淵淵之淵，以及其他一切受造之物也，皆不能使吾人與天主之愛，須與相離。是愛也，實存乎吾主耶穌基督之身。
  
 羅:9.1      與基督相契，所言真實無誑，且吾之良心，感於聖神，亦為吾作證；
 羅:9.2      吾有大憂，中心恆覺惄焉如擣。
 羅:9.3      能救我兄弟骨肉之親，則吾本人雖見絕於基督，亦所願也!
 羅:9.4      兄弟骨肉者，義塞人也；其名分則屬天主之子女；凡光榮、盟約、律法、禮儀、以及重重恩諾，無一而非其固有之家業；
 羅:9.5      祖其祖也，依血統而論，即基督亦彼之所出；然而基督者，固萬有共仰，萬世爭誦之造化主也。
 羅:9.6      則，天主果食其言矣乎﹖無是理也! 蓋出自義塞者，非必盡為義塞人；
 羅:9.7      亞伯漢之苗裔，亦非必盡為其子女。經云：「惟依灑格所生，乃得稱為汝裔。」
 羅:9.8      此可見天主之子女，不以血統為據，而惟恩諾是憑。
 羅:9.9      諾云何﹖曰：「明年此時，予當重臨，灑蕾必產麟兒。」
 羅:9.10     第此也，尚有莉百嘉者，從吾祖依灑格而懷雙胎。
 羅:9.11     時二子尚未出生，善惡未形，而天主欲明示簡選之不憑人力，惟憑恩旨也，
 羅:9.12     謂莉百嘉曰：「來日長當事幼。」
 羅:9.13     云：「余愛雅各伯，而憎伊梢」，此之謂也。
 羅:9.14     則吾將何說﹖豈在天主亦有不義乎﹖無是理也。
 羅:9.15     天主曾告摩西曰：「吾欲寵者寵之，吾欲憐者憐之。」
 羅:9.16     固非人意與人力所得而左右，惟在慈惠天主之矜恤而已。
 羅:9.17     中又載告諭法老之言曰：「吾使爾崛興，用願吾能於爾身，用彰吾名於普世。」
 羅:9.18     矜恤人者惟天主，使人冥頑亦惟天主而已。
 羅:9.19     將謂予曰：「既如此，則天主尚何復責人﹖夫孰能違其意乎﹖
 羅:9.20     爾蒼生，爾何人斯，乃敢質問天主! 被製之物，豈就反詰製之者，曰：「汝何為而造我如此耶﹖」
 羅:9.21     陶人於泥無自由處置之權，而不能於同一撮土中，製成貴賤不同之器耶﹖
 羅:9.22     天主欲宣其威而彰其德，對於可惡可毀之器，已予百般容忍，
 羅:9.23     對於吾人預定為榮貴之器，沛加恩澤，以揚其無窮之榮，
 羅:9.24     從猶太及天下萬國之中，甄而別之，召而集之；果有何不可乎﹖
 羅:9.25     主於阿塞亞書中亦云：「本非我子民，我將子民之。未蒙寵愛著，我將寵愛之。」
 羅:9.26     曰：「昔者但聞爾非吾民者，異日將稱為永生天主之子女矣。」
 羅:9.27     灑雅亦曾大聲疾呼，而告國人曰：「即使義塞子孫多於海沙，蒙救者亦不過餘數而已。
 羅:9.28     主將厲行其道於全世，以完成其正義耳。」
 羅:9.29     意灑雅前已言之曰：「若非萬有之主為吾族保留後裔，則吾人早與索多馬及蛾摩拉同歸於盡矣。」
 羅:9.30     此，吾人尚有何說﹖異邦之人未曾求義，竟因信而得義矣。
 羅:9.31     塞人其義於律法之中，而終未之得也。
 羅:9.32     以故﹖以其求之不以信，而以法耳。
 羅:9.33     云：「慎之哉，余以躓人之石，礙人之磐，置於西溫；惟能置信者，決不失望。」顧義塞人則見躓於斯石矣!
  
 羅:10.1     兄弟乎，義塞人之得救，實為吾私心之所願望，而馨香禱祝者也。
 羅:10.2     吾知若輩非不渴慕天主，特慕之不得其道耳。
 羅:10.3     蓋既昧於天主之義，故惟求自立其義，而不服膺天主之義矣。
 羅:10.4     夫基督者，集律法之大成，而因信成義之道所由肇也。
 羅:10.5     昔摩西論緣法求義之道，曰：「遵此而行者得生。」
 羅:10.6     而因信成義之道則云：「毋私心妄想，誰能登天，以降基督於人間﹖
 羅:10.7     誰能入淵，以起基督於死中﹖」
 羅:10.8     然則，如之何﹖曰：「聖道不遠，在爾口角，在爾心中。」此即指吾人所傳信德之道而言也。
 羅:10.9     申言之，爾第以爾之口，承認耶穌為主，且以爾之心篤信天主曾起之於死者之中，則爾之得救必矣。
 羅:10.10    蓋心中信之，所以成義；口角傳之，所以蒙恩也。
 羅:10.11    故經云：「人能置信於此，決不失望。」
 羅:10.12    亦無間於猶大人與希臘人也。真主惟一，乃天下萬民之所共戴；凡有求之者，未有不被其豐恩厚澤者也。
 羅:10.13    故曰：「凡籲主名者，必蒙救恩。」
 羅:10.14    然而，苟不信之，何由籲之，苟不聞之，何由信之；苟不傳之，何有聞之；
 羅:10.15    苟非奉遣，誰得傳之。經云：「美哉傳報嘉訊者之足音也! 」
 羅:10.16    惜非人人皆能信從福音耳。意灑雅已慨乎言之矣，「主乎，予之所傳，誰其信之﹖」
 羅:10.17    是故吾人之信德，起於所聞；所聞者何，即基督之福音是已。
 羅:10.18    然則，若輩豈未之聞乎﹖固已聞之矣。詩云：「佳音傳大地，聖道遍八荒。」尚得謂之未聞乎﹖
 羅:10.19    然則，義塞人果末悟耶﹖摩西書曰：「吾將子異民，使爾激勵；子頑民，使爾發憤。」
 羅:10.20    意灑雅更坦率而言曰：「無心求我者，竟與我邂逅；無心訪我者，竟與我相晤。」
 羅:10.21    而於義塞人，則曰：「我終日舉手以招斯民，而斯民頑強，不肯回頭。」
  
 羅:11.1     然則，吾豈謂天主已棄絕其子民乎﹖無是理也! 即吾本人亦為義塞人，乃亞伯漢之苗裔，而出於便雅明之支派者也。
 羅:11.2     是天主固未曾棄絕其所預識之子民。抑爾未知經中所載，伊理藹向天主控訴義塞之言乎﹖
 羅:11.3     渠曰：「主乎，若輩屠殺爾先知，毀壞爾祭壇；今吾為碩果僅存，而若輩又欲謀吾之命矣。」
 羅:11.4     主何以應之﹖曰：「吾尚為己保留七千人，皆未曾屈膝於巴耳者也。」
 羅:11.5     於今亦然，固尚有蒙恩簡者存焉。
 羅:11.6     雖然，既曰蒙恩，則不復憑業；不然，恩將失其所以為恩矣。
 羅:11.7     然則，如何﹖曰：「義塞之所求，未之得也。其中，蒙恩者得之，而其餘則已成麻本不仁之徒矣。」
 羅:11.8     經云：「天主已使其冥頑不靈，有目而不能見，有耳而不能聞，以迄於今。」此之謂也。
 羅:11.9     大維亦曰：「願其筵席之化作羅阱兮，自食其所作之孽。
 羅:11.10    願其目之昏矇而不見兮，背常曲而不直。」
 羅:11.11    然則義塞人之躓也，將一厥而不振乎﹖無是理也! 夫因彼之顛墜，救恩乃普及於異邦之人，是亦所以激發之耳。
 羅:11.12    若顛墜而成舉世之福，其隕越而為萬邦之利，則其復興之為福；更當何如!
 羅:11.13    吾坦率告爾異邦人，吾為傳道於異邦人之宗徒也；
 羅:11.14    然苟有可以激發吾之同胞骨肉，而拯救若干人於淪亡者，正吾之所以忠於厥職耳。
 羅:11.15    何則，若彼之被棄已為舉世重歸天主之因緣，則彼之被納，又為何如將非轉死為生，大地回春乎!
 羅:11.16    且新薦之麵既聖，則其全飥舉聖；樹根既聖，其枝亦聖。
 羅:11.17    即有數枝被折，而爾本屬野欖，倖蒙接入其中，且得分潤厥根之膏澤；
 羅:11.18    爾亦不可向舊枝誇勝。爾如欲誇，當思非爾支根，乃根支爾也。
 羅:11.19    爾將曰，彼枝之被折，正為接吾耳。
 羅:11.20    誠然，彼之被折，以不信也；爾之蒙植，賴信德也；要亦不可因是妄自尊大，益當小心翼翼，恐懼修省也。
 羅:11.21    蓋天主且不恤其原有之枝，更將何恤於爾﹖
 羅:11.22    不見天主之慈而且嚴，寬猛相濟乎﹖其於隕越者，亦云嚴矣；而於爾曹，亦云慈矣。
 羅:11.23    且彼等若能幡然去其狐疑之心，則亦必蒙接入；蓋天主固能重接之也。
 羅:11.24    夫爾本野欖，且得勉強接於真欖，況以真欖之枝接於真欖，將不更為易易乎﹖
 羅:11.25    兄弟乎，吾深恐爾等之自以為智，故不欲爾等之昧於此中微妙也。蓋部分義塞人之所以成為冥頑不靈者，乃有待乎異邦人之圓滿歸化。
 羅:11.26    屆時，義塞亦當全體得救矣。經不云乎，「救主出西溫，消除雅谷罪；
 羅:11.27    與彼立斯約，一成不可改。」
 羅:11.28    以福音而論，若輩固因爾之故，而為天主之悖逆矣；若就簡選論之，則若輩托祖宗餘蔭依然為天主之所親也。
 羅:11.29    夫天主之恩賜寵召，必無後悔。
 羅:11.30    適如曩日爾曹未順天主，今乃緣義塞人之不順，而蒙矜恤；
 羅:11.31    若輩今雖未順，亦當緣爾曹之蒙矜恤，而蒙矜恤也。
 羅:11.32    蓋天主將一切世人歸納於不順之中者，亦欲示一切世人以矜恤云耳。
 羅:11.33    嗚呼，天主之聰明睿知，不亦淵淵其淵乎哉! 孰能測其思維，探其跡蹤耶﹖
 羅:11.34    孰能知天主之心，而充其參贊耶﹖
 羅:11.35    又孰能施惠於主，而責望其報耶﹖
 羅:11.36    萬物之所本，萬物之所倚，萬物之所歸，惟主而已。伏顧光榮歸之，奕世靡暨，心焉祝之。
  
 羅:12.1     兄弟乎，我憑天主之仁慈，凱切求爾獻身天主，而為有生之犧牲，聖潔無疵，以邀天主之悅納；此即內心事主之道也。
 羅:12.2     弗可閹然媚世，希俗取容；務求變化氣質，重建新心。蓋惟如此，方能體驗天主盡善盡美之聖意耳。
 羅:12.3     吾憑所受聖寵，勸爾人人，切弗自估過高，務須各依天主所賦之信德，平心自衡。
 羅:12.4     且夫一人之身，具有四肢百體，所司不一。
 羅:12.5     今吾人亦已因基督，而合為一體矣。
 羅:12.6     彼此皆屬肢體，相需而成；而所受之恩寵才賦，亦各有不同也。
 羅:12.7     或長預言，則憑信預言；或善供職，則專心供稱職；教誨者教誨，
 羅:12.8     勸慰者勸慰。布施務廣，治人務勤。矜貧恤寡，難得滿腔和氣；
 羅:12.9     懷主愛人，但看一片丹忱。疾惡如仇，好善若渴。
 羅:12.10    兄弟之愛，親切尚矣；相敬之道，禮讓為先。
 羅:12.11    處事切忌因循，事主何妨熱烈。
 羅:12.12    養怡神於望德，練弘毅於艱辛。
 羅:12.13    夙夜祈禱，持之以恆。供應聖徒，款待賓旅。
 羅:12.14    逆來順受，祝而無詛。
 羅:12.15    人樂亦樂，人泣亦泣。
 羅:12.16    同心一德，無分彼此。毋好高而鶩遠，宜謙卑以自牧。妄自尊大，非所宜也；
 羅:12.17    以怨報怨，庸有當乎﹖立身當光明磊落，務求上可對主，下可對人。
 羅:12.18    處世以和平為本，亦惟盡其在我，任其在他而已矣。
 羅:12.19    人以橫逆相加，望我兄弟無思自為報復，靜候天討可也。主不云乎，「報復乃吾之事也；賞善罰惡，有吾在焉。」
 羅:12.20    故曰：「敵人飢則食之，渴則飲之，是不啻以烈火加厥頂。」
 羅:12.21    慎勿為惡所勝，惟宜以善勝惡也。
  
 羅:13.1     人人皆有服從官長之義務。蓋一切權位，莫不淵源天主，而在位者，乃受命於天主者也。
 羅:13.2     由是以觀，犯上作亂即違抗天主之命。為此而欲倖免，不可得矣。
 羅:13.3     夫官長之可懼，惟於犯罪作惡者為然。苟能守分安已，亦何懼之有﹖爾願不惴其權威乎﹖則宜行善。如此彼將賞爾之不暇，奚遑加爾以刑哉!
 羅:13.4     總之，彼乃天主之臣僕，助爾為善者也。爾若為非作惡，斯誠可畏；蓋彼之佩劍，非徒然也。彼乃天主之有司，所以加威於作惡者之身，而持天下之平。
 羅:13.5     故吾人不可不服從官長；不第畏刑，亦為良心之故耳。
 羅:13.6     因是亦不可不輸稅；蓋彼既為天主之有司，課稅亦為其所掌也。
 羅:13.7     吾人處世，務求無虧於人；理當向誰納稅則納之；理當向誰輸餉則輸之；理當向誰寅畏則畏之；理當向誰致敬則敬之。
 羅:13.8     故吾人不可有所負於人也；有之，其惟彼此相愛之義務歟! 惟愛人者能完成律法也。
 羅:13.9     「毋犯奸淫、毋殺人、毋偷盜、毋妄證、毋貪人之所有」，以及其他誡律，一言以蔽之，亦曰愛人如己而已。
 羅:13.10    苟志於愛人矣，無惡也。此法律之所以成於愛德也。
 羅:13.11    且吾人亦不可昧於時義，須知今茲巴為醒於睡夢之時。何則，吾人蒙救之日，已較初信之時，日近一日矣。
 羅:13.12    夜如何其，夜將闌! 而曙將至矣! 吾人尚可不去曖昧之行，被光明之甲，
 羅:13.13    以期優遊於光天化日之下乎﹖醉生夢死，沉湎酒色，嫉妒鬥狠，皆非所宜。
 羅:13.14    務須服膺吾主耶穌基督，有如衣之被體。毋汲汲以滿足情慾為事也。
  
 羅:14.1     信未篤者，爾當俯就之，而莫與之爭辯。
 羅:14.2     或者以為百物皆可食，而信未篤者，則非蔬不食。
 羅:14.3     食者不得輕視不食者；不食者亦不得指摘食者。彼固天主之所容也；
 羅:14.4     爾何人斯，乃敢指摘他氏之僕耶! 彼之能立與否，惟對其主負責；矧其主固能使之立，詎見其終不立耶﹖
 羅:14.5     有拘泥於日期者，有不拘者，亦各行其心之所安而已。
 羅:14.6     彼守日者，為主而守之也。食者為主而食，且致謝於天主焉；齋戒者為主而齋戒，亦致謝於天主焉。
 羅:14.7     吾儕之中，孰能為己而生，為己而死乎﹖
 羅:14.8     蓋吾人之生也，為主而生；死也，為主而死；生為主之徒，死為主之屬，如是而已矣。
 羅:14.9     且夫基督之所以死而復活者，正欲作生者死者之主宰，而黜陟幽明。
 羅:14.10    今爾何人，竟敢指摘爾之兄弟耶! 爾果何人，乃敢藐視爾之兄弟耶! 豈不知吾人皆須立於天主臺前，而聽其審判乎。
 羅:14.11    經有之：「主曰，吾憑己之常生而誓，血氣之倫，皆當向我屈膝；含生之屬，皆當向我投誠。」
 羅:14.12    是知每人終須向天主述職也。
 羅:14.13    故望爾曹勿再互相指摘。各宜小心謹慎，切勿樹立梗障，而為兄弟之厲階也。
 羅:14.14    我本人與主耶穌默契，深信天下本無不淨之物。惟人如視任何物為不淨，則斯物之於斯人也，誠為不淨矣。
 羅:14.15    倘爾以食物細故，而貽兄弟以無謂之疑慮，則爾不復以仁愛之道而行矣。夫基督不惜為彼而死，爾乃以爾之食物致彼於死，毋乃不可乎﹖
 羅:14.16    是故，勿以爾之所長，轉成獲罪之由。
 羅:14.17    究竟天主之國，不在飲食，惟在正義和平，與夫怡然自得於聖神之中耳。
 羅:14.18    若能秉此精神以事基督，則既能取悅於主，亦能見容於人矣。
 羅:14.19    是故，凡屬和平之術，令人易於為善，以達己立立人之目的者，皆吾人所當盡心也。
 羅:14.20    豈可為食物之細故，而破壞天主之妙工。凡物皆淨，固矣；然若以爾之食，為厲之階，凶莫甚焉!
 羅:14.21    孰若不食肉、不飲酒，以免滋人疑惑，之為愈乎。
 羅:14.22    爾所具之信德，存之於己，以對越天主可也。人能於己所行內省不疚，樂在其中矣。
 羅:14.23    然既有疑而仍食焉，是不啻自納於罪，以其所行不本乎信心；而凡事之不本乎信心者，莫非罪也。
  
 羅:15.1     是故吾人之強於信德者，當為弱者包荒，勿以悅己為事。
 羅:15.2     人人應俯就其鄰友，扶掖其後進，以成其善。
 羅:15.3     蓋基督未嘗以悅己為事。經云：「人之詬爾，我則受之。」
 羅:15.4     凡經所載，皆以訓我，欲使我因研經而習忍耐，而得安慰，而修望德。
 羅:15.5     但願涵弘光大，普天仰望之天主，賜爾等一心一德，以事基督；
 羅:15.6     庶幾眾口同聲，歸榮於吾主耶穌基督之天主聖父。
 羅:15.7     因此，望爾曹互相涵容，亦如基督之涵容爾曹，以成天主之光榮。
 羅:15.8     吾謂基督之成為受割禮者之僕役，所以實踐天主所許於列祖之恩諾，而彰天主之至誠也。
 羅:15.9     亦欲使異邦人民，感荷天主洪恩，而心歌腹詠焉。經云：「欲在萬民前，鼓琴詠爾名。」
 羅:15.10    又云：「願爾萬邦民，咸同義塞樂。」
 羅:15.11    又云：「萬邦共稱主，億兆齊頌美。」
 羅:15.12    而意灑雅書亦曰：「葉瑟之根苗，掘興治萬邦；萬邦所依恃，生靈所仰望。」
 羅:15.13    天主乃希望之泉源，爾等信之，必得飽嘗神樂及平安，且憑聖神之力，而懷無窮之望焉。
 羅:15.14    兄弟乎，我固深知爾等富於道德，深於智慧，必能互相夾持規勸也。
 羅:15.15    今我不揣冒昧，坦率作書者，第欲供爾等以備忘錄耳。且吾既蒙天主之恩寵，
 羅:15.16    得在異邦人中充任基督耶穌之役，不得不勉盡司鐸之職，以弘宣基督之福音，務使異邦人受聖神之感化，而超凡入聖，俾我獻之於天主之前，而蒙其悅納。
 羅:15.17    如此，則我本人亦得托耶穌基督之庇，而建功於天主之前矣。
 羅:15.18    然吾亦何敢自誇；吾之所以能使異邦人歸化者，實由基督躬自成之，
 羅:15.19    惟假吾之手而已。或以言語，或以行為，或以聖蹟、異能，何一非聖神之妙工乎﹖吾傳基督福音，足跡已遍耶路撒冷及其周圍之地，直達伊利利亞。
 羅:15.20    吾之傳道，特選未聞基督聖名之各地，以免建築於他人之基上。
 羅:15.21    經云：「向未聞音，今得見之；向未聞道，今得穎悟」；此之謂也。
 羅:15.22    職是之故，我雖屢欲詣爾，輒為事牽，迄今未克如願。
 羅:15.23    今在此無復發展餘地，且綦欲一償就爾之夙願，擬於赴西班牙途中，順道訪爾，
 羅:15.24    與爾盡數日之歡，然後由爾歡送，壯我行色。
 羅:15.25    惟目前吾須先赴耶路撒冷一行，以賑濟諸聖徒。
 羅:15.26    蓋馬其頓及亞該亞教友，自告奮勇，慷慨輸將，以助耶路撒冷之窮苦聖徒；
 羅:15.27    其所以自告奮勇，有此豪舉者，蓋由彼視之，實屬義不容辭之事耳。夫異邦人既得與耶路撒冷人同享其靈心之事，彼其以區區物質供之，豈為過乎﹖
 羅:15.28    一俟此事辨竣，並將捐款交代清楚，即當經爾處，而赴西班牙。
 羅:15.29    吾知屆時，必得滿載基督恩寵而來也。
 羅:15.30    尚懇兄弟因吾主耶穌基督且憑聖神之愛德，為我祈禱天主，
 羅:15.31    使我得脫於猶太諸不信者之手，使我之頁獻得蒙耶路撒冷諸聖徒之悅納，
 羅:15.32    使我得依天主之旨，以歡欣鼓舞之情緒，到達爾處，且得在爾處稍事休息，則幸甚矣。
 羅:15.33    但願平安之主與爾眾偕，心焉祝之。
  
 羅:16.1     女弟斐白、森格理教會之女執事也，
 羅:16.2     茲特介紹與爾，務請仰體主心，殷勤接納，一切予以照拂，以盡同道之誼。彼在過去曾照拂多人，予亦曾受其惠也。
 羅:16.3     問候彼斯加與亞吉拉，及其家中之教會同人；
 羅:16.4     二位皆仰體基督耶穌與我同勞，曾冒死以吾命，不惟吾個人感荷其恩，即異邦諸教會亦有同感。
 羅:16.5     問候吾之愛友希本篤，在亞細亞首先歸順基督者也。
 羅:16.6     問候瑪利亞，服勞爾中，不遺餘力者也。
 羅:16.7     問候晏多尼閣及如尼亞，吾之族人，曾與吾同囚，為宗徒所器重，而先吾歸依基督者也。
 羅:16.8     問候安伯理，我仰體主心，而深愛者也。
 羅:16.9     問候鄔伯諾，仰體基督耶穌，與吾同勞者也；又思德建，為吾之愛友也。
 羅:16.10    問候亞比玲，托庇基督，磨而不磷者也。問候亞理多布之家人；
 羅:16.11    問候吾之族人希羅定；問候納西師闔第宗主之人；
 羅:16.12    問候為主服勞之悌非納、悌非沙；問候親愛之彼西代，為主備嘗勞苦者也。
 羅:16.13    問候主所簡擢之羅甫及厥母，亦吾母也。
 羅:16.14    問候亞遜克多、弗來公、赫爾瑪、巴特洛伯、黑默斯及與同處之兄弟；
 羅:16.15    問候斐樂羅格及如利亞、乃來約及厥妹，與阿玲比亞；問候與彼等同處之眾聖。
 羅:16.16    請以聖潔之吻禮，彼此致候。所有基督之教會，咸祝爾安。
 羅:16.17    務懇我兄弟謹防一般離間人心，引人陷罪，背叛爾向所受之教義者；望避之若浼也。
 羅:16.18    斯輩不事吾主基督，惟事口腹，以巧言媚語，誘惑庸眾。
 羅:16.19    蓋爾等服從之美德，已蜚聲遐邇，有口皆碑；此吾所為不勝欣慰者也。惟吾欲爾等巧於善而拙於惡耳。
 羅:16.20    願平安之天主，速將沙殫紛糜於爾等之足下! 更願吾主耶穌基督之聖寵，恆與爾偕!
 羅:16.21    吾之同勞蒂茂德問候爾等。吾之族人路爵、雅宋、所思巴德亦囑筆問候。
 羅:16.22    繕寫此書者德爵，緣主問候爾等。
 羅:16.23    我及教會同人之居停主人迦猶，問候爾等。邑內之司庫希賴篤及兄弟貴篤，亦問候爾等。
 羅:16.24    願吾主耶穌基督之聖寵，恆與爾偕，不勝馨香禱祝之至。
 羅:16.25    惟天主能堅定爾等信心，使爾等與我所傳之福音及耶穌基督之聖道中，能確立不搖。斯道也，即有世以來所蘊藏之玄妙，
 羅:16.26    今則據先知之書，按天主之聖謨，而揭曉啟示，宣揚於天下萬民，令其翕然歸於一信；
 羅:16.27    全知全哲，實惟天主，願其因耶穌基督而享受光榮，永世靡暨，心焉祝之!  [羅馬人書完篇]

