 默:1.        [默示錄]   共 22 章   [Revelation]    [文言版][吳譯]
  
 默:1.1      穌基督之啟示，乃天主所授於基督，用示其諸僕以不久將臨之事，而由基督遣發天神曉諭厥僕若望。
 默:1.2      望乃徵己所親睹者悉為天主之明訓，及耶穌基督之妙證。
 默:1.3      讀此預言及聞而守之者，洵為有福；蓋時已近矣。
 默:1.4      望致書於亞西亞七教會，曰：伏願古今、未來、永生天主寶座前之七神，
 默:1.5      真實無妄之見證，死者中最先復活，而統治世間萬王者，耶穌基督，降爾聖寵，錫爾平安。
 默:1.6      督垂愛吾人，以其寶血滌除吾人之罪；復使吾人自成神國，俾得充其天主聖父之司鐸；伏願光榮威權，永世歸之，萬代靡暨，心焉祝之。
 默:1.7      哉! 彼駕雲而降矣! 凡屬有目，皆當瞻仰；即曩日手釘耶穌於十字架者亦將見之；天下萬族，咸將為之拊膺痛哭。斯言必應，心焉祝之。
 默:1.8      主曰：吾乃無始之始，無終之終，古今未來永生全能天主也。
 默:1.9      若望為爾之同胞，與爾在耶穌懷中共受患難，同屬一國，而咸秉忍辱負重之德。吾因天主之明訓及耶穌之妙證，而被流至巴脫摩海島。
 默:1.10     主日，我正凝思出神，忽聞大聲於我後，如吹角曰：
 默:1.11     將爾所見，筆之於書，以寄依弗所、斯米爾納、伯爾加莫、第亞底拉、撒爾底、斐拉代爾非、樂底嘉七教會。
 默:1.12     即回顧，欲知誰與吾言者，則見金燈七；
 默:1.13     彷彿人子者徘徊於其間，身披道袍，其長及足，胸束金帶，
 默:1.14     首及髮均皜皜如綿，皎皎如雪，目如火焰，
 默:1.15     亦發光，如銅在爐，聲如洪濤，
 默:1.16     手執七星，口吐雙鋒利劍，其容如中天之日。
 默:1.17     見之，即殭仆其足前，渠以右手撫我曰：「毋懼，予乃無始之始，無終之終；
 默:1.18     生不變；死於一時，而生於永古；掌握死亡及地獄之管籥者。
 默:1.19     爾所見諸事，以及目前與今後將臨諸事，悉當筆之於書。
 默:1.20     見在吾右手之七星及七金燈，此中有神秘存焉：七星者，乃七教會之守護天神，而七金燈者，即七教會也。」
  
 默:2.1      其寓書於依弗所教會之守護天神曰：「彼右手握有七星，而徘徊於七金燈之間者，有所曉論於爾：
 默:2.2      爾之行實，爾之堅苦忍耐，悉在吾洞鑒之中；亦知爾不肯優容惡人，凡冒充宗徒者，爾竟能嚴加審察，而揭其偽妄；
 默:2.3      能忍辱負重，為吾之名，任勞任怨，曾無懈意，此可嘉也。
 默:2.4      吾有不滿於爾者，以爾已無初愛之忱也。
 默:2.5      宜反省何由而致墮落，從頭悔改，反爾初服。不然，吾必蒞臨爾處，移奪爾檠，莫謂言之不豫也。
 默:2.6      爾有一事實獲我心。蓋爾深惡尼各老黨人之所為，吾亦深惡之也。』
 默:2.7      凡有耳者，諦聽聖神對諸教會之訓示：凡百折不撓，終克致勝者，吾必食以上主樂園生命之果也。」
 默:2.8      其寓書於斯米爾納教會之守護天神曰：「彼無始之始，無終之終，死而復活者，有所曉諭於爾：
 默:2.9      爾之憂患，爾之窮乏，吾所知也。雖然，爾實貧而富者也! 彼自名為義塞人而非義塞人，實屬沙殫之黨羽者，謗爾誣爾，吾亦知之。
 默:2.10     今後尚將遭受苦難；望爾毋餒。爾其識之，惡魔將投爾中若干人於獄，此所以予爾以磨練耳。且爾將受難十日，望爾忠貞至死，吾當加爾以生命之榮冠。』
 默:2.11     凡有耳者，諦聽聖神對諸教會之訓示：凡百折不撓，終克致勝者，則二次之死無得而害之。」
 默:2.12     其寓書於伯爾加莫教會之守護天神曰：「彼具有雙刃利劍者，有所曉諭於爾：
 默:2.13     吾知爾所處之地域，乃沙殫王位之所在也；而爾堅奉吾名，確乎不拔；即當吾之忠實證人安第巴被害於沙殫所寓之爾處時，爾之信德亦未被搖動。
 默:2.14     吾對爾亦略有未滿；蓋爾中有少數人，服膺巴拉盎之邪道；巴拉盎者，即昔日教唆巴拉可置躓石於義塞子孫之前，令食祭像之物，且誘其行淫者也。
 默:2.15     爾中亦有附和尼各老黨徒之主義者焉。
 默:2.16     其悔改，否則吾不久必來爾處，以吾口中之劍，痛擊之。』
 默:2.17     凡有耳者，諦聽聖神對諸教會之訓示：凡百折不撓，終克致勝者，吾必賜以潛藏之瑪納，頒以白圭，上鐫新名，惟受者識之，非外人所得而知也。」
 默:2.18     其寓書於第亞底拉教會之守護天神曰：「彼天主聖子，目如火燄，足如精銅者，有所曉諭於爾：
 默:2.19     爾之行實，爾之仁愛、篤信、黽勉、忍耐，悉在吾洞鑒之中；且知爾近來勉益加勉，成績斐然，超邁當初。
 默:2.20     所不滿於爾者，以爾優容彼婦葉撤伯爾也。該婦自稱女先知，而以邪道熒惑吾之諸僕，誘其行淫，且食祭像之物。
 默:2.21     已予以充分時間，盼其悔悟；而彼終怙惡不悛，淫蕩如故。識之哉，
 默:2.22     將投之於病榻；與之同流合污者，如不幡悔，亦將痛懲；
 默:2.23     子女均將夭折；俾諸教會皆知吾洞察人心，且將按爾中各人之行為而施報應焉。
 默:2.24     於在第亞底拉一般未惑於邪道，且未曾領教所謂『沙殫之深奧』者，吾無間然矣；
 默:2.25     望固執爾之所有，以至吾之重臨。
 默:2.26     百折不撓，終克致勝，服膺吾道，至死不渝者，吾將賜以統治萬民之權，一若吾所受於父者，
 默:2.27     執鐵杖以擊群醜；如瓦缶之毀碎焉。
 默:2.28     吾願以啟明之星賜於若人。』
 默:2.29     有耳者，可以諦聽聖神對諸教會之訓示矣。」
  
 默:3.1      其寓書於撒爾底教會之守護天神曰：「彼具有天主之七神與七星者，有所曉諭於爾：『吾知爾之行實；爾雖生實死，
 默:3.2      其醒寤，凡瀕於死亡者，亟應予以振作。蓋爾之種種工作，在天主臺前，吾未見有圓滿者。
 默:3.3      回憶所受所聞之教義，拳拳服膺，而痛悔前失。如再不醒寤，吾必襲爾，猶不速之客突如其來，爾固無從逆知其時刻也。
 默:3.4      然，在爾撒爾底亦頗有若干人涅而不緇，迄今未汙其服；若輩當得身被道袍，而從我遊矣。
 默:3.5      百折不撓，終克致勝者，必得被以白袍；吾當使厥名長留生命冊上，而永不見削，且認之於吾父及眾天神之前也。』
 默:3.6      有耳者，可以諦聽聖神對諸教會之訓示矣。」
 默:3.7      其寓曹於斐拉代非教會之守護天神曰：「彼至聖至真掌握大維之管籥，所啟無人能閉，所閉無人能啟者，有所曉諭於爾：
 默:3.8      吾知爾之行實。識之哉! 吾已置一洞開之門於爾前，人莫得而閉焉。蓋爾力量薄弱，竟能篤守吾道，而未背棄吾名。識之哉!
 默:3.9      將使沙殫黨徒，自欺欺人，名為猶太人而實非者，相率趨爾，屈膝於爾足下，俾知吾之如何愛爾。
 默:3.10     既守吾寬忍之道，吾亦當於全世之人遭受試練時，保爾於難。
 默:3.11     臨在即，望爾堅守所有，操之勿失；莫令爾之榮冠被劫於人。
 默:3.12     百折不撓，終克致勝者，吾當使其充任天主殿中之柱石而永不見擯於外，且將以吾天主之名，與吾天主聖邑，即發自吾天主，由天而降者新耶路撒冷之名，以及我之新名，一并題諸其額。』
 默:3.13     有耳者，可以諦聽聖神對諸教會之訓示矣。」
 默:3.14     其寓書於樂底嘉教會之守護天神曰：「彼至誠無妄為天主忠實見證，又為天主造化之乾元者，有所曉諭於爾：
 默:3.15     吾知爾之行實；
 默:3.16     乃不冷不熱者也。吾願爾之全冷或全熱也! 今爾半冷半熱，不冷不熱；吾欲將爾嘔而出之!
 默:3.17     自謂富有，綽有餘裕，而無所欠缺；殊不知爾實為百無聊賴，貧窮不堪，盲而裸者。
 默:3.18     勸爾向我購置百煉之金，俾成真富；純白之衣，用掩爾羞；傅目之膏，以啟爾視。
 默:3.19     所愛者，吾則責之懲之。尚其激發熱情，悔過自新。
 默:3.20     之哉，吾立於門而叩焉；如有聞吾之音而啟其戶者，吾必進而就之，且與之同食而對酌焉。
 默:3.21     百折不撓，終克致勝者，吾必賜其與吾同坐於吾位之上，亦如吾之終克致勝而獲與吾父同坐於厥位之上也。』
 默:3.22     有耳者，可以諦聽聖神對於教會之訓示矣。」
  
 默:4.1      事甫畢，予舉目仰觀，忽見天門洞開，曩者所聞彷彿吹角之音者，至是復語予曰：「升此，將示爾以未來之事。」
 默:4.2      惚中，神魂被攝，見有寶座設於天，上有坐者。
 默:4.3      者貌似碧玉、瑪瑙，有虹若蔥珩，環繞其座；
 默:4.4      之四周，設有二十四位，二十四老，白衣、戴金冠而坐。
 默:4.5      有電光、宏音、雷鳴、發自寶座。座前七燈，皆燃，即天主之七神也。
 默:4.6      有琉璃平鋪若海，澄澈如水晶。座之前後左右有靈物四，遍體皆目，
 默:4.7      似獅，二似犢，三有面如人，四若飛隼。
 默:4.8      物各有六翼，內外皆目，晝夜不息而歌曰：「聖哉、聖哉、聖哉! 天地萬有之主宰! 無古今與未來，全能天主永遠在。」
 默:4.9      靈物頌讚致謝坐於寶座之永生者時，
 默:4.10     十四老俯伏寶座主前，肅然朝拜永生者，而投其榮冠於座前曰：
 默:4.11     我主我天主，尊榮權威應歸主；爾乃造化宰，萬彙之生憑爾旨。」
  
 默:5.1      見位於寶座者，右手執一卷，內外俱有文字七印緘焉。
 默:5.2      見一大力天神揚聲而言曰：「誰堪展其卷而啟其緘乎﹖」
 默:5.3      天上、人間、地下竟無有能展其卷或注視之者。
 默:5.4      於是大哭，恨無大德者堪展其卷或注視之。
 默:5.5      老謂予曰：「毋哭也! 彼猶太之獅，大維根株之萌蘗已戰勝一切，因得展其卷而啟其緘矣。」
 默:5.6      時吾見寶座及四靈物前，諸老之間，一羔羊立焉；狀若適見殺者具七角七目；七目者，即充塞大地之天主七神也。
 默:5.7      羊詣位於寶座者之前，
 默:5.8      自其右手取卷；既得卷，四靈物及二十四老咸俯伏羔羊前，各抱一琴，及滿貯靈香之金爐；靈香者，眾聖之祈禱也。
 默:5.9      老合奏新歌一曲，其詞曰：「誰堪受其書而啟其緘兮，惟爾具斯大德，爾曾自獻為犧牲兮，流爾寶血；贖元元於各種各族兮，萬邦重譯；俾翕然歸返乎天主兮，以成神國。
 默:5.10     王為鐸兮，統御寰域。」
 默:5.11     見群神，繞寶座及靈物諸老而環立，其數千千萬萬，
 默:5.12     其揚聲而言曰：「獻作祭牲之羔羊，允有大德，宜其受權，宜其受富，宜其受慧，宜其受能，宜其受尊，宜其受榮，宜其受祉! 」
 默:5.13     聞天上、人間、地下、海中一切眾生、同聲而呼曰：「願寶座之主及羔羊受享一切靈祉'一切尊榮、一切權能、永世靡暨! 」
 默:5.14     靈物應曰：「心焉祝之。」諸老俯伏而頂禮焉。
  
 默:6.1      羊啟一緘，吾聞一靈物發音如雷曰：「來! 」
 默:6.2      見一白馬，騎者執一弓，受賜榮冠；騰馳而去，所向無敵。
 默:6.3      二緘，吾聞第二靈物曰：「來! 」
 默:6.4      見一赤馬，騎者受賜巨刃，奉命褫奪全世和平，殺機以開。
 默:6.5      三緘，聞第三靈物曰：「來! 」
 默:6.6      見一黑馬：騎者手持一衡。有音彷彿自靈物中來曰：「銀一元，小麥可一升；銀一元，大麥可三升；油與酒，慎莫損。」
 默:6.7      四緘，聞第四靈物曰：「來! 」
 默:6.8      見一灰馬，騎者名曰「死」，冥獄隨其後；受權以刀兵，饑饉、癘疫、猛獸，殲滅全世人類四分之一。
 默:6.9      五緘，則見為天主聖道而致命者之靈魂盤桓於祭臺之下，
 默:6.10     聲而呼曰：「嗟夫，神聖、真實、至高無上之主，爾審判天下，伸吾儕流血之冤，將待何時﹖」
 默:6.11     是各賜白袍一件，囑其少候，以待被害同人定數之齊全。
 默:6.12     六緘，地大震，日黑如褐月赤如血，
 默:6.13     星紛紛隕地，猶如鳳果樹，為颶風所搖，而落其未熟之果焉。
 默:6.14     時蒼穹亦杳然而逝，如一幅圖書倏焉被卷；山嶺海島，莫不移位；
 默:6.15     間之王侯、公卿、豪富、權貴、凡屬有生，無分主奴皆相率自匿於深洞巖穴之中，
 默:6.16     乞靈於山石曰：「其速覆吾身，掩吾人於居寶座者之顏，與羔羊之怒；
 默:6.17     其譴怒之日已臨，其誰能當之﹖」
  
 默:7.1      後吾見四天神立於大地之四極，掌握大地之四風，使勿得吹拂陸、海、森林。
 默:7.2      見一天神興於東天，執永生天主之印，大聲告彼手握降災海陸大柄之四天神曰：
 默:7.3      毋傷陸、海、森林，俟吾印誌天主眾僕之顙。」
 默:7.4      義塞各支子孫之受印誌者，其總數為十四萬四千人，計開：
 默:7.5      猶太支者，一萬二千名；屬路本支者，一萬二千名；屬加德支者一萬二千名；
 默:7.6      亞塞爾支者一萬二千名；屬挪夫達利支者，一萬二千名；屬瑪納瑟支者，一萬二千名；屬西默翁支者一萬二千名；
 默:7.7      理味支者，一萬二千名；屬意撤加爾支者，一萬二千名；
 默:7.8      匝布隆支者，一萬二千名；屬若瑟支者，一萬二千名；屬伯雅明支者，一萬二千名。
 默:7.9      幾，望見不可勝數之群眾，係來自各種、各族、遐荒、重譯者；一律身著白袍，手持鳳尾棕枝，肅立寶座與羔羊前，
 默:7.10     口同聲而呼曰：「我之得救，實賴位於寶座者及羔羊之洪恩。」
 默:7.11     天神環繞寶座及諸老四靈物而立者，至是悉皆俯伏座前，頂禮天主曰：「願我天主受享一切頌讚、一切光榮、一切妙慧、一切稱謝、一切尊貴、一切權能，永世靡暨，心焉祝之! 」
 默:7.12     一老者詢予曰：「彼身著白袍者誰﹖何自而來也﹖」
 默:7.13     應之曰：「公自知之。」。渠乃語予曰：「若輩來自憂患中，備嘗艱辛，曾藉羔羊之血，自濯其袍，所服皜皜乎不可尚已；
 默:7.14     得奉事天主於寶座之前，朝朝暮暮，不離聖殿；位於寶座者且將庇之於閟帷之下焉。
 默:7.15     輩不復饑渴，日不得而曝之，火不得而爇之；
 默:7.16     座前羔羊將親為之牧，導之引之，以至活水之源；而天主且將親拭其目中之淚也。」
  
 默:8.1      羊既啟七緘，天上闐然靜 默，萬籟俱寂，約二刻之久。
 默:8.2      七天神立天主前，各受號角一。
 默:8.3      一天神，捧金香爐而來，肅立祭壇之旁，受賜靈香無算，俾與諸聖之祈禱相和，而獻之於座前金壇之上。
 默:8.4      香之煙，和合諸聖之祈禱，郁郁菲菲，自天神之手，上達天主之前。
 默:8.5      神乃以所提香爐滿貯壇火，而傾注下土；一時雷霆大作，眾音並起，電光閃爍，大地震顫。
 默:8.6      是彼七天神之執有七角者，乃準備依次而鳴角矣。
 默:8.7      初鳴，冰炭和血紛然落地，地成焦土者，三分居一，樹木之被焚者，亦三分居一，草則全燒。
 默:8.8      二鳴，有大火如山，投於海，海水盡血者三分居一，
 默:8.9      中生物遭殃者亦三分居一，舟楫被毀者亦三分居一。
 默:8.10     三鳴，有巨星如炬，自天而隕，江河水泉之被其災者，三分居一。
 默:8.11     名荼毒；故天下三分居一之水，皆變荼毒，飲者多死，不堪其苦也。
 默:8.12     四鳴，日月星三光皆三分食其一；晝晦光三分，夜亦如之。
 默:8.13     見一鷹飛於中天，大聲而啼曰：「禍哉、禍哉、禍哉! 地上之居民也。尚有三位天神，將吹其角焉。」
  
 默:9.1      五鳴，見一天星降地，受無底深壑之管籥；
 默:9.2      啟壑騰煙如洪爐，上蔽日光，穹蒼晦冥；
 默:9.3      蝗自煙中出，受權傷人如蠍，
 默:9.4      命毋傷草本青蔬，惟顙無天主印誌者得苦之；
 默:9.5      勿得殺人，第困之五月，如被蠍螫。
 默:9.6      是時也，人將求死而末由，追死而死逃之。
 默:9.7      蝗狀若戰馬，有首彷彿戴有金冠，面如男子，
 默:9.8      如婦人，牙如壯獅，
 默:9.9      如鐵甲，雙翅轟轟作聲，若千軍萬馬奔騰赴陣，
 默:9.10     尾如蠍有刺，即其所用以傷人五月者也。
 默:9.11     蝗有王，是為無底幽壑之天神；厥名在希伯來文曰亞霸東、希臘文曰亞玻力勇。
 默:9.12     禍甫已，二禍方興。
 默:9.13     六鳴，忽聞一音來自天主前金壇之四角，
 默:9.14     執角之第六天神曰：「曩日繫於歐弗拉底河邊之四天神，當往釋之。」
 默:9.15     天神之釋也，所以按預定之年月日時，而殺戮三分居一之人類也。
 默:9.16     軍之數達二萬萬，此數吾所聞也。
 默:9.17     在顯示中見眾馬，騎者被甲，其色如火，又如紫玉與硫磺；馬首若獅、有火、有煙、有硫磺，
 默:9.18     口中噴出；殲滅人類三分之一者，即此三物耳。
 默:9.19     此馬之所以為厲，即在其口與尾。其尾如蛇而有首，能害人。
 默:9.20     人類之未死於災者，亦復不改厥行，仍事諸魔，崇拜金、銀、銅、石、木所製，而不能視聽行動之偶像；若輩怙惡不悛而殺人、巫蠱、奸淫、窈盜，依然如故。
  
 默:10.1     又見一大力天神自天而降，身披雲彩、頭戴長虹、容如太陽、足如火柱，
 默:10.2     手執已展之小卷，右足踏海、左足踐陸；
 默:10.3     大聲而呼，有如獅吼。
 默:10.4     呼時，七雷並作；吾正欲將七雷之音筆之於書，忽聞有音自天曰：「七雷所宣，緘之勿書。」
 默:10.5     後見彼足跨海陸之天神向天舉其右手，
 默:10.6     指締造天地滄海及其中萬物之永生天主而誓曰：「時已無可再延!
 默:10.7     第七天神即將鳴角；其音一發，則天主之玄謨，即夙所示於諸僕先知之佳音，行見圓滿成就矣。」
 默:10.8     我先前所聞發自天上之音，至此復語我曰：「可詣足跨海陸之天神，領取其手中已展之卷。」
 默:10.9     我乃往而就之，曰：「請授我以小卷。」渠曰：「可取而食之，將使爾腹苦；惟在爾口中，則甘如芳蜜。」
 默:10.0     我即自天神手中取得小卷，吞而食之；方其入口，如蜜之甘；及其入腹，如荼之苦。
 默:10.10    有告予者曰：「爾當向兆民、萬邦、重譯、百王，預言未來之事。」
  
 默:11.1     當時我受一葦似杖，聞言曰：「爾且起，以此杖測量天主聖殿及祭壇，並一計殿內崇拜者之總數；
 默:11.2     至聖殿外院，可置之勿量；蓋外院已歸外邦人，彼且蹂躪聖城，凡四十有二月。
 默:11.3     吾當遣派二證者，披麻而預言，凡一千二百又六十日。」
 默:11.4     二證者即宇宙主宰前之二株忠果樹及雙燈也。
 默:11.5     如有欲害之者，彼二者必噴火滅敵；欲害之者適以自取其死耳。
 默:11.6     二證者受有大權，能閉塞穹蒼，傳道期中使勿雨；且能令水變血，從心所欲，降災於地，以施懲罰。
 默:11.7     二人作證既畢，將有猛獸出自無底深壑與之戰，勝而殺之，
 默:11.8     屍暴大邑通衢，斯邑可譬稱為索多瑪與埃及，即二證所奉之主，亦曾被釘死於此。
 默:11.9     二證既死，天下萬國之人紛來觀屍，凡三日有半；且不許安葬於墓。
 默:11.10    當是時，世人咸將手舞足蹈以慶其亡，各備禮物，互相忻賀；蓋二先知曾痛懲斯世之人也。
 默:11.11    越三日有半，天主之生氣入其屍身，二證復起，見者莫不駭愕。
 默:11.12    二證聞大音自天呼之曰：「升此! 」即飄然乘雲升天，諸敵皆目擊。
 默:11.13    當時地大震，全邑十分之一成墟，死者七千人，餘皆惴惴焉，歸榮於上天主宰。
 默:11.14    二禍方已，三禍不旋踵而至矣。
 默:11.15    角七鳴，天上眾音並作，相和而言曰：「普天之下，率土之濱，咸歸天主，基督是君，千秋萬歲，統於一尊。
 默:11.16    於是在天主前居位之二十四老俯伏而拜天主曰：
 默:11.17    「我主天主，令古恒存；心歌腹詠，謝爾洪恩。萬有主宰，實具全能：親掌大權，統御乾坤。
 默:11.18    萬邦作亂，天怒斯臨；死者受鞫，其在於今；凡爾臣僕，先知聖人；諸凡在世，敬爾之名；無大無小，蒙賞惟均。惟彼無道，荼毒生靈；必膺顯戮，從此沉淪。
 默:11.19    當時，天主聖殿，洞開於天；結約之櫃，見於殿中；雷霆霹靂，眾聲並作，大地震顫，天降大雹。
  
 默:12.1     爾時天上忽見異兆：有婦身披太陽，足踐太陰，首冠十二天星；
 默:12.2     懷妊，將分娩，負痛而號。
 默:12.3     又有一兆，顯見於天：有巨龍，赤色，七首十角，冠七冕，
 默:12.4     尾曳天星三分之一，投之於地。龍伏產婦前，俟其分娩，以吞其子。
 默:12.5     婦舉一男，來日持鐵杖以牧萬邦者，即是此子。甫生，即見攝升至天主寶座前。
 默:12.6     婦乃遁跡曠野，天主早為之所，且令人養之一千六百有六十日。
 默:12.7     時天上發生大戰，彌厄爾率領所屬天神，出與龍戰；龍亦率其天神與之交綏。
 默:12.8     不克，從此天上不復有若輩立足之地。
 默:12.9     於是巨龍下墜；巨龍者，即古時之蛇，名曰妖魔、沙殫，焚惑全世者是；被與其天神，俱被逐至地。
 默:12.10    至是，吾聞大音自天而發曰：「彼日夜不輟，訟我兄弟於天主前者，已被貶逐。天主救恩權威與統治之完成，及其基督之秉鈞，其時已屆。
 默:12.11    諸兄弟賴羔羊之血，毅然為聖道作證，舍命不渝，從容就死；故能克服頑敵，終獲致勝。
 默:12.12    諸天乎，在天之眾聖乎，可以懽忻而鼓舞矣! 哀哉大地! 哀哉滄溟! 蓋妖魔已懷忿忿之氣，而降入爾處，且自知為日無多，必欲一洩其怒耳。」
 默:12.13    龍既見已被逐於地，乃追逐向舉一男之婦。
 默:12.14    婦受恩賜，得大鷹之雙翼，飛入曠野，匿於其所，在彼就養者歷時一載，又二載，又半載，以避斯蛇。
 默:12.15    蛇乃婦去處噴水成渠，意欲漂而溺之；
 默:12.16    地坼，盡吸龍所噴之水以援婦。
 默:12.17    龍憾婦滋甚，盡與婦之餘裔挑釁；餘裔者，即遵守天主之誡命，而堅信耶穌之證言者是已。
 默:12.18    龍乃昂立海濱沙灘之上。
  
 默:13.1     爾時吾見一獸自海中出，十角七首，上十有冕，首上僭號無數。
 默:13.2     此獸望之若豹，其足若熊，其口若獅；龍以己之權位威力授之。
 默:13.3     吾見其一首似已中傷瀕死，後竟醫治獲愈；普世奇之，翕然風從。人見龍之以權授獸，
 默:13.4     故拜龍兼拜獸曰：「畸歟盛哉，獸之為德! 舉世無雙，天下無敵! 」
 默:13.5     獸且賦有口才，大言不慚，荒謬絕倫；秉權作孽四十有二月。
 默:13.6     開口謗讟天主，褻瀆聖名與閟帷，侮慢天上諸神諸聖。
 默:13.7     又受權與諸聖相戰而勝之，統治各族、各民、萬邦、重譯。舉世之人，
 默:13.8     凡厥名自創世以來未錄於被宰羔羊之生命冊者，咸將翕然景仰此獸。
 默:13.9     雖然有耳者，其聽旃!
 默:13.10    引人入甕者，終必自入甕中；殺人以刀者，終必自傷刀下。諸聖之恒忍堅信，於是乎存。
 默:13.11    無何，又見一獸出自地下，有二角如羊，而出言如龍；
 默:13.12    於海獸之前，操其大權，驅策全世居民，朝拜曩日受傷獲瘳之前獸。
 默:13.13    此獸多行奇跡，能於眾人之前，令火自空中而降。
 默:13.14    傷獲瘳之獸製像，
 默:13.15    復能授氣於像，令獸像作人言。有敢不拜獸像者，殺無赦。
 默:13.16    又令人民無貴賤、貧富、主僕，悉受印誌，或在右手或在額上。
 默:13.17    凡未印有獸名，或獸名之數者，均不得從事貿易。
 默:13.18    此中有真訣在焉：有知者，可一推算此獸之數，其數乃人之數，即六百六十有六也。
  
 默:14.1     吾又舉目而望，倏見羔羊立於熙雍山上；一十四萬四千人與偕，額上皆書有羔羊與厥父之名。
 默:14.2     又聞一音發自天上，如浪濤之澎湃，又如雷霆之震轟；吾所聞之音又似樂人齊集，琴瑟並奏，濟濟一堂，
 默:14.3     合唱新歌一曲於寶座及四靈物諸老之前。此歌除贖自塵世之十四萬四千人外，無能識之者；
 默:14.4     若輩平生未曾沾染女色，皆屬純粹之童身，故得追隨羔羊，須臾不離，贖自人間，而於天主及羔羊充先薦之果，
 默:14.5     且平生不作誑語，實無玷之碧玉也。
 默:14.6     又睹一天神飛翔中天，以永久之福音傳佈天下，使萬邦、兆民、遐荒、重譯，莫不聞音。
 默:14.7     彼大聲而言曰：「咸懷求畏，歸榮天主，審判之時已屆；盍翕然歸順天地淵海之造化主歟。」
 默:14.8     又一天神隨其後而言曰：「盛極一時之巴比倫，素以荒淫之酒鴆毒天下萬國者，已見傾覆」，
 默:14.9     更有一天神隨其後，大聲而言曰：「如有拜獸及獸像，而受印誌於額或手者。
 默:14.10    將飲天主罰杯中之真霹靂酒；且將於聖天神及羔羊之前受火與硫璜之苦刑；
 默:14.11    煎燒之煙，蓬蓬上升，曠世不休。哀哉拜獸及其像，而受其名之印誌者，日夜遑遑，不得寧息。」
 默:14.12    諸聖之恒忍，於斯乎存。諸聖無他，即恪守天主之誡命，與夫耶穌之信條者是。
 默:14.13    又聞一音發自天上曰：「書之：此後庇主在蔭而死者，洵為有福。聖神曰：『誠哉，若輩必得釋其勞苦，而永享安寧；以若輩平生功德常隨其身。』
 默:14.14    既又望見一朵白雲，坐其上者彷彿人子，頭戴金冕，手執利鎌。
 默:14.15    又一天神自殿中出，大聲而呼駕雲者曰：「操鐮而刈；蓋收獲之時已至，地上之百穀皆熟。」
 默:14.16    駕雲者乃運其鐮於地上，以登百穀。
 默:14.17    又一天神來自天上之聖殿，亦秉一利鉤。
 默:14.18    更有一掌火之天神，來自祭壇，大聲招呼秉利鉤者曰：「操爾利鉤，以芟去地上之葡萄，其果熟矣。」
 默:14.19    天神乃運其刈鉤於地上，芟而投之於天主盛怒之大榨中，
 默:14.20    榨之於郊外，血自榨中出，高至馬勒，遠達六百里。
  
 默:15.1     天上復見一兆，大且奇：有七天神掌未世之七災，以完成天主之譴怒。
 默:15.2     彷彿見一琉璃之海，與火相混；又見諸凡未被獸及厥像厥名之數所克者，凱旋而歸，齊立琉璃海畔，抱天主靈瑟，
 默:15.3     合奏其忠僕摩西之歌，及羔羊之歌曰：「主天主兮全能，大且奇兮經綸。爾為君兮萬世，惟爾道兮仁且真。
 默:15.4     孰不寅畏兮大主，孰不頌美兮芳名。至善兮惟爾，普世兮共欽，共欽兮何故﹖睿斷兮彰明。」
 默:15.5     此事之後，吾見靈證聖殿洞開於天，
 默:15.6     掌握七災之七天神自殿中出，身披純紵，皎潔如雪，胸束金帶。
 默:15.7     時四靈物之一，授七天神以七大金爵，滿貯永生天主之義憤。
 默:15.8     由於天主之威靈顯赫，煙氣鬱鬱，充塞聖殿；七災未畢，無得入殿者。
  
 默:16.1     旋聞大音自殿中告七天神曰：「往矣! 將天主義憤之七爵傾注下土。」
 默:16.2     第一天神往注其爵於地；凡受獸印誌而拜厥像者，皆生毒瘍；
 默:16.3     第二天神傾注其爵於海；海成碧血，海中生物盡死。
 默:16.4     第三天神傾注其爵於江河水泉，悉皆變血。
 默:16.5     吾聞掌水之天神曰：「永生之神聖者乎，爾之施罰義也。
 默:16.6     若輩既流先知眾聖之血，則爾飲之以血，不亦宜乎。」
 默:16.7     又聞祭壇發言曰：「誠哉言也! 主天主，全能者乎，爾之睿斷，既明且公。」
 默:16.8     第四天神傾注其爵於太陽，受權得以烈火薰炙人類；
 默:16.9     人既受炙，遂謗讟有權制災之天主；猶不知幡然悔改而稱頌威光。
 默:16.10    第五天神傾注其爵於獸座之上；舉國晦冥，人痛甚而咬舌，
 默:16.11    不堪瘡痍之苦，而謗讟天主；猶不知痛悔諸業，而改絃易轍。
 默:16.12    第六天神傾注其爵於歐弗拉底大河之中，水立涸，為東來諸王備道。
 默:16.13    吾見三邪神狀似蝦蟆，出自龍、獸及假先知之口；
 默:16.14    邪神，即鬼魔之靈，能作祟，附於全世諸王，使於全能天主全盛之日，集中全力，而作最後之掙扎。主不云乎：
 默:16.15    「我來有如不速之客。人能恆自警惕，守其所服，毋使赤身露體，自彰其醜，斯為有福。
 默:16.16    而諸魔竟屯聚列王於一地，地名希伯來文曰哈爾瑪日東云。
 默:16.17    第七天神傾注其爵於空氣之中；有一大音出自殿中寶座曰：「成矣! 事竣矣! 」
 默:16.18    其時雷霆霹靂，眾音並作，大地震動，生民以來所未曾有。
 默:16.19    大邑分裂為三，萬邦諸邑頹然傾圮。於是大巴比倫乃受天主之報應，而飲其霹靂之酒矣!
 默:16.20    當時群島皆遁，諸山無跡，
 默:16.21    天降大雹重達一鈞；人不堪其災，而謗讟天主。
  
 默:17.1.    爾時七持爵天神之一，來與予語曰：「來，吾欲示以大娼之處決；大娼者，即坐於諸川之上，
 默:17.2.    與世間百王行淫，而使舉世之人沈湎於其淫亂之酒者也。」
 默:17.3.    天神乃攝吾之神魂，入一曠野，見有一婦坐赤獸上；赤獸七首十角，渾身皆潛妄穢褻之名。
 默:17.4.    婦人披紫著朱，飾金珠寶石，手執金樽，樽中滿貯淫亂眾穢，及無恥之事；
 默:17.5.    額上題名曰：神秘之大巴比倫；諸娼之母，塵世眾穢之母。
 默:17.6.    吾又見婦人已因暢飲眾聖及諸為耶穌致命者之血，而酩酊矣。吾對之不勝驚訝駭異之至。
 默:17.7.    天神語予曰：胡驚異為﹖吾欲告爾以此婦及其所乘七首十角之獸之秘密。
 默:17.8.    爾適所見之獸，一現即逝，又將起自深淵，終必淪胥以亡。舉世之人，凡其名自創世以來，未見錄於生命冊者，以其獸之一現即逝，而復勃興，咸將見而歎服。
 默:17.9.    此中有妙義焉：七首者，即此婦所坐鎮之七山，
 默:17.10    亦即七王；就中五者已隕，一尚存，一將至；及其至也，當有片時停留；
 默:17.11    而一現即逝之獸，其本身即為第八，出於第七，而歸於消滅。
 默:17.12    爾所見之十角亦十王也，至今未秉國鈞，後當與獸同享王權，亦只片晷。
 默:17.13    十王惟具一心，欲將己之權柄統歸於獸，
 默:17.14    俾合力與羔羊交戰，而羔羊終必克之。羔羊乃萬主之主，萬王之王。凡蒙召承選，忠心耿耿，而與羔羊並肩作戰者，靡有不勝。
 默:17.15    天神又語予曰：「爾所見大娼坐鎮之諸川，乃列國、兆民、萬族、重譯也。
 默:17.16    爾所見之十角及獸，終必痛恨大娼，褫其衣而裸之，且吞食其肉，而付諸一焚。
 默:17.17    凡此皆天主為促成聖謨，而使若輩一致讓國與獸，以待天主之言之圓滿見驗耳。
 默:17.18    至爾所見之婦，即統治天下萬王之大都邑者也。
  
 默:18.1     厥後，吾又見一天神，來自天上，權威赫赫，光輝照耀大地，
 默:18.2     大聲而呼曰：「傾矣乎! 傾矣乎! 巍巍巴比倫! 昔為大都邑，今成魑魅村；邪神聚幽藪，惡鳥集荒榛。
 默:18.3     祇緣酖彼荒淫酒，列國遭譴悉紛崩；百王受狐惑，頹然與之淫；眾賈沾餘瀝，奢侈醉其心。」
 默:18.4     又聞一聲自天上發曰：吾民其速離城，庶幾弗與共罪，亦弗與同災。
 默:18.5     厥罪滔天，天主未忘其所作之孽。
 默:18.6     出乎彼者，必反乎彼，且有甚焉者焉。彼所調之盃，將自飲之，且加烈焉。彼之痛苦悲哀，
 默:18.7     將與當日之榮華侈泰相稱。彼心中自言曰：「我乃王后，而非寡婦，必無憂戚之日。」
 默:18.8     詎料一旦眾災咸臨，死喪、憂戚、飢饉，紛至沓來，終至付諸一炬；蓋黜陟之主，乃全能之主宰也。
 默:18.9     世之百王與之共淫，而同享侈泰者，必將目擊其火焰，而號咷大哭；
 默:18.10    懼其禍之及身，乃遙立而言曰：「哀哉哀哉! 大邑巴比倫也! 巍巍王城，胡為而至斯極耶! 頃刻之間，爾竟遭受審判耶! 」
 默:18.11    世之眾賈亦當哀哀而哭之；蓋誰復購其貨物乎﹖
 默:18.12    其貨有金銀珠寶、細紵紫絳、錦緞緋布，又有各種香木象牙，珍貴木器、銅器、鐵器、玉器，
 默:18.13    以及肉桂香料、香膏、乳香與酒油、麵粉、小麥、牛羊、車馬，乃至人之身體靈魂，亦供其營業。
 默:18.14    巴比倫乎，爾向所貪戀繁華之果，今已蕩然無存；雖欲覓之，亦不可得矣。
 默:18.15    諸貨之商賈賴彼而致富者，懼禍之及己，乃遙立而哀泣曰：
 默:18.16    「哀哉大邑，昔以純紵紫絳為衣，金玉珠璣為飾；
 默:18.17    頃刻之間，而絕世繁華頓成荒涼! 」舟長舟子，凡以航海為業，依水營生者，亦相與遙立，
 默:18.18    共對大火而驚呼曰：「天下萬城，誰堪比之。」
 默:18.19    乃以塵蒙首，號咷而大哭曰：「哀哉大邑，曩日舟人皆潤其豐饒而致富有；頃刻之間，乃遭斯極耶! 」
 默:18.20    嗟爾天廷諸聖、宗徒、先知，今宜懽忻而鼓舞。蓋天主已予以審判，以伸爾之義矣。
 默:18.21    時有一大力天神，舉一狀若大磨之石，而投諸海曰：「大邑巴比倫，被投如此石；猝然遭傾覆，淪沒無蹤跡。
 默:18.22    琴瑟與簫角，從此歸沈寂；百工不復見，機聲闃其息；
 默:18.23    煜煜燈燭光，不復照此邑；無復新婚者，在此敘歡密；祇緣諸偉人，與爾相貿易；巫術惑元元，
 默:18.24    忍心殺先哲；天民及眾庶，冤血化成碧! 」
  
 默:19.1     厥後，聞大聲髣彿自天上廣眾而發曰：「普天同慶! 當將一切救恩、光榮、權能歸我天主；
 默:19.2     天主黜陟幽明、聰明、正直，已予熒惑全世之大娼以判決，而伸其忠僕流血之冤! 」
 默:19.3     既又曰：「普天同慶! 厥娼被焚之煙，世世不熄! 」
 默:19.4     於是二十四老及四靈物，俯伏肅拜御極之天主曰：「心所願也! 普天同慶! 」
 默:19.5     又一音自寶座中發曰：「凡厥忠僕及爾等寅畏之者、無大無小、咸當心歌腹詠，頌美天主。」
 默:19.6     又聞夫髣彿廣眾之聲，如浪濤之澎湃，大雷之隆隆曰：「普天同慶! 吾主天主全能者登極矣!
 默:19.7     吾儕當拓開心胸，懽忻鼓舞，以歸榮於主! 蓋羔羊之佳期已至，新人已凝粧而待矣!
 默:19.8     新人承恩，得以光明皎潔之純紵自服。」純紵者何，諸聖之善行也。
 默:19.9     有天神語予曰：「筆之於書：凡被邀參與羔羊之婚筵者，福莫大焉。」復告予曰：「此實為天主之言。」
 默:19.10    吾乃俯伏而拜之，彼止之曰：「慎莫為此! 我與爾及信奉耶穌妙證之眾兄弟，皆屬同寅；爾當敬拜天主耳。蓋耶穌之妙證，實為一切預言之靈樞。」﹂
 默:19.11    爾時見天自闢，倏有一白馬，騎者名曰「真實無妄。」執法作戰，一秉正義；
 默:19.12    雙目炯炯如火光，首戴冠冕無數，所書名號，除自已外無識之者；
 默:19.13    身披濺血之袍人稱之曰「天主之道。」
 默:19.14    天上萬軍，悉騎白馬而隨之，衣純紵，白且潔。
 默:19.15    彼口吐利刃，以擊萬邦；手執鐵杖，以牧元元；足踐酒醡，以洩全能天主之義憤；
 默:19.16    袍上及甲上題有名號曰：「萬王之王，眾主之主。」
 默:19.17    又見一天神，立於日中，揚聲而呼中天之鳥曰：「來集! 共赴天主之盛筵，
 默:19.18    暢食諸王之肉、將帥之肉、猛士之肉，以及萬馬及騎者之肉；無主無奴，無貴無賤，其肉皆供爾一餐而已。」
 默:19.19    乃見上述之獸，及世上諸王，率兵兩集，欲與騎白馬者及其所率之軍作戰；
 默:19.20    獸及偽先知同被擒。偽先知者，即當日行異蹟於獸前以熒惑受獸印拜獸像之群眾者也。二者俱被執而生投於硫火池中。
 默:19.21    騎白馬者復以其口吐之劍，殲滅餘黨，眾鳥皆飫其肉焉。
  
 默:20.1     又見一天神手執深壑之管籥，及一大鐵索，自天而降；
 默:20.2     執龍而縛之。龍者，即古昔之蛇，亦名妖魔沙殫。至是縛之千載，
 默:20.3     投之深壑，封而緘之，使於千載之內無得迷惑萬國，後當暫釋。
 默:20.4     時見王位數席，居其位者，受審判之權；又見諸為耶穌妙證，天主聖道，而致命者之靈魂，及生前未拜獸及厥像，且未受其印誌於顙或手者之靈魂。若輩至此復活而與基督乘權千載；
 默:20.5     此為首次復活。其餘死者之復活，則有待乎千載之後。
 默:20.6     得親嘗首次復活者，福矣! 聖矣! 若而人者，不復受二次死亡之管轄，且得為天主及基督之司鐸，而與之同王於千秋。
 默:20.7     千秋之期既滿，沙殫又將被釋出獄，
 默:20.8     熒惑四方邦國，慫恿高谷及馬高各動員作戰，數如海濱之沙，
 默:20.9     橫行天下，包圍眾聖之營，及蒙寵之城。乃有火，自天而降，吞滅群逆；
 默:20.10    於是惑眾之妖魔乃被投入硫火池中，與獸及偽先知朝暮受刑，永世靡已。
 默:20.11    乃見一純白大寶座，至尊聖主坐焉；天地見之，逡巡而遁，無所自容。
 默:20.12    吾又見已亡者，無大無小，肅立座前，案卷悉展，另有一卷亦展，即生命冊也。亡者皆各按其卷中所載之行實而處分焉。
 默:20.13    是時淵海將所溺者紛紛交出，陰府及窅冥亦將所有死者交出：各按其行實而受判焉。
 默:20.14    陰府及窅冥，均被擲於火池之中。火池者，即二次之死亡是已；
 默:20.15    凡不見錄於生命冊者，皆投入火池。
  
 默:21.1     爾時吾見新天新地；蓋舊天舊地已逝，海亦杳然。
 默:21.2     我若望親睹聖邑新耶路撤冷發自天主，降自雲間，儼若新人，凝粧而待其夫婿。
 默:21.3     並聞巨音自寶座而發曰：「睹哉，睹哉，天主之幔帷降世! 主將長留人間；世人當得為其子民，天主自願為其所天；
 默:21.4     天主必親為拭其目中之淚。此後不復有死喪，哀悼、悲泣、憂愁等事舊緒已成過去。」
 默:21.5     坐於寶座者曰：「睹哉、睹哉、吾已再造萬物煥然一新! 」且告予曰：「筆之於書：是語真實無妄。」
 默:21.6     又曰：「諸事圓滿矣。我乃眾妙之妙，眾徼之徼，無始之始，無終之終也。人有渴者，我當賜其從心所欲，飲旅活水之泉。
 默:21.7     凡堅忍到底者，必得承此洪基。我願為其主，彼當為我子。
 默:21.8     凡儒怯無志，狐疑不信，放僻邪侈，殺人縱淫，妖術惑眾，崇拜偶像，荒誕無稽之徒，皆當投入硫火池中；是為二次之死。」
 默:21.9     上述七天神，攜有滿貯七災之七爵者，其中一神來語予曰：「偕予行，予欲示爾以新婦，即羔羊之良配也。」
 默:21.10    渠乃攝吾神魂至一喬嶽之巔，示吾以聖邑耶路撒冷。聖邑發自天主，帶天主之光輝，自天而降，
 默:21.11    光采煥發，一如希世寶石，髣彿一透明之碧玉也。
 默:21.12    城垣高大，有門十二，十二天神守之；門上所題乃義塞十二支派之名。
 默:21.13    東西南北，各有三門。
 默:21.14    邑有基址十二，上書羔羊十二宗徒之名。
 默:21.15    與予語者，手執金葦，以度其邑、其門、其垣。
 默:21.16    邑形四方、長闊相等：度以杖得四千里。其高度與長闊相等。
 默:21.17    垣得一百四十四尺。天神之度，與人間之度一也。
 默:21.18    垣之質，碧玉也；邑為純金，而澄澈如琉璃。
 默:21.19    十二基址各飾不同之寶石：一碧玉、二青玉、三玉髓、四翡翠、
 默:21.20    五瑪瑙、六紅玉、七黃玉、八綠金剛、九淡黃玉、十綠玉、十一風信子石、十二紫玉瑛。
 默:21.21    十二門乃十二大珠所成，每門各為一珠。邑中大道純金所成，似透明琉璃。
 默:21.22    顧吾未見有聖殿，以全能天主及其羔羊，即為斯邑之聖殿故。
 默:21.23    斯邑亦無需日月之照臨，蓋以天主之榮耀為光，而以羔羊為燈也。
 默:21.24    天下萬國皆得行於斯光之中。而率土百王，咸將歸其榮華於斯光。
 默:21.25    晝不閉門，而斯邑固不夜城也。
 默:21.26    萬國之榮華歸之；
 默:21.27    一切不淨及邪妄之徒，莫得而入；惟錄名於羔羊之生命冊者得入焉。
  
 默:22.1     天神復示我以活水之川，澄澈如水晶，自天主及羔羊寶座源源而來。
 默:22.2     流於大邑通衢中。川之兩畔，有生命樹；果十二種，月有所產；葉可入藥，醫治萬民。
 默:22.3     天下從此不復有災。天主及羔羊之寶座，永在邑中。諸僕奉事惟謹，
 默:22.4     常得承顏，聖名載顙。
 默:22.5     邑中不夜，亦無需燈火日光；主天主自照明之。諸僕秉權，神祚無疆。
 默:22.6     天神告予曰：「凡茲所言皆真實無妄；乃眾先知之神靈所仰望之天主遣其天神，以不久將見之事，示其諸僕：
 默:22.7     『識之哉，予必速臨，凡守斯書之預言者，福矣。』」
 默:22.8     凡此種種，皆我若望之所親聞親睹；既聞既睹，乃俯伏導我之天神前而朝拜之，
 默:22.9     天神止之曰：「慎毋為此! 爾我與先知、兄弟及共守此書者，彼此皆入同寅；惟當朝拜天主耳。」
 默:22.10    又曰：「勿封緘斯書之預言；時已近矣!
 默:22.11    惡者篤於惡，邪者篤於邪，義者篤於義，聖者篤於聖。」
 默:22.12    「我來在即，其拭目以待! 我攜有報應，各按其行以施之。
 默:22.13    我乃眾妙之炒，眾徼之徼，眾因之因，眾果之果，無始之始，無終之終也。
 默:22.14    凡浣滌其袍，得近生命樹，而進聖邑之門者。福矣!
 默:22.15    凡梟獍、巫覡、淫亂、兇暴、崇拜偶像、妖言惑眾者，皆當擯諸邑外。
 默:22.16    我耶穌親遣天神以諸事示爾者，乃為眾教區之益。吾乃大維之根苗，光明燦爛之晨星。」
 默:22.17    於是聖神及新婦曰：「望主速臨! 」願聽眾咸曰：「望主速臨! 」主曰：「渴者可來就我。從心所欲暢飲活泉之水。」
 默:22.18    吾懇切告斯書預言之讀者：有敢加一字者，天主亦將加以本書之災；
 默:22.19    有敢削斯書預言一字者，天主亦將削其籍於本書所述之生命樹及聖邑之中也。
 默:22.20    啟示者曰：「信哉，吾必速臨! 」吾曰：「心所願也! 主耶穌可以降矣! 」
 默:22.21    願主耶穌之寵佑，常與諸聖相俱，心焉祝之!  [若望默示錄完篇]

 ==============================================================================================================
 rdm                     如何安裝 「聖經搜尋」和「聖經檢索」程式
 rdm
 rdm *使用前請先安裝 Java(jre-1_5_0_06): 點兩下 jre-1_5_0_06, 自動執行安裝, 必須等到完全裝好, 自動回到桌面。
 rdm *安裝好後, 請將 bs-search 拷貝到您的硬碟中。
 rdm
 rdm *在 \bs-search\bs 目錄下把 eSearch 的圖示 做捷徑拉到桌面。
 rdm  以後點兩下 eSearch 捷徑，即可執行.
 rdm
 rdm  *檔名用的縮寫是依照 The New Jerusalem Bible 的每卷縮寫: 例:創=gn, 出=ex, 肋=lv,.....
 rdm  *在 \bs-search\bs\bible\re 內附有 index 和 rdm(readme), 若選擇「公函」卷冊, 便可在搜尋時,鍵 index 來搜
 rdm   尋各卷冊的縮寫名(見頁底).
 rdm  *在 bs-search 下, 含有十部聖經(可用 WORD 看各部的內容)：
 rdm
 rdm     -思高本「bible」：內含：
 rdm       -思高  ：全部聖經
 rdm       -英文  ：全部聖經
 rdm       -法文  ：新約 + 聖詠
 rdm     -思高本(郭)「bibleb」：內含：
 rdm       -德文  ：全部聖經
 rdm       -西文　：新約 + 聖詠
 rdm       -義文  ：新約 +聖詠
 rdm     -牧靈聖經「biblec」：內含：
 rdm       -牧靈：全部聖經
 rdm       -拉丁文：新約 +聖詠
 rdm       -希腊文：新約
 rdm     -吳經熊本「bibleu」：文言文，只有「新約版本」和「聖詠」, 沒有舊約。
 rdm     -American Bible「biblex」：是基督教中文聖經，和合版本的「新舊約」。
 rdm
 rdm     *試用：-先清除，選新約；查 '瑪:7.7' (用思高本，，牧靈聖經，吳經熊本，American Bible) 可得中文本。
 rdm             再查 'mt:7.7' (用思高本，思高本(郭)，牧靈聖經)，可找到英、法；德、西、義；拉丁，希腊文)
 rdm            -鍵 '瑪:1.' 可得瑪竇第一章；  鍵 '瑪:' 可得瑪竇全章，但太長!
 rdm========================================================================================================
 rdm
 rdm                   如何使用「聖經搜尋」
 rdm
 rdm    -點 eSearch 捷徑, 略候, 顯示聖三圖.
 rdm    -點 「聖經卷冊」, 顯示表格後, 先點「清除」, 然後點選您要在其中尋找關鍵字的卷冊:
 rdm
 rdm      -「舊約」 全部舊約(46卷).
 rdm      -「法律」 梅瑟五書.
 rdm      -「雜集」 撒上/下; 列上/下; 編上/下; 厄上/下; 多, 友, 艾, 加上/下. (13卷)
 rdm      -「智慧書」:約, 詠, 箴, 訓, 歌, 智, 德 (7卷)
 rdm      -「大先知」:依, 耶, 哀, 巴, 則, 達.    (6卷)
 rdm      -「小先知」:歐, 岳, 亞, 北, 納, 米, 鴻, 哈, 索, 蓋, 匝, 拉. (12卷)
 rdm
 rdm      -「新約」 全部新約(27卷)
 rdm      -「福音」 四部福音.
 rdm      -「書信」 宗徒大事錄 + 保祿14封書信.
 rdm      -「公函」 7封公函 + 默示錄.
 rdm
 rdm    *不要用太常用的字: 如天主, 耶穌, 赦...這樣會出來太多行! 若用「赦免」,就不會太多!
 rdm
 rdm    *歡迎多試試, 會越用越快!
 rdm     也可找到「請先讀我」, 及「卷冊」裏含有的內容 (如:舊約：內含全部舊約:46卷； 法律書：內含每瑟五書)
 rdm
 rdm    *若您想找聖經每卷的「縮寫」，請先點「舊約」，再選「新約」，然後鍵入 "[共"，就會顯示全部聖經的「縮寫」。
 rdm     或：請先點「清除」，再選「公函」，然後鍵入 "index"，就會顯示全部聖經的「縮寫」。
 rdm
 rdm========================================================================================================================
 rdm
 rdm 使用上若有任何問題或建議, 可 email 給我們:
 rdm
 rdm 洪秋淋 2002.09.06
 rdm Email: chiuolinh@seed.net.tw
 rdm http://www.holynet.idv.tw
 rdm
 rdm 馮允文(神父) 2004.11.18(重新編排)
 rdm Email: fengsj@seed.net.tw
 rdm
 rdm
 rdm************************************************************************************************************************
 index   (天主教名)     (基督教)       (簡稱)  (英文名)      (章數)      (請試尋找)
 index
 index  1. 創世紀        創世紀        gn   Genesis        50 章       星   star
 index  2. 出谷紀        出埃及紀      ex   Exodus         40 章       蝗   locust
 index  3. 肋未紀        利未紀        lv   Leviticus      27 章       是聖的 be holy
 index  4. 戶籍紀        民數紀        nm   Numbers        36 章       登記 regist
 index  5. 申命紀        申命紀        dt   Deuteronomy    34 章       全心 whole heart
 index  6. 若蘇厄書      約書亞紀      jos  Joshua         24 章       探   spy
 index  7. 民長紀        士師紀        jgs  Judges         21 章       骨   bone
 index  8. 盧德傳        路得傳        ru   Ruth            4 章       鞋   sandal
 index  9. 撒慕爾紀上    撒母耳紀上    1sm  1 Samuel       31 章       靜聽 listen
 index  10.撒慕爾紀下    撒母耳紀下    2sm  2 Samuel       24 章       沐浴 bath
 index  11.列王紀上      列王紀上      1kgs 1 Kings        22 章       智慧 wis
 index  12.列王紀下      列王紀下      2kgs 2 Kings        25 章       復活 restore
 index  13.編年紀上      歷代紀        1chr 1 Chronicles   29 章       葉瑟 Jesse
 index  14.編年紀下      歷代紀        2chr 2 Chronicles   26 章       葉瑟 Jesse
 index  15.厄斯德拉上    以斯拉上      ezr  Ezra           10 章       全燔 holoc
 index  16.厄斯德拉下    以斯拉下      neh  Nehemiah       13 章       全燔 holoc
 index  17.多俾亞傳     (缺)           tb   Tobit          14 章       瞎   blind
 index  18.友弟德傳     (缺)           jdt  Judith         16 章       光榮 glory
 index  19.艾斯德爾      以斯帖紀      est  Esther         10 章       祈禱 pray
 index  20.瑪加伯上     (缺)           1mc  1 Maccabees    16 章       無數 multi
 index  21.瑪加伯下     (缺)           2mc  2 Maccabees    15 章       復活 resur
 index  22.約伯傳        約伯紀        jb   Job            42 章       駱駝 camel
 index  23.聖詠集        詩篇          ps   Psalms        150 章       懲戒 chastize
 index  24.箴言          箴言          prv  Proverbs       31 章       施捨 susten
 index  25.訓道篇        傳道書        eccl Ecclesiastes   12 章       憎恨 detest
 index  26.雅歌          雅歌          sng  Song of songs   8 章       吻   kiss
 index  27.智慧篇       (缺)           wis  Wisdom         19 章       糊塗 stupid
 index  28.德訓篇       (缺)           sir  Sirach         51 章       三種 type
 index  29.依撒意亞      以賽亞        is   Isaiah         66 章       母親 □lap   □=按一下space!
 index  30.耶肋米亞      耶利米        jer  Jeremiah       52 章       羔羊 □goat  不然含有lap的字
 index  31.哀歌          哀歌          lam  Lamentations    5 章       哭   □weep  都顥示出來!
 index  32.巴路克       (缺)           bar  Baruch          6 章       悲傷 grief
 index  33.厄則克耳      以結書        ezk  Ezekiel        48 章       活物 creature
 index  34.達尼爾        但以理書      dn   Daniel         14 章       葉子 leaf
 index  35.歐瑟亞        何西阿書      hos  Hosea          14 章       愛情 love□
 index  36.岳厄爾        約珥書        jl   Joel            4 章       哀哭 weep
 index  37.亞毛斯        阿摩司書      am   Amos            9 章       窮人 poor
 index  38.亞北底亞      俄巴底亞書    ob   Obadiah         1 章       患難 calamity
 index  39.約納          約拿書        jon  Jonah           4 章       魚   fish
 index  40.米該亞        彌迦書        mi   Micah           7 章       愧   shame
 index  41.納鴻          那鴻書        na   Nahum           3 章       怒   anger
 index  42.哈巴谷        哈巴谷書      hb   Habakkuk        3 章       狼   wolves
 index  43.索福尼亞      西番雅書      zep  Zephaniah       3 章       民族 race
 index  44.哈蓋          哈該書        hg   Haggai          2 章       吃   eaten
 index  45.匝加利亞      撒加利亞      zec  Zechariah      14 章       牧人 shepherd
 index  46.瑪拉基亞     (缺)           mal  Malachi         3 章       祭品 sacrifice
 index  47.瑪竇          馬太          mt   Mathew         28 章       飛鳥 raven
 index  48.馬爾谷        馬可          mk   Mark           16 章       傳授 tradition
 index  49.路加          路加          lk   Luke           24 章       顯現 appear
 index  50.若望          約翰          jn   John           21 章       道路 □way
 index  51.宗徒大事錄    使徒大事錄    acts Acts           28 章       鎖鏈 chain
 index  52.羅馬書        羅馬書        rom  Romans         16 章       認識 known
 index  53.格林多前書    哥林多前書    1cor 1 chorinthians 16 章       刺   sting
 index  54.格林多後書    林林多後書    2cor 2 chorinthians 13 章       恩許 grace
 index  55.迦拉達書      加拉太書      gal  Galatians       6 章       恩寵 grace
 index  56.厄弗所書      以弗所書      eph  Ephesians       6 章       新人 new person
 index  57.斐理伯書      腓立比書      phil Philipians      4 章       喜樂 joy
 index  58.哥羅森書      哥羅西書      col  Colossians      4 章       滿足 gratification
 index  59.得撒洛尼前書  帖撒羅尼前書  1thes: 1 Thessalonians 5 章       福音 gospel
 index  60.得撒洛尼後書  帖撒羅尼後書  2thes: 2 Thessalonians 3 章       報復 inflict
 index  61.弟茂德前書    提摩太前書    1tm  1 Timothy       6 章       妻子 wife
 index  62.弟茂德後書    提摩太後書    2tm  2 Timothy       4 章       不忠信 unfaithful
 index  63.弟鐸書        提多書        ti   Titus           3 章       反對 opponent
 index  64.費肋孟書      腓利門        phlm Philemon        1 章       心肝 own heart
 index  65.希伯來書      希伯來書      heb  Hebrews        13 章       服從 obey
 index  66.雅各伯書      雅各書        jas  James           5 章       舌   tongue
 index  67.伯多祿前書    彼得前書      1pt  1 Peter         5 章       獅子 lion
 index  68.伯多祿後書    彼得後書      2pt  2 Peter         3 章       真理 truth
 index  69.若望一書      約翰一書      1jn  1 John          5 章       是愛  Is love
 index  70.若望二書      約翰二書      2jn  2 John          1 章       相愛 love
 index  71.若望三書      約翰三書      3jn  3 John          1 章       效法 imitate
 index  72.猶達書        猶大書        jude Jude            1 章       聖神 holy Spirit
 index  73.默示錄        啟示錄        re   Revelation     22 章       龍   dragon

