 格後:1.1    [格林多後書]   共 13 章   [2 Corinthians]    [文言版][吳譯]
    
 格後:1.1    天主恩旨，為耶穌基督之宗徒者保祿，偕兄弟蒂茂德，致書於格林多之天主教會，以及亞該亞全境之聖徒曰：
 格後:1.2    願天主我等父及主耶穌基督，降爾聖寵，鍚爾平安。
 格後:1.3    等主耶穌基督之天主聖父，仁慈之宗、眾慰之淵也；吾願光榮歸之。
 格後:1.4    主慰吾儕於憂患之中，亦欲吾儕以所見慰於天主者，轉慰他人於憂患中耳。
 格後:1.5    吾儕固為基督飽嘗苦難，亦因基督而飽領神慰。
 格後:1.6    吾儕之受苦，所以成全爾等之安慰及救恩；即吾儕之受慰，亦所以慰勉爾等，俾能以堅忍不拔之精神，與吾儕同受其苦耳。
 格後:1.7    吾儕於爾等實懷厚望；固如爾等既與吾儕同受苦難，亦必與吾儕同享安慰也。
 格後:1.8    儕在亞西亞所遭遇之患難，不欲兄弟不之知也。當時吾濟所受之因阨，實非人力之所能當者，且自謂必不能倖免矣。
 格後:1.9    吾人之所以被處於絕境，以至於自分必死者，乃欲吾人勿恃本身之力量，而恃起死回生之天主耳。
 格後:1.10   主既脫吾儕於萬死，且至今猶時時予以保障，故吾儕將一切希望託付於主，深信其必保障到底。
 格後:1.11   望爾等亦為吾儕祈禱，庶幾吾儕因眾兄弟之代求而獲得之福惠，乃成為眾口稱謝之因緣。
 格後:1.12   吾儕所引以為榮，而問心無疚者，則吾儕立身處世，尤在爾我之間，一秉天主之正直及至誠，不徇私智，惟恃天主聖寵而已。
 格後:1.13   儕茲欲為爾等言者，亦不外爾等所習誦而體會者；
 格後:1.14   等於吾儕已略有所體會，然猶望能洞澈無疑，而知於吾主耶穌之日，吾儕將為爾等之榮，亦如爾等將為吾儕之榮也。
 格後:1.15   此互相信任之情緒中，吾本擬先就爾處，俾爾有所進益；
 格後:1.16   自爾處前往馬其頓，再由馬其頓回至爾處，最後乃自爾處啟程，而赴猶太。
 格後:1.17   吾之存此意念也，決非以輕率出之，亦非徇於私情而定，其後又任意變更計劃，忽爾非其所是，是其所非也。
 格後:1.18   誠天主，實鑒吾誠。凡吾儕向爾等所許之言，皆非模稜兩可，而徘徊於是非之間者也。
 格後:1.19   吾與西拉、蒂茂德所傳於爾等之天主聖子，耶穌基督，固非「亦是亦非」者，乃惟一是而已矣。
 格後:1.20   無論天主之恩諾為如何多且盛也，惟在耶穌身上，則皆實事求是，無絲毫之虛妄；而吾人之所以能心悅誠服，歸榮於天主，而應「心焉祝之」者，亦憑耶穌而已矣。
 格後:1.21   建立爾我間之關係於基督之懷中，以恩膏沐吾人之首，加吾人以印證，
 格後:1.22   以聖神充吾人之心以為質者，則天主也。
 格後:1.23   呼天主為證，吾之所以未來格林多者，乃為爾等著想，不欲予爾等以難堪耳。
 格後:1.24   儕非欲統制爾曹之信德，實欲圓成爾曹之神樂，蓋爾曹之立實憑信德。
    
 格後:2.1    吾意已定，下次決不願與爾等以憂戚相見。
 格後:2.2    苟使爾等憂戚，又誰能使我歡樂﹖豈吾所使憂戚之人，轉能令吾歡樂耶﹖
 格後:2.3    點吾在前書中亦曾提及，以免吾來之時，應使我歡欣鼓舞者，反貽我以憂戚耳。且吾固深信爾等莫不以吾之樂為樂也。
 格後:2.4    作前書時，淚眼洗面，心中不知有多少憂慮苦悶，非欲使爾等憂戚，乃欲使爾等知我之如何赤忱相愛耳。
 格後:2.5    有為憂戚之造因者，彼豈徒貽吾一人憂，且多少亦貽爾等憂；蓋吾言「多少」者，不欲責之太過耳。
 格後:2.6    所受於爾眾之責，亦已備矣。
 格後:2.7    等亟應強恕之、安慰之；不然，彼或將因過於憂戚而從此沉淪，不能自振也。
 格後:2.8    千乞向彼證爾愛德。
 格後:2.9    前書所云，亦不過欲惜此測驗爾等之服從否耳。
 格後:2.10   之，爾等所恕者，我亦恕之。須知凡我有所恕，無不在基督之前，為爾等之故而為之也；
 格後:2.11   幾吾人不致為沙殫所乘；彼之詭計，吾人亦知之稔矣。
 格後:2.12   者吾曾至特羅亞傳基督福音。托主之力，門戶洞開；
 格後:2.13   當時吾因不遇兄弟提多，心中忐忑不寧，不得不辭別當地之人，而赴馬其頓。
 格後:2.14   荷天主洪恩，常使吾人藉耶穌基督而得凱旋；足跡所至，莫不播揚真諦之芬芳。
 格後:2.15   吾人乃基督所獻於天主之馨香也；蒙救者聞焉，沉淪者亦聞焉；
 格後:2.16   於後者實為肅殺之陰氣，而於前者則為令人永生之淑氣耳。嗚呼，誰堪負此重任乎﹖
 格後:2.17   是，吾人不敢貶損天主聖道，以圖私利，若滔滔者之所為；惟知契合基督，對越天主，一秉至誠，以宣純粹之道而已矣。
    
 格後:3.1    儕豈復自薦乎﹖抑吾儕尚須求人之薦書與爾，或爾之薦書與人，如他人之所為乎﹖
 格後:3.2    等本身，即為吾儕之薦書，銘諸吾儕之心，而為萬人所閱讀者也。
 格後:3.3    等明明為基督之書札，而吾儕供書記之役焉。此書也，非以楮墨寫成，乃以永生天主之聖神；非鐫於碑石，而鐫於人心者也。
 格後:3.4    儕之所以在天主之前，具此自信者，實恃基督之德；
 格後:3.5    吾儕本人，則空無所有，不足道也。吾儕之所有皆淵源於天主。
 格後:3.6    寧惟是，使吾儕足以任新約之役者，亦惟天主而已。此約也，非本乎文字，乃本乎聖神。蓋文字乃肅殺之具，而聖神則生命之源也。
 格後:3.7    以肅殺之文字，勒之於石，供其役者，且有盛極一時之殊榮，甚至摩西面上光采煥發，非義塞子孫所得而直視焉；
 格後:3.8    供聖神之役者，其榮更當何如!
 格後:3.9    掌定罪之職者，尚且有榮，則參贊成道之事者，其榮將有不可思議者矣!
 格後:3.10   時之所謂光榮者，今則如見大明而闇然無光矣。
 格後:3.11   終須廢棄之臨時制度，且產生於光榮之中，則其永久者之光榮，又為何如﹖
 格後:3.12   人既具偌大之希望，故光明磊落，直言無諱，
 格後:3.13   同摩西之以帕蒙面，惟恐義塞子孫逆睹其暫有制度之結局也。
 格後:3.14   若輩已冥頑成心，而不可感化矣。即在今日，讀舊約時，此帕猶依然未揭；而不知舊約已因基督而廢棄矣。
 格後:3.15   至今若輩每誦摩西書，猶有帕蒙其心。
 格後:3.16   回心向主，則帕即除。無他，
 格後:3.17   即聖神，主之聖神之所在，亦自由之所在也。
 格後:3.18   人以無帕之面，睟然反映主之光耀，榮上增榮，漸與所映者融為一象；此則主之聖神之妙工也。
    
 格後:4.1    人既蒙洪恩，而負此使命，故中心不餒，
 格後:4.2    然棄絕一切暗昧可恥之事，不行巧詐，不貶損天主之道，惟知在天主明鑒之下，藉真理之昌明，而自致於各人之良知而已。
 格後:4.3    謂吾人之福音為晦澀而難明者，其惟於沉淪之徒為然歟!
 格後:4.4    斯世之君，已矇不信者之心，以致基督榮耀福音之真光，亦無由照入；而基督固天主之肖影也。
 格後:4.5    吾人決不作自我宣傳，惟知宣揚吾主耶穌基督；而吾人則因耶穌之故，而充爾等之僕人者耳。
 格後:4.6    天主昔嘗作光於黑暗之中矣，今乃照耀於吾人之心中，俾吾人得藉基督耶穌之聖容，而洞識天主之光榮。
 格後:4.7    此真光之在吾人，猶珍寶之藏於瓦器也。應知可貴者在天主之德，而不在吾人之身。
 格後:4.8    吾人雖四面受迫而未陷絕境也；雖進退維谷，而未淪末路也；
 格後:4.9    受窘逐，而未為天主所棄也；飽嘗磨折，而未見消滅也；
 格後:4.10   體耶穌之死，亦欲體耶穌之生也。
 格後:4.11   吾人雖有生，實無時不為耶穌而死，庶幾吾人血肉之軀，亦得載耶穌之生，而顯揚之耳。
 格後:4.12   之，吾人之死，亦所以促進爾等之生也。
 格後:4.13   然，經不云乎「中心所信，不能不言。」吾人既具此信仰精神，亦曰中心所信，不能不言而已矣。
 格後:4.14   人固知使耶穌復活之天主，亦必使吾人因耶穌而復活，且使我儕得與爾同立其前。
 格後:4.15   萬事莫非為爾等之故，亦欲使聖寵廣被元元，俾萬眾一心，稱謝天主之光榮云耳。
 格後:4.16   此吾人中心不餒；外形雖萎，而靈心則日新又新矣。
 格後:4.17   目前所受之區區苦痛，所以為吾人作成無量之榮福也。
 格後:4.18   吾人所仰慕者，非形而下之事，乃形而上之事；蓋形而下者暫而不久，而形而上者則永生靡暨也。
    
 格後:5.1    人現世暫寓之逆旅，固有土崩瓦解之時。然吾人在天有一永久之安宅焉。此宅也，非人手所造，乃天主之所賜也。
 格後:5.2    故吾人呻吟不輟，渴望得庇於天上之安宅，有如衣之蔽體；
 格後:5.3    不欲赤身露體，而無所被服也。
 格後:5.4    吾人現處於逆旅之中，實不堪其局促，因是而呻吟焉；非以自求解脫，乃欲被上新服，庶幾有死之身得融化於永生之中。
 格後:5.5    天主之所以創造吾人者，正為此事；且已授吾人以聖神為其保證。
 格後:5.6    是吾人常具大無畏精神；且深知吾人之寄於軀殼中，猶如暫別主之庭闈，而作客他鄉者也。
 格後:5.7    雖憑信德而非憑目睹，
 格後:5.8    吾人總覺坦然無懼，怡然而喜，恨不得即離此軀殼之逆旅，而返我真宅以承慈顏。
 格後:5.9    之，無論離鄉或在家，吾人之惟一企圖，亦在悅樂天心而已。
 格後:5.10   人人皆須立於基督之審判臺前，各依其本身所為之善惡，而受其報答焉。
 格後:5.11   人既知畏之，不敢不勉人以善。吾人之肺腑，悉在天主洞察之中；深信爾等亦必能心領吾人之丹忱也。
 格後:5.12   人豈復自薦乎﹖亦欲使爾等於吾人之誠，有所稱道，而對於一般只重外貌，不貴內心者，知所答覆耳。
 格後:5.13   吾人之醉，為天主也。而吾人之醒，為爾曹也。
 格後:5.14   基督之仁愛，有使吾人欲罷不能者焉。竊思一人既代眾死，則眾人實已與之偕死。
 格後:5.15   基督之死，為眾人也；則眾人之生，亦宜不復為已，而為替其受死而復活之主矣。
 格後:5.16   故自今而後，吾人不復以俗眼視人矣；雖亦曾以俗眼視基督，今則不復然矣。
 格後:5.17   處於基督懷中者，皆為再造之人；舊事已逝，萬象更新；
 格後:5.18   此皆天主之所賜也。天主既藉基督賜吾人復得承歡，又賜吾儕參贊重歡之事。
 格後:5.19   言之，天主實寓基督內，慨然賜世人與之言歸於好，而不復計其舊惡，更簡吾儕專司重歡之道；
 格後:5.20   則，吾儕代表基督，而為天主之星使，不啻天主假吾儕之口而作勸勉焉。因此，吾儕代表基督，凱切求爾，速與天主重歡。
 格後:5.21   以毫無罪孽之基督，天主竟使其為吾人之故，成為罪孽，亦欲令吾人因基督之功，而成天主之正義云耳。
    
 格後:6.1    吾儕以參贊化育之身，亦有所懇求，深望爾等莫辜負天主之恩寵。
 格後:6.2    主不云乎：「吾在適宜之時，向爾垂聽；吾在開恩之日，予爾救拔。」識之哉，適宜之時，即斯時矣! 開恩之日，即斯日矣!
 格後:6.3    吾儕之所以小心翼翼，不敢稍樹梗障者，亦欲不辱使命而已。
 格後:6.4    吾人立身處世，在在欲自表為天主之忠僕，事事堅忍；故患難也、匱乏也、困苦也、
 格後:6.5    撻也、監禁也、遘亂也、操作也、守夜也、齋戒也、
 格後:6.6    潔也、好學也、克己也、溫和也、聖神之靈感也、篤實之愛德也、
 格後:6.7    言真道也、宣揚天主之德威也、[何一而非自表為天主之忠僕者乎﹖]而仁義之甲、護衛左右、
 格後:6.8    論榮辱毀譽、[皆不足以改吾人之節操也]。故吾人雖似虛偽之徒，而實則至誠無妄也；
 格後:6.9    似無聞，而實則闇然日章也；雖似將死，而實則生氣蓬勃也；雖似受刑，而實則真我無恙也；
 格後:6.10   似不堪其憂，而實則不勝其樂也；雖似窮乏，而實則所以豐人也；雖似一無所有，而實則無所不有也。
 格後:6.11   乎，格林多人乎，吾人之口，為爾等而暢開矣；心花亦為爾等而怒放矣。
 格後:6.12   之愛爾，不為不厚；奈何爾之胸襟，不能自寬乃爾耶﹖
 格後:6.13   之於爾，猶親之於子；爾曷亦拓心開懷以報我之愛爾乎!
 格後:6.14   與不信之徒，本非同類，切勿與之同軛。夫正之與邪不能為侶；光之與暗，不能並存；
 格後:6.15   督之與彼列，不能相契；信與不信，不能相交；
 格後:6.16   主之殿與人造之像，不能相親。蓋吾人固永生天主之聖殿也。天主不云乎：「吾欲寓於其中，吾欲為彼等之天主，而彼等則吾之子民也。」
 格後:6.17   故主囑爾等獨立特行，毅然離眾，而自成一群。「毋染一塵，吾必納爾。
 格後:6.18   願作爾慈父，爾當為吾子女。」此乃全能主宰之語也!
    
 格後:7.1    愛之兄弟乎，吾人既承此恩諾，亟應蕩穢滌污，務求心跡雙清，戰戰兢兢，敬事天主，以臻聖德純全之域也。
 格後:7.2    爾等對吾儕能推心置腹，毋稍存懷疑之意。吾儕實未負一人，未誤一人，亦未欺一人也。
 格後:7.3    之言此，並無責備之意。吾前已言之，在吾儕心中，實以爾等為生死之交也。
 格後:7.4    於爾等，知無不言，言無不盡。蓋吾於爾等實堪自矜，因而吾儕神慰充沛，雖在患難，心中自有至樂。
 格後:7.5    吾儕扺馬其頓時，險象環生，不遑寧息，外有鬥爭，內有憂怖；
 格後:7.6    矜寡恤謙之天主藉提多之來，以寬慰吾儕之心，
 格後:7.7    吾儕之尤所欣慰者，乃提多以其所得於爾處之安慰，轉以相慰也。彼且縷述爾等之如何懸懸於我，休戚相關，肝膽相照，此吾之所以愈感興奮者也。
 格後:7.8    前書雖曾使爾等憂戚，吾固無所悔也。雖然，吾亦忍痛而為之耳，豈欲見爾等有一日之憂戚乎﹖
 格後:7.9    今則樂甚；非樂爾等之憂戚，乃樂爾等因憂戚而致悔改耳。爾等之憂戚，既允合天主聖意，則固未因吾人而受損也。
 格後:7.10   正當之憂戚，令人悔改，而蒙救恩；亦何悔之有﹖惟世俗之憂戚，乃致死耳。
 格後:7.11   一思之，爾等既循聖道而憂戚，其效果為何如耶﹖爾等因盡戚而儆惕，而反省，而發憤，而小心翼翼，而發揚蹈厲，而至誠無妄，而疾惡如讎矣。爾之處此事，實無在而不自證其為貞固也。
 格後:7.12   吾之所以寓書於爾等者，固非為彼作惡者之故，亦非為被害者之故，惟欲在天主明鑒之下，測驗爾等對於吾儕之誠意云耳。
 格後:7.13   亦吾儕之所引以為慰者也。不寧惟是，提多因爾等之故，精神為之一新，豈第慰而已哉! 吾見提多之興高采烈如此，何能不樂其所樂，而雀躍三百耶﹖
 格後:7.14   曩者，吾曾誇爾等之美於提多之前矣；爾等實未使我抱愧也。然則吾儕所誇耀於提多之前者，皆真實不虛，正如吾儕向爾等所直言不諱者，亦皆真實不虛也。
 格後:7.15   多回憶爾等之從善如流，且如何謙誠小心以接納之，於是眷戀嚮往之情，愈益沛然而生矣。
 格後:7.16   等實無在而不副我所望；此我之所以歡欣鼓舞者也。
    
 格後:8.1.   儕茲可告慰於爾等者，乃天主所賜於馬其頓諸聖會之恩寵也。
 格後:8.2.   等雖艱苦備嘗，而神樂恆湧於心中；貧窮至極，而熱情獨異乎尋常；
 格後:8.3.   慨輸將，惟力是視，甚有超過其力量者；此吾可為之作證也。
 格後:8.4.   等且再三懇求吾儕，准其同享賑濟聖徒之特恩；
 格後:8.5.   尤使吾儕喜出望外者，則彼等先獻身於主，而後秉承聖意以為吾儕效勞也。
 格後:8.6.   是吾儕亦鼓勵提多繼續向爾等勸募，俾成爾等之美德。
 格後:8.7.   等既富於信德，口才、智慧、熱心、及友愛矣，則於慈善之美德，寧可後人耶﹖
 格後:8.8.   作此言，非命令也，乃欲藉他人之熱情，一測爾等愛德之深淺耳。
 格後:8.9.   主耶穌基督之慷慨，固爾等之所知也。彼乃萬有之主也，顧為爾等之故，甘成貧窮，俾爾等因彼之貧窮，而成富有。
 格後:8.10   吾之見，捐助之事，實於爾等有益。蓋一年以前，爾等已著手舉辦此事，且發此私願。
 格後:8.11   前亟宜完成此事，以償宿願。
 格後:8.12   所貴在心，但望各人隨量樂助，勿取過共其量也。
 格後:8.13   吾豈欲加重爾等之累，以釋他人之肩耶﹖
 格後:8.14   曰平均而已矣。此時以爾之有餘，補彼之不足；將來可以彼之有餘，補爾之不足；亦曰平均而已矣。
 格後:8.15   云：「多穫者無所餘，少穫者無所缺，」此之謂也。
 格後:8.16   謝天主，使提多對爾等關懷至切，
 格後:8.17   之赴爾處，固因吾儕之勸駕，要亦出其自願，切欲一行。
 格後:8.18   彼同行之兄弟，乃吾所遣發，亦為一名滿諸教會之傳道者；
 格後:8.19   君且原為諸會所推選，使與吾儕同行，協力勸募，以歸榮於主，而表吾人區區之心。
 格後:8.20   此則吾儕所經手之善事，可免任何人之指摘。
 格後:8.21   吾人作事，務求光明磊落，上可對主，下可對人也。
 格後:8.22   儕尚遣一兄弟與彼二人偕行，此君為吾儕所深識，在過去任事甚見熱心，此次更為熱心；以對爾等滿懷厚望也。
 格後:8.23   言提多，則為吾友，亦為爾等之故，向與吾同勞者也。至於兩位兄弟，則奉諸聖會之使命，亦基督之榮光也。
 格後:8.24   故極望爾等善遇之，以發揚爾等之愛德，而證吾儕所誇耀於爾等者之非子虛，亦所以副諸聖會之盛意耳。
    
 格後:9.1    實關於周濟聖徒之事，應無須吾之喋喋也。
 格後:9.2    吾深知爾等急公好義，且予曾以此誇獎爾等於馬其頓人曰：「亞該亞於一年前已發此心。」此間人士，為爾等之熱心所激發者，亦復不少。
 格後:9.3    今之所以先派兄弟者，亦欲爾等有備，庶幾吾所誇獎爾等之事，不成子虛烏有；
 格後:9.4    一馬其頓人與吾偕來時，見爾等無所準備，則不但爾等，即吾儕亦將汗顏無地矣!
 格後:9.5    此吾欲諸兄弟先赴爾處，預為之地，以成全爾等之美意。蓋此事實為美舉，而非有所勉強也。
 格後:9.6    今所不能已於言者，則吝以播者，亦吝以收；廣而散者，亦廣而聚也。
 格後:9.7    望各自隨意樂助，勿稍存吝嗇或勉強之意。蓋惟以助人為樂，乃為天主之所樂助耳。
 格後:9.8    天主全能，必使各種美德暢茂條達於爾等之胸中，俾爾等萬事舉足，無善不俱。
 格後:9.9    云：「平生疏財，博施濟貧，宜其義德，千秋永存」，此之謂也。
 格後:9.10   主既賜爾以種子，供爾以食糧，亦必使爾之種子發榮滋長，而為爾激增培正義之果實也。
 格後:9.11   爾等既眾德萃身，而發為慷慨之豪舉，吾儕更當將此慷慨，化為眾口誦主之因緣。
 格後:9.12   則，此項善舉不僅補聖徒之不足，抑且使眾心感謝天主，於以增益天主之光榮。
 格後:9.13   言之，若輩既見爾等慈善之明徵，必因爾等之服膺聖道及急公好義，而翁然歸榮於天主矣。
 格後:9.14   時若輩鑒於爾等之滿被聖寵，嚮往之念，必油然而發，且將為爾祈禱矣。
 格後:9.15   此天主之福澤，實有不可思議者焉。吾人可不心歌而腹詠乎哉!
    
 格後:10.1   茲者我保祿本人，欲憑基督之溫柔謙恭，有所求於爾焉。頗聞人言，予與爾相處，晤時則恭，睽時則踞。
 格後:10.2   予今求爾毋使我晤爾時，不得不勇於敢為，用懲以凡夫俗子視吾者。
 格後:10.3   蓋吾人雖生於形體之中，然非從事於形體上之戰爭；
 格後:10.4   因吾人作戰之武器，非屬形而下者，顧賴主之力，其效能則足以掃蕩一切險固之壁壘。
 格後:10.5   凡妄自尊大之幻想，違抗天主聖道之妄念，皆在摧毀之列；務使一思一念，順服基督而後已。
 格後:10.6   一俟爾曹之順服臻於純熟之境，吾儕即將懲罰一切悖逆抗命之徒矣。
 格後:10.7   何爾等眼光之淺耶! 若有自矜其為基督之僕，曷一思吾儕亦未嘗非基督之僕也。
 格後:10.8   吾雖稍誇吾儕之權力，亦不致有愧；惟此權力，係主所授以輔爾成立，非以致爾傾毀也。
 格後:10.9   予作此言，庶免書面威脅之嫌。
 格後:10.10  頗聞人言：「彼之書札，雖雷厲風行；而被之形軀，則柔弱無能，言語更無足輕重」，
 格後:10.11  應知吾儕信上如何言，晤時亦必如何行也。
 格後:10.12  吾儕不敢與一般自衒自媒者，較一日之短長，惟任若輩自相較量；實則皆淺識絀見耳。
 格後:10.13  吾儕決不作超越範圍之誇耀；吾輩之範圍，以天主所畫者為限，而爾等則在此範圍之內。
 格後:10.14  吾儕之於爾等實無鞭長莫及之勢，蓋吾儕已以基督福音庇覆爾等矣。
 格後:10.15  吾儕亦未過份自誇，而貪他人之功以為己功也。但望爾等之信德，與日俱長；庶幾吾儕之範圍，亦得賴以擴張，
 格後:10.16  所播福音當更遠矣。吾儕既不捨己耘人，亦不掠人之美。
 格後:10.17  惟是「人欲誇耀，誇耀天主也可；」
 格後:10.18  蓋稱許自已者，未足嘉也；惟為天主所許，斯可嘉已。
    
 格後:11.1   吾於此敢稍逞狂誕，爾等其能曲而諒之乎! 然吾固知爾等必見吾心之無他也。
 格後:11.2   蓋我為天主之故，熱中於爾，甚至有患得患失之情緒。吾既將爾許配良人，固願爾好自保持貞節，克配基督。
 格後:11.3   顧吾所惴焉而懼者，惟恐爾向主之忠心失其淳樸，如夏娃之見誘於譎虺耳。
 格後:11.4   設若有人，向爾等宣佈另一基督，而非吾儕所宣佈之基督；另一聖神，而非爾等所接受之聖神；或另一福音，而非爾等所夙聞之福音；爾等亦能容納也!
 格後:11.5   吾嘗自比諸最大之宗徒，亦未敢多讓也。
 格後:11.6   吾雖拙於辭令，要非疏於學識者；此固爾等之所洞悉也。
 格後:11.7   豈因吾之薄於己而厚於爾，乃反獲罪戾乎﹖
 格後:11.8   抑吾之傳道而未受爾之束修，果為不宜乎﹖吾嘗取資他會，以供爾之所需。
 格後:11.9   前次吾在爾處，雖甚貧乏，亦未曾有累於爾，一惟仰給於來自馬其頓之兄弟。蓋吾在在以相累為戒，過去如此，今後亦當如此。
 格後:11.10  我一日抱基督之道，無人能令吾之所以自誇於亞該亞境內者，中途而廢也。
 格後:11.11  然吾亦胡為而出此乎﹖謂我不爾愛乎﹖主實鑒之!
 格後:11.12  顧吾之所以為此，且願守此不渝者，不欲予人以口實，而謂若輩之所誇亦同乎吾儕之所誇耳。
 格後:11.13  若輩偽宗徒冒基督宗徒之名，而行其欺詐之實。
 格後:11.14  然此不足為奇；即沙殫亦嘗冒充光明之天神，
 格後:11.15  則其僕之冒充正義之僕，不亦宜乎! 惟若輩必依其所作之孽，而受報應也。
 格後:11.16  吾重復言之，吾非狂誕之人，若必欲視吾為狂誕，即以狂誕見納而不辭，其能容吾稍逞自誇乎!
 格後:11.17  惟須預為聲明者，吾今之所言，非依主之道，乃一發心中之狂愚，故姑妄言之耳。
 格後:11.18  方今以身世自誇者多矣，吾亦欲一誇焉。
 格後:11.19  蓋爾明哲，固能優容狂妄之徒；
 格後:11.20  人即奴爾、吞爾、盜爾、批爾之頰、妄自尊大、爾且能容忍之；
 格後:11.21  吾之狂妄，尚不及此也。惟若有人對予信口雌黃，以予為愚昧，則恕我狂妄，吾亦儼然不敢多讓。
 格後:11.22  彼為希伯萊人乎﹖吾亦是也。彼為義塞人乎﹖吾亦是也。彼為亞伯漢之子孫乎﹖吾亦是也。
 格後:11.23  彼為基督之臣僕乎﹖則恕我放肆，吾更是也。吾視若輩勞苦多矣，繫獄多次、受笞無數、且常處死地，屢遭不測，
 格後:11.24  五次被鞭於猶太人，每次四十減一，
 格後:11.25  三次受杖，一次石擊，三遭覆舟，飄於海中者一畫一夜，
 格後:11.26  僕僕風塵，不遑寧息，時遭河漢之危，盜賊之難，邦人之厄，異域之苦，城市之驚，曠野之困，海洋之險，及偽兄弟之陷害；
 格後:11.27  備嘗艱辛，終夜不寐，載飢載渴，時復齋戒，忍苦耐勞，寒而無衣。
 格後:11.28  凡此猶屬外事，若諸會之私事，尤為予所日日挂心者。
 格後:11.29  孰餒而予不為之餒﹖孰蹶而予不為之焦心如焚﹖
 格後:11.30  吾若欲誇，其惟自誇其弱歟!
 格後:11.31  吾主耶穌基督之父，永遠可頌之天主，固知吾之誠實無誑也。
 格後:11.32  曩在大馬士革、亞哩達王屬下之邑宰嚴守城門，意欲捕我，
 格後:11.33  而我卒從牖中以筐循牆而縋，幸得免於毒手矣。
    
 格後:12.1  自誇固非所宜，亦不得已耳。且為爾一述主之顯現及默示可乎﹖
 格後:12.2   吾知一人焉，十四年前，被摯直上第三天。當時魂附體乎﹖吾不之知也。魂不附體乎﹖吾不之知也，惟天主知之。
 格後:12.3   吾知若人被引入樂園，親聞神妙奧祕之言，非人所得而道也。
 格後:12.4   當時魂之附體與否，吾不之知也；知之惟天主。
 格後:12.5   吾願為若而人誇，至吾本身，實無足誇，有之，其在吾之柔弱無能歟!
 格後:12.6   吾即欲誇，亦不致為狂妄，以所言皆實耳。然吾不欲多言，恐人之視我太高，超乎所見所聞於吾者。
 格後:12.7   且主亦恐我以受此特達之啟示，而驕矜自慢也；故容沙殫加我以肉身上之痛楚，有如芒刺之著體，蓋不欲吾之得意而忘形耳。
 格後:12.8   因是吾雖曾三次求主脫吾於此苦，
 格後:12.9   然主謂吾曰：「吾之聖寵，已足助爾，蓋吾德之彰，即在柔弱中也。」故吾欣然以柔弱為樂，庶幾基督之神德，能常寓吾身。
 格後:12.10  吾為基督之故，凡肉體之柔弱，以及一切侮辱、艱難、窘迫、困苦，皆所甘受。蓋吾之弱，正吾之所以強也。
 格後:12.11  吾之狂誕，爾使之也。吾早應受爾等之保舉矣。吾固不足道也，然較諸聲望最隆之宗徒，亦何所欠缺乎﹖
 格後:12.12  吾在爾中，以百折不撓之忍耐，用盡種種聖蹟、靈異、奇能尚不能為宗徒之佐證乎﹖
 格後:12.13  且爾等所受之寵惠，亦何一不如其他教會乎﹖有所不如者，其惟吾之不以生計相累乎﹖吾望爾等勿以此見罪!
 格後:12.14  爾等其注意，我欲第三次就爾，仍不擬增爾負擔。蓋吾所求者爾也，非爾之所有也。且兒女本無積財與父母之義務，惟父母對於兒女則有此義務耳。
 格後:12.15  吾為爾等靈魂之故，固不惜任何之犧牲，即犧牲本身，亦所甘心。豈吾之愛爾愈厚，而爾之愛我愈薄耶﹖
 格後:12.16  或曰：正惟彼不累爾，彼蓋矯情以取信，將間接貽爾以大累耳。
 格後:12.17  然則吾豈曾假所遣之人，佔爾便宜耶﹖
 格後:12.18  我曾慫恿提多至爾處，並遣發一兄弟與之偕，提多曾佔爾便宜乎﹖吾儕豈非表裏如一，心跡雙清者乎。
 格後:12.19  爾等以為吾儕但欲自為辨白耳。實則吾儕對越在天，言不離基督，在一切事上，惟欲己達達人，己立立人而已矣。
 格後:12.20  蓋吾深恐爾我相見之時，爾不能副我之望，我亦不能副爾之望；又恐爾中有鬥爭、嫉妒、忿怒、樹黨、誹謗、隱刺、傲慢、紛亂等事；
 格後:12.21  更恐吾來時，天主令我汗顏無地，蓋一見諸犯奸邪淫亂之徒，尚未幡然侮改，吾能不為之號咷大哭乎哉!
    
 格後:13.1   予之第三次就爾，即在目前。證以二三人之口，言言足徵。
 格後:13.2   曩者與爾晤時，予曾告諸犯罪者及其他同人，予若重來，決不有所優容。今方睽隔，亦欲一申舊命，莫謂言之不預也。
 格後:13.3   作此言者，實為寓吾心中之基督。基督對爾，非屬柔弱無能；於爾之身，實操有大權；爾豈欲嘗試之乎﹖
 格後:13.4   蓋彼雖一度憑其柔德，而被釘以死，今則憑天主大能而生矣。吾人茲亦秉其柔德，惟對於爾曹，吾儕亦當憑天主大德，而與基督共生也。
 格後:13.5   爾曹曷細自檢點，一測爾信德之虛實。爾曹詎不自知基督實寓於爾心中乎﹖抑爾曹乃為有名無實之信徒乎﹖
 格後:13.6   吾儕決不為有名無實；此不能不望爾曹知之也。
 格後:13.7   吾茲祈天主使爾不致為非作惡，而非欲證吾之真實，乃欲使爾為善耳。倘能成爾之美，則吾雖蹈有名無實，色厲內荏之嫌，亦所願焉!
 格後:13.8   蓋吾人對抗真理，誠屬無力；惟擁護真理，則具有大能。
 格後:13.9   若能以吾之弱，證爾之強；此正吾之所樂也。蓋吾所為馨香禱祝者，欲見爾曹之成完人耳。
 格後:13.10  吾在與爾相睽之時，書此種切，庶幾與爾相晤時，無庸秉持主所授我之大權，以懲惡徒，而盡吾之職責，則幸甚矣! 蓋此大權所以輔人成德，非所以致人傾毀也。
 格後:13.11  總之，吾望兄弟皆能怡怡欣欣，灑然而樂，互相淬礪切磋，俾爾成為完人。更望同心一德、相親相愛；則仁愛和平之天主，必與爾俱矣。
 格後:13.12  彼此應以純潔之吻禮，互相請安。此間諸聖徒問候爾等。
 格後:13.13  伏願吾主耶穌基督之恩佑，天主之愛德，以及聖神之靈感，與爾眾俱，以欣以頌。 [格林多後書完篇]

