 谷:1.1       [馬爾谷福音]   共 16 章   [Mark]    [文言版][吳譯]
  
 谷:1.1      主聖子耶穌基督福音之濫觴，
 谷:1.2      如意灑雅先知書之所記云：「吾遣使者，以先啟行；為爾前驅，備爾行程。」
 谷:1.3      曠野有人，揚聲而呼：為主清道，正直其途。」
 谷:1.4      乎是，有如望者施洗於曠野，而傳悛悔之洗禮，用滌宿罪。
 谷:1.5      猶太全境及耶路撒冷居民，相率出謁如望，自承其罪，而受洗於約但河中。
 谷:1.6      望身被駝毛，腰束革帶，食則蝻煌野密；
 谷:1.7      於眾曰：「有一後我而來者，德能遠超我上，吾雖俯而解其履帶，亦有未稱。
 谷:1.8      洗爾以水，彼將洗爾以聖神矣。」
 谷:1.9      時，耶穌來自加利利．納匝勒，而就如望，受洗於約但河；
 谷:1.10     出水，倏見諸天洞開，聖神化作鴿狀，降臨其身。
 谷:1.11     音自天曰：「汝乃吾之愛子，吾所欣悅。」
 谷:1.12     神頓促耶穌入曠野，
 谷:1.13     之凡四十晝夜，備受沙殫試，與野獸同處，而諸天神侍其左右。
 谷:1.14     望既被逮，耶穌返加利利，傳天主之福音曰：
 谷:1.15     時已盈矣！天主之國伊邇。爾眾其悔過自新，虔信福音。」
 谷:1.16     經加利利海濱，見西門暨弟安德烈布網於海；漁夫也。
 谷:1.17     穌乃謂之曰：「爾其從予，將使爾為生靈之漁夫。」
 谷:1.18     人立舍其網而從。
 谷:1.19     前行，見慈伯德子雅谷伯暨弟若望修網舟中，
 谷:1.20     召之。二人乃舍其父與傭於舟而從焉。
 谷:1.21     入葛法農；禮日，耶穌登會堂施訓，
 谷:1.22     奇其道，以其誨人若自具權柄者，非經生輩所得同日而語也。
 谷:1.23     堂中適有一為邪魔所憑者，大呼曰：
 谷:1.24     納匝勒人耶穌，吾與汝何干？竟來毀我耶！吾固知汝為誰，乃天主之聖者耳。」
 谷:1.25     穌斥之曰：「毋聲，離其身。」
 谷:1.26     魔乃拘攣其人，呼號而去。
 谷:1.27     皆愕然相詰曰：「此何事耶？其新道歟！彼竟有權號令邪魔，而若輩且唯唯從命矣！」
 谷:1.28     是耶穌令名，遂洋溢乎加利利四境。
 谷:1.29     穌及諸徒同出會堂，偕雅谷伯、若望逕入西門、安德烈家。
 谷:1.30     西門之岳母病瘧而臥，諸徒即以告，
 谷:1.31     穌進執其手，扶之起，瘧退，乃為供事。
 谷:1.32     晚，日已暮，民眾紛攜抱病及中魔者趨耶穌；
 谷:1.33     邑之人群集其門。
 谷:1.34     有所患者，耶穌悉為之治；中魔者，悉為之祛；且禁魔發言，以眾魔皆知其為誰也。
 谷:1.35     朝昧爽，耶穌夙興而出，赴曠野祈禱。
 谷:1.36     門及餘子追踵而至。
 谷:1.37     遇，告之曰：「眾皆覓子。」
 谷:1.38     曰：「盍同赴鄰邑，俾我亦得施訓彼處；我之來，正為此耳。」
 谷:1.39     是耶穌足跡遍加利利全境，在諸會堂中佈道祛魔。
 谷:1.40     癩者至，跽而乞耶穌曰：「子若願者必能命予潔。」
 谷:1.41     穌垂憫，伸手而撫之曰：「吾固願也，汝其潔矣！」
 谷:1.42     應手脫身，身遂潔。
 谷:1.43     穌遣之去，
 谷:1.44     戒之曰：「慎毋告人，惟自陳於司祭長，遵摩西令獻禮，向若輩證爾之潔。」
 谷:1.45     知其人出而宣揚其事，致耶穌不復得公然入城，惟逗留曠郊。而各方之人，趨之若鶩。
  
 谷:2 1      數日，耶穌復入葛法農，眾聞其在寓，
 谷:2.2      擁而集，門無隙地。耶穌乃為講道。
 谷:2.3      引癱瘓者至，四人舁之；
 谷:2.4      人眾，不得近。乃按耶穌之所在，撤其屋頂，洞開一穴，並其所臥之褥縋之而下。
 谷:2.5      穌鑒其誠，乃謂癱者曰：「小子，爾罪赦矣。」
 谷:2.6      經生數人在坐，心竊議之曰：
 谷:2.7      異哉斯人之言，何其僭妄之甚也！捨天主外，誰能赦罪者？」
 谷:2.8      穌立燭其意，曰：「爾心何為竊議？
 谷:2.9      謂癱者曰：『爾罪赦矣。』或曰：『起攜褥行。』孰易？
 谷:2.10     欲爾曹知人子在世，自有赦罪之權耳。」
 谷:2.11     顧謂癱者曰：「命汝起，攜褥歸。」
 谷:2.12     人起，亟於眾前攜褥而出。眾奇之，歸榮天主曰：「如此靈蹟，向所未睹。」
 谷:2.13     穌復赴河濱，眾爭就之，為施訓焉。
 谷:2.14     而他往，見亞爾弗子理味坐稅關，召之曰：「從余。」起而從之。
 谷:2.15     穌嘗讌理味家，諸稅吏罪人與耶穌及其門徒同席，蓋從之遊者甚眾也。
 谷:2.16     利塞人見其與稅吏罪人共食，因語其門徒曰：「彼乃與稅吏罪人共食耶？」
 谷:2.17     穌聞而答曰：「康健者不需醫，正唯病者需之。吾之來也，非召義者，乃召罪人。」
 谷:2.18     望之弟子及法利塞人恆守齋，或來問耶穌曰：「如望弟子及法利塞人之徒，恆守齋，而汝徒獨不守齋，何也？
 谷:2.19     穌對曰：「新婿在，賀婚之友能守齋乎？蓋新婿一日與之偕，若輩即一日不宜守齋。
 谷:2.20     時將屆，新婿被摯而去，斯其友守齋時矣。
 谷:2.21     未有以新布補舊衣者，恐新布頓縮，反損舊衣，而破綻益甚。
 谷:2.22     亦未有以新酒貯舊囊者，恐新酒醱而突囊，酒既漏而囊亦不保。故新酒惟宜貯諸新囊耳。」
 谷:2.23     日；耶穌過田間，門徒且行且摘穗，
 谷:2.24     利塞人謂耶穌曰：「不見爾徒擅犯禮日禁例！」
 谷:2.25     曰：「經載大維及從者飢時所為事，爾豈未寓目耶？
 谷:2.26     於亞被亞大任大司祭時，如何入聖殿，食薦餅，且以授從者；而此餅固非司祭不能食也！」
 谷:2.27     曰：「禮日之立為人，而非人為禮日。
 谷:2.28     人子固禮日之主也。」
  
 谷:3.1      穌復入會堂，有一手癱痺者在焉。
 谷:3.2      屏息視耶穌，欲窺其禮日亦治之否，意在假端以訟其罪。
 谷:3.3      穌謂痺手者曰：「起立堂中。」
 谷:3.4      問眾曰：「禮日當行善乎？抑作惡乎？救生乎？抑戕生乎？」眾皆嘿然不答。
 谷:3.5      穌怒視周眾，哀其心之麻木不仁。顧謂痺手者曰：「伸爾手。」伸之手立愈。
 谷:3.6      是法利塞人艴然而出，與希祿黨共謀所以除耶穌。
 谷:3.7      穌偕諸徒退處海濱，而加利利與猶太人紛紛踵至：
 谷:3.8      有自耶路撒冷、依杜梅、約但河彼岸，以及諦羅、西同而來者。因聞耶穌所行事蹟，乃沛然而歸附焉。
 谷:3.9      既稠，耶穌命徒備舟候用，以避擁擠。
 谷:3.10     耶穌治病告痊者眾，凡有所患者蜂擁而前，爭欲一觸其身。
 谷:3.11     魔一見耶穌，率皆伏地呼曰：「汝天主子也。」
 谷:3.12     穌嚴斥毋揚。
 谷:3.13     穌登山，隨其意之所悅以召人，莫不從。
 谷:3.14     十二人為宗徒，得常侍左右，並遣之傳道，
 谷:3.15     以治病祛魔之柄。
 谷:3.16     二人者，即西門錫名伯鐸祿；
 谷:3.17     伯德子雅谷伯暨弟若望，二子亦稱罷吶熱譯言雷霆之子；
 谷:3.18     有安德烈、裴理伯、巴爾多樂茂、瑪竇、多默、亞爾弗子雅谷伯、樹德、加納人西門；
 谷:3.19     有茹答斯、依斯加略，即日後鬻主者。
 谷:3.20     同回館舍，眾人復集，甚至不遑暇食。
 谷:3.21     穌親友聞之，出而欲制之，曰：「彼狂矣！」
 谷:3.22     生有自耶路撒冷來者，則曰：「彼為白爾責布所附；其祛諸魔，仗魔王之力耳。」
 谷:3.23     穌招之來，設譬以喻之曰：「夫沙殫安能卻沙殫哉？
 谷:3.24     而自分，其國必亡；
 谷:3.25     而自裂，其家奚立。
 谷:3.26     沙殫起而自攻，則成分裂，烏在其能自立而不亡乎？
 谷:3.27     欲入壯士之室，而劫其所藏者，未有不先縛其人，而後掠其室者也。
 谷:3.28     實語爾，凡人之罪行誹謗，一切可恕，
 谷:3.29     誹謗聖神者，罪在不赦，必嬰永罰。」
 谷:3.30     穌以人言其為邪神所附，故云。
 谷:3.31     耶穌之母與昆弟偕來，延佇門外，遣人呼之。
 谷:3.32     正環耶穌而坐，呼者曰：「汝母及昆弟在外求見。」
 谷:3.33     穌對曰：「孰為吾母？孰為吾昆弟？」
 谷:3.34     環視坐眾曰：「此即吾母、吾兄弟耳。
 谷:3.35     凡遵行天主之旨者，胥為吾之兄弟姐妹及母氏也。」
  
 谷:4.1      穌復至海濱施訓，眾群集，不堪擁擠，乃登舟而坐，眾則鵠立岸上。
 谷:4.2      穌多方設譬而誨之曰：
 谷:4.3      爾其諦聽：有農人出而播種，
 谷:4.4      時，其種有落道旁者，飛鳥至而啄之；
 谷:4.5      落礩地薄土者，正以積壤不深，其苗勃然而興，
 谷:4.6      出曝之，則苗稿矣，無根故也；
 谷:4.7      落於荊棘中者，荊棘長而蔽之，生機阻塞，遂以不實；
 谷:4.8      落於沃土者，漸興漸長，結實纍纍，有三十倍者，有六十倍者，有百倍者。」
 谷:4.9      曰：「凡有耳者，可諦聽矣！」
 谷:4.10     散，十二門人及其他從遊者，以斯譬為問。
 谷:4.11     穌曰：「天主國之精義妙理，惟傳授於爾等。於外人則一以譬喻出之。
 谷:4.12     輩蓋所謂視而不見，聽而不悟，惟恐其幡然回頭而見赦者耳。」
 谷:4.13     曰：「斯譬之意，豈爾等亦不明耶？則又安足以喻眾譬乎？
 谷:4.14     種者，播道也；
 谷:4.15     於道旁者，譬人甫聞道，魔輒至，將新播於心田之道奪之以去；
 谷:4.16     於礩地者，譬人聞道即歡忻鼓舞而受之，
 谷:4.17     其內無根，蓬勃一時，不能持之以恆，一旦為道之故，而遭遇艱難困厄，則頹然而廢矣；
 谷:4.18     於荊棘中者，譬人聞道之時，
 谷:4.19     有世俗之憂慮，貨利之迷惑，嗜欲之萌動，相與交攻於中，而壅塞其道，宜其不實也；
 谷:4.20     夫落於沃壤者，譬人聞道而篤守之，結實累累，有三十倍者，有六十倍者，有百倍者焉。」
 谷:4.21     穌又謂其徒曰：「人之燃燈，將置之斗中床下乎？抑置於燈臺之上乎？
 谷:4.22     莫見乎隱，莫顯乎微。
 谷:4.23     耳者，其諦聽焉。」
 谷:4.24     曰：「爾其識之，爾以何等器量待人，爾之受報亦如之，且加益焉。
 谷:4.25     有者必見益，而無者則並其所有而奪之。」
 谷:4.26     曰：「天主之國，猶農人播種於地，
 谷:4.27     寐夙興，種發且長，而稼者則莫知其所以然也。
 谷:4.28     地生百穀，出乎自然，始而苗，繼而秀，終則豐腴之穀實，滿結穗中；
 谷:4.29     熟，則鎌而刈之，斯即收穫之時。」
 谷:4.30     曰：「天主國將何以比之，吾果何所取譬乎？
 谷:4.31     猶芥子歟，方其播於地也，微於他種，
 谷:4.32     其既長，則大于諸蔬，暢茂條達，即天上之飛鳥，亦得棲憩其蔭。」
 谷:4.33     等妙喻，不可勝述。蓋耶穌為眾講道，
 谷:4.34     近取譬，因人而施也。燕居時，則為門徒闡其精蘊。
 谷:4.35     暮，耶穌謂門徒曰：「盍共濟彼岸。」
 谷:4.36     徒既遣散群眾，與耶穌同舟而渡，亦有他舟與俱。
 谷:4.37     風忽起，巨浪襲舟，舟幾沒，
 谷:4.38     耶穌方倚枕眠於梢。徒醒之曰：「吾儕死矣，師尚恬然自若耶。」
 谷:4.39     穌醒而斥風，並謂海曰：「靜毋喧！」於是風平浪靜，一片安寧。
 谷:4.40     謂徒曰：「胡斯餒也？豈尚無信德乎？」
 谷:4.41     駭甚，彼此相告曰：「斯何人哉！並風與海亦唯命是聽矣！」
  
 谷:5.1      濟，抵熱辣瑟境，
 谷:5.2      登岸，有為穢魔所憑者自塚間出迎。
 谷:5.3      人素居墓中，雖鐵索亦不足以繫之，
 谷:5.4      一加鐵索，即斷索毀梏，莫之能制也。
 谷:5.5      居山塚，日夜叫囂，復以石自擊，體無完膚。
 谷:5.6      見耶穌，趨前拜跪，
 谷:5.7      聲呼曰：「至尊天主之子耶穌，我與爾何涉，叨賴天主，幸勿相苦。」
 谷:5.8      耶穌命之曰：「穢魔，其離此人！」
 谷:5.9      其名，對曰：「吾名繁有徒，以吾黨極眾故耳。」
 谷:5.10     懇耶穌勿逐之出境。
 谷:5.11     有豕群放牧鄰坡，
 谷:5.12     因乞曰：「縱我入豕群可乎？」
 谷:5.13     穌許之。魔出，投入豕身，群豕自坡突奔，投海而溺，數約二千。
 谷:5.14     牧者倉皇而逸，遍告邑村。眾出視，
 谷:5.15     耶穌所在，見患魔者整襟危坐，神志清明，不勝駭怖。
 谷:5.16     擊者且為眾道其始末。
 谷:5.17     乃懇耶穌出境。
 谷:5.18     穌復登舟，患魔者求之，欲常得追隨左右，
 谷:5.19     許，曰：「好自回家，與家人完聚，並以上主對爾所行及加爾之慈惠，向彼傳述可耳。」
 谷:5.20     人去至代加保利，宣揚耶穌洪恩，聞者莫不稱奇。」
 谷:5.21     渡，眾群集而迎登之，登岸，
 谷:5.22     會董名雅依祿者一見耶穌，即俯伏足前，
 谷:5.23     懇之曰：「小女病篤，危在旦夕，求惠然臨舍，一撫其身，俾痊而得生。」
 谷:5.24     穌偕之往，眾人蜂擁而隨，
 谷:5.25     有一婦患血崩者十二年，
 谷:5.26     群醫所誤，盡耗所有，非惟罔效，且增劇焉。
 谷:5.27     耶穌名，雜人叢中，踵至，撫其衣，
 谷:5.28     謂苟得一撫其衣，吾必愈矣。
 谷:5.29     刻血崩果止，沈痼霍然脫。
 谷:5.30     穌立感有靈力發自其身，顧謂眾曰：「誰撫吾衣？」
 谷:5.31     徒曰：「群眾紛紛相擠，尚問誰撫子衣耶？」
 谷:5.32     穌環視，欲見撫衣者，
 谷:5.33     知不能隱，惴焉而懼，遂俯伏足前，具以實告。
 谷:5.34     穌謂之曰：「女兒，汝之信德，玉汝於成矣。平安以歸，享爾健康。」
 谷:5.35     未畢，有人自會董家來報曰：「汝女已死，何復勞師？」
 谷:5.36     穌聞言，謂會董曰：「勿懼，第信。」
 谷:5.37     穌禁眾同行，惟攜伯鐸祿、雅谷伯暨弟若望與偕。
 谷:5.38     抵其家，問哀號之聲，狀至紛亂，
 谷:5.39     而謂眾曰：「何為喧嚷悲哭，女未死，乃睡耳。」
 谷:5.40     皆笑之。耶穌遣眾出，率女之父母與偕來之徒，逕至女處，
 谷:5.41     其手曰：「大利達固米！」譯言「女郎，吾命汝起！」
 谷:5.42     起且行，女時年十二。眾睹此靈蹟莫不駭絕。
 谷:5.43     穌嚴戒勿宣，惟命進食於女。
  
 谷:6.1      穌辭出，返鄉，門徒從。
 谷:6.2      日，施訓會堂中，聞者異曰：「彼何由而得此？其所賦智慧，所行事蹟，何若是其異乎尋常耶？
 谷:6.3      非梓人乎？又非瑪莉雅之子，雅谷伯、若瑟、樹德、西門之兄弟乎？其姊若妹，非吾人之鄰居乎？」遂鄙而棄之。
 谷:6.4      穌曰：「先知必見尊於世，其不尊者，惟在家鄉親族之間。」
 谷:6.5      是不能暢行靈蹟。惟按手治愈若干病者而已。
 谷:6.6      鄉人之狐疑不信也，乃周行鄰村而施訓。
 谷:6.7      穌召十二門徒至，遣兩兩而出，畀以制魔之權，
 谷:6.8      曰：「首途時一杖而外，勿攜他物；無糧、無袋、無金於囊，
 谷:6.9      著草履，勿御二衣。」
 谷:6.10     曰：「爾任至何地，既入一宅，則安居其所，以迄他往。
 谷:6.11     何地區有不納爾、不遵爾者，行時，拂爾足塵，以證其非。」
 谷:6.12     徒遂出傳道，
 谷:6.13     人悔悟，以膏治疾，並為祛魔。
 谷:6.14     穌聲名洋溢，希祿聞人言具此異能，必施洗如望復活矣。
 谷:6.15     曰：「伊理靄也。」或曰：「先知，猶古先知之一耳。」
 谷:6.16     祿聞之，則曰：「是必吾所斬之如望復活矣。」
 谷:6.17     是希祿以娶弟斐立妻黑落娣故，囚如望於獄。
 谷:6.18     如望嘗諫曰：「納弟婦，非禮也。」
 谷:6.19     落娣因是懷恨，欲害之而弗得，
 谷:6.20     希祿明知其義且聖，畏而庇之，所言多從，亦樂聞其教。
 谷:6.21     希祿誕辰，宴群臣諸將，及加利利紳宦。
 谷:6.22     落娣女起舞為壽，合席歡然。王謂女曰：「任汝所求，必予汝。」
 谷:6.23     誓曰：「雖平分國土，吾亦弗吝。」
 谷:6.24     退詢母將何求，母曰：「施洗者如望之首。」
 谷:6.25     返，請於王曰：「願以施洗者如望之首，置盤中見賜。」
 谷:6.26     戚戚然有難色，惟百僚咸列，不欲自食其誓，
 谷:6.27     遣使斬如望於獄，
 谷:6.28     首置盤賜女，女以授母，
 谷:6.29     望弟子領屍葬之。
 谷:6.30     徒既集，以奉命傳道及所行事報耶穌，
 谷:6.31     穌曰：「盍相偕密赴曠野稍憩。」以往來人眾，不遑暇食。
 谷:6.32     登舟潛行，
 谷:6.33     見其行，有識之者，自各城步行，先往俟之。
 谷:6.34     穌出見芸芸眾生，如無牧之羊群，側然憫之，乃多方教導。
 谷:6.35     暮，門徒進曰：「荒郊時晏，
 谷:6.36     遣眾散，自往四鄉市食。」
 谷:6.37     穌曰：「爾當食之。」門徒曰：「豈欲吾人購餅二十金以食之乎？」
 谷:6.38     穌曰：「先視存餅。」既悉，報曰：「餅五枚、魚二尾而已。」
 谷:6.39     穌諭徒令眾成列，席草而坐，
 谷:6.40     如命，有百人為一列者，有五十人者，坐定，
 谷:6.41     穌持餅與魚，仰天祝福，分餅授徒置眾前，魚亦然；
 谷:6.42     食且飽，
 谷:6.43     餅屑殘魚盈十二筐；
 谷:6.44     者數約五千。
 谷:6.45     穌促門徒先登舟赴伯賽大，自遣眾散。
 谷:6.46     別，登山祈禱；
 谷:6.47     晚，耶穌在岸，
 谷:6.48     徒鼓櫂，苦於風逆；四鼓，耶穌蹈海向門徒行，意欲越之。
 谷:6.49     徒見其行於海上，以為鬼物，不禁驚呼。
 谷:6.50     諸徒皆見之，莫不張皇失措。耶穌乃慰之曰：「爾其安心，我也，毋恐！」
 谷:6.51     舟風息，無不駭然。
 谷:6.52     時分餅，已示靈蹟，獨門徒心猶昧然未悟耳。
 谷:6.53     濟，至革吶撤勒泊岸，
 谷:6.54     離舟，眾識耶穌，
 谷:6.55     其所寓，遍傳全境，輒有舁病者以就。
 谷:6.56     歷城村，無不以病者置諸街頭，但求一撫其衣緣，獲撫者莫不全復。
  
 谷:7.1      利塞人及經生來自耶路撒冷，同訪耶穌，
 谷:7.2      見諸徒以俗手取食；所謂俗手者，即未盥手也。
 谷:7.3      法利塞人與猶太之民，拘泥古人遺規，非盥其指不食，
 谷:7.4      市歸，非浴不食；其他繁禮褥節，如杯爵、銅器、床榻之洗濯，亦一一墨守成規。
 谷:7.5      法利塞人及經生質耶穌曰：「爾徒不遵古人遺規，而以俗手取食何也？」
 谷:7.6      穌對曰：「善夫意灑雅指爾輩虛偽者之預言也！其書云：『斯民敬我以唇舌，其心與我隔天淵，
 谷:7.7      奉世教為寶訓，向我朝拜亦徒然。』
 谷:7.8      天主之令，爾則棄之；人之習俗，爾則執之。」
 谷:7.9      曰：「爾曹之所以廢棄天主誡命，而維護爾之習俗者，亦已巧矣！
 谷:7.10     摩西曰：『敬爾父母，咒詛其父母者，死無貸。』
 谷:7.11     爾曹則曰：『人若謂父母云我所供爾之養，已割爾盤，謂已作獻主之儀。』
 谷:7.12     是爾曹遂不復許其供奉父母。
 谷:7.13     以爾之習俗，廢天主之聖道也。爾之所為，類若斯。」
 谷:7.14     復召眾而諭之曰：「爾其諦聽吾言而悟焉！
 谷:7.15     外入者，不能污人；由內出者，斯污人矣。
 谷:7.16     耳者，其聽乎！」
 谷:7.17     穌離眾入室，門徒以此喻為問，
 谷:7.18     曰：「汝亦若斯無識耶？豈不知自外入者，不能浼人，
 谷:7.19     不入其心；而入於腹，食化則遺於廁。」
 谷:7.20     曰：「惟出於人者污人；
 谷:7.21     惡念皆自人之內心而發，如姦淫苟合、殺人、
 谷:7.22     窬、貪婪、乖戾、欺詐、邪色、嫉妒、訕主、驕傲、狂妄。
 谷:7.23     此一切邪惡，莫非發自內心，而浼人者也。」
 谷:7.24     穌起行，往諦羅西同邊境，入一戶，不欲人知，而弗獲隱也。
 谷:7.25     有一婦，其小女中魔。聞耶穌至，來伏足前，求為其女祛魔。
 谷:7.26     乃外邦西洛斐尼堅人也；
 谷:7.27     穌謂之曰：「當俟兒曹充飫；若先取其餅，以投犬，無是理也。」
 谷:7.28     對曰：「主，誠然！但几下樨犬，亦得沾兒曹餅屑耳。」
 谷:7.29     穌曰：「善哉對！爾其安心以歸，魔已離汝女矣。」
 谷:7.30     返家，見其女，安臥於床，而魔已出。
 谷:7.31     穌出諦羅境，過西同，經低加波利，而抵加利利海濱。
 谷:7.32     攜一聾瘖者至，求耶穌撫之。
 谷:7.33     穌引之出人叢，至僻處，以指探其耳，唾而按其舌，
 谷:7.34     天嘆曰：「伊咈大。」譯言：「啟。」
 谷:7.35     應聲而啟，舌結亦解，發音清晰。
 谷:7.36     穌戒勿告人，詎愈戒而愈揚。
 谷:7.37     皆不勝嘆異曰：「是其所為，靡有不善；直使聾者聰，而瘖者言矣。」
  
 谷:8.1      時眾復群集，不得食，耶穌召門徒曰：
 谷:8.2      憫此群眾，與吾俱者三日，無以食；
 谷:8.3      令忍飢而歸，將踣于途，且有自遠方來者。」
 谷:8.4      徒曰：「荒郊安得餅餌，以飫若眾？」
 谷:8.5      穌曰：「有餅幾何？」曰：「七。」
 谷:8.6      令眾席地坐，持七餅，祝謝後，分授諸徒，以施于眾。諸徒乃置之眾前。
 谷:8.7      有小魚數尾，祝謝畢，亦令陳之。
 谷:8.8      食且飽，檢拾餘屑，得七筐；
 谷:8.9      約四千。耶穌遣眾散，
 谷:8.10     偕門徒登舟，赴大碼努他。
 谷:8.11     利塞人出詰耶穌，求其自天顯靈徵，意在試之。
 谷:8.12     穌衷心長歎曰：「斯代奚為求靈徵也！予誠告爾，實無靈徵可示斯代也。」
 谷:8.13     去之，返舟而渡彼岸。
 谷:8.14     徒未攜食，舟存一餅，無餘物。
 谷:8.15     耶穌訓徒曰：「爾其慎旃，毋染法利塞人及希祿之酵。」
 谷:8.16     徒私議曰：「是為吾儕無餅歟？」
 谷:8.17     穌知而訓之曰：「奚以無餅為念？爾等今猶未見且未悟乎？豈爾心冥頑不靈，
 谷:8.18     目不見，有耳不聞耶？
 谷:8.19     憶予昔以五餅分食五千人，爾檢其餘得若干筐？」曰：「十二。」
 谷:8.20     又以七餅食四千人，爾檢其餘，復得若干筐？」曰：「七。」
 谷:8.21     穌曰：「然則猶不悟耶？」
 谷:8.22     抵伯賽大，人引一盲者至，求耶穌撫之。
 谷:8.23     穌執其手，引至村外，唾其目，按其身，詢曰：「有見乎？」
 谷:8.24     人仰望曰：「吾見人似樹而行。」
 谷:8.25     撫其目，其人定睛注視，目果復明，視無不清。
 谷:8.26     穌遣之歸，囑曰：「毋入村。」
 谷:8.27     穌率門徒赴斐理比之凱塞里村，途中詢徒曰：「人以吾為誰？」
 谷:8.28     ：「有謂施洗如望，有謂伊理靄，有謂古先知之一。」
 谷:8.29     問曰：「爾云何？」伯鐸祿曰：「爾為基督！」
 谷:8.30     穌戒勿語人。
 谷:8.31     謂人子須歷諸苦，為長老、司祭長、經生所絕，終必被害，第三日復活。
 谷:8.32     穌作此啟示，伯鐸祿挽而諫之。
 谷:8.33     穌顧視門徒，謂伯鐸祿曰：「沙殫退去！爾不體主旨，惟體人意。」
 谷:8.34     謂眾及門徒曰：「人欲從予，必先舍己，負其十字架而隨我後。
 谷:8.35     救其生者，將喪其生；為予及福音而舍其生者，終必獲生。
 谷:8.36     雖富有天下，苟失其生，亦有何益？
 谷:8.37     更將以何物易其生乎？
 谷:8.38     此淫邪之世，而以吾及吾道為恥者，人子佩聖父榮光，偕聖天神降臨之日，亦必以其人為可恥也。」
  
 谷:9.1      謂眾曰：「我實告爾，現立斯中者，必有未嘗死味以前，獲睹天主之國乘權而來者焉。」
 谷:9.2      六日，耶穌獨攜伯鐸祿、雅谷伯、若望，引登高山，當前顯容，
 谷:9.3      衣輝耀，皎如白雪，非世之漂工所得而致也。
 谷:9.4      西、伊理靄同現，與耶穌語。
 谷:9.5      鐸祿乃謂耶穌曰：「夫子，吾人得盤桓於此，不亦樂乎！容設三幕，一為子，一為摩西，一為伊理靄。」
 谷:9.6      當時其徒皆倉皇失措，伯鐸祿亦不暇擇言矣。
 谷:9.7      有朵雲覆之，雲間發音云：「此我愛子，爾其聽之。」
 谷:9.8      徒環視，不復見一人，惟耶穌與俱。
 谷:9.9      山時，耶穌戒其徒，於人子未復活前，勿以所見語人。
 谷:9.10     謹守此語，惟互詰復活何意。
 谷:9.11     問耶穌曰：「經生謂伊理靄必需先臨何也？」
 谷:9.12     曰：「伊理靄固需先來振與萬事，然經不亦言人子應如何備嘗苦辱乎？
 谷:9.13     予語汝，伊理靄實已蒞至，而世人任意待之，適如經之所載也。」
 谷:9.14     諸徒處，見眾人麇集，經生正與諸徒爭辯，
 谷:9.15     一見耶穌，不勝驚喜，而禮之。
 谷:9.16     穌問曰：「所辯何事？」
 谷:9.17     人對曰：「夫子，吾適攜一子來謁。此子患瘖魔，祟，
 谷:9.18     在傾跌，流涎切齒，形容枯槁。曾央爾門徒祛之，而不能也。」
 谷:9.19     穌喟然嘆曰：「無信之世代乎！我之偕爾，當至何時？我之忍爾，當至何時？且攜汝子前來。」
 谷:9.20     至，一見耶穌，魔即拘攣其人，其人仆地，輾轉吐沫。
 谷:9.21     穌問其父曰：「患此已幾時？」曰：「自幼已然。
 谷:9.22     屢投之水火，欲致斃焉。倘爾能為力，請憫而助我！」
 谷:9.23     穌曰：「倘爾能信，於信者萬事皆可能也。」
 谷:9.24     父垂淚而號曰：「主，我信也！求主濟我之無信也。」
 谷:9.25     穌見眾趨集，斥邪魔曰：「聾瘖之鬼，予命爾離其身，毋得再入。」
 谷:9.26     呼號，力予拘攣而出。孩似氣絕，人多謂其已死。
 谷:9.27     穌執其手，挈之即起。
 谷:9.28     穌入室，徒密問曰：「我儕不能祛魔何也？」
 谷:9.29     ：「此類非禱與齋，弗能祛也。」
 谷:9.30     穌偕徒他適，行經加利利，不欲人知；
 谷:9.31     其徒而告之曰：「人子將被付於人之手，見殺後，三日復起。」
 谷:9.32     徒未達，亦不敢以問。
 谷:9.33     葛法農宴居，問其徒曰：「爾曹途中所議何事？」
 谷:9.34     皆默然。蓋途中曾彼此爭長。
 谷:9.35     穌坐而訓十二徒曰：「欲居先者，當居其殿，為眾供役。」
 谷:9.36     引一孩提，置諸徒間，納之懷中，而謂其徒曰：
 谷:9.37     凡以我名義，能納一介小子如此孩者，便是納我；納我者，非納我，乃納遣我者。」
 谷:9.38     望曰：「夫子，嘗見一人，以爾名義逐鬼；以非吾黨中人，故禁之。」
 谷:9.39     穌曰：「勿禁。未有奉我名義以行異蹟，而轉又謗我者。
 谷:9.40     不逆我，則附我矣。
 谷:9.41     有以爾為基督之徒，而飲爾以一勺之水者，吾語爾，彼必不失其報矣。
 谷:9.42     有使信我之小子，失足而陷罪者，毋寧以磨石擊頸，而被投諸海乎？
 谷:9.43     爾手陷爾於罪，斷之可也；
 谷:9.44     其具雙手而墮入獄中不息之火，孰若帶殘疾而入永生之為愈乎！
 谷:9.45     爾足陷爾於罪，刖之可也。
 谷:9.46     其具雙足而被投于獄中不滅之火，孰若跛躄而入永生之為愈乎。
 谷:9.47     爾目陷爾於罪，抉之可也；寧具隻眼而進天主之國，莫使具雙目而被拋于火獄；
 谷:9.48     彼則其虫不死，而其火不滅。
 谷:9.49     人必須以火醃之，正如祭牲之必醃以鹽也。
 谷:9.50     善也，鹽而失鹹，更將何以調之？爾等尚其懷鹽於心，而彼此以和平相處。」
  
 谷:10.1     復起行，入猶太境，至約但河外，民眾復集，耶穌施訓如恆。
 谷:10.2     法利塞人趨前而問曰：「人可出其妻乎？」蓋試之也。
 谷:10.3     耶穌曰：「摩西云何？」
 谷:10.4     曰：「摩西准以休書出之。」
 谷:10.5     耶穌曰：「摩西以爾心如鐵石，故為爾書此誡命，非得已也。
 谷:10.6     然自創世之始，天主肇造男女，
 谷:10.7     『是故男子當聽其父母，好合其妻，
 谷:10.8     二人成為一體。』是則不復為二，乃為一體矣。
 谷:10.9     夫天主之所合，人孰得而離之？」
 谷:10.10    耶穌回寓，門徒復以此為問。
 谷:10.11    耶穌曰：「出妻而他娶，是背妻而姦也。
 谷:10.12    妻若離夫而別嫁，亦姦也。」
 谷:10.13    人有攜孩提至者，欲耶穌撫之，門徒斥其人。
 谷:10.14    耶穌艴然謂其徒曰：「容赤子來就我，勿之阻也！蓋天主之國，惟若輩是屬。
 谷:10.15    吾誠語爾，凡不以赤子之心承天主國者，莫得而進焉。」
 谷:10.16    乃懷抱諸孩，撫其首而祝之。
 谷:10.17    耶穌出行，途中一人趨而就之，跪而問曰：「善哉夫子，吾當如何修行，以承永生？」
 谷:10.18    耶穌曰：「何稱我為善？善者唯一，天主是已。
 谷:10.19    夫諸誡爾固識之：毋淫、毋殺、毋竊、毋妄證、毋詐欺，敬爾父母。」
 谷:10.20    對曰：「夫子，凡此皆自幼遵行。」
 谷:10.21    耶穌顧而悅之。又謂之曰：「爾尚缺一端，宜罄售爾之所有，施諸貧人，積寶于天，來從我遊。」
 谷:10.22    其人聞言色沮，愀然而去；固擁有巨貲者也。
 谷:10.23    耶穌顧謂其徒曰：「難矣哉，富人之進天主國也！」
 谷:10.24    徒異其言。耶穌又曰：「小子，人若恃其財富，而欲進天主之國，不亦難乎！
 谷:10.25    駝經鍼孔，較富人之進天主國猶易。」
 谷:10.26    諸徒益異，而相告曰：「然則誰能獲救乎？」
 谷:10.27    耶穌目之曰：「在人誠不可能，在天主則不然，蓋天主無所不能也。」
 谷:10.28    伯鐸祿曰：「盍觀吾儕，已舍一切而從子矣！」
 谷:10.29    耶穌曰：「吾實語爾，人為予及福音之故，而舍其第宅、兄弟、姊妹、父母、妻子，或田疇者，
 谷:10.30    未有不在今世，于殷憂多難之中，獲得其第宅、兄弟、姊妹、母子及田疇之百倍，而來世享受永生者也。
 谷:10.31    然亦多有先者居後，而後者居先者焉。」
 谷:10.32    首途耶路撒冷，耶穌先導，諸徒心緒惶惶，而從其後者咸懷惕若。耶穌乃集十二門徒，告以將臨之事曰：
 谷:10.33    「茲吾曹上耶路撒冷，人子將被付于經生長老司祭長。若輩將擬之于死付諸異邦人，
 谷:10.34    侮而唾之，鞭而殺之；第三日復活。」
 谷:10.35    慈伯德子雅谷伯、若望謂耶穌曰：「夫子請允我所求。」
 谷:10.36    耶穌曰：「何求？」
 谷:10.37    對曰：「子享榮時，賜我一坐爾右，一坐爾左。」
 谷:10.38    耶穌曰：「爾等亦昧于所求矣！我飲之爵，爾能飲乎？我受之洗，爾能受乎？」
 谷:10.39    對曰：「能。」耶穌曰：「我飲之爵，爾固須飲；我受之洗，爾固須受；
 谷:10.40    至坐我左右，非吾能賜，惟賜諸預為之備者。」
 谷:10.41    十徒聞之，頗憾雅谷伯、若望。
 谷:10.42    耶穌召而而諭之曰：「外邦所謂民牧者，以民為奴；而為大臣者，擅作威福。
 谷:10.43    爾中則不應若是。爾中孰願為大，當為爾役；
 谷:10.44    孰願居首，當為公僕。
 谷:10.45    即人子之來，非以役人，乃為人役，且將舍生以贖眾矣。」
 谷:10.46    至日里閣，耶穌與門徒及群眾出邑時，有瞽者名巴底買、底買之子也，坐丐道旁，
 谷:10.47    聞係納匝勒人耶穌，呼曰：「大維子耶穌，祈垂憐焉！」
 谷:10.48    人多斥之，令勿喧。而彼更抗喉疾呼曰：「大維子，祈垂憐焉！」
 谷:10.49    耶穌止步曰：「召之至。」眾呼瞽者曰：「安心起，彼召爾矣！」
 谷:10.50    瞽者拋去外衣，踴躍趨前。
 谷:10.51    耶穌曰：「求我何事？」瞽者曰：「夫子，求明。」
 谷:10.52    耶穌曰：「往矣，爾信玉汝于成。」其目即明，從之于途。
  
 谷:11.1     行近耶路撒冷，抵伯大尼、忠果山在邇，耶穌令二徒曰：
 谷:11.2     「爾赴前村，比入將見繫有一馬蒙，人所未乘，可解之來。
 谷:11.3     如有人問故，第曰：『主需一用，即當歸還。』」
 谷:11.4     既往，果見一小驢繫戶外，當十字路口，遂解之，
 谷:11.5     旁立者曰：「解馬蒙何為？」
 谷:11.6     門徒答如所示；即任牽行。
 谷:11.7     既至耶穌處，置衣驢背耶穌乘焉。
 谷:11.8     眾復舖衣于道，或自田間折樹枝布之；
 谷:11.9     前後護行者，同聲呼曰：「賀三納，奉主名以至者，洵堪丕揚！
 谷:11.10    吾祖大維降臨之國，洵堪丕揚！賀三納，光榮徹上蒼！」
 谷:11.11    耶穌既進耶路撒冷，入聖殿，視陳設。日暮，率十二門徒返伯大尼。
 谷:11.12    次日自伯大尼出，耶穌飢，
 谷:11.13    遙見一鳳果樹，其葉蔚然，冀必有實，趨視惟葉，未至結實時也。
 谷:11.14    耶穌謂樹曰：「此後應無人食爾果矣！」門徒共聞之。
 谷:11.15    復進耶路撒冷，入聖殿，逐殿中賈者出，傾銀商之桌，覆鴿販之椅，
 谷:11.16    禁人攜具過殿，
 谷:11.17    且訓之曰：「經不云乎，『吾殿應稱萬民祈禱之所』，爾乃以之為盜窟矣。」
 谷:11.18    司祭長經生聞言，謀誅耶穌；惟以眾佩其道，有所顧慮。
 谷:11.19    既暮，耶穌出城；
 谷:11.20    翌晨，仍偕徒出，復經鳳果樹，見根枝盡稿。
 谷:11.21    伯鐸祿省記，言曰：「夫子請視，樹經子詛，萎矣。」
 谷:11.22    耶穌曰：「宜信天主，
 谷:11.23    吾實語爾，人但能無餒於心，篤信所言必成，即命此山自移而投於海，亦必予成。
 谷:11.24    故吾語爾，禱時無論何求，宜自信必得，則必予爾。
 谷:11.25    方立而禱也，凡有所負於爾者，悉宜恕之，則在天乃父，亦恕爾過，
 谷:11.26    爾不恕人，天父亦不爾恕。」
 谷:11.27    耶穌復進耶路撒冷，行聖殿中。司祭長經生長老進而問曰：
 谷:11.28    「爾憑何權為此種？切且孰授爾以此權耶？」
 谷:11.29    耶穌曰：「予亦欲問爾，爾如答我，則予當告爾權行此；
 谷:11.30    如望之洗，自天乎？抑自人乎？請答。」
 谷:11.31    若輩竊議曰：「如云自天，必曰何不信之。
 谷:11.32    若謂自人，眾又可畏，蓋眾皆確認如望為先知也。」
 谷:11.33    乃答不知。耶穌曰：「則吾亦不願告爾憑何權而行此矣。」
  
 谷:12.1     耶穌設譬訓眾曰：「人有經營葡萄園者，藩之以籬，掘酒池，建高樓，乃租於園戶；而已，則出遊國外。
 谷:12.2     及期，遣僕收果，
 谷:12.3     眾園戶執而撻之，無獲而返。
 谷:12.4     乃遣他僕，亦被毆傷首。
 谷:12.5     更遣一僕，且為所殺。如是更番遣使，或為所擊，或為所害。
 谷:12.6     園主乃令其愛子親行，意『必敬畏吾子而屈服矣。』
 谷:12.7     詎園戶議曰：「是為其嗣，曷共殺之，其產歸吾矣。」
 谷:12.8     於是執而殺之，棄之園外。
 谷:12.9     園主將何以處此？惟有嚴懲園戶，以園別租耳。
 谷:12.10    經云：『梓人所棄，竟或隅石；
 谷:12.11    主之所為，神妙莫測；』爾未讀乎？」
 谷:12.12    若輩知此喻射己，欲起而捕之，惟心畏群眾，遂離去。
 谷:12.13    若輩乃遣法利賽人及希祿黨徒數人來見耶穌，欲就所言，乘隙陷之。
 谷:12.14    乃曰：「夫子，吾知爾正直無私，不徇人情，惟天主之道是傳。敢問納稅於凱撒，理乎？
 谷:12.15    吾人究應納否？」耶穌心如其詐曰：「何事見試？取銀予我一觀。」
 谷:12.16    既至，耶穌曰：「此為誰之像號？」曰：「凱撒。」
 谷:12.17    耶穌曰：「應以凱撒之物歸凱撒，而以上主之物歸上主。」無不敬佩。
 谷:12.18    撒都責人常言無復活事，或問耶穌曰：
 谷:12.19    「摩西嘗云，兄死遺妻無子，弟當娶嫂，為兄生子以立嗣。
 谷:12.20    今有昆弟七人，長娶，無嗣而歿、
 谷:12.21    次繼娶之，又無嗣而歿、其三亦然，
 谷:12.22    乃至七人遞娶，皆無後；婦亦尋歿。
 谷:12.23    當復活時，彼究為誰之婦耶？蓋七人皆曾娶之。」
 谷:12.24    耶穌曰：「爾等不明經義，不識主之大能，是以惑歟！
 谷:12.25    蓋人至復活，不娶不嫁，一如天神。
 谷:12.26    且爾豈未讀摩西棘叢篇所記天主之言乎？上主謂摩西曰：『吾為亞伯漢之上主，伊灑格之上主、雅谷伯之上主；』
 谷:12.27    彼固非死者之上主，乃生者之上主也。甚矣哉，爾曹之惑也！」
 谷:12.28    有經生聞所論辯，知耶穌解無不精，問曰：「誡命孰為首要？」
 谷:12.29    耶穌曰：「首云，義塞其諦聽，爾上主天主為唯一主宰。
 谷:12.30    爾當盡爾之心、盡爾之情、盡爾之知、盡爾之力，以愛爾所天之主。
 谷:12.31    次則愛人如己。誡無重於此者。」
 谷:12.32    經生曰：「旨哉夫子之言乎！天主惟一，此外無他。
 谷:12.33    誠能盡心盡知盡力以愛之，又復愛人如己，則勝於一切燔牲祀祭多矣。」
 谷:12.34    耶穌見其言具智慧曰：「天主之國，距爾匪遙。」自此更無人敢加質難焉。
 谷:12.35    耶穌在殿施訓問曰：「經生何云基督為大維之裔乎？
 谷:12.36    大維感於聖神，嘗云：『主語吾主，坐我右側。待我克敵，供爾踐踏。』
 谷:12.37    夫大維既尊之為主，又焉能為大維之裔耶？」眾聞而欣悅。
 谷:12.38    耶穌又訓曰：「當防經生，若輩喜長服而行，受敬於市，
 谷:12.39    會必高居，宴必首席；
 谷:12.40    既謀孤寡之產，故長祈禱之詞。是皆當受嚴刑峻罰者也。」
 谷:12.41    耶穌面庫而坐，視眾納捐，富者輸多金。
 谷:12.42    有貧嫠至，納二錢，合銀一釐。
 谷:12.43    耶穌召門徒曰：「我誠告汝，此貧嫠所納，較眾尤多；
 谷:12.44    眾納所餘，婦則於不足之中，盡獻其養生之資矣。」
  
 谷:13.1     耶穌出殿，有門徒曰：「夫子，請觀斯宇斯石，不亦美乎！」
 谷:13.2     耶穌曰：「爾視此巍然殿宇，凡其石之疊於他石之上者，來日將無一而不遭傾圮也。」
 谷:13.3     耶穌在忠果山面殿而坐，伯鐸祿、雅谷伯、若望、安德烈
 谷:13.4     竊問曰：「事見何時？請賜明示。事先復有何兆？」
 谷:13.5     耶穌曰：「爾當慎旃，毋受人惑！
 谷:13.6     必有人假吾名，冒稱基督，出而惑眾。
 谷:13.7     即聞戰爭之起，以及風聲鶴唳之警，亦無庸張惶。斯乃事所必有，惟末日未至而有待耳。
 谷:13.8     將見民與民爭，國與國鬥，饑饉地震，觸處皆然。此猶為苦痛之始耳。
 谷:13.9     爾當戒慎，爾將因予之故，被人執交公會，撻於會堂，解至王侯之前，以證吾道。
 谷:13.10    蓋福音必需先布於天下萬國也。
 谷:13.11    當爾被緝付官之日，毋庸勞心焦思，預備其詞；時至，一依所默啟者言之可也。蓋言者非爾，實為聖神。
 谷:13.12    將有兄付其弟，父付其子於死；且有子女起而攻其父母，謀置之於死者焉。
 谷:13.13    爾等因吾之名，必見惡於眾；惟堅忍到底，至終不渝者，必蒙救拔。
 谷:13.14    惟見慘無人道之事，入禁地(讀者其深味斯言，)則在猶太者當避入深山，
 谷:13.15    在屋頂者勿下梯，勿入室中取物，
 谷:13.16    在田者勿歸取衣。
 谷:13.17    當時孕育哺乳者，亦可哀矣！
 谷:13.18    爾當祈求，使此難勿值隆冬。
 谷:13.19    斯時之所遭，實為天主創世以來空前絕後之大難也。
 谷:13.20    主若不減其時日，則血氣之倫，將無遺孑！惟為選民之故，主必減之耳。
 谷:13.21    當是時，設有人謂爾曰：『基督在此！』『基督在彼！』爾毋信之。
 谷:13.22    蓋有偽基督、偽先如者出，多顯怪異，駸駸乎將熒惑選民！
 谷:13.23    事悉預示，惟爾慎之。」
 谷:13.24    「大難之後，日晦冥、月無光，
 谷:13.25    眾星隕墜，天德震蕩，
 谷:13.26    將見人子於赫赫威光中駕雲而降，
 谷:13.27    遺天神至四方，自天涯地角，召集其選民。
 谷:13.28    爾於鳳果樹可取譬焉。方其枝柔葉綠，爾知夏日已近。
 谷:13.29    如是爾見諸事之顯，亦當知人子之及門矣。
 谷:13.30    予實告爾，斯代未逝，諸事悉成；
 谷:13.31    天地可廢，吾言不朽。」
 谷:13.32    「至於彼時彼日，無人知之。天神不知，人子亦不知，惟父知之。
 谷:13.33    爾當朝乾夕惕，恆自惺惺，以爾不知其時故。
 谷:13.34    猶人離鄉遠遊，授僕以權，分工治事，並戒司閽守望弗懈，
 谷:13.35    是宜儆醒，因爾不知主來何時，恐於黃昏深夜，恐當雞鳴日出，
 谷:13.36    突然駕返，見爾之睡也。
 谷:13.37    予語爾者，亦以語眾，胥宜小心翼翼。」
  
 谷:14.1     時去免難節兼除酵節，僅二日矣。大司祭及經生共謀所以執耶穌而置之死地，
 谷:14.2     且曰：「不宜於節中行之，恐民生變。」
 谷:14.3     爾時，耶穌在伯大尼讌於癩者西門家。一女攜玉壺至，中貯那達精膏，至珍貴。女乃破玉壺，傾沃耶穌首。
 谷:14.4     坐中有人不悅曰：「胡此浪費！
 谷:14.5     此膏售之，可得三百餘鈿，以濟窮人，不亦善乎？」舉悻悻然而嗔女。
 谷:14.6     耶穌曰：「聽之，毋阻！渠所加於吾身者，美事也。
 谷:14.7     貧者常與爾俱，爾可隨時濟之，予則非爾曹所得而長留。
 谷:14.8     此女傾其所有，而膏澤吾身，所以備吾之葬耳。
 谷:14.9     予誠告爾，普天率土，福音所至，此女今日之所為，將傳為千古美談矣。」
 谷:14.10    當是時也，十二門徒中之一，茹答斯．依斯加略，出謁大司祭，欲鬻耶穌。
 谷:14.11    大司祭聞言喜甚，許以銀。茹當斯乃處心積慮，熟籌所以付耶穌。
 谷:14.12    除酵節之首日，亦即宰羔之期，諸徒請於耶穌曰：「免難節宴席，應設何處？」
 谷:14.13    耶穌發二徒曰：「爾入城，見一人持瓶水，迎面至，可從行，入宅，
 谷:14.14    爾告其主曰：『師詢客廳何在，將與諸徒共食免難牲。』
 谷:14.15    彼必示爾以一陳設整潔之樓廳，即於其處，備筵可也。」
 谷:14.16    二徒入城，所遇悉如言，乃備筵席。
 谷:14.17    即晚，耶穌偕十二徒至。
 谷:14.18    既就席，耶穌曰：「我實告爾，爾中有一人，今與我同席，行將鬻我。」
 谷:14.19    諸徒不勝戚戚，先後問曰：「豈我也耶？」
 谷:14.20    耶穌曰：「十二人中之一，與我濡手於一盂者便是。
 谷:14.21    人子固須長逝，如經所言；然而鬻人子者，哀莫大焉！嗚呼！斯人之有生，不如無生之為愈也！」
 谷:14.22    食間，耶穌持餅，祝而剖之，分授諸徒曰：「食之，此吾體也。」
 谷:14.23    復舉爵，祝謝天恩，授諸徒，徒皆飲之。
 谷:14.24    耶穌曰：「此即吾新約之盟血，為大眾而傾流者。
 谷:14.25    我確語爾，我從此不復飲茲葡萄之液，以迨來日飲其新者於天主國中。」
 谷:14.26    誦聖詩訖，相偕赴忠果山。
 谷:14.27    耶穌謂其徒曰：「今夜爾曹咸將不能自持而傾蹶矣。正如經之所云：『予擊牧者，群羊四散。』
 谷:14.28    然吾復活後，將先爾抵加利利。」
 谷:14.29    伯鐸祿曰：「即使眾皆傾蹶，予也則否。」
 谷:14.30    耶穌曰：「吾實告汝，今宵雞未二嗚，行見爾三不認予矣！」
 谷:14.31    伯鐸祿力辯曰：「即須偕子致命，亦決不否認也！」餘子亦同聲矢誠。
 谷:14.32    行至熱色瑪倪山園，耶穌謂諸徒曰：「爾等且坐於斯，待我祈禱。」
 谷:14.33    惟攜伯鐸祿、雅谷伯、若望與俱。時心緒惶惶，不勝憂悶，
 谷:14.34    告其徒曰：「吾心鬱悒，悲苦欲絕，爾曹留此儆守。」
 谷:14.35    少進，跪伏於地而禱謂：「苟屬可能，願免歷此難時。」
 谷:14.36    又曰：「阿爸！全能者父！盍免我飲此爵！雖然，莫從吾意，惟循父旨。」
 谷:14.37    及返，見諸徒皆睡，呼伯鐸祿曰：「西門，睡耶？竟弗克儆守半晷！
 谷:14.38    宜儆守祈禱，庶免陷於外誘；心志誠毅，形驅則餒。」
 谷:14.39    復往禱如前，
 谷:14.40    再返，見諸徒仍睡，厥目昏沉，不知所對，
 谷:14.41    三返，謂徒曰：「為時無多，爾且小休。已矣！時至矣！人子即將被付於罪人之手！
 谷:14.42    可起而行！鬻我者不旋踵而至矣！」
 谷:14.43    言未已，而其十二門徒之一，茹答斯者，果引眾，手刃持梃而至，皆司祭長經生及長老之所派也。
 谷:14.44    先是鬻主者曾予眾以號曰：「我所吻者即是，爾等當執而縛送之。」
 谷:14.45    既至，即趨前呼曰：「夫子！」且當眾而吻之。
 谷:14.46    眾乃下手執之。
 谷:14.47    旁有一人，拔劍擊大司祭之僕，削其耳。
 谷:14.48    耶穌向眾曰：「爾輩持梃手刃，執予如捕盜。
 谷:14.49    曩者予日在爾中，施訓聖殿，而爾輩未嘗執予也；此亦所以應驗經言云耳。」
 谷:14.50    至是，眾徒皆棄之而遁。
 谷:14.51    有一少年，其身僅披天竺布，出隨其後，為眾所執，
 谷:14.52    乃舍其布，裸而逸。
 谷:14.53    眾曳耶穌至大司祭前，經生長老眾司祭咸集。
 谷:14.54    伯鐸祿遙尾耶穌後，入大司祭院宇，與眾僕圍火坐以取暖。
 谷:14.55    時大司祭及全公會，正訊鞠耶穌，共求證言，以成其死罪而不可得。
 谷:14.56    蓋雖有多人誣以妄證，而證言紛紜，莫衷一是。
 谷:14.57    數人起立而為妄證曰：
 谷:14.58    「吾儕親聞彼言：吾將毀此人手所造之殿，而於三日內另建一所，非人手所造者。」
 谷:14.59    然其言亦互有出入，未能一致。
 谷:14.60    於是大司祭起立於中，而詰耶穌曰：「若輩控爾何事，爾竟不作答辯耶？」
 谷:14.61    耶穌仍嘿然不答。大司祭復問曰：「汝果為至尊者之聖子基督乎？」
 谷:14.62    耶穌曰：「是也！行見人子坐於全能者之右，駕雲而臨矣！」
 谷:14.63    大司祭乃怒撕己衣，曰：「吾人更須何證？
 谷:14.64    瀆主之言，諸位已親耳聞之，於意云何？」僉曰：「罪當死！」
 谷:14.65    有人且從而唾其面，蒙其目，揮拳而擊之曰：「可以預言矣！」諸僕更批其頰。
 谷:14.66    伯鐸祿在庭下，大司祭一婢亦至其所，
 谷:14.67    見其向火取暖，注視之曰：「爾亦彼納匝勒人耶穌之同道！」
 谷:14.68    伯鐸祿不承曰：「吾不識斯人，亦莫明爾之所云。」遂出至前院，雞初鳴。
 谷:14.69    而婢又見之，顧謂旁立者曰：「此人亦彼同黨。」
 谷:14.70    伯鐸祿又不承。無何，旁立者又謂之曰：「爾確為彼之同黨，蓋爾亦加利利人耳。」
 谷:14.71    伯鐸祿乃且咒且誓曰：「吾實不識爾所云之彼人也。」
 谷:14.72    言甫畢，雞復鳴，伯鐸祿乃憶耶穌「雞未二鳴爾已三不認予」之言。不覺悲從中來，泫然而泣矣！
  
 谷:15.1     及曙，大司祭與諸長老經生及公會中人會議既畢，乃縛耶穌，押送比辣多，
 谷:15.2     比辣多問之曰：「爾果為猶太人之王乎？」耶穌答曰：「爾言之矣！」
 谷:15.3     大司祭呈控多端，比辣多復問之曰：
 谷:15.4     「爾尚不作答辯乎？不聞人之縷縷控若耶？」
 谷:15.5     而耶穌仍不答。比辣多不勝詫異。
 谷:15.6     依例方伯每屆盛節，必徇民之請，釋囚一。
 谷:15.7     時有巴辣巴者與興亂殺人者同繫。
 谷:15.8     眾援例請釋一囚。
 谷:15.9     比辣多應曰：「欲我為爾等釋『猶太人之王』乎？」
 谷:15.10    蓋彼已悟大司祭輩之控耶穌，純出嫉妒也。
 谷:15.11    若輩乃復唆眾，請釋巴辣巴。
 谷:15.12    比辣多復詢曰：「然則爾所稱為『猶太人之王』者，將何以處之？」
 谷:15.13    眾高聲呼曰：「釘死之！」
 谷:15.14    比辣多曰：「是亦何為？彼曾作何惡？」眾更竭聲而呼曰：「釘死之！」
 谷:15.15    比辣多不敢拂眾意，乃釋巴辣巴，鞭耶穌，付之釘十字架。
 谷:15.16    兵士遂曳耶穌至公廨，喚集全隊，
 谷:15.17    衣以紫袍，編棘而冠之，
 谷:15.18    佯禮曰：「猶太人之王萬歲！」
 谷:15.19    持葦繫其首，唾之，復屈膝而拜之。
 谷:15.20    嘲弄既畢，褫其紫袍，被以初服，引之出，將釘之於十字架。
 谷:15.21    適有西肋吶人西門、亞立山、羅富之父也。來自田間，經此，兵士強之同行，使負耶穌架。
 谷:15.22    眾引耶穌至一地，名各爾各大，譯言髑髏地；
 谷:15.23    以酒和沒藥飲之，弗受。
 谷:15.24    遂釘之十字架，分其衣，拈鬮以各取其分。
 谷:15.25    釘時，方已刻，
 谷:15.26    架上懸榜曰：『猶太人之王』。
 谷:15.27    左右釘二盜，
 谷:15.28    [此以應驗經文所云，彼與罪人同列矣。]
 谷:15.29    過者莫不搖首而訕之曰：「噫嘻！爾毀聖殿，而於三曰重建之者！
 谷:15.30    盍自救乎？可自架而下矣！」
 谷:15.31    大司祭及經生輩亦相與肆其嘲弄曰：「何彼之善於救人，而拙於救己也！
 谷:15.32    基督義塞王！盍自架上降來，俾吾儕亦得見而信之乎。」即同釘之盜，亦冷笑之。
 谷:15.33    自午正至申初，遍地晦冥；及申初，
 谷:15.34    耶穌大聲而呼曰：「伊理伊理！拉瑪撤巴大尼！」譯言：「主兮主兮，胡為棄我如遺！」
 谷:15.35    旁立者聞之，以為呼伊理藹也。
 谷:15.36    一人趨前，以醢漬海絨，束諸葦端。使嘗之，且曰：「吾儕且稍俟，以觀伊埋藹果來解其懸否？」
 谷:15.37    耶穌大聲一呼，而氣遂絕。
 谷:15.38    其時殿中帳幔，自上至下，中裂為二。
 谷:15.39    適有巴總在側，見耶穌臨終時情形，乃曰：「斯人真天主子也！」
 谷:15.40    又有數婦，從遠望之內，有瑪達蘭之瑪麗、雅谷伯與若西之母瑪利亞，及沙羅梅，
 谷:15.41    皆在加利利時恆隨耶穌左右，而為供奉者也。其他諸婦，亦隨耶穌同入耶路撒冷者。
 谷:15.42    是為大禮日前夕。既暮，
 谷:15.43    貴顯議士若瑟，亞別瑪德人，素慕天主國者，毅然入謁比辣多，求耶穌遺體。
 谷:15.44    比辣多異耶穌之已死也，乃召巴總，詢耶穌果已死否？
 谷:15.45    既得百夫長報，遂准若瑟收其屍。
 谷:15.46    若瑟既市布，乃解耶穌下，以布裹之，葬於巖石鑿成之墓穴，復移石，掩其墓門。
 谷:15.47    瑪達蘭之瑪麗與若西之母瑪利亞，均審視其所葬之地。
  
 谷:16.1     禮曰既終，瑪達蘭之瑪麗，偕雅谷伯之母瑪利亞，及沙羅梅，市香科，欲往傅耶穌遺體。
 谷:16.2     禮期首日，昧爽起行，抵墓日始出，
 谷:16.3     正相語曰：「誰能為我拓石，一展墓門乎？」
 谷:16.4     舉目一望，則見墓石已展，固塊然重物也。
 谷:16.5     進則見一白衣少年坐墓石，大驚。
 谷:16.6     少年曰：「勿驚！爾曹所覓者，非曩被釘死之納匝勒人耶穌乎？今已復活，不復在茲。可一視其葬處，
 谷:16.7     速去告其諸徒及伯鐸祿曰：『主已先爾赴加利利，爾當在彼與之相見，一如其嚮所語爾。』」
 谷:16.8     婦出，倉皇而奔，驚怖交集，亦不敢以告外人。
 谷:16.9     禮期首日，平旦，耶穌復活，先現於瑪達蘭之瑪麗，瑪麗者，即耶穌曾逐七鬼出於其身者也。
 谷:16.10    耶穌之徒方哀泣，瑪麗往報之。
 谷:16.11    徒聞耶穌復活，且為所見，初不之信。
 谷:16.12    嗣彼中二人前往田廬，耶穌改容顯現，
 谷:16.13    二人趨告他徒，亦不之信。
 谷:16.14    後十一徒同席而食，耶穌又顯現，痛責其信德之薄弱，及心靈之冥頑，以其未信復活後之見證也。
 谷:16.15    於是乃囑之曰：「爾曹當遍歷寰宇，宣福音於普天生靈。
 谷:16.16    凡信而受洗者得救；不信者遭譴。
 谷:16.17    信者恆有神跡隨之，藉我名以祛鬼魔，以操新語，
 谷:16.18    執蛇飲毒，莫之能害，手按病者，其病必痊。」
 谷:16.19    主耶穌訓徒既畢，乃蒙接引昇天，坐天主右。
 谷:16.20    於是諸徒起行，隨在宣道，賴主之佑，神跡隨之，用證其道之真實不妄。 [馬爾谷福音完篇]

