 宗:1.        [宗徒大事錄]   共 28 章   [Acts of apostles]    [文言版][吳譯]
  
 宗:1.1      和斐樂，予於前編已縷述耶穌平生行誼嘉言，
 宗:1.2      乎其昇天之日是日也，耶穌既憑聖神，遺言於其手選之宗徒，乃昇於天。
 宗:1.3      自其受難以後，其復活之證，不一而足，現形於其徒者凡四十日，為之闡述天主之國。
 宗:1.4      日與諸徒同席，諭以莫離耶路撒冷，靜侯天主所許者之臨格。曰：「是即爾等所聞於予者，
 宗:1.5      如望所用以施洗者水耳，而爾等不日將受聖神之洗矣。」
 宗:1.6      徒環集而問曰：「主之復興義塞國，今其時乎﹖」
 宗:1.7      穌對曰：「何時何期，非爾等所可知，惟父自定，
 宗:1.8      聖神降臨，將賜爾等以神力，而爾等將為予作證，始自耶路撒冷，繼及猶太沙瑪里，終至普天率土，無遠不屆。」
 宗:1.9      畢，即當眾目環視之際，攝引昇天，朵雲接之，杳然不能復瞻。
 宗:1.10     其昇也，諸徒猶仰天注視，倏有白衣二人，立於其側曰：
 宗:1.11     加利利人乎，胡為木立而視天，爾曹親見耶穌昇天，來日渠之降臨亦復如是。」
 宗:1.12     徒乃自忠果山返耶路撒冷，山與城相距不遠，約一禮日之程耳。
 宗:1.13     入城，登一樓房，即諸徒之所寓也。諸徒者，伯鐸祿、若望、雅谷伯、安德烈、斐理伯、多默、巴多樂茂、瑪竇、亞爾弗子雅各伯、奮銳黨西門，雅谷伯之弟樹德是也。
 宗:1.14     徒同心一德，堅毅祈禱，尚有婦女數人，及耶穌聖母瑪莉雅與昆弟亦與之偕。
 宗:1.15     日，集者約有百二十人，伯鐸祿起立其中曰：
 宗:1.16     兄弟乎! 聖神假大維之口，預言茹達斯引捕耶穌，此經已見應驗；
 宗:1.17     本與吾儕同列，共任職司；
 宗:1.18     人以不義所獲，購置一田，嗣身仆腹裂，臟腑迸出。
 宗:1.19     路撒冷居民未有不悉其事者，乃以方言名其田曰亞革大馬，意即『血田』。
 宗:1.20     詠云：『願其居室之成墟兮，闃其無人! 』又曰：『願其所司之職兮，他人是承。』
 宗:1.21     是亟宜於吾主耶穌出入我中時，
 宗:1.22     自如望施洗，至其昇天之日，與我同處之人中，遴選一人，共為耶穌復活之見證。」
 宗:1.23     乃推舉二人，一為若望，亦名儒斯多巴色巴，一為馬提亞。
 宗:1.24     曰：「主爾洞悉眾心，請示二人中孰為爾選，
 宗:1.25     承茹達斯所棄之職。蓋茹達斯已歸其所矣。」
 宗:1.26     為之拈鬮，鬮中馬提亞，乃與十一宗徒同列焉。
  
 宗:2.1      旬節屆，同人咸集，坐於一室，
 宗:2.2      見火光舕舕如舌，分降人頂；
 宗:2.3      遂飽受聖神，各依聖神所賦，而道異國方言。
 宗:2.4      時有虔誠之猶太人，來自天下萬國，寓於耶路撒冷。
 宗:2.5      聆此聲，紛紛咸集；聞門徒道其鄉音，乃駭然而異曰：
 宗:2.6      且視言者非皆加利利人乎﹖
 宗:2.7      能道吾方言﹖
 宗:2.8      輩或來自帕提亞、瑪代、以蘭，或向居美索不達米亞、猶太、加帕多蒙、本都、亞細亞、
 宗:2.9      呂家、旁非利、埃及、以及毗連古利奈之呂彼亞；或自羅馬來此遊歷；或為猶太人，或為歸化者；
 宗:2.10     有革哩底、阿拉伯諸方人士；而各聞以其鄉音，稱道天主宏猷! 」
 宗:2.11     不驚訝自失而相語曰：「果何由而致此乎﹖」
 宗:2.12     戲之曰：「飽酣新酒耳! 」
 宗:2.13     鐸祿偕十一宗徒起兩高呼曰：「猶太人與耶路撒冷之居民乎，爾曹悉當知之，且聽吾言：
 宗:2.14     意斯人中酒，非也! 時在清晨，安得中酒﹖
 宗:2.15     正先知約珥所言：
 宗:2.16     上主云，時臨末日，將以吾神賜諸蒼生；爾子爾女，將作預言，少者睹異徵，老者獲奇夢。
 宗:2.17     時當以吾神沛賜吾之僕婢，使道未來。
 宗:2.18     顯異兆於上，地顯靈蹟於下，如血如火，如煙如霧，
 宗:2.19     晦暝，月變血，則主赫願之日將至。
 宗:2.20     求主名者無不獲救。』
 宗:2.21     塞人乎，當聆吾言! 天主藉納匝勒人耶穌，以異能神蹟行於爾中，而為之證，是固爾所知者。
 宗:2.22     按天主之定謨及預知，被付於人，而爾曹復假不義者之手，釘死之於十字架上；
 宗:2.23     主為解苦厄，使之復活，死固不足以限之也。
 宗:2.24     維嘗指之曰：恩主恆在目，宛然參我前。有主扶我右，吾志寧能遷。
 宗:2.25     悅充五內，歡愉騰舌端。永寄無窮望，形體亦自安。
 宗:2.26     將保吾魂，弗使淪窅冥。寧容聖者軀，沾染朽腐痕。
 宗:2.27     我生命路，飫我承顏欣。
 宗:2.28     兄弟乎! 容我直言不諱，先祖大維逝且葬矣，其墓至今猶在。
 宗:2.29     維先知也，自知曾蒙天主許誓，其後裔必有登其寶座者，
 宗:2.30     憑其先見而論基督復活，謂其心靈固不淪於窅冥，而其身軀亦不遭朽腐也。
 宗:2.31     主之復活耶穌，吾儕實為見證。
 宗:2.32     天主以右手舉而升之，渠乃受所許之聖神，遂以此神傾注於吾人，是即爾曹所親睹親聞者也。
 宗:2.33     維未升於天，第云『天主語吾主，安坐我右側；
 宗:2.34     我克群敵，以供爾踐踏』。
 宗:2.35     塞全族，當知爾所釘於十字架上之耶穌，即天主所立為主，為基督者也。」
 宗:2.36     聞其言，中心如刺；語伯鐸祿及諸徒曰：「兄弟! 吾將如之何﹖」
 宗:2.37     鐸祿曰：「各宜悔悟，奉耶穌基督之名受洗，以滌罪愆，以受聖神。
 宗:2.38     此恩許，原為爾曹，為爾子孫，以及我天主所召遠方之人也。」
 宗:2.39     鐸祿更多方為證，而勸眾曰：「亟宜自拔於此邪惡之世。」
 宗:2.40     有納其言而受洗者，一日之內，歸化者約三千人，
 宗:2.41     心守持宗徒之訓，踐履相愛之道，共食所析聖餅而祈禱焉。
 宗:2.42     徒多行奇事異蹟，眾敬畏之，
 宗:2.43     者咸集，物盡歸公，
 宗:2.44     鬻其產，視人所需而供之。
 宗:2.45     既一德一心，日日在殿，居恆析餅以食，亦無不怡然自樂。心悅誠服，
 宗:2.46     讚天主，深得民歡，主復日以獲救者充實其群。
  
 宗:3.1      初祈禱，伯鐸祿、若望入聖殿。
 宗:3.2      生而跛者，人日舁之至，置聖殿之華門前，向入殿者乞濟，
 宗:3.3      伯鐸祿、若望至殿，求其施濟。
 宗:3.4      鐸祿、若望注視之曰：「視吾儕! 」
 宗:3.5      者仰視，冀有所獲。
 宗:3.6      鐸祿曰：「金與銀，我無有；吾所有，願予爾! 吾奉納匝勒人耶穌基督名，命爾起行! 」
 宗:3.7      挽其右手而起之；其足與踝，立時健復，
 宗:3.8      躍而起，能立見行，乃隨宗徒入殿，健步踴躍，歌頌天主。
 宗:3.9      見其載行載歌，
 宗:3.10     識其為夙坐華門而求乞者也，皆不勝驚訝，而奇其所遇焉。
 宗:3.11     人方執伯鐸祿、若望手，觀眾驚奇逾恆，趨就之，集所羅門廊下。
 宗:3.12     鐸祿見而謂之曰：「義塞人乎! 事不足異，何注視為﹖抑以吾恃己之德能，而使之行乎﹖
 宗:3.13     伯漢、意灑格、雅各伯之天主，吾列祖之天主，厥子耶穌，已蒙榮寵。此即爾曹曩日執交比辣多，比辣多意欲釋之，
 宗:3.14     爾曹則擯絕之於比辣多之前者也。爾曹擯絕神聖之義者，而求釋兇暴；
 宗:3.15     曹殘殺生命之主，而天主則已使之起死回生，吾儕實為其證。
 宗:3.16     爾曹所見所識之跛者得以痊復，實由信賴其聖名耳。此人在爾眾之前，能證其康復如常者，惟憑耶穌所賜之信德而已。
 宗:3.17     弟乎! 吾知爾之所為，誠出無知，有司亦然，
 宗:3.18     主早藉先知之口，預言基督必將蒙難，事已見應；
 宗:3.19     以爾當悔悟，棄邪歸正用消宿罪，庶幾和平安樂之日，萬物同春之時，當可自主而臨。
 宗:3.20     天主按其預定賜爾以基督耶穌之重降。
 宗:3.21     耶穌必須歸天，以待萬物復興之時，此即自有世以來，天主藉諸聖先知而預言者也。
 宗:3.22     西有言，『上主必自爾中，立一先知，正如立吾；
 宗:3.23     彼所示，爾當信從；不信，則必滅自人群也。』
 宗:3.24     撒母耳以至諸先知所作預言，亦未嘗不預報斯日。
 宗:3.25     曹乃先知之後；天主與我祖立約，亦為爾曹。
 宗:3.26     主曾語亞伯漢曰：『普天生靈，咸賴爾裔而獲福。』天主立子，先以福爾，欲爾自反，而脫罪惡耳。」
  
 宗:4.1      宗徒方佈道於眾，司祭司殿，撒杜責人忽至，
 宗:4.2      其教民，必引耶穌以證死者之復活，
 宗:4.3      而執之；以時已暮，囚之待旦。
 宗:4.4      聞道而信者益眾，數約五千。
 宗:4.5      日，有司、長老、經生會於耶路撒冷，
 宗:4.6      司祭亞納及蓋法、若翰、亞力山大與大司祭戚屬咸集，
 宗:4.7      宗徒立於眾前而問之曰：「爾恃何權，奉何名，以行此乎﹖」
 宗:4.8      鐸祿既感聖神，對曰：
 宗:4.9      民之有司及諸長老! 爾曹若為吾儕施恩於殘廢之人，而欲一究其全復之由，
 宗:4.10     爾與義塞民當知納匝勒人耶穌基督，即爾曹所釘於十字架者，天主已賜以復活。此人之所以能獲康復而挺立於爾前者，賴耶穌之名也。
 宗:4.11     穌者即『梓人所棄，竟成隅石』者是。
 宗:4.12     彼而外，別無救主；普天之下，更無其他名義，可恃以獲救恩」。
 宗:4.13     見伯鐸祿、若望侃侃而談，且識其為不學小民、素樸之人，皆不勝驚訝，意必曾親炙耶穌者，
 宗:4.14     睹跛者挺然與之並立，無可置辯，
 宗:4.15     暫退。互議曰：
 宗:4.16     是二人者，何以處之﹖彼所行者，顯係神蹟，耶路撒冷居民未有不悉其事者，自難否認，
 宗:4.17     恐流傳益廣，當加以警誡，使勿再奉耶穌之名以訓人。」
 宗:4.18     召之至，如議戒之；
 宗:4.19     鐸祿、若望曰：「順爾旨而背天主，爾自分於理有當否﹖
 宗:4.20     吾輩所見所聞，不得不言也。」
 宗:4.21     司格於輿情，未敢加責，乃警而釋之。蓋眾睹奇行，咸尊天主，
 宗:4.22     因神蹟而獲痊者，其年已逾四十矣。
 宗:4.23     人既釋，以司祭長與長老所言告諸會友，
 宗:4.24     皆揚聲讚頌上主曰：「主! 爾立天地，作江海，締造萬物，
 宗:4.25     以聖神假爾僕大維之口而言曰：『何列國之擾攘兮，何萬民之猖狂。
 宗:4.26     酋蠡起兮，跋扈飛揚。意圖背叛天主兮，反抗受命之王。』
 宗:4.27     希祿與般雀•比辣多果率異邦及義塞之人民，群集於城，反抗爾之聖子耶穌，即爾所膏沐，
 宗:4.28     奉行爾所手訂之聖謨者也。
 宗:4.29     主一視彼眾之威脅，使爾僕以大無畏精神，宣揚爾道；
 宗:4.30     爾援手，俾治疾病，並托聖子耶穌之名以行神蹟。」
 宗:4.31     畢，大地震動，眾感聖神，無不昌言天主之道焉。
 宗:4.32     者一德一心，未嘗私其所有，而不公諸同享者。
 宗:4.33     徒復藉神力證主耶穌之復活，而眾亦廣沐洪恩，
 宗:4.34     虞匱乏；蓋有田宅者，無不鬻之，
 宗:4.35     金授之宗徒，視人之需而分配焉。
 宗:4.36     生於居比路之若瑟者，理未人也。宗徒稱之為巴拿巴，譯言「安慰之子」，
 宗:4.37     售其田產而置金於宗徒之足前焉。
  
 宗:5.1.     名亞拿尼亞者與妻撤非喇亦鬻產以獻；
 宗:5.2.     兩人相商，私留數金，而以所餘獻宗徒。
 宗:5.3.     鐸祿曰：「亞拿尼亞，爾何沙殫蒙心，私藏所得，以欺聖神乎﹖
 宗:5.4.     未鬻，非爾之所有乎﹖鬻而得銀，又非爾之所屬乎﹖今爾心懷譎詐，是誠何為﹖爾非欺人，直欺天主耳! 」
 宗:5.5.     拿尼亞聞言，仆地而絕，聞者悚然，
 宗:5.6.     少年殮而葬之。
 宗:5.7.     三時，其妻入，猶未悉其夫之所遇。
 宗:5.8.     鐸祿曰：「鬻田所得盡於此乎﹖可自言之。」曰：「然，盡於此矣。」
 宗:5.9.     鐸祿曰：「夫婦同謀，以試天主之神；葬爾夫者，足已及門，行將舁爾去矣! 」
 宗:5.10     立仆伯鐸祿足前而絕。少年返，見其已逝，亦舁之出，葬於其夫之側。
 宗:5.11     會同人，及聞其事者，無不懍然戒懼焉。
 宗:5.12     假宗徒之手，廣行神蹟，信眾咸一德一心，集於所羅門廊下，
 宗:5.13     眾不敢雜廁其中，然而民益敬之，
 宗:5.14     女信者日盛；
 宗:5.15     以榻或褥舁病者於市，冀伯鐸祿道經斯處，得被其影所庇；
 宗:5.16     有自耶路撒冷之鄰邑，引病人及為邪魔所祟者，紛紛而至，皆獲救治。
 宗:5.17     司祭及其同黨均撒杜責教徒，忮心滿懷，
 宗:5.18     執宗徒，囚之於獄。
 宗:5.19     主之天神乘夜啟監，引之而出，
 宗:5.20     謂之曰：「往立聖殿中，以生命之道布之於人。」
 宗:5.21     爽，宗徒入殿，如命施訓。大司祭及其黨徒既集，召會眾並義塞長老，遣吏往獄中提宗徒。
 宗:5.22     至，而宗徒杳然，乃覆命曰：
 宗:5.23     吾儕見獄門緊閉，守者外邏；啟之，則不睹一人。」
 宗:5.24     殿司祭長聞言，惶然莫知所措。
 宗:5.25     報曰：「爾所囚者，已立於殿中，而施教於民矣! 」
 宗:5.26     殿役吏急就之，乃引至，然未敢施以暴行，因懼民眾以石相擊也。
 宗:5.27     至，命宗徒立公會前；大司祭問曰：
 宗:5.28     吾未嚴禁爾曹勿復奉斯名而教人乎﹖今則反以其道遍傳耶路撒冷，豈欲以其人之血歸諸吾身乎﹖」
 宗:5.29     鐸祿及諸宗徒對曰：「順主而不徇人，理所當然。
 宗:5.30     爾懸木而殉之耶穌，已為吾祖之天主所復活；
 宗:5.31     以右手舉之使為君王，使為救主，俾以悔悟之心，救拔之恩，賜於義塞之人，並以聖神錫諸信者，
 宗:5.32     儕均可為之作證。」
 宗:5.33     會同人聞言皆怒，意欲殺之；
 宗:5.34     法利塞人迦瑪列者，民眾所愛戴之法師也，起而令宗徒暫退。
 宗:5.35     勸眾曰：「義塞人乎! 若輩當審慎處之。
 宗:5.36     丟大自炫自尊，附者四百，及其伏誅，眾乃四逸。
 宗:5.37     於報名登冊之際，加利利有猶大者，復起誘民作亂，旋亦云亡，從者星散。
 宗:5.38     今之計，莫如予以放任，勿加干涉；若其計謀作為，乃本乎人意，則必自敗；
 宗:5.39     出上主，爾亦何能遏之，抑將有悖天主矣。」
 宗:5.40     然其言，召宗徒至，命毋奉名傳道，笞而釋之。
 宗:5.41     徒既離公會，心竊自喜，竟蒙特寵，得為聖名而受辱，何樂如之。
 宗:5.42     日於殿中，或在寓所，誨人不倦，而宣耶穌為基督焉。
  
 宗:6.1      斯時也，信徒益眾，而中操希臘語之猶太人，訾議希伯來人忽其諸嫠之日給。
 宗:6.2      二宗徒因召同人至曰：「為几筵之事而曠傳道之職，非所宜也。
 宗:6.3      就爾中推選孚眾望，而富於聖神及智慧者七人，吾儕當委以斯職，
 宗:6.4      吾儕則專事祈禱傳道。」
 宗:6.5      韙其言，遂選信德篤實，聖神充溢之司諦文，以及斐埋伯、伯羅哥羅、尼迦挪、提門巴米拿與安提阿之歸化者尼各老，
 宗:6.6      之於宗徒；宗徒乃按其頂而為之祈禱。
 宗:6.7      道日昌，耶路撒冷門徒大增，即司祭之中，亦多有奉教者。
 宗:6.8      諦文蒙主厚寵，窮神知化，廣行奇蹟靈異於民間。
 宗:6.9      利伯地拿、古利奈、亞力山大、基利家、亞細亞諸地之公會，有人起而與之辯難。
 宗:6.10     諦文憑其智慧靈感，應對沛然無能禦之者。
 宗:6.11     乃唆使流言，謂其誹謗摩西，褻瀆天主。
 宗:6.12     眾及長老經生為之聳動，遽臨捕之，引入會堂，
 宗:6.13     證以誣之曰：「《律法》與聖所，時為所謗；
 宗:6.14     聞其言納匝勒人耶穌將毀是地。摩西遺規，亦將更易。」
 宗:6.15     會者無不注目視之，見其道貌岸然，一如天神。
  
 宗:7.1      司祭審問曰：「有此事乎﹖」
 宗:7.2      諦文曰：「父老兄弟，諸聽吾言! 當吾祖亞伯漢尚在美索不達米亞，未居於哈蘭以前，榮耀之天主顯而語之曰：
 宗:7.3      汝其離故土，別親戚，而赴予所示之地。』
 宗:7.4      即離迦勒底人所住地區，而往哈蘭居焉。迨其父既歿，天主使其遷於爾等現居之地。
 宗:7.5      未嘗畀之為業，抑且身無立錐之地，惟有以此賜彼及其後裔為業之許諾。而亞伯漢當時固未有後也。
 宗:7.6      主且言其後裔將寄居異域，為人所奴，而備嘗虐待者達四百載之久。
 宗:7.7      天主又曰：『奴待若輩之國，吾當懲之，嗣後若輩將被解放，而事我於斯土。』
 宗:7.8      主又予之以割禮之約；故亞怕漢既生意灑格，第八日即為之行割禮；意灑格之於雅各伯，雅各伯之於十二族祖，亦復如是。
 宗:7.9      祖嫉若瑟，鬻之埃及，而天主偕之，
 宗:7.10     之出眾難；更使其恩寵智慧，蘊中形外，受知於埃及王法老，法老乃任之為埃及總宰，兼管宗室。
 宗:7.11     埃及及迦南偏地饑饉，苦甚；吾祖乏食。
 宗:7.12     各伯聞埃及有穀，乃遣吾列祖前往糴穀，此為若輩抵埃及之首次也。
 宗:7.13     再遣，若瑟為諸兄所識，而其親屬亦為法老所知，
 宗:7.14     瑟即遣使邀其父雅各伯及其親屬共七十五人同來。
 宗:7.15     是雅各伯南來埃及；嗣後彼與列祖相繼歿於其地，
 宗:7.16     其遺體則舁於西根，瘞之墓園，是即先前亞伯漢在西根出銀購自哈抹之子者也。
 宗:7.17     天主所許於亞伯漢者之期將屆，義塞人在埃及日漸蕃衍；
 宗:7.18     埃及新王踐位，不念若瑟舊勳，
 宗:7.19     以陰謀詭計待之。逼我列祖，令棄嬰以絕其嗣。
 宗:7.20     時摩西誕生，生而俊美，有寵於主，育於家三月而棄之，
 宗:7.21     為法老之女所得，養為己子。
 宗:7.22     西盡習埃及人之智慧學術，言行卓絕。
 宗:7.23     年四十，乃念義塞為其同 宗，故欲一訪其國人。
 宗:7.24     見一義塞人受屈，出而護之，斃其敵，為負屈者伸雪也。
 宗:7.25     其國人必悟天主欲假其手以拯義塞，而被竟未之悟也。
 宗:7.26     日，遇其同族二人互摶，出而釋紛曰：『彼此手足，何自殘為﹖』
 宗:7.27     彼欺凌其鄰者嚴拒之曰：『孰令長吾而為司讞﹖
 宗:7.28     欲殺予，如昨日之殺埃及人乎﹖』
 宗:7.29     西聞言而逸，羈旅米甸，生二子。
 宗:7.30     四十載，在西乃山曠野，有一天神現於棘叢火焰中，
 宗:7.31     西見而異之，趨近諦視，聞主之言曰：
 宗:7.32     予乃汝列祖之天主，亞伯漢之天主，意灑格之天主，雅各伯之天主。』摩西惶佈戰慄，不敢仰視。
 宗:7.33     語之曰：『去汝履，汝所踐者，聖地也。
 宗:7.34     民在埃及備受酷虐，苦楚萬狀，余已目睹，並聞其呼籲與悲嗟之聲，故余乃降臨而振救之，使出於水火之中。來，余將遣汝仍返埃及。』
 宗:7.35     者，被人拒斥『孰令長吾而為司讞』者，即此摩西也，而天主使天神顯現棘叢之中，命其領導義塞，救拔義塞者，即此摩西也。
 宗:7.36     眾而出於埃及、紅海與曠野之中，廣行靈異凡四十年者，即此摩西也。
 宗:7.37     謂義塞人曰：『天主將於爾兄弟中，立一先知，正如立我者，』即此摩西也。
 宗:7.38     於曠野集會之中，往來於天神與吾列祖之間，天神與語於西乃山，領受生命之道，而傳之吾人者，即此摩西也。
 宗:7.39     知我列祖非惟不願聽從，反加以背棄，而其心且戀念埃及不置。
 宗:7.40     謂亞倫曰：『汝其造神像，為吾先導，蓋率我出埃及之摩西，吾已不知其去向矣! 」
 宗:7.41     時即鑄犢像，供犧牲於像前，對此手創之工，舉欣欣然而樂焉。
 宗:7.42     主乃棄置之，任彼奉事天上之日月星辰，此正如《先知書》所記曰：『嗚呼義塞之家室，率彼曠野四十春。何曾貢我以祭品，何曾獻我以犧牲。
 宗:7.43     舁摩洛之帷帳，復迎理番之星辰。嗟爾崇拜手製像，貶爾直越巴比倫。』
 宗:7.44     祖在曠野有法櫃之帳幕，此乃天主命摩西依其所示之格式而造者也。
 宗:7.45     祖受之，與若蘇亞舁入異邦；天主即當吾祖之面，逐出異邦之民，此帳幕迄大維之日猶存。
 宗:7.46     維寵於天主，祈為雅各伯之天主備一居所；
 宗:7.47     所羅門始為天主建殿。
 宗:7.48     則至高者不居人手所造之殿，先知不云乎，主曰：
 宗:7.49     天乃吾寶座，地乃吾足几。爾能建何殿，為吾駐蹕地。
 宗:7.50     宙與萬物，寧非吾所締。』
 宗:7.51     等頑固強項，何曾心領割禮，而信奉教義。居常拂逆聖神，與爾列祖行同一轍。
 宗:7.52     知孰不為爾祖所凌辱乎﹖先知豫報聖者之來，而爾祖殺之；今聖者已至，而爾曹又鬻而殺之矣!
 宗:7.53     曹受天神所傳授之《律法》，而莫之守也。」
 宗:7.54     聞是語對司諦文痛心疾首，忿恙滋甚。
 宗:7.55     諦文充滿聖神，凝視上天，見天主榮耀，又見耶穌立於天主之右，
 宗:7.56     曰：「盍觀乎! 予見諸天洞開矣! 人子立於天主之右! 」
 宗:7.57     厲聲狂呼，自掩其耳，蠡擁而前，
 宗:7.58     之出城，以石擊之；為證者置其衣於一少年之足前，少年者掃羅也。
 宗:7.59     方投石，司諦文呼籲天主曰：「乞主耶穌納予神魂! 」
 宗:7.60     跪而呼曰：『主乎! 勿將此罪歸於彼眾! 』言畢即安然長眠。此固掃羅之所樂睹也。
  
 宗:8.1      此，耶路撒冷教會受迫益甚；宗徒而外，盡散處猶太沙瑪里各地。
 宗:8.2      虔者既葬司諦文，拊膺痛泣，
 宗:8.3      掃羅則蹂躪教會，擅入人宅，逮捕男女信徒，下之於獄。
 宗:8.4      之四方者，隨在傳道；
 宗:8.5      埋伯抵沙瑪里，宣揚基督。
 宗:8.6      聞其道，復睹其所行靈蹟，翕然慕之。
 宗:8.7      多為邪魔所困者，斐理伯祛之，其魔乃大呼而出，癱跛者亦皆獲康復，
 宗:8.8      是舉邑騰歡。
 宗:8.9      巫名西門著，行邪道於城中。誇妄自尊，邑民皆為其熒惑，
 宗:8.10     長無幼，莫不尊之，曰：「斯人即所謂天主之大能者歟! 」
 宗:8.11     之所以嚮往至此者，蓋受其巫術之眩惑也久矣。
 宗:8.12     斐理伯傳主福音，揚名基督，男女誠服，
 宗:8.13     門常睹斐理伯靈蹟，為之驚異不置，乃亦不能不信服而受洗焉。
 宗:8.14     路撒冷宗徒聞沙瑪里民眾領受天主大道，遣伯鐸祿、若望二人前往祈禱，
 宗:8.15     感聖神。
 宗:8.16     若輩尚未有一人感受聖神，僅奉耶穌之名受洗而已。
 宗:8.17     徒乃以手按之，於是聖神降臨而普獲靈感。
 宗:8.18     門既睹其事，獻金以求曰：
 宗:8.19     請賜權能，俾我亦能按手於人，使受聖神。」
 宗:8.20     鐸祿曰：「願爾與金偕亡! 爾思以金錢易取天主之恩賜乎﹖
 宗:8.21     天主前，爾心不正，實無與於斯道，
 宗:8.22     當痛悔，虔求天主，一念之錯或可望赦。
 宗:8.23     見爾正處於荼毒之中，為罪惡重加束縛。」
 宗:8.24     門曰：「願為我祈主，使爾所言者勿加諸吾身。』
 宗:8.25     徒既證主道而闡揚之，乃返耶路撒冷，道經沙瑪里諸村，隨在宣揚福音。
 宗:8.26     主之天神謂斐理伯曰：「起而南，循耶路撒冷赴迦薩荒僻之路以行。」
 宗:8.27     理伯遵行；有埃提阿伯人為女王干大基總司庫，權宦也，方自耶路撒冷禮拜返，
 宗:8.28     中觀先知意灑雅書。
 宗:8.29     神謂裴理伯曰：「爾當憑車步趨。」
 宗:8.30     理伯遂趨而就之，聞其誦《先知意灑雅書》，乃問之曰：「爾所誦者，果明其意乎﹖」
 宗:8.31     宦者對曰：「無人啟迪，亦焉能明。」乃邀斐理伯登輿並乘，
 宗:8.32     所誦之經云：彼如羊被牽，就死無一聲。又如羔緘口，默對剪毛人。
 宗:8.33     微蒙冤屈，公義何由伸﹖生命絕於地，身世復誰論﹖
 宗:8.34     者問斐理伯曰：「先知斯言何指，其身乎﹖抑他人乎﹖」
 宗:8.35     理伯乃啟口，即以此經發端，為傳耶穌福音，
 宗:8.36     路而行，至有水處，宦者曰：「是地有泉，何妨受洗﹖」
 宗:8.37     理伯曰：「爾如篤信之則可。」對曰：「我信耶穌基督為天主聖子。」
 宗:8.38     停輿，偕入水，斐理伯為施洗；
 宗:8.39     自水升，主神忽攝斐理伯以去，宦者不復見之；欣然就道。
 宗:8.40     時人見斐理伯於亞鎮都，遍歷城邑，傳揚福音，以迄凱塞里。
  
 宗:9.1      掃羅氣燄逼人，必欲誅滅主之門徒，乃謁大司祭，
 宗:9.2      行文大馬士革各會堂，遇有此道中人，不論男女，盡縛解耶路撒冷。
 宗:9.3      就道，將抵大馬士革，倏見天光環照，
 宗:9.4      身仆地，聞聲曰：「掃羅，掃羅，迫我何甚! 」
 宗:9.5      ：「主，爾何人﹖」主曰：「受迫耶穌。
 宗:9.6      且起，入城，當示爾所當為。」
 宗:9.7      行者聞其聲而不見其人，皆噤然木立。
 宗:9.8      羅起，啟目不能視，人攜其手，引入大馬士革。
 宗:9.9      明三日，飲食俱廢。
 宗:9.10     時大馬士革有門徒名亞拿尼亞，忽睹異象，聞主呼曰：「亞拿尼亞。」曰：「主，吾在是。」
 宗:9.11     曰：「爾且起，赴所謂正街者，入樹德宅，訪笪爾西人掃羅，彼方祈禱。」
 宗:9.12    當時掃羅於異象中，見一人名亞納尼亞者，手按其身，使之復明)
 宗:9.13     拿尼亞曰：「主，歷聞人言，彼於耶路撒冷迫害聖徒，無所不用其極；
 宗:9.14     復受命於司祭長，有權縛解呼籲爾名者。」
 宗:9.15     曰：「第往，斯人乃吾特選之器，將以吾名播諸異族與列王，以及義塞子孫。
 宗:9.16     且示之，彼為吾名，將如何備嘗艱苦。」
 宗:9.17     拿尼亞遂往，入其室，手按之曰：「兄弟掃羅，途中顯爾前者，主耶穌也，主遣吾至，使爾復明而受聖神。」
 宗:9.18     羅即覺有物如鱗，自目而墮，乃復明，起而受洗，
 宗:9.19     進食而復健焉。掃羅與大馬士革門徒，同處數日，
 宗:9.20     各會堂傳揚耶穌為上主之子；
 宗:9.21     者異曰：「耶路撒冷殘害呼籲斯名者，非斯人乎﹖此來非欲網弋若輩，以解司祭長乎﹖」
 宗:9.22     掃羅心志益堅，神力彌增，辯折大馬士革之猶太人，而證耶穌即為基督。
 宗:9.23     之，猶太人乃共謀誅滅掃羅，
 宗:9.24     謀為掃羅所覺。若輩晝夜偵伺，伏於邑門，意在必殺。
 宗:9.25     徒乃乘夜以筐自牆縋之下。
 宗:9.26     羅既抵耶路撒冷，欲與門徒相交，眾皆懼之，不信其為門徒也。
 宗:9.27     巴拿巴納之，引謁宗徒，乃以途中如何瞻主，主之所示，及在大馬士革如何奉耶穌之名，力傳聖道，盡舉以告，
 宗:9.28     與耶路撒冷門徒出入相共，
 宗:9.29     主名以傳道，無所顧忌；且與操希臘語之猶太人辯論，而若輩意圖殺之。
 宗:9.30     弟洞悉其謀，乃攜掃羅至凱塞里，而送之笪爾西。
 宗:9.31     太、加利利、沙瑪里教會，既獲平安，得以建立，於是奉主益虔，聖神沛賜靈慰，信者日眾。
 宗:9.32     鐸祿周遊四方，及訪呂大聖徒，
 宗:9.33     一名以尼雅者，癱臥床褥，八載於茲。
 宗:9.34     鐸祿曰：「以尼雅! 耶穌基督賜汝康復! 起整爾褥! 」立起，
 宗:9.35     居呂大、沙崙者，咸見其事，翕然歸主。
 宗:9.36     帕有女徒名大比大，希臘語曰多加，平生孳孳為善，博施濟眾；
 宗:9.37     以疾逝，洗屍停樓。
 宗:9.38     大毗鄰約帕，門徒聞伯鐸祿在，遣二人語之曰：「勿吝玉趾，速來我處。」
 宗:9.39     鐸祿遂偕行，既至，引之登樓，諸嫠環之而泣，並出示多加生前所製之衣，
 宗:9.40     鐸祿屏眾，跽而祈禱，顧謂死者曰：「大比大，起! 」婦目啟，見伯鐸祿，遂起坐。
 宗:9.41     鐸祿扶之使立，乃召聖徒及諸嫠，以復生者歸之。
 宗:9.42     傳約帕，人多奉主。
 宗:9.43     鐸祿留約帕多日，寓革工西門家。
  
 宗:10.1     凱塞里有高乃流者，義大利營之巴總也。
 宗:10.2     為人虔誠、舉家敬畏天主，平素博施濟眾，祈禱不輟。
 宗:10.3     某日申刻，高乃流得異示，見一天主使者入其室，呼之曰：「高乃流! 」
 宗:10.4     高乃流注目駭視曰：「主，何事﹖」天神曰：「爾祈禱施濟，上達天聽，已蒙垂鑒。
 宗:10.5     今當遣人往約帕，迎西門別號伯鐸祿者至，
 宗:10.6     其人現寓海濱革工西門之家。」
 宗:10.7     天神語畢而杳。高乃流即召二僕與一虔誠之侍卒，
 宗:10.8     縷述所遇，遣往約帕。
 宗:10.9     翌日，三人行近垣，時屆午刻，伯鐸祿登屋頂祈禱，
 宗:10.10    飢甚思食；人方備餐。渠恍惚中神遊象外，
 宗:10.11    見天門洞開，有器下降，彷彿布繫四角，自天縋地，
 宗:10.12    內貯蟲蛇鳥獸，種類不一。
 宗:10.13    聞聲曰：「伯鐸祿起! 可宰而食之! 」
 宗:10.14    伯鐸祿曰：「主，不可，俗物不潔，我未嘗食也。」
 宗:10.15    復有聲曰：「天主潔之，毋以為俗。」
 宗:10.16    如是者三，其器復歸於天。
 宗:10.17    伯鐸祿正揣摩異象，會高乃流使者訪至西門家，止於門外。
 宗:10.18    呼問別號伯鐸祿之西門，是否寓此。
 宗:10.19    伯鐸祿尚在揣想異象，聖神語之曰：「三人訪汝，乃予所遣，
 宗:10.20    且起而下，與之同往，可弗疑也。」
 宗:10.21    於是伯鐸祿下樓，出見曰：「予即汝所覓者，汝來何為﹖」
 宗:10.22    對曰：「巴總高乃流，正人也，敬畏上主，為猶太舉國之所稱道，近蒙聖天神指示，邀汝至其家，俾聆汝教。」
 宗:10.23    伯鐸祿延之入，予以款待。次日起身，相與登程，約帕數兄弟從行。
 宗:10.24    翌日，抵凱塞里。高乃流已邀集親屬摰友相候。
 宗:10.25    伯鐸祿甫入，高乃流迓之，俯伏足前而頂禮焉。
 宗:10.26    伯鐸祿挽之曰：「請起，予亦人耳。」
 宗:10.27    相語而進，見集者眾，
 宗:10.28    乃語曰：「汝等固知猶太人素與他國人不相往來，惟天主已示予，勿視人為塵俗不潔；
 宗:10.29    因是予一邀即來，無所猶豫。敢問何為見邀﹖」
 宗:10.30    高乃流曰：「四日前，申刻，予禱於家，忽有一人，所服光明燦爛，立予前，曰：
 宗:10.31    『高乃流，汝之祈禱，已達天聽。汝之賑恤，已為上主所垂念矣。
 宗:10.32    汝當遣人往約帕，邀別號伯鐸祿之西門者至，渠寓於海濱革工西門家中。』
 宗:10.33    因即發人邀汝；汝來甚善，今吾儕悉在上主前，顧聞主所諭汝者。」
 宗:10.34    伯鐸祿乃曰：「予茲確見天主之無偏無倚，一視同仁。
 宗:10.35    蓋世界萬國，凡敬畏天主而行為正直者，莫不見悅於天主也。
 宗:10.36    天主以其道託付義塞子孫，藉耶穌基督宣揚和平福言。耶穌基督者，萬有之主也。
 宗:10.37    自如望傳洗禮以還，納匝勤人耶穌之事，已自加利利傳布猶太全境，爾等亦諒有所聞。
 宗:10.38    天主沐以聖神，充以神力，足跡所至仁澤是施，脫人於魔，而賜以康復。以天主恆與之偕也。
 宗:10.39    凡彼在猶太國及耶路撒冷之所行，吾人實為之證，而人竟懸之於木而殺之。
 宗:10.40    第三日天主甦之，且使其顯現，
 宗:10.41    不在廣眾之前，惟於天主所預定之見證，即其復活後飲食與共之吾曹是已。
 宗:10.42    彼又命吾儕傳道於眾，證其已膺天主之命，而為黜陟幽明之主；
 宗:10.43    眾先知亦為之證。凡信之者，必得賴其名而獲赦焉。」
 宗:10.44    伯鐸祿言未竟，聖神降臨聽道之人。
 宗:10.45    與伯鐸祿偕來之信徒，割禮中人也；見聖神之恩賜，亦傾注於異邦人之身，殊為詫異，
 宗:10.46    以聞若輩操方言而讚揚天主也。
 宗:10.47    於是伯鐸祿曰：「彼等既領聖神，與吾儕無異，孰能禁水而不為施洗耶﹖」
 宗:10.48    即奉耶穌基督之名，領受洗禮。眾復請伯鐸祿逗留數日。
  
 宗:11.1     宗徒與猶太全境兄弟，咸聞異邦人亦已領受天主之道；
 宗:11.2     惟伯鐸祿至耶路撒冷時，割禮中人指責之曰：
 宗:11.3     「汝竟入未受割禮之家，且與之同食! 」
 宗:11.4     伯鐸祿即縷述其事之原委曰：
 宗:11.5     「予曩在約帕城祈禱，神遊象外，見有物下降，仿佛布繫四角，自天下縋，直至予前。
 宗:11.6     予凝視之，見內儲蟲蠬鳥獸，種類不一，
 宗:11.7     且聞有聲告予曰：『伯鐸祿起! 宰而食之! 』
 宗:11.8     予曰：『主，不可，俗物不潔，予未嘗入口也。』
 宗:11.9     上空對曰：『天主潔之，何俗之有﹖』
 宗:11.10    如是者三，諸物復歸於天。
 宗:11.11    當時，適有三人立我寓所之前，乃自凱塞里遣來訪予者；
 宗:11.12    聖神命予與之同往，勿加歧視。與予同往者，尚有此兄弟六人。吾儕入其人之宅，
 宗:11.13    彼告吾儕曾見一天神立於其室，曰：『遣人往約帕，邀西門，別字伯鐸祿者至。
 宗:11.14    彼將有以告汝，俾汝及全家咸蒙救恩。』
 宗:11.15    予甫開言，聖神臨之，一如當日之臨吾儕也。
 宗:11.16    予乃憶主之言曰：『如望以水施洗，而爾等將受聖神之洗焉。』
 宗:11.17    夫天主既賜以靈賦，與吾儕信主耶穌基督時無異，予何人斯，能阻天主。」
 宗:11.18    眾聞是語，悉皆默契而歸榮天主，曰：「由是觀之，天主普賜洪恩於異族，使由悔改而獲生命矣! 」
 宗:11.19    先是，因司諦文罹難而散之同人，足跡遠及腓尼基、居比路、及安提阿。彼等傳道，僅止於猶太人，而不及他人。
 宗:11.20    惟其中亦有居比路及古利奈人。既至安提阿，乃向希臘人傳揚主耶穌之福音。
 宗:11.21    賴主神佑，信而歸主者甚眾。
 宗:11.22    耶路撒冷教會聞此佳訊，即遣巴拿巴前往安提阿；
 宗:11.23    既至，睹天主恩寵，為之欣然，勸眾堅志，依主不回。
 宗:11.24    巴拿巴，正人也，充乎聖神，篤於信德；於是歸主者益眾。
 宗:11.25    彼又往笪而西探訪掃羅；
 宗:11.26    既得之，攜之安提阿，與會眾相聚者，達一年之久，訓迪多人。門徒之被稱為「基督信徒」者，自安提阿始。
 宗:11.27    時有先知數人自耶路撒冷來安提阿，
 宗:11.28    其一名亞迦布者，起立，感於聖神，預示舉世將有大饑。此事後果見驗於克老第朝。
 宗:11.29    於是門徒各盡所能，捐貲以濟猶太之兄弟。
 宗:11.30    乃託巴拿巴及掃羅齎送諸長老。
  
 宗:12.1     其時希祿王肆力摧殘教會同人。
 宗:12.2     既殺若望之兄雅谷伯；
 宗:12.3     見猶太人悅此措施，又執伯鐸祿。爾時正為除酵日。
 宗:12.4     希祿既捕伯鐸祿，投於獄中，指派卒四組，每組四人守之。擬於免難節後，提付人民審判。
 宗:12.5     伯鐸祿在獄，教會為之切禱天主。
 宗:12.6     希祿將提伯鐸祿之前夕，伯鐸祿身被二鏈，臥於二卒之中，戍者守之門外；
 宗:12.7     忽有主之天神，立於其側，光耀滿室；拍伯鐸祿之脅，醒之曰：「速起! 」鏈脫其手。
 宗:12.8     天神復語之曰：「束帶，著履! 」既如命，天神又曰：「披外衣，從予! 」
 宗:12.9     遂從之出。當時不知天神所行之事乃屬真境，猶以為幻象也。
 宗:12.10    既過守所二重，乃至臨衢之鐵門，門自啟；出經一衢，而天神杳然。
 宗:12.11    伯鐸祿憬悟曰：「予今乃真知主遣天神援予於希祿之手，而脫我於猶太人之所冀也。」
 宗:12.12    既悟，乃詣若望，別號馬爾谷者之母瑪利亞家，即眾人集禱之處也。
 宗:12.13    伯鐸祿叩其扃，小女羅大出而應之，
 宗:12.14    聞為伯鐸祿，樂而未及啟戶，趨回告眾，謂伯鐸祿返抵門牆。眾曰：
 宗:12.15    「汝癲矣! 」小女堅言屬實。眾曰：「是殆其守護天神耳! 」
 宗:12.16    伯鐸祿叩之急，眾啟而見之，不勝驚異。
 宗:12.17    伯鐸祿以手示意，誡毋喧；遂縷述主為其脫獄事，並囑告之雅谷伯及諸兄弟。遂去而之他。
 宗:12.18    拂曉，守卒不見伯鐸祿，張皇特甚。
 宗:12.19    希祿索之不得，勘守卒，處以死。旋希祿離猶太，往凱塞里，居焉。
 宗:12.20    希祿夙與諦羅、西峒人有隙，惟二邑之人賴王土以食。因挽近臣伯拉斯都代為乞和。
 宗:12.21    希祿於其所訂之日，服王袍，登寶座，而諭之。
 宗:12.22    眾呼曰：「斯乃上天綸音，非復人間凡響矣! 」
 宗:12.23    頓為主之天神所痛擊，以其不歸榮天主也，竟為蟲所蝕而死。
 宗:12.24    於是天主之道日昌，傳布益廣。
 宗:12.24    巴拿巴與掃羅所務既畢，返自耶路撒冷，且攜別字馬爾谷之若望同行。
  
 宗:13.1     安提阿教區有先知及主講數人，即巴拿巴、西門字尼結、古利奈人路求、分封王希祿之幼侶馬念、及掃羅是已。
 宗:13.2     方其禮主齋戒之際，聖神謂之曰：「為我甄別巴拿巴及掃羅，以赴我所命之任務。」
 宗:13.3     乃復齋戒祈禱，為之行覆手禮，遣之使去。
 宗:13.4     巴拿巴、掃羅既奉聖神之遣，乃赴西流基，乘舟至居比路。
 宗:13.5     既抵撒拉米在猶太會堂宣揚主道，若望輔之。
 宗:13.6     經全島，抵帕弗，有猶太人巴也素者，能巫術，充先知，常與方伯士求保羅遊。
 宗:13.7     士求保羅，哲士也，召見巴拿巴、掃羅，欲聆天主之道。
 宗:13.8     而以呂馬(譯言巫者) 仇之，欲阻方伯信道。
 宗:13.9     掃羅者，保祿也，充乎聖神，注目視之曰：
 宗:13.9.    「詭譎奸惡，備爾一身，魔鬼之子，百善之仇，混淆主之正道，伊于胡底!
 宗:13.10    主今爾譴，暫且使爾失明，不見天日。」其目立盲，暗中摸索，乞為牽引。
 宗:13.11    方伯睹此，大驚，乃信奉主道焉。
 宗:13.12    保祿一行自帕弗起椗，至旁非利之別加；若望去之，而回耶路撒冷，
 宗:13.13    保祿等則由別加赴彼西底之安提阿。禮日，登會堂而坐，
 宗:13.14    誦《律法》及《先知書》訓；司會者使人請曰：「兄弟，如有勉眾之詞，顧聞其說。」
 宗:13.15    保祿起而招以手曰：「義塞人及爾等敬畏天主者，請聽!
 宗:13.16    義塞人之天主簡選吾列祖。護佑新民於羈旅埃及之日，後復運其神臂，引之以出。
 宗:13.17    在曠野中，予以優容者，凡四十載。
 宗:13.18    既滅迦南七族，乃以其地，授諸吾民為業，約四百五十年。
 宗:13.19    嗣後，為立士師，以至先知撒母耳之日；
 宗:13.20    民乞立王以戴，天主選便雅民支系基土子掃羅，王之者四十年。
 宗:13.21    掃羅既廢，大維繼立；天主為之證曰：「耶西子大維者，深得吾心，必悉行吾旨。」
 宗:13.22    今天主已按其恩許，就大維後裔，為義塞挺生救主，即耶穌是已!
 宗:13.23    於其未臨之前，如望先傳悔悟之洗禮於義塞全族；
 宗:13.24    迨其使命將畢，如望恆曰：『爾等以吾為誰﹖實非基督。惟有後我來者，吾雖為之解履，猶愧未稱。』
 宗:13.25    兄弟乎! 亞伯漢之裔乎! 爾中敬畏天主者乎! 當知救世之道，本傳吾輩，
 宗:13.26    而耶路撒冷居民及其教長不識基督，每禮日所誦《先知書》訓，亦未傾悟；遽定基督之罪，恰應先知之豫言，
 宗:13.27    雖明知其無可死之由，而竟求比辣多處之以死。
 宗:13.28    迨豫指耶穌之言，悉見應驗，乃自木架取下，葬之墓塋，
 宗:13.29    天主則起之於死，
 宗:13.30    凡自加利利隨赴耶路撒冷者，見之多日，今為其證於人。
 宗:13.31    吾儕報爾佳音：天主嚮所許諾於吾祖者，已踐履於吾人。蓋天主已令耶穌復活矣。
 宗:13.32    聖詠第二首所云：『汝乃吾子，誕於今日。』此之謂也。
 宗:13.33    至其復活之後，不復歸於朽壞，天主亦曾明言曰：『吾將以所許於大維之恩澤，加諸爾身。』
 宗:13.34    而另一聖詠又曰：『不容聖者身，沾染朽腐痕。』
 宗:13.35    夫大維在世，既完成天主之旨，及其既逝，與列祖同塋，則已朽壞；
 宗:13.36    惟天主所復活之耶穌，則未見朽壞也。
 宗:13.37    兄弟須知赦罪之道，端賴耶穌而傳。凡《摩西律法》之所不能使爾稱義者，
 宗:13.38    苟能信賴耶穌，則無在而不稱義矣。
 宗:13.39    爾其慎之，毋使先知所惕，應於爾躬! 主曰：
 宗:13.40    『傲慢不恭者，始見之，繼駭之，終之歸於淪滅。蓋當爾之日，吾之所行，雖有人為爾諄諄，爾亦必聽之藐藐也。』」
 宗:13.41    當保祿等之出，眾請於次一禮日重臨佈道。
 宗:13.42    既散，猶太人及虔誠之歸化者，多有從保祿、巴拿巴者；二人復加以訓導，勉其永保天主恩寵，毋使之失。
 宗:13.43    次禮日，邑民群集，欲聆天主之道；
 宗:13.44    猶太人見而嫉之，詰難保祿，謗讟天主。，
 宗:13.45    保祿、巴拿巴坦然答曰：「天主之道，本當先傳於爾；爾既棄之，而自絕於永生之道；吾乃轉傳於異邦。
 宗:13.46    主嘗示曰：『我立爾為萬國光，皆施救恩於寰宇。』」
 宗:13.47    異邦人聞此，無不竊喜，頌揚主道。凡受命能得永生者，翕然起信，
 宗:13.48    主道於以遍傳其地；
 宗:13.49    而猶太人則唆聳歸化之貴婦，及負時望者，迫辱保祿、巴拿巴，逐之出境。
 宗:13.50    二人當眾拂去足塵，而赴以哥念；
 宗:13.51    門徒皆大歡喜，備受聖神。
  
 宗:14.1     保祿、巴拿巴在以哥念，仍入猶太會堂，暢傳聖道，猶太人及希臘人因而起信者甚眾。
 宗:14.2     而猶太人之執迷不悟者，煽動異邦人，嫉恨諸兄弟。
 宗:14.3     二人逗皆有日，托賴主力，侃侃論道；主亦假其手廣施靈異神蹟，以證其恩寵之道。
 宗:14.4     時邑民分歧，有黨猶太人者，有附宗徒者。
 宗:14.5     嗣異邦人、猶太人與其有司，共謀凌辱宗徒，加以石擊。
 宗:14.6     事為二人所覺，乃避之呂高尼，
 宗:14.7     遍歷路司德、德朋二邑，及其四境，傳揚福言。
 宗:14.8     路司德有生而跛者，雙足全廢，向未舉步；
 宗:14.9     坐而恭聽保祿講道，保祿凝眸視之，見其具有可致全復之信心，
 宗:14.10    乃揚聲而謂之曰：「爾其挺立! 」其人即一躍而起，且行。
 宗:14.11    眾睹保祿所為，以呂高尼語高呼曰：「神托人形，降臨吾儕矣! 」
 宗:14.12    遂稱巴拿巴為丟斯，稱保祿則為希耳米，以其為發言之主故耳。
 宗:14.13    邑郊丟斯廟司祭，且牽公牛，攜花圈至門前，將率眾而獻祭焉。
 宗:14.14    巴拿巴、保祿聞之，撕衣躍入人叢，呼曰：
 宗:14.15    「諸君，胡為出此﹖吾亦猶人，稟性與爾無異；傳爾福音，正欲使爾棄絕此等荒謬之事，而歸心於手創天地瀛海萬有之天主。
 宗:14.16    天主昔雖容忍萬邦各行其是，
 宗:14.17    然亦時錫甘霖，以登五穀，俾年豐物阜，萬姓齊歡；凡此天恩，亦天主之所以自證也。」
 宗:14.18    二人既作斯言，方倖免眾之獻祭於己。
 宗:14.19    有猶太人自安提阿、以哥念至，唆眾以石擊保祿，意其已死，乃曳之郊外；
 宗:14.20    諸徒方環立，而保祿起矣! 運入城。翌日，偕巴拿巴赴德本傳福音，
 宗:14.21    信者甚眾。復赴路司德、以哥念、安提阿，
 宗:14.22    勸眾堅心，信道勿移，曰：「吾人欲入天主之國，必須經歷多難。」
 宗:14.23    並於各會選立長老，守齋祈禱，以信者託付於主。
 宗:14.24    二人更自彼每底至旁非利，
 宗:14.25    在別加傳道既畢，轉亞大利，
 宗:14.26    乘舟返安堤阿；昔在此間受眾薦舉，托主洪恩，所承使命，至此乃告完成。
 宗:14.27    既至，召集會眾，縷述天主假手所行諸事，且謂天主已為異邦人洞開信道之門矣。
 宗:14.28    遂與眾徒盤桓多日。
  
 宗:15 1     爾時，有自猶太來者，誡諸兄弟曰：「苟不依摩西舊例，領受割禮，則不能蒙救恩。」
 宗:15.2     保祿、巴拿巴力與之辯。眾乃惟定保祿、巴拿巴及其他同道數人，就耶路撒冷之宗徒長老決之；
 宗:15.3     會眾送之行。經輝尼基、沙瑪里，暢述異邦人之歸依，同道皆大歡喜。
 宗:15.4     既抵耶路撒冷，教會諸宗徒長老欣然延納；二人遂為縷述天主假其手所行諸事。
 宗:15.5     獨有法利塞派之教徒起而言曰：「若輩必須受割禮，且告以遵守《摩西律法》。」
 宗:15.6     於是宗徒長老集議此事，
 宗:15.7     辯論既久，伯鐸祿乃起立而言曰：「兄弟乎! 爾等固知天主夙選予於爾中，假予之口，使異邦人諦聽福音，因以起信。
 宗:15.8     即洞察人心之天主，亦曾為之作證，賜彼以聖神，一如吾人；
 宗:15.9     使其心因信德而致潔，亦與吾人無異。
 宗:15.10    今爾何為拂逆天主，而欲以吾列祖及吾儕所不堪負荷之軛，加諸信徒之項乎﹖
 宗:15.11    然吾儕固信己之獲救，乃賴耶穌之恩，與若輩無以異也。」
 宗:15.12    眾皆默然。後聆巴拿巴、保祿詳述天主假其手，在異邦人中所行之靈異神蹟。
 宗:15.13    言竟，雅各伯應曰：
 宗:15.14    「兄弟，請聽吾言! 西門頃言，天主夙已垂顧異邦，選取其民，歸依聖名。
 宗:15.15    先知所言，亦與此相符。
 宗:15.16    經云：『厥事之後吾當歸，重建大維之殘帷。收拾廢墟築新宅，萬象煥然映朝輝。
 宗:15.17    餘人至此亦歸主，萬邦一心戀庭闈；
 宗:15.18    誰作斯語經綸主，真宰夙知今所為。』
 宗:15.19    吾意異邦人之歸順天主者，吾人不當再強其所難；
 宗:15.20    第遺書戒之，勿犯姦淫，勿食祭餘之物，勒死之牲，與牲畜之血。
 宗:15.21    蓋摩西之書，已遍傳諸邑，每值禮日誦之會堂由來舊矣。」
 宗:15.22    宗徒長老與會，眾遂推選素孚眾望之巴撒巴樹德及西拉二人，偕保祿、巴拿巴同赴安提阿；
 宗:15.23    並作書付之，書云：「充任宗徒長老之兄弟，敬候安提阿、敘利亞、基利嘉之異邦兄弟。
 宗:15.24    近聞有人由此前來，以言擾爾，搖惑爾心，此輩實未受吾儕之命；
 宗:15.25    因此，同心合意推選同人，遣之與吾所敬愛之巴拿巴、保祿連袂訪爾。
 宗:15.26    二君碧血丹忱，為吾主耶穌基督之名，而罔顧其生者也。
 宗:15.27    是故，吾儕特派樹德、西拉，俾為爾面述種切。
 宗:15.28    當知聖神與吾曹咸不欲復以無謂之重負，加諸爾身，
 宗:15.29    惟毋食祭餘之物，牲畜之血，與勒死之牲，且勿犯姦淫；無染於斯，則善甚矣! 敬祝康泰。」
 宗:15.30    保祿一行奉使達安提阿，集眾授書。
 宗:15.31    展誦慰言，無不欣喜。
 宗:15.32    樹德、西拉原屬先知，復諄諄勉之，藉堅其志。
 宗:15.33    羈留多日，同人祝以平安，
 宗:15.34    遣歸復命。
 宗:15.35    保祿、巴拿巴仍留安提阿，偕諸同道宣揚福音，闡述主道。
 宗:15.36    越日，保祿語巴拿巴曰：「茲當復返昔傳主道諸邑，探視同人，以識近狀。」
 宗:15.37    巴拿巴欲攜馬爾谷、若翰；
 宗:15.38    保祿以其曩昔在旁非利亞不予合作，擅自別去，堅執不可。
 宗:15.39    二人意見既左，遂各自分道。巴拿巴與馬爾谷乘舟赴居比路；
 宗:15.40    保祿則屬意於西拉。臨行，同人為之求主加以寵佑。
 宗:15.41    保祿乃遍歷敘利亞、基利嘉，勗勉諸會。
  
 宗:16 1     保祿經特鹿至路司得，有門徒名諦茂德者，猶太信婦之子，而其父則希臘籍也。
 宗:16.2     路司得、以哥念諸兄弟，交口譽之。
 宗:16.3     保祿欲攜之與俱，以是處猶太人咸知其父為希臘人，乃為之行割禮。
 宗:16.4     共歷諸邑，以耶路撒冷宗徒長老所立之教規，授諸信徒遵守之；
 宗:16.5     於是教會信心益堅，歸者日盛。
 宗:16.6     保祿一行，以聖神禁其傳道於亞細亞，乃經弗呂家、加拉大，
 宗:16.7     及抵每西亞境，欲赴庇推尼，而耶穌之神靈又不之許，
 宗:16.8     遂越每西亞而抵特羅亞。
 宗:16.9     保祿夜得見異象，見一馬其頓人立而請曰：「駕臨馬其頓，以助吾人! 」
 宗:16.10    保祿既見異象，乃知天主命吾儕傳福音於馬其頓，吾儕遂急圖一往。
 宗:16.11    自特羅亞揚帆逕至撒摩持喇；次日經尼波利而抵斐立比，
 宗:16.12    斐立比者，馬其頓之首邑，而羅馬之殖民地也，吾儕因作數日逗留。
 宗:16.13    禮日出城，赴河濱，以知是處有祈禱所也。至則諸婦會集，乃坐而為之講道；
 宗:16.14    推雅推喇婦呂底亞者，市布為業，夙敬天主，既聆大道，主復啟迪其衷，命於保祿所言，悉心領受。
 宗:16.15    呂底亞既率家人受洗，乃請曰：「爾如信吾誠意歸主，則請駕止吾宅。」盛情難卻，遂強留焉。
 宗:16.16    嗣復往祈禱所，有婢迎至，巫鬼憑之以行卜，為其主人獲利不貲；
 宗:16.17    隨保祿後而呼曰：「是為至尊天主之僕，以拯救之道授爾眾。」
 宗:16.18    如是者多日；保祿不勝其擾，乃顧為鬼曰：「吾奉耶穌基督之名，命汝即離其身! 」鬼出，
 宗:16.19    蓄婢者見利源已絕，憤而執保祿、西拉，扭至市集總管。
 宗:16.20    鳴諸有司曰：「此本猶太人，擾及吾邑，
 宗:16.21    強傳律法，為吾羅馬人所不宜受，不宜行者。」
 宗:16.22    於是，眾人群起而攻之；有司命禠衣笞之。
 宗:16.23    傷痕遍體，乃收之獄，諭獄吏嚴守之。
 宗:16.24    獄吏既受命，置之內監，加以桎梏。
 宗:16.25    午夜，保祿、西拉祈禱頌詩，讚美天主；群囚側耳而聽。
 宗:16.26    忽地震甚劇，獄基撼動，監門頓啟，囚者鎖鍊自脫。
 宗:16.27    獄吏驚寤，驟睹獄門洞開，度諸犯已逸，拔刀圖自刎。
 宗:16.28    保祿大呼曰：「吾儕咸在，爾勿自戕! 」
 宗:16.29    獄吏攜火躍入，戰慄俯伏，
 宗:16.30    引保祿、西拉出，曰：「先生，吾當如何，始可望救﹖」曰：
 宗:16.31    「能信奉主耶穌，則爾舉家當蒙救恩。」
 宗:16.32    乃以主道示之，及其家人，
 宗:16.33    當夜，獄吏為二人濯傷，即率家人受洗；
 宗:16.34    且迎之於家，具餐以待，咸以奉信天主，神樂洋溢。
 宗:16.35    天既曙，有司遣隸傳語，釋此二人。
 宗:16.36    獄吏告保祿曰：「有司已命開釋，可平安而返矣。」
 宗:16.37    保祿曰：「吾羅馬人也，未經審訊，即公然被笞，且下於獄。茲若輩乃欲私釋，有此理乎﹖請有司親來導我出獄。」
 宗:16.38    隸如言白有司，有司聞其為羅馬人，悚懼，
 宗:16.39    親詣謝罪，送之出，乞其離境。
 宗:16.40    二人既出獄，訪呂底亞，告慰同人而別。
  
 宗:17.1     保祿、西拉經安斐坡里、亞波羅尼，而抵德颯洛尼。
 宗:17.2     是處有猶太人之會堂，保祿依然進而就之，歷三禮日。與眾辯析經義，啟迪闡發，
 宗:17.3     以徵基督當先蒙害，後當復活；又曰：「所傳耶穌，即基督也。」
 宗:17.4     聞而信者，自附於保祿、西拉，虔敬之希臘人歸依者甚眾，貴婦亦復不少；
 宗:17.5     惟猶太人嫉之，招聚市井敗類，鼓躁全城，入雅孫宅，欲執保祿、西拉以付之於民，
 宗:17.6     不得，乃曳雅孫及同道數人，謁有司曰：「擾亂天下者來至此地，
 宗:17.7     而雅孫納之，是皆違背凱撒之命，而奉耶穌為王者也。」
 宗:17.8     眾與有司聞之駭然，
 宗:17.9     命雅孫等具保，始予開釋。
 宗:17.10    是夜，同人即送保祿、西拉赴庇哩亞；既至，共入猶太人之會堂；
 宗:17.11    此間人士賢於德颯洛尼之人，如飢若渴，樂受斯道，日研諸經，俾明真義；
 宗:17.12    於是信者日盛，其中希臘男女士紳亦頗不少。
 宗:17.13    惟德颯洛尼之猶太人，既聞保祿在庇哩亞傳揚天主之道，乃亦擁至，聳動民眾。
 宗:17.14    同人即送保祿至海濱；而西拉、蒂茂德則仍留於此。
 宗:17.15    保祿既抵雅典，命護送者返，以催西拉、蒂茂德之至。
 宗:17.16    方保祿獨留雅典而候二人之至也，見邑中偶像充斥，衷心感傷，
 宗:17.17    乃於會堂中與猶太人及其他虔敬天主者，從事討論；市中有所遇，亦如之，日以為常。
 宗:17.18    更有以彼古羅及斯多亞派哲學家數人，起而與之詰辯。或曰：「此喋喋著，果欲何言﹖」或曰：「似宣傳異邦之鬼神者」，以保祿言必稱耶穌及其復活，故云。
 宗:17.19    眾引保祿至亞略巴古書院曰：「所講新道，可得聞乎﹖
 宗:17.20    蓋爾所傳者，在吾人耳中，實屬異聞，頗欲一明其旨。」
 宗:17.21    良以雅典人及旅居斯土者，不遑他務，惟知好新務異而已。
 宗:17.22    保祿立於院中曰：「雅典人乎! 予觀爾等頗具宗教精神。
 宗:17.23    蓋吾嘗閒步街頭，一覽爾所崇拜之對象，偶值一壇，上書：『獻於未識之神』，茲吾欲揚示於爾者，正爾所未識而敬事者也。
 宗:17.24    夫創造宇宙萬物之天主，乃天地主宰，不居人建之殿。
 宗:17.25    亦無需乎人手之供奉，且自以生命氣息及一切所需，普賜群生。
 宗:17.26    天主本於一脈締造萬族，以居大地，定其期限，劃其疆界，
 宗:17.27    俾知追求所天，庶幾冥心索摸，得識真主，實則天主之於人人，近在咫尺；
 宗:17.28    蓋吾人莫不生乎其中，行乎其中，而止乎其中也。爾族之詩人有云：『吁嗟吾族，亦帝之裔。』此之謂也。
 宗:17.29    夫吾人既為天主之裔，則不當妄度天主之神性，有類乎人工技巧所琢之金銀玉石。
 宗:17.30    昔在蒙昧之世，天主尚予優容，今已檄曉人群，咸當幡然悔改，
 宗:17.31    蓋其期已定，將藉其所立之人，以正義而衡天下；斯人無他，即天主所起於死中，以徵信於眾者是已。」
 宗:17.32    眾聞復活之說，有譏之者或曰：「容待再聞。」
 宗:17.33    保祿遂去，
 宗:17.34    顧亦頗有附而信之者，中有亞略巴古人調尼修，及貴婦達瑪李與其他諸人。
  
 宗:18 1.    厥後，保祿離雅典，抵格林多，
 宗:18.2.    遇猶太人亞古拉及其妻彼斯加，亞吉拉生於本都。近以格老第命猶太人盡離羅馬，故偕妻自義大利遷此。
 宗:18.3.    保祿訪之，因其亦以製幕為業，遂與同寓而經營焉。
 宗:18.4.    每屆禮日，保祿講道會堂，迪化猶太人與希臘人，
 宗:18.5.    西拉、蒂茂德自馬其頓來，保祿傳道益切，力證耶穌即為基督；
 宗:18.6.    猶太人拒而誚之，保祿拂衣曰：「爾罪自承，予也何咎! 自此吾適異邦矣! 」
 宗:18.7.    遂離之。提篤、儒斯多崇奉天主，宅旁會堂；保祿登門訪之。
 宗:18.8.    司會基立司布舉家信主，格林多人聞之信而受洗者亦眾。
 宗:18.9.    入夜，主示異象謂保祿曰：「毋餒於心，侃侃傳道，勿緘爾口。
 宗:18.10    吾與爾俱，孰得相害﹖邑中多屬吾民。」
 宗:18.11    保祿留是一載有半，力以主道授眾。
 宗:18.12    及迦流為亞該亞方伯，猶太人群起而攻保祿，曳之公庭曰：
 宗:18.13    「此人勸人不依古法以事天主。」
 宗:18.14    保祿方欲啟齒，迦流謂猶太人曰：「猶太人乎，所控之事，苟屬犯罪作惡，吾尚可容忍於爾，
 宗:18.15    茲所爭者，僅係理論名詞及爾禮法之辯，爾宜自處，吾則無意予以受理。」
 宗:18.16    盡逐之出，
 宗:18.17    眾於公庭之前，執司會所提尼而毆之；迦流亦漠然置之。
 宗:18.18    保祿逗留多日，辭別同道與百基拉、亞古拉，乘舟赴敘利亞，削髮於堅革哩，遵夙誓也。
 宗:18.19    至依法所，留百基拉、亞吉拉於此。已復入會堂，與猶太人辯解。
 宗:18.20    眾請久居不允，
 宗:18.21    辭別曰：「天主如可，吾當重來。」乃起椗，離依法所，
 宗:18.22    經凱塞里，轉陸，赴耶路撒冷，訪謁教會同人；抵安提阿，
 宗:18.23    小住復行，以次歷加拉太、弗呂家，以堅信徒之志。
 宗:18.24    有猶太人亞波羅者，生於亞力山大，時在依法所。其人有辯才，擅經學。
 宗:18.25    雖僅知如望之洗，而於主之道亦曾領教，秉一片熱忱，闡述耶穌，所言精確。
 宗:18.26    是人方於會堂中昌言教義，百基拉、亞吉拉聞之，乃予以接納，陳以天主之道，更較精確。
 宗:18.27    嗣亞波羅欲赴亞該亞，同道贊勉，並為致書諸徒，囑加款接。比至，藉其靈賦，裨益信徒，實非淺鮮。
 宗:18.28    蓋渠於廣眾之中，毅然折服猶太人，引徵諸經，以證耶穌即是基督。
  
 宗:19 1     當亞波羅在格林多時，保祿經高原而至依法所，遇數徒，問之曰：
 宗:19.2     爾奉教後，曾受聖神否﹖」答曰：「否，且未聞有聖神也。」
 宗:19.3     保祿曰：「然則所受何洗﹖」曰：「如望之洗。」
 宗:19.4     保祿曰：「如望所施，乃悔改洗禮，明言當信後彼來者：即耶穌是已。」
 宗:19.5     彼等聞語，即奉主耶穌名受洗。
 宗:19.6     保祿為之按手，聖神臨之，咸操方言，逆知未來，
 宗:19.7     約十有二人。
 宗:19.8     保祿入會堂，侃侃而言；歷三月，暢論天主國之理，以資勸化。
 宗:19.9     惟尚有人頑梗難化，終不之信，且當眾詆毀聖道；保祿捨之，並命信徒亦與之絕；而日於諦郎尼書院，辯難析疑。
 宗:19.10    如是者二年，亞細亞居民，無論猶太、希臘，咸得聞主之道；
 宗:19.11    天主假保祿之手，廣行非凡聖蹟；
 宗:19.12    甚至有人自保祿之身，取巾或帷裙以去，置於病者之身，病即霍然，厲鬼亦出。
 宗:19.13    時有猶太人遊行各處，誦咒祛鬼，向中魔者擅稱主耶穌之名，曰：「予奉保祿所傳之耶穌，勸汝等出。」
 宗:19.14    行此者，有猶太司祭長士基瓦之二子；
 宗:19.15    然厲果答之曰：「耶穌予所識，保祿予所知；顧爾為何許人耶﹖」
 宗:19.16    中魔者即猛撲而制之，二人竟裸體負傷而遁戶外。
 宗:19.17    凡居於依法所之猶太人與希臘人，咸聞其事，悉皆震慴。主耶穌之聖名，自是益宏，
 宗:19.18    信者咸至，自白所行。
 宗:19.19    巫者相率攜書以至，當眾焚之，計書價可值銀圓伍萬。
 宗:19.20    由是，主道大興，所向風靡。
 宗:19.21    厥後，保祿決意經馬其頓、亞該亞往耶路撒冷；自言至耶路撒冷後，必將一遊羅馬。
 宗:19.22    於是遣其助手蒂茂德、以拉都二人往馬其頓，而己則暫留亞細亞。
 宗:19.23    其時，為斯道故，掀起軒然大波。
 宗:19.24    有銀匠名底米丟者，因製諦雅納銀龕，使其徒獲利甚鉅。
 宗:19.25    至是，集其徒與同業曰：「諸君皆知吾人致富，端賴此藝，
 宗:19.26    乃彼保祿，不第於依法所，且幾遍亞細亞，勸阻多人，謂人手所製者非神，此汝等所見所聞也。
 宗:19.27    是不惟吾業有為人鄙棄之虞，即大女神諦雅納之廟，亦將衰落，而全亞細亞及普天下所敬之威靈，從此銷損矣。」
 宗:19.28    眾聞之，憤甚，咆哮曰：「大哉依法所人之諦雅納! 」
 宗:19.29    於是全城騷動，眾執與保祿同行之馬其頓人迦猶及亞里達古，蠡擁至戲園，
 宗:19.30    保祿欲衝入人叢，信徒止之。
 宗:19.31    亞細亞諸紳乃保祿之友，亦遣人勸勿冒險而入。
 宗:19.32    時，群眾紛亂，喧嚷不已；而太半則茫然不知其會集之所以也。
 宗:19.33    有人擁亞力山大自人叢中出，猶太人推之使前。亞力山大以手示意，欲向眾分辯。
 宗:19.34    眾識其為猶太人也，更同聲呼曰：「大哉! 依法所人之諦雅納。」如是者約二時之久。
 宗:19.35    市書記長出而撫眾曰：「依法所人乎! 普天之下，孰有不識依法所城乃為諦雅納廟及天降神像之守護者乎﹖
 宗:19.36    事實昭然，不容置辨，是宜靜穆，不可造次。
 宗:19.37    汝等所執諸人，既未盜廟物，亦未褻我女神。
 宗:19.38    苟底米丟及其同業有所控訴，自有公庭及其有司在；兩造對簿可也。
 宗:19.39    欲決他事，亦可依法會議。
 宗:19.40    今日之亂，實屬無理取鬧；倘被查究，吾人將何以自解﹖」
 宗:19.41    語畢，即命眾散。
  
 宗:20.1     紛擾既息，保祿召集信徒，勸勉而別，赴馬其頓，
 宗:20.2     遍歷其境，多所勸勗；至希臘，
 宗:20.3     居三月，擬乘舟往敘利亞；猶太人謀狙擊之，乃決折回馬其頓。
 宗:20.4     與之同行者，有庇理亞人畢羅斯之子所巴特，德颯洛尼之亞里達古及西公都，尚有特庇人迦猶，及蒂茂德，又有亞細亞人第吉各及特羅亞非摩。
 宗:20.5     彼等先往特羅亞以待吾儕。
 宗:20.6     除酵日後，吾儕自斐力比起椗，五日至特羅亞，與彼等相會，勾留七日。
 宗:20.7     週之首日，吾儕聚會析餅，保祿以翌晨將起行，與同人暢談以迄午夜。
 宗:20.8     吾儕聚會之樓房，燈燭輝煌；
 宗:20.9     有少年名猶推古者，坐檻上，倦而酣睡。保祿猶滔滔不絕，少年睡熟，自三樓墜下。扶之起，則已死矣!
 宗:20.10    保祿下樓，伏而撫之，謂眾曰：「勿憂! 其命尚存。」
 宗:20.11    保祿復上，析餅而食，續談久之，黎明始去。
 宗:20.12    有人挈少年至，依然無恙，莫不歡慰。
 宗:20.13    吾儕遵保祿之意，先行登舟，駛至亞朔，以迎候之；彼則步行。
 宗:20.14    既於亞朔相會，吾儕即迓之登舟，抵米推利尼，
 宗:20.15    復駛；次日，達基阿之對岸；又次日，泊於撒摩；再次日，抵米利都；
 宗:20.16    保祿預定乘舟過依法所，免耽延於亞細亞；以期至耶路撒冷度五旬節。
 宗:20.17    保祿自米利都遣人往依法所，邀教會長老。
 宗:20.18    既至，保祿謂之曰：「我自初來亞細亞之日，平素如何與爾相處，爾所知也；
 宗:20.19    恆自小心翼翼，含淚事主；又以猶太人之陰謀圖害，試煉備嘗；
 宗:20.20    凡屬有益於爾，未嘗或隱，無論在眾前，或在私宅，諄諄誨爾，知無不言，
 宗:20.21    勸化猶太及希臘人士，悔過自新，歸向天主，信賴吾主耶穌基督。
 宗:20.22    今我因聖神之促使，將赴耶路撒冷，遭遇如何，未可逆睹，
 宗:20.23    第吾每經一城，聖神予我默示，謂我在耶路撒冷當受縲絏，患難重重；
 宗:20.24    然，吾於生命置之度外，無所顧惜。但望能完成吾之行程，及所受於主耶穌之使命，以證天主恩寵之福音而已。
 宗:20.25    我向在爾中宣揚天國，今而後，吾知爾等不得重睹吾顏矣。
 宗:20.26    今日吾特向爾聲明，人之淪喪，吾無咎焉；
 宗:20.27    蓋天主玄謨，吾已昭示於爾，曾無畏縮。
 宗:20.28    爾其戰戰兢兢，保身保群；斯群也，即主以其寶血贖得之教會，而聖神之所以立爾為主教，以資督導也。
 宗:20.29    吾知吾去之後，將有貪狠之狼來入爾中，摧殘羊群；
 宗:20.30    即爾中亦必有人倡為悖謬之說，誘惑信眾，使入邪途。
 宗:20.31    是宜恆懷警惕，念我三年來不舍晝夜，合淚訓爾之情。
 宗:20.32    我今將爾付託始主及其恩寵之道；蓋惟斯能予爾以建立，而使爾與諸聖共嗣洪基耳。
 宗:20.33    吾未嘗貪圖他人之金銀衣服；
 宗:20.34    我與從者所需，悉憑此兩手以供之；此乃爾所應知也。
 宗:20.35    吾以身作則，吾人皆宜親自操作，以濟貧弱；主耶穌嘗曰：『施惠之福，大於受惠；』爾曹其恆念斯言。」
 宗:20.36    保祿致詞既畢，跪而與眾共禱，
 宗:20.37    眾皆痛哭，抱保祿之頸與之吻；
 宗:20.38    而最令同人心酸者，厥為「此後不得重見」一語。於是送之登舟。
  
 宗:21.1     吾儕別眾起椗，止於哥士；次日，經羅底達帕大喇，
 宗:21.2     易舟赴腓尼基，
 宗:21.3     既睹居比路，南繞赴敘利亞；舟抵諦羅卸貨，遂登岸訪門徒，
 宗:21.4     居七日，門徒感受聖神，謂保祿曰：「毋赴耶路撒冷! 」
 宗:21.5     既留有日，仍起程行；眾挈妻兒送至郊外，吾儕跽岸祈禱，
 宗:21.6     辭別登舟，眾乃自返。
 宗:21.7     自諦羅歷經水程，至多利買慰問同人，共留一宿，
 宗:21.8     次晨抵凱塞里，訪裴立伯；斐立伯乃夙傳福音者，遂止其宅。彼為七執事之一，
 宗:21.9     有女四，童身，能作預言。
 宗:21.10    留此之日，有先知亞迦布自猶太至，
 宗:21.11    取保祿腰巾，自束手足，曰：「聖神言猶太人在耶路撒冷對此巾所有者，亦將如是捆縛，以交付異族之手。」
 宗:21.12    吾儕既聞是言，乃與本地同人共勸保祿勿往。
 宗:21.13    保祿曰：「何事痛泣，令我傷心﹖吾因主名，不第被縛，即舍身於耶路撒冷，亦所欣願。」
 宗:21.14    保祿不聽，吾儕乃不復勸阻，惟曰：「願主旨之成」耳。
 宗:21.15    越日，整裝赴耶路撒冷，
 宗:21.16    同行者有凱塞里門徒，且攜納遜與俱。納遜者，居比路人，夙奉教，即吾儕在耶路撒冷時之居停主人也。
 宗:21.17    既至耶路撒冷，同人歡然款接；
 宗:21.18    次晨，吾儕隨保祿同訪雅各伯，長老咸在，
 宗:21.19    保祿致敬，並以主命宣揚教義，及所行於異邦者盡告之。
 宗:21.20    眾聞之，無不歸榮天主，謂保祿曰：「爾觀猶太人之信教者盈千累萬，篤守《摩西律法》；
 宗:21.21    惟彼等聞人言，爾於寄居異邦之猶太人，嘗勸其背棄摩西，勿為其子行割禮，亦勿遵循規律，
 宗:21.22    眾聞爾至，將何以處﹖
 宗:21.23    不如依吾言而行茲有四人，俱存誓願，
 宗:21.24    爾與之偕往，同行潔禮，為納規費，使之削髮。如是則眾知曩昔所聞，盡屬浮言，悉爾亦遵行《律法》也。
 宗:21.25    至異邦信主者，吾人亦已遺書，命勿食祭像之物，牲畜之血，及勒死之牲，且勿犯姦淫。」
 宗:21.26    翌日，保祿乃率四人同行潔禮，入殿，告以潔期何日屆滿，惟待祭司為之獻祭。
 宗:21.27    七日將竣，有猶太人自亞細亞至，驟睹保祿在殿，唆眾執之，
 宗:21.28    且呼曰：「義塞人當起而相助! 是即隨處教人蹂躪吾民，吾律及斯殿者也。今且引希臘人入殿，污斯聖所! 」。
 宗:21.29    彼為是言，蓋嘗在城中見依法所人特羅非摩與保祿相俱，以為保祿曾引之入殿也。
 宗:21.30    舉邑騷動，群民紛至，執保祿曳之出，立閉殿門；
 宗:21.31    方欲加害，人報千總曰：「耶路撒冷闔城亂矣! 」
 宗:21.32    眾見千總親率所部，臨揚鎮攝，毆擊遂止，
 宗:21.33    千總乃將保祿逮繫，加以雙鏈。詢為何人，所犯何事。
 宗:21.34    眾口喧嚷，其答不一，狀至紊亂，不得其情，乃命帶之入營。
 宗:21.35    及階，擁擠益甚，士卒舁保祿行，
 宗:21.36    眾隨後呼曰：「除之! 」
 宗:21.37    將入營，保祿謂千總曰：「欲有所陳，可乎﹖」千總曰：「爾諳希臘語耶﹖
 宗:21.38    然則，爾非曩昔為，率暴徒四千人，奔赴曠野之埃及人矣。」
 宗:21.39    保祿曰：「吾籍猶太，生於基利嘉笪爾數，非蕞爾小邑之公民也! 請准我向眾訴說。」
 宗:21.40    千總許之，保祿登階，揮手，譁噪乃止；保祿遂以希伯來語對眾發言。
  
 宗:22.1     「父老兄弟! 聽予向爾分辨! 」
 宗:22.2     眾聞其操希伯來語，益靜。
 宗:22.3     保祿繼曰：「予乃猶太人，生於基利嘉之笪爾數，長於是邑，曾列迦瑪理門牆，向承祖宗嚴法，虔事天主，亦猶諸君之在今日也。
 宗:22.4     對此『新道』，予亦曾加以凌迫，無所不用其極，逮捕信男信女，下之於獄。
 宗:22.5     此固司祭長與諸父老能為予作證者也。予且曾領彼等致眾兄弟之書，往大馬士革，欲將彼處奉此道者，縛解耶路撒冷處刑；
 宗:22.6     行近大馬士革，時約亭午，有光芒發射，來自天上，向余環照。
 宗:22.7     予即仆地，聞有聲語予曰：『掃羅! 掃羅! 相迫何甚! 』
 宗:22.8     予答曰：『主乎，爾為誰﹖』主曰：『予即汝所窘辱之納匝勒人耶穌也。』
 宗:22.9     與予同行者，見光而不聞與予言者之音。
 宗:22.10    予曰：『主乎，予當何為﹖』主曰：『起，入大馬士革，將告汝以所當為。』
 宗:22.11    余自被光茫射照，因而失明，同行者即攜予手，入大馬士革；
 宗:22.12    有亞拿尼亞者，恪守律法，同邑猶太人皆贊譽之，
 宗:22.13    渠來見予，立於側而語予曰：『兄弟掃羅! 復汝視力! 』予即仰而見之；
 宗:22.14    渠又曰：『吾祖之天主已賜汝恩簡，使汝得明厥旨獲見聖者，親聞其音；
 宗:22.15    汝當據所見所聞，向普天生靈為之作證也。
 宗:22.16    莫使遲延，起，奉其名以受洗，用滌爾罪! 』
 宗:22.17    後予返耶路撒冷，於殿中祈禱時，神遊象外，
 宗:22.18    見主語予曰：『速離耶路撒冷，勿延；以汝為予作證，其人必不領受。』
 宗:22.19    予曰：『主乎，彼等詎不知予前曾將信主者置於獄中，又於各會堂中侮辱而鞭撻之；
 宗:22.20    且主之證人司諦文遇害流血時，予亦在場，顧而樂之，並為兇手守衣焉。』
 宗:22.21    主曰：『去! 予將遣汝遠適異邦。』
 宗:22.22    眾聞彼陳述至此，高呼曰：「此人實無可生之理，地所不載，盍共除之! 」
 宗:22.23    遂大譁，拋擲其衣，揚塵空中。
 宗:22.24    千總命契保祿入營，諭所屬以鞭拷訊之，俾悉犯此眾怒，究為何因。
 宗:22.25    諸吏方以革帶縛之，保祿詰旁立之巴總曰：「未經審判而鞭撻羅馬人，是有例乎﹖」
 宗:22.26    巴總聞言。即往見千總曰：「渠乃羅馬人也! 將如之何﹖」
 宗:22.27    千總即來問保祿曰：「請告予，汝果為羅馬人乎﹖」保祿曰：「是」。
 宗:22.28    千總曰：「予所費不貲，始獲羅馬民籍。」保祿曰：「予則生而為羅馬人也。」
 宗:22.29    於是諸欲拷訊保祿者，離之去。千總既知保祿為羅馬人，不勝惴懼，蓋曾以革帶縛之也。
 宗:22.30    翌日，千總欲知猶太人控保祿者究係何事，乃釋其縲絏，召集司祭長及公會中人，挈保祿下，令立於眾前。
  
 宗:23.1     保祿注視會眾曰：「兄弟! 予素以光明純潔之心，昭事天主，以至於今。」
 宗:23.2     大司祭亞拿尼亞乃命左右掌其頰。
 宗:23.3     保祿語之曰：「願天主毀爾紛堊之牆。汝升座聽訟，應依法審判。今乃違法而令人擊予耶。」
 宗:23.4     左右曰：「汝詬詈天主之大司祭耶﹖」
 宗:23.5     保祿曰：「兄弟，予實不知彼乃大司祭也。經云：『民之有司，不可謗也。』」
 宗:23.6     保祿察知會眾半為撒杜責，半為法利塞，乃揚聲而言曰：「兄弟，予乃法利塞人，亦法利塞人之子孫也! 予今受審，乃以翹企死者復活。」
 宗:23.7     作是語畢，法利塞人與撒杜責人遂起爭論，會眾析而為二；
 宗:23.8     以撒杜責人言無復活，亦無天神與神靈，而法利塞人則言二者皆有；
 宗:23.9     於是大聲噪聒，有法利塞黨之經生數人，起而辯曰：「吾儕未見是人有何罪惡；安知無神靈或天神曾與之語耶﹖」
 宗:23.10    當時爭論甚烈，千總恐保祿為眾所裂，乃調兵自眾中攫之出，而攜之入營。
 宗:23.11    是夜，主臨保祿曰：「勿餒! 汝今為予證道於耶路撒冷，來日亦必得為證於羅馬也。」
 宗:23.12    破曉，猶太人結黨立誓曰：「不殺保祿，誓不朝食! 」
 宗:23.13    計同盟者四十餘人；
 宗:23.14    彼等往見司祭長與長老曰：「吾儕矢誓，不殺保祿，決不進食；
 宗:23.15    今請爾等偕公會同人，通知千總，令解保祿於爾處，佯言欲詳究其事；吾儕已準備就緒，將要而殺之。」
 宗:23.16    保祿之甥聞其謀，即至營中密告保祿。
 宗:23.17    保祿邀巴總至曰：「請攜此少年，往見千總，以彼有事相告。」
 宗:23.18    於是巴總攜之往見千總，曰：「囚者保祿，請予攜此少年來見，有事相告。」
 宗:23.19    千總攜之至僻處，間之曰：「有何見告﹖」
 宗:23.20    曰：「猶太人已有密約，乞汝准予明日解保祿至公會，佯言欲詳究其事，
 宗:23.21    我公幸勿置信，因有四十餘人，矢誓不殺保祿，決不飲食。今已埋伏，一切已準備就緒，惟待我公一諾耳! 」
 宗:23.22    於是千總遣少年去，並囑之曰：「勿以汝之密報語人。」
 宗:23.23    千總遂召巴總二人至，曰：「速備步兵二百，騎兵七十，槍兵二百，今夜亥刻往凱塞里；
 宗:23.24    並須備馬，令保祿乘之，護送至總督裴力斯處。」
 宗:23.25    千總又作公文，
 宗:23.26    略謂「革老調，呂西亞致問納督裴力斯閣下：
 宗:23.27    是人為猶太人所執，將殺害之，予探知彼乃羅馬人，即率士兵前往，援之出；
 宗:23.28    以欲知彼等所控事由，解之至猶太人公會，
 宗:23.29    查悉其被控，乃屬若輩禮法上之爭執，並無應死或下獄之罪。
 宗:23.30    後予得報，牒知猶太人欲謀害其人，爰即解之閣下，並命控訴者，控之汝前。」
 宗:23.31    士卒奉命，星夜攜保祿至安提帕底，
 宗:23.32    次日，留騎兵護送之，步兵即返營中。
 宗:23.33    騎兵既至凱塞里，將公文呈遞總督，令保祿立於其前。
 宗:23.34    總督閱公文畢，問保祿乃何省人；既知彼乃基利嘉人，
 宗:23.35    曰：「俟控汝者至，予將審問汝案。」遂命將彼看守於希祿督轅。
  
 宗:24.1     越五日，大司祭亞拿尼亞與數長老及律師名帖士羅者詣總督前，控保祿。
 宗:24.2     保祿既被提審，帖士羅控之曰：「裴力斯閣下，吾人賴爾獲享太平，時措之宜，弊絕風清，庶績咸熙，莫不感戴。
 宗:24.3     茲以事上瀆清聽，庸敢多言，
 宗:24.4     容略陳詞，尚祈諒察。
 宗:24.5     依吾等所見，此人實為蝥賊，煽動普天下猶太人作亂，又係納匝勒異端之一首領，
 宗:24.6     意圖褻瀆聖殿。故吾儕拘之。
 宗:24.7     [本欲依法審問此人，未料巴總里息亞趕至，強行將之奪去，並命我等前至此處。]
 宗:24.8     請一加究詰，當得其情，便知吾儕所控是實。」
 宗:24.9     眾猶太人亦隨聲附和，曰：「事誠如是。」
 宗:24.10    方伯向保祿頷首，命置答。保祿即曰：「知汝在此國中，聽訟有年，故予安心自為辯護。
 宗:24.11    汝一查究，便知我來耶路撒冷禮主，迄今不過十有二日；
 宗:24.12    彼等未嘗見予在殿中、會中或於城中與人爭辯，或聚集群眾。
 宗:24.13    今所控予諸端，又不能向汝提證。
 宗:24.14    但有一事，予可自白：即彼等所稱為異端之道，予確以斯道昭事吾祖之天主，且篤信《律法》及《先知書》中所載之一切也。
 宗:24.15    我所望於天主者，無論善人惡人悉將復活，即彼等亦未嘗不懷此盼望也。
 宗:24.16    予之所以發奮自勉，務求心地光明，對主對人，無所愧怍者，正為此耳。
 宗:24.17    我未來此京有年矣，今番來此，原為齎款賑濟國人且獻禮以還願。
 宗:24.18    彼等見我正值我獻禮殿中，且已行潔禮，既未聚眾，亦未滋擾。其時惟有來自亞細亞之猶太人在殿，
 宗:24.19    倘若輩有不滿於我，則當來汝前呈訴，
 宗:24.20    即今出庭諸人，如曾見予在公會時有非法不義之舉，亦儘可明告。
 宗:24.21    有之，其惟予當眾揚言：『今之被審，乃為死人復活之端』歟! 」
 宗:24.22    裴力斯本詳知此道，乃托故延宕，謂猶太人曰：「俟千總呂西亞至，再訊。」
 宗:24.23    命巴總看守保祿，令寬待之，並准其親友為之供應。
 宗:24.24    越數日，裴力斯偕其妻猶太女子土西拉至，召保祿，欲聽耶穌基督之道。
 宗:24.25    保祿為之講述正義、貞節及末來之審判。裴力斯恐懼曰：「汝今且去，有暇當再邀汝。」
 宗:24.26    裴力斯又望保祿予以賄賂，故屢邀彼至，與之周旋。
 宗:24.27    二載後，波求非斯都繼裴力斯任，裴力斯欲博猶太人歡心，留保祿於縲絏之中。
  
 宗:25.1     非斯都蒞任之三日，自凱塞里赴耶路撒冷，
 宗:25.2     司祭長與猶太士紳，呈控保祿，
 宗:25.3     且求其恩准，將保祿移提至耶路撒冷；將埋伏途中而殺之。
 宗:25.4     非斯都曰：「保祿當押凱塞里，予不久將返。」
 宗:25.5     又曰：「爾中有權力者，可與予同往；斯人苟屬有罪，即可據實呈控。」
 宗:25.6     非斯都逗留耶路撒冷祇八日或十日，即返凱塞里。次日，升坐，飭提保祿。
 宗:25.7     保祿既至，凡自耶路撒冷而來之猶太人環立，控訴多端，且屬重大事項，而悉不能證實。
 宗:25.8     保祿答曰：「無論於猶太《律法》、於聖殿、於凱撒，予悉未嘗有所干犯。」
 宗:25.9     但非斯都欲取悅於猶太人，乃詢保祿曰：「汝願往耶路撒冷聽予審判此案乎﹖」
 宗:25.10    保祿曰：「予立於凱撒之法庭，即宜在此受審。予未嘗對猶太人行何不義，是亦汝所明知也。
 宗:25.11    予苟行不義而干死罪，死亦不恤；今彼等所控予者，悉非事實，則無人能以予之生命作為饋禮。予茲聲明上訴於凱撒! 」
 宗:25.12    非斯都與議會商酌後，答曰：「汝既上訴於凱撒，自當移解於凱撒! 」
 宗:25.13    越若干日，亞基帕王與百尼基來凱塞里，向非斯都致敬。
 宗:25.14    勾留多曰，非斯都以保祿事告王曰：「此處有一人，乃裴力斯所留於獄中者，
 宗:25.15    我在耶路撒冷時司祭長及猶太之長老控之，請定其罪。
 宗:25.16    予答曰：『無論何人，兩造尚未對質，且對於所控之事未獲答辯，即先定罪，羅馬人無此慣例。』
 宗:25.17    迨彼等咸集於此，予未延擱；次日，升坐提審；
 宗:25.18    其原告起立時，並未提出任何罪證。
 宗:25.19    僅為宗教上之爭執，實非予所逆料也。不過保祿肯定有一耶穌死而復生而已。
 宗:25.20    此等事，予實不知如何訊究，故予詢彼願往耶路撒冷聽審否，
 宗:25.21    而保祿聲明上訴於皇帝；故予命還押，候解至凱撒。」
 宗:25.22    亞基帕語非斯都曰：「予亦願一聞是人辯論。」非斯都曰：「明日汝可觀審。」
 宗:25.23    次日，亞基帕與百尼基盛服簇擁以臨，偕千總及邑紳入讞院。非斯都飭提保祿。
 宗:25.24    非斯都曰：「亞基帕王及在座諸公! 汝等盍觀是人，即猶太人於耶路撒冷及此間曾向予懇求，大呼勿容其生存者也!
 宗:25.25    但予查悉彼未嘗犯任何死罪，且彼已上訴於皇帝，故予決解之去。
 宗:25.26    關於是人，予無確切事實可奏明皇上，以是特在爾眾之前提審，且特提在我亞基帕王前，冀於法訊之後，有所奏明。
 宗:25.27    以解囚而不敘案由，無此例也。」
  
 宗:26.1     亞基帕語保祿曰：「准汝自辯」，保祿乃舉手而辯曰：
 宗:26.2     「亞基帕王乎! 於猶太人控予諸端，今日得於汝前聲辯，實屬萬幸；
 宗:26.3     以汝素諳猶太習俗，及其爭執之點，故乞耐煩垂聽。
 宗:26.4     予自幼與國人相處，又曾寓耶路撒冷，其平生為人如何，猶太人率皆知之。
 宗:26.5     彼倘肯作證，必知予自幼遵奉吾教中最嚴格之一 宗，固法利塞也。
 宗:26.6     今予立此而受審者，正以期望天主所許於吾祖之諾言。
 宗:26.7     此諾言亦即吾族十二支派晝夜事主，切望獲得者也。王乎! 予茲為猶大人所控者，為此希望而已。
 宗:26.8     夫天主令死者復活，爾等奚以為不可信耶﹖
 宗:26.9     予初亦以納匝勒人耶穌之名，應多方加以抨擊；
 宗:26.10    此即予在耶路撒冷時之所行也。嘗受權於司祭長，逮捕聖徒多人下獄，其定讞處死，予亦與焉；
 宗:26.11    且屢於會堂中加以楚撻，意欲迫其發褻瀆之語；恨之既甚，逐之外邑。
 宗:26.12    其時，予承司祭長委權受命，往大馬士革。
 宗:26.13    王乎! 予在途中，時方亭午，忽睹天放異光，輝耀逾日，環燭予及同行者，
 宗:26.14    吾儕咸仆於地，予聞有聲以希伯來語向予言曰：『掃羅! 掃羅! 迫吾何甚! 以足蹴刺，不其難乎﹖』
 宗:26.15    予曰：『主! 爾為誰﹖』主曰：『予即汝所迫辱之耶穌也，
 宗:26.16    汝且起立，予顯汝前，將有所命，立為執事，以汝所見及予隨時所示者，悉為證之。
 宗:26.17    予之拔汝於眾民萬邦者，
 宗:26.18    欲汝啟眾民萬邦之目，使自黑暗轉向光明，脫沙殫之掌握，而歸依天主，俾以信予之故，而獲罪赦滿，與一切因信成聖者同嗣洪基。』
 宗:26.19    亞基帕王乎! 予於天示靈驗，不敢不敬；乃毅然以傳道為己任，
 宗:26.20    先於大馬士革，繼於耶路撒冷及猶太全境，爰及異邦，勸人幡然悔改，歸向天主，且實踐聖道，以稱悔改之心。
 宗:26.21    以是猶太人執予於殿中，欲加害焉!
 宗:26.22    然予托天主佑，至今猶屹立無恙，向天下生靈，無分貴賤大小，而作證焉。所陳者莫非古先知與摩西預言必成之事，
 宗:26.23    即基督必遇害，且自死中復活。而真光之布於兆民萬邦，實以基督為始。」
 宗:26.24    保祿聲辯至此，非斯都大聲曰：「保祿，汝狂矣! 讀書太多，轉使汝狂! 」
 宗:26.25    保祿曰：「尊臺非斯都，予實不狂，予所言者，真實無妄；
 宗:26.26    以王乃識者，故敢暢言不諱；予深信此事悉在吾王洞鑒之中也。且其事之成，非在窮鄉僻壤。
 宗:26.27    亞基帕王，汝信先知乎﹖予固知汝信之也。」
 宗:26.28    亞基帕語保祿曰：「吾之不被汝勸化，而為基督之徒也幾希﹖」
 宗:26.29    保祿曰：「幾希幾多，無關宏旨! 予向天主馨香禱祝者，不惟使王，即今日所有聽眾亦咸能如予，第不欲如予之鎯鐺被身耳! 」
 宗:26.30    於是王與總督百尼基及在座者悉起，
 宗:26.31    退而共議，僉曰：「是人實無應死或被因之罪。」
 宗:26.32    亞基帕又語非斯都曰：「苟是人未上訴於凱撒，本可開釋矣。」
  
 宗:27.1     眾議既定，命吾儕乘舟赴義大利，乃將保祿及其他囚犯交付御營巴總儒流，
 宗:27.2     有亞大米田之舟，將開往亞細亞沿海各埠，吾儕即登舟啟椗。與吾儕同往者有馬其頓之德颯洛尼人亞里達古。
 宗:27.3     次日，抵西峒；儒流優遇保祿許其訪友，以受照拂。
 宗:27.4     舟復起椗，以風逆，故傍居比路之背風岸而行。
 宗:27.5     既越基利家與旁非利亞前洋面，即至呂家之每拉；
 宗:27.6     巴總探悉，有亞力山大舟將往義大利，即命吾儕登彼舟。
 宗:27.7     舟行甚緩，駛多日，僅至革尼土之對面；又為風所阻，傍革哩底背風岸，經撒摩尼對面。
 宗:27.8     吾儕沿岸行抵一港，名曰佳澳；距是處不遠，即為拉西亞城。
 宗:27.9     費時既多，已越大齋節，行舟殊險。保祿因警眾曰：
 宗:27.10    「諸君，予觀此次航行，不惟船貨俱損，即吾儕之生命亦恐難保。」
 宗:27.11    但巴總信舟長與舟主，不從保祿之言，
 宗:27.12    且以此港不適渡冬，舟中人亦太半力主離此，冀至鳳凰港過臘。鳳凰港乃革哩底之海口，面西北及西南。
 宗:27.13    是時，南風微起，彼等以為計出萬全，遂舉錨，傍革哩底而駛。
 宗:27.14    未幾，颶風自島上撲來，是風名曰「友拉革羅」，譯言東北風；
 宗:27.15    其舟為風控制，不能頂風而行，吾儕遂任風漂流，
 宗:27.16    傍小島背風岸而駛，是島名曰高大。吾儕盡力操縱，僅將小艇曳進；
 宗:27.17    既曳小艇上，即以大索護舟底；又恐於賽耳底沙灘擱淺，乃降帆，任舟飄蕩。
 宗:27.18    吾儕為風浪威逼甚急；次日，眾將貨物投之海中，
 宗:27.19    至第三日，彼等又親將舟上之器具拋棄。
 宗:27.20    日星隱曜已歷多日；狂風怒濤，方興未艾；吾儕獲濟之望已絕，
 宗:27.21    眾未進食者亦已多日。保祿出，挺立眾中曰：「諸君! 汝等本應聽予之言，不離革哩底，則亦不致招此艱危損失；
 宗:27.22    予今仍勸汝等安心，汝等將無人失其生命，惟失此舟耳。
 宗:27.23    以予所隸屬、所奉之天主，其使者昨夜立予前，曰：
 宗:27.24    『保祿勿畏，汝必得立於凱撒前；且與汝同舟共濟者，天主悉以賜汝矣。』
 宗:27.25    以是，諸君儘可安心；予信天主；彼所言者，事在必成。
 宗:27.26    然必擱於一島矣。」
 宗:27.27    逮第十四日夜間，舟於亞底亞海中漂流，約午夜，舟子以為漸與陸近，
 宗:27.28    乃測其深淺，得二十噚；稍前行，又測之，得十五噚；
 宗:27.29    恐觸石，即自舟拋尾拋錨，以待天明。
 宗:27.30    舟子欲潛自離舟，以拋錨舟首為名，下小艇於海。
 宗:27.31    保祿語巴總及士卒曰：「舟人苟不留於舟中，則汝等必不能獲救。」
 宗:27.32    於是士卒斷小艇之索，任其漂流。
 宗:27.33    天將曙，保祿勸眾進食曰：「汝等提心吊膽，不進食者十四日於茲矣。
 宗:27.34    故予勸汝等進食，俾克自全，保爾各人毫髮無損。」
 宗:27.35    保祿作是語畢，即持餅於眾前，申謝天主，擘而食之，
 宗:27.36    於是眾皆安心，亦即進食。
 宗:27.37    吾儕在舟中者，共二百七十六人。
 宗:27.38    彼等既食，遂投麥於海，以輕舟身；
 宗:27.39    迨天明，彼等不識其地，但見海灣有岸可登，乃共識或可駛舟抵彼；
 宗:27.40    於是斷纜棄錨海中，並弛舵索揚前帆，順風向岸而駛。
 宗:27.41    值兩水交流之處，舟即擱淺，舟首膠定不動，而舟尾為濤瀾擊破。
 宗:27.42    士卒慮囚犯泅水而逸，意欲殺之。
 宗:27.43    但巴總欲救保祿，阻其計，命泳者躍入水中，先行登岸。
 宗:27.44    餘人或乘板或舟之碎木以渡。於是眾悉得濟，而安然登岸焉。
  
 宗:28.1     吾儕既出險，始知島名梅里達。
 宗:28.2     土人遇吾儕甚厚，時天雨且寒，更為之燃火，殷勤款待，
 宗:28.3     爾時，保祿拾柴一束投之於火，突有蝮因熱而出，纏其手。
 宗:28.4     土人見蝮懸其手上，相語曰：「是人必為一兇徒，雖自海中逃生，而天理仍不容其生。」
 宗:28.5     然保祿竟將蝮拂入火中，安然無恙，
 宗:28.6     土人意其必腫，或突然倒斃；久而未見有異，乃改變其觀念曰：「彼其神乎! 」
 宗:28.7     距此不遠有田莊，為島長布百流所有；布百流迎吾儕至其家，盡情款待三日。
 宗:28.8     當時布百流之父患痢發熱，偃蹇床褥，保祿為之祈禱，撫其身，病乃霍然。
 宗:28.9     自是島上病者亦相率而至，悉獲痊癒。
 宗:28.10    彼等對待吾儕，備極優渥。迨啟程時，又將吾儕所需齎送舟上。
 宗:28.11    三月後，吾儕登亞力山大舟前進。是舟以土溫弟兄為記，乃於彼島渡冬者。
 宗:28.12    既至敘拉古，泊三日，
 宗:28.13    乃繞道行，達雷吉宏；越一日，南風起，次日抵普調里，
 宗:28.14    乃遇同道多人，挽吾儕與之同住七日，遂抵羅馬。
 宗:28.15    同道聞吾儕訊，即至亞比鳥市及三館相迓。保祿見彼等，即致謝天主，精神興奮。
 宗:28.16    既入羅馬城，巴總將眾囚交付御營統領，惟准保祿得與守卒一人自覓居處。
 宗:28.17    越三日，保祿邀集猶太人之首領。既至，語之曰：「諸兄弟! 予並末開罪於本國同胞，或違犯祖宗遺規，然竟在耶路撒冷縛解羅馬人之手。
 宗:28.18    經羅馬人審問，以予未犯死罪，意欲將予開釋。
 宗:28.19    而為猶大人所拒，故予不得已而上訴於凱撒，但非欲對吾本國同胞有所控訴也。
 宗:28.20    以是，予邀汝等相見，與汝等言。蓋予之所以鎯鐺被身者，乃為義塞人所共望之事耳。」
 宗:28.21    眾曰：「吾儕未接猶太書述及爾事，亦無同胞來此道爾不法者；
 宗:28.22    但吾儕願一聆教言，以吾所聞今之新教，固無在而不受非議也。」
 宗:28.23    彼等既與保祿約期，即有多人來其寓所，保祿自朝至暮向彼等證明天國之道，關於耶穌之事，引徵摩西之律與《先知書》，以詳說之。
 宗:28.24    彼之所說，有信者，有不信者；
 宗:28.25    彼等所見未能一致，遂散。然其未散之前，保祿曾為一言曰：「善夫聖神藉先知意灑雅向我祖之所言也!
 宗:28.26    其言曰：『往告斯民曰：爾聽而不悟，視而不見；
 宗:28.27    蓋斯民之心，已冥頑不靈，厥耳不聰，厥目不明，一若惟恐其目之有見，耳之有聞，心之有悟，幡然回頭而蒙救於予也! 』
 宗:28.28    故汝等當知，天主已將此救恩傳諸異邦人，彼等且必聽信。」
 宗:28.29    [保祿此言一出，猶太諸人遂辭之而去，彼此間多有爭議焉。]
 宗:28.30    保祿居於所賃私寓內，已滿二年；凡來見者，悉予接納；
 宗:28.31    毅然闡揚天主之國，教人以主耶穌基督之真諦妙理，沛然而莫之能禦。亦未有人為之阻礙者。 [宗徒大事錄完篇]

